
Prefaţă la reeditare 


De ce acest subtitlu de carte: Bătălii pe frontul literar? În 
primul rând ca o modalitate de individualizare a conţinutului 
şi a atmosferei literare, a aspectelor literare și a celor de 
dirijism extra-literar, săvârșite în cuprinsul celor doi ani din 
istoria nefastă a realismului socialist literar românesc: 1952 
și 1953. Conţinut literar care, se știe, înseamnă: articole de 
receptare critică a scrierilor nou-apărute, fie în serial în presa 
literară, fie, mai ales, în edituri ; articole de directivă literară 
precum și dezbateri și polemici. 

În al doilea rând, acest subtitlu evidenţiază nu numai un 
protocol critic străin de mecanismul literar, ci și un com- 
portament analitic general și de principiu, înscris în normele 
obligatorii ale criticului marxist, acela de a dovedi că, în 
literatura nouă, realist-socialistă, nu există peisaj literar, ci 
„front”, iar creatorii de inefabil și imaginar sunt ostași, „înre- 
gimentaţi” într-o ideologie bazată pe ură și luptă de clasă, 
opera fiind armă de luptă nu numai împotriva unor dușmani 
extra-literari istorici (civilizația burgheză), ci și împotriva 
unor dușmani specifici, din laboratorul interne, literar al 
creaţiei. Numai eliminând dușmanii (recte „neajunsurile”, 
„lipsurile” operei), datorită superiorității „metodei metodelor” 
(noul curent literar și artistic, realismul socialist) se pot crea 
opere durabile, chiar dacă amprentele acestei trăinicii artistice- 
imagine, emoție, simbolizare, universalism — trebuiau să izvo- 
rască nu din complexitatea trăirilor ființei, ci din forţa unei 
ideologii. De aici și vigilența și combativitatea criticilor literari, 
care, ca verigi intermediare între propaganda oficială comunistă 

şi concretizarea ei artistică, trebuiau să vegheze la puritatea 
ideologică a operei, să stopeze eventualele contaminări cu 
ideologiile „burgheze”, primejdioase și în final să evidenţieze 
noile valori literare („succesele”, „reușitele”), sancţionând cu 
regularitate lipsurile, „dușmanii” care împiedicau nașterea 
şi emulaţia operei realist-socialiste depline. 

Această bătălie a criticilor literari cu neajunsurile, cu 
scopul radicalizării politice a textului literar, nu este nouă și 
nici nu se încheie în acest interval de timp. Ea a existat de la 
începuturile realismului socialist și va continua atâta vreme 
cât acesta va tutela strategiile literaturii, fiind cea mai lungă 
campanie critică lipsită de glorie și de rezultate postume. 
Căci nimic din „succesele literare” decretate atunci n-au 
rezistat în timp. Chiar dacă ar fi fost succese și mai multe, 
scriitori fruntași și mai mulți și mai relevanţi din punct de 
vedere realist-socialist, tot nimic n-ar fi rămas în postumitate. 
Aceasta nu înseamnă că posteritatea nu trebuie să cunoască 
insolita și tragica experienţă de politizare și statalizare a 
creaţiei și, în consecinţă, de proliferare a literaturii minore. 
Un pas cert spre informarea corectă a noilor cititori sau 
cercetători despre cauzele și aria literaturii minore — dar 
care, în acea vreme, era considerată o literatură majoră, 
valabilă — este și această reeditate a cărții. y 

Revenind la faptele consemnate în această carte, în lumina 
documentelor din epocă, mai exact a comentariilor critice 
privind aparițiile editoriale ale anilor 1952 și 1953 în domeniul 
poeziei, prozei, dramaturgiei, reportajului literar, cântecului 
de masă, criticii literare, lingvisticii (deci o arie de cercetare 
mult mai vastă decât în volumul anterior), precum și a altor 
articole de directivă ori de dezbatere literară, să precizăm 
câteva evidențe pe care le impun respectivele documente și 
anume că, pe fondul unei asidue intransigenţe analitice, 
literatura realist-socialistă își consolidează statutul. 

Anul 1952 este anul prozei de succes realist-socialist 
(Desfășurarea, Drum fără pulbere (ed.a II-a), Pâine albă, Cum- 
păna luminilor, Nicoară Potcoavă, Dulăii ș.a.), așa cum anul 
1953 îmi pare a fi anul poeziei și al criticii literare. În poezie, 
succesul s-a datorat nu numai consacraţilor, prin noile volume 

care politizează intens discursul liric: Maria Banuș, Miron 
Radu Paraschivescu, Mihai Beniuc, Nina Cassian, Veronica 
Porumbacu ș.a., ci și datorită unor debuturi certe care vor 
mări „eșalonul” poeţilor înregimentaţi în „frontul literar”: 
Ștefan lureș, Al. Andriţoiu, Aurel Rău, Aurora Cornu, Florin 
Mugur. În critica literară, anul 1953 este anul impunerii 
editoriale a acestui gen, destul de grav discriminat în com- 
paraţie cu celelalte genuri, la acest capitol. Căci, deși erau 
persoanele privilegiate ale peisajului literar, ca strategi și 
autori de verdict literar, din 1948 încoace, așadar în cinci ani 
de „literatură a republicii”, doar trei critici literari au debutat 
în volum: Ion Vitner (1949), Nicolae Moraru (1950) și Traian 
Selmaru (1952); în 1953 debutează în volum doi critici activi 
încă de prin 1946: Ov. S. Crohmălniceanu și Mihai Novicov. 

Dar cine sunt dușmanii, permanențţii dușmani identificați 
de critica literară marxistă, care atentează la puritatea și 
specificul realist-socialist al „producției literare”, subminân- 
du-i emoția și militantismul ideologic? Ei sunt, cu toții, 
rămăşiţe burgheze. Sunt rezultatul necunoașterii-realităţii, 
al neadâncirii-învăţăturii-marxist-leniniste, al lipsei-spiritu- 
lui-de-partid, al alunecării-pe-poziţii-primejdioase, al „lipsei 
de unitate între tipic și individual” (Lucian Raicu), al lipsei 
dimensiunii participative („dar unde este glasul poetului ?” — 
S.Damian) etc.etc. Răsfrângerea în operă a acestor lacune de 
fond și de viziune (și a altora, desigur, pe care cititorul le 
poate adăuga) înseamnă : lozincardism, schematism, platitu- 
dine, monotonie, formalism, proletcultism, „individualism 
respingător”, atitudine contemplativă, insuficientă tipizare 
(căci „tipicul reprezintă principala sferă de manifestare a 
spiritului de partid în arta realistă” — G.M.Malencov), spirit 
impăciuitorist, imagine ștearsă, inofensivă a dușmanului de 
clasă, idilism, reflectare palidă a realităţii, a eroului pozitiv 
și altele. Prin anii 1950, 1951 toate aceste lipsuri (și altele) 
primiseră un nume : proletcultism. În acest răstimp eticheta 
rușinoasă se numește altfel : cenușiul- devenit veritabil concept 
realist-socialist, care desemnează opera anemică, lipsită de 
vigoare politică și de spirit de partid. Cenușiul se opune 
tipicului — alt concept care încearcă să resusciteze teoria 
(moartă) a realismului-socialist, reinventat, umplut cu alt 

conţinut, și impus nu de o instanţă estetică, ci de un șef de 
stat: G. M. Malencov. 

Navigând cu greu ori cu multă abilitate printre atâtea (și 
încă multe) exigenţe de conținut și viziune ideologică (nu este- 
tică), scriitorii editaţi în 1952 și 1953 - ani apăsători, cu multe 
evenimente ce se cereau transfigurate în literatură (comen- 
tate în prezenta carte) cum ar fi: centenarul I. L. Caragiale, 
adoptarea celei de-a doua constituţii a RPR, excluderea din 
funcţii de partid a deviaţioniștilor de dreapta (Vasile Luca, 
Teohari Georgescu și Ana Pauker), alegeri de deputați în 
Marea Adunare Naţională, moartea lui Stalin, celebra plenară 
a Uniunii Scriitorilor „în lumina tezelor asupra literaturii și 
artei” ale lui G.M.Malencov (președintele Consiliului de Miniștri 
al URSS) - așadar scriitorii, intrați în vizorul criticii ca urmare 
a cărților tipărite în acest interval ori a apariţiilor în presă, se 
situează, conform aceleiași instituţii analitice, pe una sau alta 
dintre treptele axiologiei literare a vremii: printre consacrați, 
printre debutanţii cu perspectivă realist-socialistă, ori, ca să 
folosim o sintagmă a lui Al. Piru (nefuncţională, însă, în 
acest context) printre „literatorii de mijloc”. 

Astfel, își încep sau își consolidează gloria literară, prin 
noi scrieri sau reeditări, autori ca: Eugen Jebeleanu, 
M.R.Paraschivescu, Veronica Porumbacu, Maria Banuș, 
Demostene Botez, Cicerone Theodorescu, Marin Preda, Zaharia 
Stancu, Mihail Sadoveanu, Aurel Mihale, Lucia Demetrius, 
Horia Lovinescu, Mihail Davidoglu, Ovid S. Crohmălniceanu, 
Mihai Novicov. 

Alţii bat la porțile afirmării, ca debutanţi intens mediatizați : 
Ion Brad, Aurel Rău, Ștefan Iureș, Al. Andriţoiu, Remus Luca, 
Dumitru Mircea. 

Nu puţini sunt și cei în afara celor două categorii, care 
întrețin, prin cărţile lor, ideea de emulaţie literară și de 
valabilitate a „metodei metodelor”: Nicolae Tăutu, Mihnea 
Gheorghiu, Ion Istrati, Al. Jar, Nicolae Jianu, Constantin 
Ignătescu, I. Ludo, Dragoș Vicol, Tiberiu Vornic, Haralamb 
Zincă ș.a. 

Această așezare în peisaj literar nu înseamnă că acțiunea 
critică de identificare a „dușmanilor” realismului socialist ar 
exclude una sau alta dintre categorii, numai că prezenţa 

acestora se diminuează simţitor în prima categorie, probabil 
din nevoia acută de modele care să legitimeze realismul 
socialist. Oricum, exigenţa cvasi-generală a magistraturii 
critice se circumscrie unui principiu fundamental al ideologiei 
comuniste : spiritul revoluţionar, opus automulțumirii, culcării 
pe lauri, slabei vigilențe, neutralismului și altor atitudini 
neconforme susnumitei ideologii. În acest context, ar mai fi 
de observat implicarea analitică tot mai frecventă a unor 
poeţi sau creatori consacraţi („clasici în viaţă”). E vorba de 
Mihai Beniuc (care tipărește în 1953 o carte de comentarii 
literare) și, mai ales, de Petru Dumitriu care, acum, are o 
prodigioasă și plină de autoritate activitate critică, după cum 
se va vedea. 

Ani tensionaţi, plini de frământări și căutări, care impun 
scriitorilor tot mai multe exigenţe, anii 1952 și 1953 dez- 
văluie și impacienţa instanţelor literare în legătură cu viteza 
mică de ivire a adevăratelor capodopere, nu numai a celor de 
conjunctură — cum au fost multe dintre cele din primii ani ai 
realismului-socialist. De aceea apariția unor scrieri precum 
Desfășurarea de Marin Preda, (nuvelă pusă repede alături de 
romanul sadovenian Mitrea Cocor - ca etaloane ale prozei 
realist-socialiste) sau Drum fără pulbere, provoacă o serie de 
intervenţii elogioase, pe care le menţionez, conturând, astfel, 
o concludentă monografie de receptare critică a unui text 
sau altul. 

Să mai precizăm în final, că, la a doua ediţie, în afara ine- 
rentelor corecturi, cartea Literatura în totalitarism. 1952-1953, 
nu este nici adăugită, nici revizuită față de prima ediţie (1995) 
ci doar personalizată cu un subtitlu. De ce? S-a înţeles din 
această notă. 


Sibiu, 4 februarie 2008 
Ana Selejan 

1952 


Proiectele scriitorilor 


Anul literar 1952 debutează în presă cu două aniversări: 
centenarul I.L. Caragiale și 150 de ani de la nașterea lui 
Victor Hugo ; sunt doi scriitori pe care realismul socialist 
şi i-a revendicat ad integrum. Deoarece cunoaștem tipicul 
unor asemenea campanii, nu insistăm. Tot la început de an, 
Contemporanul reînvie un procedeu publicistic frecvent în 
perioada romantismului democraţiei (proletare și literare), 
anume ancheta literară printre scriitori, des întâlnită în 
coloanele gazetelor din perioada 1944-1946: Tribuna 
poporului, Democraţia, Tinereţea, Scinteia tineretului ș.a., 
mai apoi și în Contemporanul, Revista literară, Flacăra. 
Întrebarea aparent inofensivă, cum este și aceasta, lan- 
sată la începutul anului de Contemporanul era : „Ce planuri 
de creaţie aveţi în 19527”. La ancheta literară, susținută 
mai multe numere la rând, până la jumătatea lunii februarie, 
au răspuns oamenii de bază ai frontului literar: Maria 
Banuș, Lucia Demetrius, Mihu Dragomir, Petru Dumitriu, 
Mihail Sadoveanu, Radu Boureanu, Eusebiu Camilar, 
Zaharia Stancu, Asztalos Istvan, A.E. Baconsky, Dumitru 
Corbea, Gavril Mihai, Ion Istrati, Al. Jar, Nicolae Jianu, 
Cicerone Theodorescu ș.a. l 

Să luăm, deocamdată, pulsul intențiilor realist-socialiste, 
spicuind câteva opinii: 

Maria BANUS! „Ambiţia mea cea mare, în această pri- 
vinţă, e ca cercurile literare din fabrică să aibă o activitate 
vie și interesantă la un nivel tot mai înalt e3 dezvolte tot 

mai mult în rândurile tovarășilor muncitori gustul pentru 
literatura bună și să le lărgească orizontul literar. 

Cred că drumul acesta care unește documentarea scriito- 
rului cu activitatea lui pe tărâm obștesc, e un drum bun, 
sănătos, care trebuie să ducă la bune rezultate. Tot în 
1952, voi scrie o carte de versuri pentru copii despre 
expoziţia permanentă I.V. Stalin (...)”. 

Petru DUMITRIU?: „(...) După discuţia avută la Constanţa 
cu cititorii din rândurile constructorilor Canalului, încă 
din toamna trecută, a devenit limpede pentru mine nece- 
sitatea de a reface romanul Drum fără pulbere [...). În 
discuţia de la Constanţa și apoi în articolul din Scinteia 
Tineretului semnat de Sergiu Fărcășan am simțit atâta 
prietenie față de cartea aceasta a mea, încât mi s-ar părea de 
neiertat s-o las la un nivel artistic care mă nemulțumește 
pe mine însumi (...)”. 

Radu BOUREANUS : „Pregătesc pentru anul viitor câteva 
lucrări începute în cursul anului trecut. Urmez să duc 
spre încheiere un poem de lungă întindere, numit cu titlu 
provizoriu Cei din Cenad. În acest poem vreau să cânt o 
gospodărie colectivă văzută prin ochii copiilor colectiviștilor. 
În al doilea rând lucrez la un roman în care voi încerca să 
reflect lupta poporului nostru împotriva agenţilor impe- 
rialismului (...)”. 

Laurenţiu FULGA“: „(...) Pe de altă parte m-am hotărât 
să încep acest an cu un roman despre lupta impotriva 
fascismului (...). În dezvoltarea mea pe tărâmul creației 
literare simt o înclinaţie spre genul dramatic. După Ion 
Vodă cel Cumplit vreau să scriu o nouă piesă, de data 
aceasta cu eroi din zilele noastre. Sper să PAAS să 
indeplinesc toate aceste proiecte (...)”. 

Zaharia STANCU: „Acum transcriu, pentru a treia 
oară — unele capitole pentru a patra oară - cel de al doilea 
volum al romanului Descult. Am lucrat o bună parte și din 
volumul al III-lea al acestui ciclu (...). 

Socotesc că ciclul Desculţ, care va cuprinde cinci volu- 
me, va înfățișa cititorului o jumătate de veac din istoria 
noastră (...). 

Scrierea romanului Patria, în care va fi înfățișată viaţa 
satelor noastre în perioada 1944-1951 voi continua-o pe 
temeiul unei bune cunoașteri a mentalităţii noi, în pri- 
măvara acestui an (...)”. 

A.E.BACONSKYS: „În anul acesta voi termina de tradus 
poemul lui Scipaciov Pavlic Morozov, apoi voi pregăti pen- 
tru tipar poemul meu Noaptea în flăcări apărut în paginile 
Vieţii românești. 

Mă voi ocupa de realizarea noilor mele proiecte. Mă 
preocupă în special problema inginerilor proveniţi din 
rândurile tinerilor muncitori. Vreau să urmăresc transfor- 
marea lor pe toate planurile și să realizez într-un poem o 
figură de tânăr inginer. Acţiunea poemului se va petrece 
în Ardeal, la Combinatul Brad. Am fost pe acolo în anii 
trecuţi. Am scris reportaje și mi-am cules materialul în 
legătură cu acest poem [...). Intenţionez să scriu în decursul 
acestui an un ciclu de pasteluri (...). | 

Despre frumuseţile naturii nu se poate scrie «în sine». 
Noi transformăm natura și-i căutăm frumuseţile născute 
prin munca noastră. 

Condiţiile create de partidul nostru scriitorilor, marile 
sarcini care ne stau în față și răspunderea mare pe care o 
simt faţă de poporul nostru mă fac să mă gândesc serios 
la munca mea în anul care a început. Timpul nu poate fi 
lăsat să treacă zadarnic”. 

Propagare și propagandă literară 


După această schițare a ipotezei optimiste — căci intențiile 
sunt partinic angajate și în cazul celorlalte intervenţii — să 
mai temporizăm intrarea în inima faptei literare, pentru a 
contura, tot în linii generale, imaginea altor căi de creștere, 
întărire și difuzare a literaturii realist-socialiste: colecţii 
editoriale, biblioteci, reviste noi, emisiuni radio, fiecare cu 
specificul, realizările și neimplinirile lor. 

lată de pildă, Anii de ucenicie, revistă a Școlii de lite- 
ratură și critică literară „Mihai Eminescu”, apărută în anul 
1951, în cinstea revoluției din octombrie, odată cu revista 
Tânărul scriitor, deocamdată scoasă în condiţii grafice mo- 
deste: doar multigrafiată. Aici Cresc noi talente literare, 
demonstrează V, NICOROVICI? : 

„Cu aceste gânduri de mare bucurie, de recunoștință 
faţă de Partidul Muncitoresc Român care a descătușat 
forţa creatoare a poporului nostru, cu sentimentul mån- 
driei poporului nostru, cu sentimentul mândriei creatoare 
pentru tinerele vlăstare care se ridică și se afirmă în litera- 
tura noastră, cititorul parcurge primele numere ale revistei 
Anii de ucenicie, revistă editată de studenţii Școlii de litera- 
tură și critică literară «Mihail Eminescu». 

Revista școlii are scopul de a populariza cele mai bune 
lucrări ale studenților, de a stimula și ridica nivelul creaţiei 
lor. Discutarea lucrărilor literare în redacţie are drept 
rezultat încetăţenirea metodelor de lucru colective, prin 

ajutorul dat începătorilor de către studenții cu activitate 
literară mai îndelungată (...). 

Revista are un puternic mijloc de stimulare a creației . 
studenților. Alături de tinerii scriitori cunoscuţi în câmpul 
literaturii ca Victor Tulbure, Ion Serebreanu, Vintilă Ornaru, 
Remus Luca și alții, în paginile revistei întâlnim nume noi 
de poeţi ca : Petre Dragu, I. Mihalache, prozatori ca : Stela 
Neagu, Mihai Botez, critici literari ca: Alice Mănoiu, Gh. 
Achiţei, Tudor Diaconu - care nu au publicat încă sau 
publică de curând în presa noastră, dar care dovedesc 
posibilităţi evidente de dezvoltare. 

Primul număr al revistei Anii de ucenicie apărută în 
luna noiembrie 1951 este închinat aniversării Marii Revo- 
luţii din Octombrie și sărbătoririi celor 50 de ani de viață 
și luptă a tovarășului Gheorghe Gheorghiu-Dej. 

Dintre lucrările în proză mai remarcăm cele două schițe 
ale lui P. Surupăceanu, despre lupta din trecutul poporului 
nostru și reportajul Visul unei nopţi de mai de Victor Vântu, 
despre începutul constituirii Canalului Dunăre - Marea 
Neagră. 

În cronica făcută volumului Mărturii al Veronicăi 
Porumbacu, tânărul critic literar Aurel Martin subliniază 
argumentat elementele din creaţia poetei. Mai puţin adân- 
cite și de aceea mai neconvingătoare sunt obiecțiile critice 
ale lui Aurel Martin pe care le face în cronica sa (...). 

În ansamblul ei, revista oglindește în bună măsură 
nivelul la care se ridică creaţia studenţilor Școlii de lite- 
ratură (...)”. 


E i 


Operele eficiente, cu înalt potenţial educativ, trebuiau 
să ajungă şi în biblioteci; în acest sens, revista Călăuza 
bibliotecarului - pornită vijelios pe demolarea „bibliote- 
conomiei burgheze” — trebuia să aibă un rol însemnat în 
propaganda cărții. Despre acest aspect și despre conţinutul 
noii reforme în domeniu scrie Al. OPREA: „Astfel găsim 

în paginile revistei articole care arată sarcina bibliotecilor 
de a populariza cărțile în care se vorbește despre planul 
cincinal, planul de electrificare, de a întâmpina sărbăto- 
rirea diferitelor evenimente importante din viaţa poporului 
nostru, ca de exemplu cea de a patra aniversare a Republicii 
Populare Române, a zilei de 23 August etc. (...). Totuși se 
observă unele excepții care demonstrează că această preocu- 
pare nu are destulă continuitate. 

Astfel cu prilejul centenarului lui I.L. Caragiale, parti- 
dul nostru a pus în faţa organizaţiilor de masă, revistelor 
și instituţiilor culturale sarcina de a populariza centenarul 
și de a populariza cu acest prilej în masa poporului nostru 
opera acestui neimpăcat dușman al burghezo-moșierimii. 

Revista nu și-a îndeplinit datoria, publicând un singur 
articol festiv despre Caragiale (...). 

O problemă este aceea a organizării fondului de cărți. 
Biblioteconomii burghezi - «specialiștii» în ce privește biblio- 
tecile — așezau cărţile după format și nu după conţinut, 
voind să demonstreze că în felul acesta n-ar viola, chipurile — 
deplina libertate a cititorului în alegerea cărţilor. În fond, 
sub această ipocrită dezinteresare, sub acest obiectivism, se 
ascundea dorința meschină a slugilor exploatatorilor de a 
ascunde cărțile cu conţinut științifico-materialist și de a 
manipula în primul rând excrescenţele culturii burgheze (...). 

Călăuza bibliotecarului a demonstrat concret neeficienţa 
acestei metode formaliste, publicând un vast material 
sovietic de biblioteconomie, care a arătat importanţa așe- 
zării cărților după conţinut, ca o condiţie indispensabilă 
îmbunătăţirii activităţii bibliotecilor. 

O aceeași poziţie fermă este luată și împotriva altor 
rămășițe ale metodelor de lucru burgheze. Astfel este luarea 
de poziţie impotriva unui formalism asemănător al cata- 
loagelor, care, prin multiple rubrici, nu oglindeau real 
fondul de carte al bibliotecilor. 

De un real folos sunt și unele articole tehnice: Cum se 
întocmesc fisele pentru evidența ziarelor, Ce este fișa citito- 
rului și cum se folosește etc. (...). 

Ținând seama de acest obiectiv înalt, Călăuza bibliote- 
carului a trecut prin focul unei analize critice activitatea a 
numeroase biblioteci (...). 

Trebuie să spunem că revista nu a acordat destulă 
atenție muncii de educare a bibliotecarilor, de ridicare a 
nivelului lor, de mobilizare a lor. 

Aceasta se observă şi în faptul că în revistă există 
puţine articole — și acestea traduse — care demască reacţio- 
nara biblioteconomie americană (...). 

O altă problemă importantă a Călăuzei bibliotecarului 
era îndrumarea bibliotecarilor în ce privește cărțile (...). 
Este evident că bibliotecarii trebuiesc îndrumați în primul 
rând spre acele creaţii care constituesc succese ale lite- 
raturii noastre. Dar bibliografia revistei se mărginește să 
expună sec și șablonard conţinutul lucrărilor apărute pe 
un spaţiu egal, cu fraze adesea identice, indiferent dacă 
acestea constituesc succese sau rebuturi. Asta duce la o 
greșită informare a bibliotecarilor, la pericolul popularizării 
unor lucrări greșite. Care bibliotecar ar înţelege oare din 
felul cum au fost făcute prezentările poemului lui Mihai 
Beniuc: Cântec pentru tovarășul Gheorghe Gheorghiu-Dej 
şi Balada Bicazului de I. Istrati, că are de-a face cu două 
creaţii între al căror nivel de realizare există o diferenţă 
uriașă ? Că prima constituie — așa cum a fost numită pe 
drept cuvânt — o «mândrie a poeziei noastre» și cealaltă 
reprezintă o simplă rimare a unor generalități și abstracțiuni 
spuse pe... versuri populare (...). 

În timp ce-creaţii deficitare sunt popularizate, unele 
creaţii de care poporul nostru este mândru, ca volumul de 
poezii al Veronicăi Porumbacu, Mărturii, nu sunt nici măcar 
consemnate. Faptul că unele cărți literare ca: Unde este 
unire de I.Nedelcu, Temelia, de E. Camilar sau creaţii 
importante sovietice ca : Incendiatorii de N.Spanov, Oameni 
la volan de A.Râbacov, nu sunt nici măcar pomenite — 
arată că revista prezintă cărțile la întâmplare, fără să fie 
ghidată de anumite principii politice”. 

Despre aportul primei reviste românești ilustrate de 
după 1947 — e vorba de Flacăra — la cunoașterea noilor 
realităţi, dar și la răspândirea, și pe această cale, a feno- 
menului literar și artistic, scrie Aurel MARTIN? : 

„Un tânăr și o tânără, cu mâinile încleștate pe portdra- 
pelul cu flamura roșie, cu privirile fixate undeva, spre 
zările viitorului fericit: un stahanovist mânuind cu abili- 
tate strungul creator de unelte : o combină strângând de 
pe ogoarele mănoase ale Patriei recolte îmbelșugate, șiruri 
de pionieri, cu cravate roșii și cu buchete de garoafe, 
defilând sub faldurile steagului roșu și ale tricolorului: 
mineri cu pikhamerele pe umeri, ieșind înnegriţi de căr- 
bune de la șut: ostașul armatei noastre populare stând cu 
mâna pe armă de veghe la hotarele ţării — iată câteva din 
imaginile care deschid cele șase numere apărute până 
acum din revista Flacăra. Şi răsfoind agale paginile, îți 
oprești privirea peste nenumărate alte imagini, care vin să 
oglindească ceva din bucuria și eforturile vieţii noastre, 
(...). lată-l pe stahanovistul Răducan Constantin : «un om 
înalt, robust, vesel, ajuns la treizeci și doi de ani, un 
adevărat artist în meseria lui: el a reușit, impreună cu 
tovarășii săi, să construiască, pentru prima oară în țară, noi 
mecanisme pentru furnale». Fotoreporterul l-a surprins 
verificând centrarea rotoarelor. Iată-l pe Iulian Mutulescu 
șef al brigăzii stahanoviste de la 23 August, crescând în 
paginile pe care i le consacră Sandu Manea în reportajul 
său: «... nu ne vom opri aici I». lată pe același Mutulescu 
surprins de fotoreporter, explicând elevilor cum să potri- 
vească piesele și unghiul de tăiere. Răsfoiești paginile 
primului număr al Flacării (mai 1952) și poposești alături 
de Olga Ilieș Pe ogoarele Nazărului, acolo unde moș Petrache, 
cu mâna ridicată și cu căciula de tăciune salută recunos- 
cător pe tractoriștii de la S.M.T. 1 Mai Brăila, aducători de 
viaţă nouă și belșug în satul unde pe vremuri hălăduiau 

Șuţuleștii (...). Întorci încă o pagină din primul număr al 
Flacării și privirile îți rămân aţintite asupra imaginilor 
care oglindesc momente de la Congresul învăţătorilor: 
iată-l pe tovarășul Gheorghe Gheorghiu-Dej la tribuna 
Congresului : iată-l pe B.P. Eșipov, conducătorul delegaţiei 
sovietice, rostindu-și cuvântarea, iată aspecte din sala 
Congresului (...). Dar Flacăra nu este numai o revistă de 
reportaj şt ilustraţiuni. În coloanele ei întâlneşti o seamă 
de materiale literare, originale și traduceri, care dovedesc 
același efort redacțional de participare efectivă în actuali- 
tate. În același număr al revistei Flacăra găsești numele 
Veronicăi Porumbacu semnând câteva file de jurnal înti- 
tulate Călătorie pe C.F.R., întâlnești pe Mihai Beniuc iscă- 
lind un emoțţionant poem despre Nikos Beloianis Măslinul, 
parcurgi cu interes nuvelele scriitorului ucrainian Iaroslav 
Galan: Execuţia, te oprești cu atenţie asupra fragmentului 
pe care-l publică Eusebiu Camilar din noul său roman, 
Măriuţa, te revolţi alături de Eugen Jebeleanu (în poemul 
Războiul bacteorologic) de inumanitatea, ticăloșia și gangste- 
rismul imperialiștilor americano-englezi, trăiești alături 
de Mark Twain (în schița Dialog pe temă politică), revolta 
omului cinstit american împotriva congresmenilor, te mân- 
drești alături de recenzent cu opera maestrului Sadoveanu 
și vrei să devii un comunist adevărat ca Levinson din 
Ī nfrângerea, romanul lui Fadeev, recenzat de Stefan Luca 
(...). Flacăra — se spune în cuvântul înainte -— își propune 
să oglindească în paginile sale viața nouă a poporului 
nostru muncitor, faptele sale vitejești în lupta pașnică de 
construire a socialismului - lupta sa neobosită pentru 
însușirea culturii socialiste. 

Flacăra își propune, de asemenea, să facă cunoscute 
cititorilor săi uriașele realizări ale oamenilor sovietici, 
constructori ai comunismului, succesele popoarelor din 
țările de democraţie populară (...). 

Este limpede că, dat fiind specificul revistei, printre 
numeroaşfle mijloace de concretizare a obiectivelor pe care 
și le-a înscris în program, Flacăra utilizează cu precădere 

reportajul (...). Vrednic de luat în seamă este, alături de 
multe altele, reportajul semnat de Cornel Bozbici, în nr.6 
al Flăcării. Este vorba de Cincisutistul. Autorul a izbutit să 
deseneze personalitatea stahanovistului Ștefan Lungu (...). 

E un merit incontestabil al colectivului redacțional al 
revistei Flacăra că a știut ilustra prezenţa în actualitate, 
nu numai prin reportaje, fotomontaje, dări scurte de seamă 
etc., ci și prin inserarea regulată de materiale literare pro- 
priu-zise (...): Zaharia Stancu (Dulăii, fragment de roman), 
Petru Dumitriu (Poveste adevărată), Eugen Jebeleanu 
(Râurile — închinată unirii Donului cu Volga), Veronica 
Porumbacu (În drum spre Gelert — versuri). A.G. Vaida (1 
Mai 1939), Horia Liman (Pionii morali ai Americii- pagini 
din jurnalul unui gangster), Nicolae Tăutu (Eroilor, slavă). 
Al. Gârneaţă (În valea roșie — povestire), Al.Duiliu Zamfirescu 
(Un caz de conștiință), Petru Vintilă (Maria Vipie poves- 
tește), Tiberiu Vornic (Lămurirea — povestire), etc. 

Întâlnim, de asemenea, o seamă de traduceri din Ilya 
Ehrenburg, Biag lu Diun, Albert Maltz, Nazim Hikmet 
etc. (...). | 

Flacăra e prima revistă de acest gen apărută în ţara 
noastră în regimul de democraţie populară, prima revistă 
care ilustrează atâtea forme de comunicare, vine să ilus- 
treze atât de variat istoria minunată a epocii noastre. 
Apăreau și înainte vreme, în țara noastră, reviste ilustrate 
care se pretindeau că oglindesc multilateral viaţa. Izvorâte 
din necesităţi de clasă, destinate îndestulării spirituale a 
hurghezo-moșierimii și falsificării realităţii crude și nedrepte, 
“viste ca Realitatea ilustrată sau ca Magazinul se creau 
după calapodul cunoscut al consoartelor lor apusene, 
potrivit mentalităţii și intereselor monopoliste (...). Apariţia 
revistei Flacăra constitue un succes grăitor al publicisticii 
și tehnografiei noastre noi. Urmând exemplul revistelor 
sovietice cu caracter similar (Ogonioc, de pildă), Flacăra 
izbutește să ilustreze în paginile sale fragmente însemnate 
din istoria zilelor noastre”. 

Am găsit, pe parcursul cercetării presei, numeroase 
referiri la alt canal de răspândire şi propagare a literaturii: 
radioul. Iată o sinteză despre qonti emisiunilor lite- 
rare, difuzate pe această cale: 

„Să cercetăm, de pildă, planul acestor emisiuni în ulti- 
mele şase luni. Au fost radiodifuzate 27 cronici literare. 
Dintre acestea doar 6 se ocupă de literaturænoastră (...). 
O trăsătură comună majorității cronicilor literare transmise 
de posturile noastre de radio este caracterul«căldutț», obiecti- 
vist. Autorii acestor critici nu vorbesc despre lipsurile 
operei literare de care se ocupă (..4). 

Pe aceeași linie se află și cronica lui G.C. Nicolescu 
închinată culegerii de proză din literatura lui 1907 (...). 

Culmea schematismului, a prezentării sărace, lipsită 
de analiză, o atinge însă cronica romanului Cociubei al 
scriitorului sovietic Pervenţev. Emisă la 30.X11/1951, cro- 
nica se mărginește să nareze subiectul romanului (...). 

O ţinută asemănătoare cronicii despre Cociubei o are şi 
cronica Elisei Vasilescu intitulată Cinci opere ale drama- 
turgiei sovietice — radiodifuzată la 22 decembrie 1951. 
Procedeul utilizat este tot al simplei narări, seci și lipsite 
de analiză (...). 

Alunecarea în afirmaţii generale își are uneori origine” 
în greșita înțelegere a temei O pildă grăitoare o constitue 
cronica lui Dinu Săraru din 23 noiembrie 1951, intitulată 
Literatura sovietică, cea mai înaintată literatură (...). Sub 
învelișul diferitelor cronici literare găsim un schelet comun. 
Elementul de bază al acestuia îl constitue rezumatul care 
este redactat în chip banal, școlăresc. Locul analizei per- 
sonajelor, al acţiunii, îl iau afirmaţiile vagi, care pomenesc 
despre ideile generale ale cărții (...). 

in cadrul cronicilor literare, au fost prezentate și unele 
cronici care arată că s-au făcut pași pentru o orientare 
justă și valabilă. Pot fi citate astfel cronicile care se ocupă 

de romanul Ce-i de făcut? de Cernișevschi (Dinu Săraru), 
de romanul Agnesa partizana al scriitoarei italiene Renata 
Vigane (Alexandru Balaci) și despre Soldatul Antipov al 
scriitorului sovietic Juvavilov, precum și articolul despre. 
N.Gogol (...). 

În afara cronicilor şi a lecturilor literare, emisiunile 
radiofonice cuprind și Teatru la microfon. În cadrul acestei 
emisiuni sunt transmise piese jucate pe scenele teatrelor. 
De asemenea, sunt reprezentate scenarii radiofonice (...). 

Cercetând însă producţia de scenarii radiofonice în 
ultimul trimestru al anului trecut - producție care se 
mărginește la două scenarii, Gheorghe Doja de Cezar Drăgoi 
și Ursoaica morii de Ionel Țăranu - putem face de la 
început două constatări care au fost valabile și pentru 
cronicile literare. În primul rând se observă numărul scăzut 
de lucrări. În al doilea rând, ruperea de actualitate (...). 

Aceste lipsuri își au originea în faptul că emisiunea 
literară nu a răspuns pe deplin sarcinii pe care o are, aceea 
de a fi un factor educativ în spirit socialist al ascultă- 
torilor”!0 (Sorin ARGHIR). 


+ 


După cum se știe, încă din 1949 apar câteva colecții 
editoriale destinate „maselor” care, din motive de accesi- 
bilitate, cultivau specii literare de mici dimensiuni, în 
special schița și nuvela, difuzate în tiraje foarte mari. 
Primele colecţii de acest gen au fost Cartea poporului și 
Romanul popular, inaugurate de E.P.L.A., precum și Ogoare 
noi, colecţie a Editurii Tineretului. Între timp, apar alte 
colecții destinate educaţiei socialiste prin literatură; o 
analiză a acestora întreprinde Mihai GAFIȚA?! : 

„Pentru o mai bună discutare a acestor colecţii și publi- 
caţii, este necesară o scurtă prezentare a fiecăreia dintre ele. 

Colecţia Albina (E.S.P.L.A.) cuprinde până în prezent 
34 volume, format mic, de buzunar, cu câte 32-64 pagini: 
trei dintre aceste volume cuprind versuri, una cuprinde 

teatru, iar celelalte toate, proză (schiţe, nuvele și mai rar 
reportaje). Tematica volumelor acestei colecţii este izvorâtă 
în cea mai mare parte din viața ţărănimii muncitoare și 
anume o tematică strâns legată de actualitatea luptei de 
clasă în condiţiile întemeierii gospodăriilor colective. Cu 
excepţia volumului consacrat lui Caragiale - în care au 
fost tipărite câteva schiţe și un fragment din 1907, Colecţia 
Albina a publicat numai lucrări originale, cele mai multe 
dintre ele în primă apariţie. 

Colecţia Tineretului Sătesc (Ed.Tineretului) apare lunar, 
începând cu ianuarie 1951, în volume de formatul unei 
cărți obișnuite, fiecare volum având un număr variind 
între 48 și 80 pagini, și cuprinzând câte trei sau patru 
bucăţi deosebite (versuri și proză), atât originale cât și 
traduceri sau retipăriri. În unele din ultimele volume a 
fost publicată și câte o singură lucrare. (1.Saveliev : Asaltul 
palatului de iarnă, Cezar Petrescu : Două inimi tinere etc). 
Colecţia cuprinde în special lucrări cu subiecte din viaţa 
tinerilor ţărani muncitori. 

Din capul locului trebuie spus că criteriile după care 
trebuiesc analizate lucrările apărute în aceste colecţii nu 
pot fi altele decât cele după care este analizată întreaga 
literatură. Exigenţele nu pot fi deloc slăbite faţă de creaţii 
care ajung sub ochii a sute de mii de oameni ai muncii. 
Un succes al acestor colecţii este un succes al întregii 
literaturi, care se îmbogățește astfel cu o armă în plus: 
el contribuie la mobilizarea în jurul sarcinilor puse de 
construirea socialismului (...). 

În ansamblul lor, aceste nuvele pun cu justeţe problema 
aleasă spre tratare, în cadrul complexului de probleme ale 
vieţii satului. Exemple pozitive : în acest sens se pot cita 
nuvele ca: Gospodarii de Silviu Podină (Albina), Cu buzu- 
narul și cu carul de Petru Vintilă (Colecţia Tineretului Sătesc), 
piesa Piscul Vulturului de Ion Ştefan (Cultura Poporului) și 
altele. 

În același timp, însă, există unele lucrări în care tocmai 
pentru că autorii își propun prea mult — mai mult decât 

pot practic realiza - ei realizează atât de puţin, încât 
lucrările lor nu-și îndeplinesc scopul propus, devin rebu- 
turi literare. Exemple se pot lua din exemplarele colecţiei 
Albina, mai ales din cele apărute în 1950. Iată, de exemplu, 
Vrăbioii de aur de Ion Jipa (...). Deși bine scrisă, deși 
problemele se conturează clar și personajele se definesc 
prin fapte — ne referim doar la primele două acte — piesa 
Darul frătiei de Al. Kirițescu (Cultura Poporului), nu izbu- 
tește să aibă un fir roșu de-a lungul celortrei acte ale sale, 
dintre care primele două se petrec în 1943 iar ultimul în 
1950 (...). 

O perspectivă diformată asupra locului pe care-l au 
unele probleme în complexul vieţii nu poate să nu aibă ca 
rezultat inevitabil o diformare a chipului comuniștilor, al 
eroilor pozitivi din lucrări, o diformare a rolului poziţiei lor 
între ceilalţi oameni. Este vorba despre secretarii organi- 
zaţiilor de partid în general, sau dezorganizatorii gospo- 
dăriilor agricole colective de la sate [...). 

O deficiență care trebuie semnalată și care se menţine 
în multe nuvele este aceea a felului cum este prezentat 
„Șovăielnicul” - de obicei ţăran mijlocaș. Ne referim la 
nuvele ca : S-a dumirit și moș Ilie de Cella Serghi, Secerișul 
de Eusebiu Camilar, Pâinea păcii de Ben Corlaciu. 

Trebuie să remarcăm în colecţiile și publicaţia la care ne 
referim, că, pe câtă vreme lucrările aparţinând fruntașilor 
literaturii noastre sunt scrise într-o limbă curgătoare, 
plină de expresii plastice, plină de frumuseți, lucrările 
scriitorilor mai tineri sunt scrise — aproape fără excepţie — 
într-o limbă seacă, lipsită de puterea de a sugera, într-un stil 
de relatare, asemănătoare proceselor verbale. Mai mult decât 
atâta, adesea apar neglijenţe de-a dreptul supărătoare (...). 

Despre Ben Corlaciu s-a arătat în Scînteia că a scris 
nuvela greșită Timpii de aur într-un stil lipsit de orice 
calităţi literare. Același lucru se poate spune și despre 
schiţa Pâinea păcii, în care apar expresii fără sens (...). 

O expresie cu totul nepotrivită spiritului limbii noastre 
utilizează George Sidorovici în volumul Luceferii de sub 

grindă: «o groapă fusese de acuma săpată», «când au ajuns 
de acuma era seară». Ceea ce miră și mai mult este că 
expresii împotriva gramaticii și sensului firesc al vorbirii 
apar și în lucrarea unui scriitor talentat, a cărui exprimare 
-este de obicei de un înalt nivel artistic : astfel, în Chiaburul 
e dușmanul păcii de Mihu Dragomir se pot întâlni exemple 
ca acesta: «fulgi amari de baltă» sau «când și când umblau 
prin case vorbe șui şi viermănoase» (...)”. 

Şi în acest an avansul editorial al prozei este mult mai 
mare decât al poeziei. Debutează editorial un singur poet: 
Ion Brad, cu poemul Cincisutistul, publicat anterior în 
Almanahul literar din Cluj. De altfel, după modelul lui Dan 
Deșliu, Lazăr de la Rusca, era la modă publicarea în pla- 
chete, variind între 40-80 de pagini, având un preț de 
până la 3 lei, a unui singur poem. Două asemenea pla- 
chete i se tipăresc în acest an și lui Eugen Jebeleanu: 
Bălcescu şi În satul lui Sahia - poem publicat în gazete 
încă din 1950. Mai publică volume de poezii: Nina Cassian 
(Horea nu mai este singur), Mihu Dragomir (Stelele păcii), 
N.Tăutu (Stânca de pe Tatra), Victor Tulbure (Versuri), 
A. Toma (Poezii alese) cu o prefaţă de Sergiu Fărcășan, 
tiraj 10.150 exemplare. Dintre antologiile de versuri, să 
reținem una legată de un eveniment al anului, întitulată: 
Marea lege - versuri pentru noua Constituţie. 

Mișcându-se într-un perimetru editorial atât de restrâns, 
receptarea critică a poeziei — așa cum răzbate din presă — 
este și ea mult diminuată. În Contemporanul, de pildă, pe 
tot parcursul anului, găsim o singură cronică literară ; în 
Almanahul literar de la Cluj, așijderea; mai multe infor- 
maţii despre nivelul liric al anului găsim în Viaţa româ- 
nească. De altfel, cu o singură excepţie, comentariile pe 
marginea volumelor de versuri ale anului s-au înscris în 
clișeul deja bine cunoscut nouă: „poezii bune dar cu lipsuri”. 
Dezbateri mai ample s-au stârnit în legătură cu un volum 
apărut în anul precedent, semnat de Eugen Frunză. 

Un poet apărat: Eugen Frunză 


Ne amintim că, în campania împotriva diferitelor — „isme” 
care bântuiau lirica vremii (schematism, formalism, idilism, 
obiectivism etc.), susținută în anul precedent îndeosebi 
de Almanahul literar din Cluj, o serie de exemple ilustrative 
pentru atari manifestări - ca și pentru altele: neglijenţă 
stilistică, manierism — erau și din poeziile lui Eugen Frunză. 
Ceea ce părea atunci supărător, chiar în cazul unor poezii 
publicate în gazete, îi apare și mai evident în volum lui 
Aurel MARTIN!?, care scrie o cronică despre volumul Zile 
slăvite, al lui E. Frunză, apărut în toamna precedentă. 

După o survolare introductivă a volumului, „care se 
remarcă prin străduinţa poetului de a fi mereu în actuali- 
tate”, recenzentul cantonează în perimetrul lipsurilor. Care 
nu sunt puţine: simple rimări, viziune idilică, stil prolix, 
ba și mai grav : „o așezare a poeziei în afara vieţii, în afara 
obiectivelor de luptă ale partidului nostru” și altele despre 
care vom afla din lectura articolului: 

„Recentul volum al lui Eugen Frunză, editat de E.S.P.L.A. — 
Zile slăvite — se remarcă prin străduinţa poetului de a fi 
mereu prezent în actualitate, de a cuprinde cât mai multe 
laturi ale realității : sunt versuri care încearcă să oglindească 
eforturile oamenilor muncii sau să biciuiască puternic 
modul de viaţă american, morala businessmanilor, mârșavul 
lor joc politic (...). Nu-n slujbe divine petrec monseniorii și 
Mister Acheson în vizită la Paris și Londra indică cele două 
linii pe care merge, obișnuit, pamfletul lui Frunză (...). 

Lipsuri s-au manifestat şi în paginile primului volum al 
lui Eugen Frunză. În placheta Sub steagul vieții, poetul nu 
izbutește întotdeauna să creeze imagini bazate pe un con- 
ținut bogat de idei, adesea imaginile pe care le crea apăreau 
confecționate, gratuite, ele întunecau ceea ce poetul voia 
să comunice. Concluzia aceasta se desprinde din plin și la 
citirea multora din poemele cuprinse în noul volum, unde 
nu rareori Frunză se mulțumește să anunţe idei, să le 
enumere, să le repete, neconcretizate în imagini artistice. 
Ceea ce dă impresia nu a unei poezii, ci a unui articol sau 
a unor simple fraze rimate. lată, bunăoară, poezia intitu- 
lată Totul pentru izbânda păcii! Obiectivul urmărit era 
enunțat de poet și în titlul poemului și în refrenul: 


Dă totul pentru pacea țării! 
Și pentru pacea lumii, totul! 


Cum înțelege, însă, poetul să concretizeze această 
chemare? 

Prin două aspecte sentimentale, pe care la exploatează 
la modul abstract și general - iubirea și ura: 


De știi iubi cum se cuvine 

Tu sfarmă monstrilor complotul! 
Dă totul pentru slava țării! 

Și pentru pacea lumii, totul. 


Și 


De știi uri cum se cuvine 
Tu sfarmă... 


O simplă rimare, prin care poetul credea că poate comu- 
nica un sentiment autentic ! Dar vorbele vagi, inexpresive, 
nu pot crea emoţii prin ele însele, aşa cum nu le puteau 
crea emoţii, prin ele însele, cu câţiva ani în urmă, când în 
poezia noastră erau frecvente «salopete», «steaguri», «zorii 

roșii», «țărmuri ai zilelor de aur», «metale» etc. Omul nou, 
faptele sale concrete lipseau, așa cum lipsesc și în ver- 
surile pe care le-am citat acum și în altele ale lui E. Frunză. 
Din galeria acelorași preferinţe pentru faze pompoase, fac 
parte și alte finaluri. | 

Evident, toate acestea l-au împiedicat pe Frunză în 
asemenea cazuri să realizeze imagini veridice ale vieții 
noastre, figuri minunate ale omului nou. 

Poetul care a ştiut cu alte prilejuri să satirizeze cu 
talent birocrația ce mai stăruie încă în instituţiile noastre, 
să critice oficiul de închirieri etc., trece acum pe stradă 
cuprins de visuri, de dragoste, de chemări tainice, și nu 
mai vede nimic în jurul său. Atât de roză i se pare reali- 
tatea, încât, îmbătat de atâta visare și contemplaţie, nu 
discerne decât trandafirul. Viziunea'idilică are, la Frunză, 
o rază mai largă: în poezia lui, lupta de clasă apare - pe 
plan intern - cu totul convenţional prin câteva versuri sau 
chiar strofe lipite ici și colo și-care ar voi să indice că noi 
ducem, totuși, o luptă împotriva chiaburimii. Dar strofele 
acestea în loc să aibă efectul dorit, minimalizează lupta 
noastră. lată cum apare în două versuri dușmanul de 
clasă în poemul Revederea: 


Doar chiaburii stau acriţi în tindă 
Ori își fac de lucru prin căruţi. 


Atât. De altfel nici colectiviștii din poem nu-i bagă în 
seamă pe chiaburi, E o ignorare reciprocă, ce traduce în 
fond o concepţie greșită a poetului despre realităţile patriei 
noastre și o așezare a poeziei în afara vieţii, în afara 
obiectivelor de luptă ale partidului nostru (...). 

Sunt poeme din Zile slăvite care conţin mostre de siluire 
a limbii, imagini confuze (din cauza expresiilor încâlcite, 
nelucrate). Ceea ce, în ultimă analiză, exprimă o gândire 
intortocheată, neclară. lată câteva exemple: 


Jurăm să creștem din pământul 
Trecutei noastre suferinți. 

Grădina dorurilor toate 
Din străbunici și din părinți 
(Luminile Roșului Octombrie) 


Ce să creștem? O grădină «o grădină a dorurilor ?» O 
grădină «din străbuni și din părinți?» sau 


Şi-aduce aminte fruntea-nsângerată 
În fața lui, semet, jandarmul gras. 
Soția lui 


(a cui? a jandarmului sau a lui Biro-baci) 


de boală măcinată... 
Și ani lungi de foame și pripas 
(Cântecul cărbunelui) 


Cele constatate până acum impun o concluzie care 
privește atât pe Eugen Frunză cât și E.S.P.L.A. Dacă poetul 
ar fi meditat serios la criticile ce i s-au adus, dacă ar fi 
înţeles că poemele, odată publicate în presă, pot și trebuie 
să fie îmbunătăţite atunci când urmează să apară în volum, 
dacă s-ar fi gândit şi la cititor — care așteaptă creaţii tot 
mai bune din partea scriitorilor - dacă E.S.P.L.A. ar fi 
îndrumat pe poet, arătându-i lipsurile poemelor, volumul 
Zile slăvite s-ar fi preschimbat în alt chip. 

Poezia lui Eugen Frunză n-a făcut pași înainte. Mește- 
șugul lui, îndemânarea de a rima şi a ritma, care-l fură 
și-l duc către lungimi nefirești, nu pot înlocui ceea ce-i 
lipsește mai mult poetului, o cunoaștere aprofundată a 
vieţii, un material bogat de fapte izvorâte din viața oame- 
nilor muncii din ţara noastră. Fără acest miez viu, puternic, 
poezia, oricât talent ar avea autorul - și Eugen Frunză are 
mult talent — eșuează în frazeologie goală”. 

* 


După o vreme, într-un context mai larg, Scinteia sancțio- 
nează opiniile susținute anterior, printr-un comentariu al 
lui Sergiu FĂRCĂȘAN!* care, fără a intra în prea multe 
detalii, constată prestația meritorie a poetului, „tendința 
generală” corectă a volumului și, în concluzie, cere „ca 
această creaţie literară să fie sprijinită cu căldură și 
hotărâre” : 

„Revista Viaţa românească și-a câștigat prețuirea citi- 
torilor publicând o serie de noi opere valoroase — romane, 
poeme, piese de teatru, etc. În paginile revistei continuă 
totuși să apară unele materiale greșite, neprincipiale. 
Astfel sunt cronicile intitulate Zile slăvite de Aurel Martin 
și Ceva despre fluvii, meandre și bălți de Eugen Campus, 
amândouă publicate în revista Viața românească (res- 
pectiv numerele 3 și 2). 

Articolul Zile slăvite își propune să analizeze volumul 
de versuri cu același titlu al poetului Eugen Frunză. Era 
de așteptat ca în articol să vibreze acea dragoste caldă cu 
care oamenii muncii întâmpină succesele literaturii și 
artei noastre. Volumul Zile slăvite merită din plin o ase- 
menea preţuire. În poeziile din acest volum sunt oglindite 
artistic evenimente din viața poporului muncitor, răsună 
dragostea poporului faţă de viaţa nouă din țara noastră și 
față de oamenii sovietici, care ne ajută să zidim socialis- 
mul (...). Poeziile din acest volum au un puternic caracter 
popular, se adresează cititorului direct, cu vigoare şi cu 
sinceritate, într-o formă poetică simplă și clară, capabilă 
să producă emoţii puternice. 

Toate aceste merite fac poezia lui Eugen Frunză să se 
bucure de un binemeritat succes în masele de cititori. Dar 
cronica Vieţii românești nu ţine scama de aceste calități 
care precumpănesc în volum, nu vede ce e predominant și 
valoros, ce e nou și contribuie la mersul înainte al poeziei 
noastre, ce merită să fie dat ca exemplu. Fără a ține seama 

de realitatea evidentă, autorul cronicii neagă progresul 
realizat de Eugen Frunză față de poeziile sale mai vechi. 

Poeziile valoroase cum sunt Un om și un frate sovietic, 
Cearta, Pentru anii cu flori și rod, Pune-oi dorul în cărbuni, 
Să baţi codrii ș.a. nu au parte de nici un cuvânt bun din 
partea colaboratorului Vieţii românești, ba chiar sunt tre- 
cute sub tăcere. 

După ce a pregătit astfel terenul, cronicarul se năpus- 
tește asupra unor poezii, cu un intreg șir de critici, dintre 
care multe făcute de pe o poziţie formalistă. Așa se petrec 
lucrurile cu poezia. Act de acuzare, una dintre creațiile 
valoroase ale poeziei noastre din ultima vreme. Poezia Act 
de acuzare demască cu înflăcărare, adeseori cu accente 
adânc răscolitoare, atrocitățile săvârșite de imperialiștii 
americani în Coreea. Această poezie, caracterizată prin 
forța de exprimare a ideilor și sentimentelor și printr-un 
ridicat nivel al formei artistice, e pomenită în treacăt de 
cronicar ca exemplu de «simplă versificare a unor fapte 
cunoscute I». O asemenea apreciere nedreaptă și pone- 
gritoare nu se poate să nu indigneze pe scriitori. 

Marile calități ale culegerii de versuri Zile slăvite nu 
scuză totuși o serie de lipsuri (...). Atunci când autorul 
încearcă să înfățișeze din «birou» realitatea vie a țării noastre, 
versurile sale devin banale, plate, se ivesc șabloanele și 
artificiile literare de proastă calitate [...). 

Cronicarul nu a ţinut seama de o cerință fundamentală 
a criticii — aceea de a aprecia o lucrare în primul rând 
după tendinţa ei generală. Sunt binecunoscute aprecierile 
făcute de tovarășul Stalin în 1929, cu privire la broşura 
Întrecerea maselor, de E. Mikulina. Răspunzând celor ce 
voiau să îinmormânteze această broșură pe motivul că are 
unele greșeli, tovarășul Stalin a arătat - dând ca exemplu 
Pe Donul liniștit- că valoarea unei cărţi literare nu poate fi 
determinată de o greșală sau alta, de un detaliu sau altul, 
ct de orientarea ei generală. Meritele de conținut și ade- 
seori de formă poetică a volumului tov. Frunză cer ca această 
creaţie literară să fie sprijinită cu căldură și hotărâre. 

E evident că redacţia revistei Viața românească nu a 
dat o îndrumare bună tânărului critic Aurel Martin, care 
se află la primele sale cronici literare. Critica nejustă 
apărută în revistă e rezultatul lipsei de principialitate. 
Poziţia articolului Zile slăvite, e o poziţie apolitică și insen- 
sibilă faţă de succesele poeziei”. 


* 


Aici e momentul să facem o completare: în acest an, 
intervenția Uniunii Scriitorilor în laboratorul intim de creaţie 
este mult mai accentuată. Un soi de colectivism, în geneza 
și desăvârșirea operei, începe sau încearcă să se impună 
în stilul de muncă al creatorului. Adică: pentru a evita 
eșecul sau confuziile în tratarea temelor cerute, nu întot- 
deauna scriitorul se poate descurca de unul singur; atunci 
trebuie să intervină colectivul: să sugereze cum să fie 
realizat cutare personaj, cum este mai oportun să fie 
soluționat conflictul, prin ce mijloace, termeni, imagini, 
figuri literare etc. 

Se-nţelege, lucrurile nu sunt noi. Prima școală de litera- 
tură și critică literară realist-socialist n-a fost înființată în 
1951, ci ceva mai devreme și se numea cenaclu. Acum 
insă dirijismul Uniunii Scriitorilor este vizibil în toate 
sectoarele patronate de aceasta : editură, revistă, secţii de 
creație. Astfel la E.S.P.L.A., editura Uniunii Scriitorilor, 
aceste dezbateri se ţin cu regularitate; așijderea și în 
cadrul secţiei de proză a Uniunii, după cum vom afla. 
Mult mai puţin active erau secţiile de poezie și critică. 

Un efort deosebit pentru întronarea și generalizarea 
acestui spirit colectiv de muncă depune Petru DUMITRIU. 
Acesta intervine în „cazul Frunză”, publicând la cinci zile 
după articolul din Scînteia, o Scrisoare către un scriitor!*, 
explicând producerea unor atari incidente prin izolarea 
unor scriitori, în special a celor din vechea gardă, care nu 
se străduiesc să impună spiritul colectiv de muncă în 

secţiile pe care le conduc sau din care fac parte. Dar să 
citim pledoaria aceluia: 

„Aș fi vrut să-i scriu lui Ion Călugăru despre lucrurile 
pe care le voi înșira mai jos. Dar m-am întrebat: numai lui 
aș putea spune toate astea ? Mi-am dat seama că aș putea 
să-i scriu o scrisoare și lui Mihail Davidoglu și una lui 
Aurel Baranga și încă una Mariei Banuș și încă una și 
încă, și s-ar fi făcut prea multe scrisori. Așa că am ales 
calea aceasta ca să mă adresez și lor şi celorlalți tovarăși 
pe care i-ar putea ajuta lucrurile care li se spun aici, 

Şi-acum să încep scrisoarea: 

Stimate tovarășe, 

Te-am văzut rar la adunările și discuţiile noastre. Când 
vii, șezi în ultimele rânduri și încerci să realizezi povestea 
omului invizibil. Când cei dimprejurul dumitale cer cuvân- 
tul, s-ar zice că te și simţi invizibil. Nu-ţi dai seama de 
acea ușoară stânjeneală pe care o produce chipul dumitale 
absent, privirea dusă departe, poate la problemele scri- 
sului dumitale, sau la treburile casei sau la excursia de 
duminica viitoare, sau la «zăpada din alți ani». Nu te supăra 
de mustrarea mea. Mi-am făcut-o și mie, mai mult. Dar 
lasă-mă să-ţi spun, că de pildă, colectivul zis «de muncă» 
pe care-l conduci la Uniune, întâi nu e condus și apoi nici 
nu muncește. Seamănă tocmai cu colectivul condus de 
Jebeleanu. Crezi că nu e nimic de discutat? Crezi că nu e 
nimic de realizat? 

Literatura noastră crește; apar lucrări noi și intere- 
sante: iată de pildă, Undeva pe Dunăre de Alexandru Jar ; 
Pâine albă de Dumitru Mircea ; Lupii de Radu Boureanu ; 
poemele lui Mihu Dragomir, Eugen Frunză, Nina Cassian. 
Nu ești de acord să le discutăm, să învăţăm din succesele 
noastre — și din slăbiciunile noastre? 

Sau ţi se pare că mergem prea repede înainte? Noi 
socotim că am putea merge și mai repede și mai sigur pe 
drumul realismului socialist (...). De pildă: pe toţi ne-a 
interesat deosebit de mult articolul din Pravda cu privire 
la problemele dramaturgiei — tradus și apărut nu de mult 

în Contemporanul. Nu numai în dramaturgie, ci și în proza 
epică, articolul ne va ajuta. De ce nici Mihail Davidoglu, 
nici Aurel Baranga, nici Radu Boureanu nu au găsit cale 
să discute în presă sau în adunările Uniunii foloasele pe 
care ni le aduce acest articol? (...) 

Mulţi scriitori au fost nemulțumiți și neplăcut impre- 
sionaţi de critica apărută în Viața românească cu privire 
la volumul de poeme a lui Eugen Frunză. Oare Maria Banuș 
nu are nimic de spus în privința aceasta? Oare ceilalţi 
poeţi nu simt nevoia de a discuta acest articol, de a pune 
clar și hotărât problemele legate de cartea lui Eugen Frunză ? 

Și, fiindcă e vorba de critică — ne aşteptam ca Ion Vitner 
să-și apere în scris sau într-o dezbatere organizată la 
Uniune, părerile în privinţa lui Eugen Frunză, de ale cărui 
începuturi în poezie s-a ocupat în calitate de critic literar. 
Tovarășul Vitner încă n-a dat nici un semn ! Poate că, 
totuși... cândva. 

Stimate tovarășe, 

Când ne-am întâlnit prima dată mi-ai spus alarmat: 

— Ce ne facem? 

— Cu ce? 

— Cu dramaturgia, frate ! Și cu tinerii prozatori ! Merge 
slab ! La revedere ! Mi-a sosit autobuzul. 

i-ai plecat fără să auzi răspunsul (...). 

Dar vezi că, deși îţi vine greu să-l mărturisești, ai un 
anumit dispreţ pentru creaţia și munca celorlalți. Îţi spui: 
«Dacă nu vin cu, nu se face nimic». Și nu vii... 

Se muncește și dacă nu vii. Se muncește, se discută, se 
dezbat problemele care stau la baza operelor noastre. 
Trebuie să facă treaba asta cineva, și dacă n-o facem, cine 
s-o facă ? (...). 

Gândește-te pentru cine scriem noi. Scriem pentru 
poporul nostru și el așteaptă să ajungem din urmă, în 
creația noastră, înaintarea sa năvalnică spre socialism. 
Pentru orice întârziere, pentru orice cauză de întârziere a 
dezvoltării literaturii noastre suntem răspunzători față de 
poporul nostru:noi toți. Și dumneata. 

Lucrul acesta l-au înțeles mulți scriitori, din ce în ce mai 
mulți, cărunți și tineri, prozatori și dramaturgi. Dumneata 
însă, stimate tovarășe, împreună cu încă alți câţiva, n-aţi 
aflat încă, încă n-aţi aflat, deși e limpede, cauza literaturii 
este cauza noastră obștească — dar și cauza personală a 
fiecăruia din noi ! Când ai să-l auzi de pildă pe Alexandru 
Jar vorbind cu patimă împotriva unei cărți slabe, ai să 
simţi că-i pare rău de slăbiciunile acelei cărţi (...). 

Nu e cea mai bună metodă căutarea soluţiilor de unul 
singur. Dacă vrei să mergi mai repede pe două roate, nu te 
obosi să inventezi bicicleta singur, după soluţia dumitale 
«originală» (...). | 

Participând la discuţia unui volum, la colectivul de 
proză al editurii noastre, am învăţat lucruri pe care le voi 
aplica în ediţia a doua a romanului meu Drum fără pulbere. 
Și tot pentru acest roman am câștigat nespus de mult din 
discuțiile secției de proză a Uniunii (...). 

Și cred că unul din motivele pentru care tovarăși ca Ion 
Călugăru sau Maria Banuş sau Ion Vitner sau Zaharia 
Stancu creează anevoie, încet, este acela că se luptă izolaţi 
cu multe probleme pe care obștea i-ar ajuta să le rezolve. 

lar slăbiciunile noastre ale fiecăruia în parte și ale 
literaturii noastre, destul de multe, și destul de supără- 
toare — cine să le înlăture, dacă nu tot noi? 

Și cum să le înlăturăm dacă nu tot prin luptă deschisă 
de opinii, prin dezbaterea hotărâtă și cinstită a fiecărei 
probleme în parte? Aceasta e calea și pentru dumneata, 
tovarășe, căruia i se potrivesc mai multe nume. Alătură-te 
pe calea aceasta a celorlalţi scriitori, ei te așteaptă și te 
vor primi cu încredere și cu dragoste ! (...)”. 


* 


Într-adevăr, după câteva zile, are loc, la secția de poezie 
a Uniunii Scriitorilor o dezbatere!” pe marginea volumului 
lui Eugen Frunză: „Reluând seria discuţiilor în jurul poeziei 
noastre, secţia de poezie a Uniunii Scriitorilor din R.P.R. a 

organizat miercuri 28 mai la Casa Scriitorilor o dezbatere 
asupra volumului de versuri Zile slăvite de Eugen Frunză. 
Venind la puţin timp după articolul din Scînteia, intitulat 
Două cronici literare lipsite de principialitate, în care se 
combătea atitudinea nejustă a revistei Viata românească 
faţă de poezia lui Eugen Frunză, dezbaterea nu s-a mărginit 
să scoată la iveală calităţile și lipsurile unor poezii ; ridi- 
când probleme de interes general, ea a constituit o luare 
de poziţie împotriva rămășițelor decadente ce răbufnesc 
în aprecierile pe care unii critici le fac asupra literaturii 
noastre înaintate. | 

Atât tov. Mihai Beniuc în referatul său, cât şi cea mai 
marc parte dintre vorbitori, au subliniat noutatea și actuali- 
tatea poeziei lui Eugen Frunză: «(Autorul Zilelor slăvite — a 
spus Mihai Beniuc - ştie să vorbească direct și combativ 
despre cele mai actuale probleme. El este unul din poeţii 
care se ţin la pas cu vremea, care exprimă în versuri ceea 
ce se petrece în timpul nostru, și aceasta la un nivel 
ridicat». Citând în sprijinul afirmațiilor sale poezii ca: Nu-n 
slujbe divine petrec monseniorii, Revedere, Pune-oi dorul în 
cărbuni, Act de acuzare ș.a. tov. Mihai Beniuc a arătat că 
volumul Zile slăvite înseamnă un real succes al poeziei 
noastre de astăzi. 

Încercând o analiză mai amănunţită a poeziei lui Eugen 
Frunză, tov. Paul Georgescu, Silvian Iosifescu, Veronica 
Porumbacu, Mihu Dragomir, Traian Șelmaru și alți parti- 
cipanțţi la discuţii, au căutat să arate în ce constă valoarea 
acestei poezii, izvorul popularității sale, și care sunt piedicile 
ce îi frânează dezvoltarea (...). 

Discuţiile au mai arătat că pe lângă participarea la 
viață, militând de pe poziţiile partidului clasei muncitoare 
și pe lângă dragostea poetului pentru ceea ce e nou, la 
forța poeziei lui Eugen Frunză contribuie și experiența 
poeziei sovietice, ca și o cunoaștere aprofundată a clasi- 
cilor poeziei noastre (...). 

În cadrul dezbaterii s-au arătat și o serie de lipsuri ale 
volumului Zile slăvite, datorate în primul rând unei 

insuficiente participări la viaţă, care face ca poeziile inspi- 
rate din realitatea noastră actuală să nu aibă vigoarea 
satirelor antiimperialiste. În acest sens am vorbit cu tov. 
Mihai Beniuc, Traian Șelmaru etc. Tov. Paul Georgescu, 
Silvian losifescu și Mihu Dragomir au stăruit asupra unora 
din poeziile nerealizate din volum (...). 

Dezbaterea în jurul volumului de versuri Zile slăvite a 
avut darul să scoată la iveală serioase rămâneri în urmă 
la unii critici care merg de la o atitudine «negustorească» 
de cântărire meschină și indiferentă a «calităţilor» și «ipsu- 
rilor», până la negarea în fapt a valorii poeziei lui Eugen 
Frunză (așa cum s-a întâmplat cu recenzia Vieţii românești). 
Tov. Petru Dumitriu și alţi vorbitori au arătat că deni- 
gratorii acestei poezii se așează - conștient sau inconștient — 
pe o poziţie dușmănoasă (...). 

Trebuie spus însă că nu toate intervenţiile din cadrul 
dezbaterii au fost de natură să împingă discuţia înainte, 
să contribuie la limpezirea problemelor ridicate. De ase- 
menea, greșită a fost și tendinţa de elogiere fără rezerve a 
poeziilor din volum (...). 

Ar fi fost de asemenea de dorit ca această ședință, unde 
s-a dat o bătălie împotriva antirealismului, să se fi bucurat 
și de participarea unor poeţi ca Marcel Breslașu, Nina 
Cassian, Cicerone Theodorescu sau Radu Boureanu, care 
și-ar fi putut aduce contribuţia în această luptă. Dar ei au 
lipsit. 

Cu ocazia acestei dezbateri s-a subliniat încă o dată 
pericolul pe care îl prezintă pentru literatura noastră încura- 
jarea manifestărilor cosmopolite ale unor critici. Redacţia 
revistei Viaţa românească, precum și redacțţiile altor publi- 
caţii vor trebui să dea dovadă de mult mai multă vigilență 
in aprecierile critice, să înăbușe cu tărie orice încercare de 
răbufnire a concepțiilor reacționare”. 

Dar seria discuţiilor în jurul poeziei a avut, pare-se, 
doar această reluare. Oricum, presa nu mai menţionează 
altele. 

Să ne oprim în cele ce urmează asupra câtorva volume 
de poezii apărute în acest an. 

Stelele păcii de Mihu Dragomir este comentat atât în 
paginile Almanahului literar!$ de la Cluj (de Dan Costa și 
Dumitru C. Micu), cât și în numărul 17 din Contemporanul. 
Să aflăm din revista bucureșteană în ce constă aportul 
acestui harnic poet veteran la dezvoltarea „poeziei luptă- 
toare” inspirate din actualitate : 

„Numeroase poezii din placheta Stelele păcii exprimă 
sentimentele oamenilor muncii înaintați, sentimente pe 
care nu le pot trăi decât cei ce slujesc un ideal înalt. 
Astfel, în poezia Fericirea închinată «memoriei scriitorului 
A.P. Pavlenco, laureat al Premiului Stalin, mort la masa 
de lucru scriind un articol despre Gorki», Mihu Dragomir 
redă într-un chip emoţionant conținutul nou, deosebit de 
profund, al fericirii omului înaintat. Această poezie suge- 
rează forța uriașă pe care o dobândește omul prin prezenţa 
sa în rândurile unui front organizat care luptă pentru 
libertatea și fericirea omenirii. Cum poți să mori, când nu 
poti fi învins /când chiar și-atunci ești viață și chemare/ca 
un gornist căzut ce, mai aprins/atacu-l cântă-n ultima-i 
suflare (...). 

În poezia 1 Mai la Belgrad, de pildă, Mihu Dragomir 
folosește într-un mod original procedeul antitezei. Poetul 
schițează în ultimele strofe un aspect al Belgradului de 
astăzi (...). La cârma ţării curățate de fasciștii vechi s-au 

cocoțat noii fasciști, în frunte cu călăul Tito. De aceea... ca 
și atunci, răsună apăsat, /porunca morţii de la luda-Tito [...). 

Când -în strofa ce ni-l prezintă pe luda-Tito oferind, cu 
un rânjet de satisfacţie, Belgradul însângerat trimisului 
american, — indignarea cititorului devine de nestăpânit, 
poetul face o întorsătură bruscă dezvăluindu-ne dintr-o 
dată Iugoslavia luptătoare: 


Dar nu-i atât. E-o liniște mai grea. 

Furtuna se aude din adâncuri 

Nu peste mult în munti vor răsuna 
O oaste nouă strânsă pe oblâncuri. 


Finalul poeziei e un avertisment adresat lacheilor ame- 
ricani din Belgrad, a căror pierire apropiată poetul o pre- 
vestește, exprimând bucuria viitoare a unei zile de 1 Mai 
liber «Când va păși la cot cu noi, Belgradul» (...). 

În poezia Zestrea poetul folosește un ritm sprinten, un 
humor sănătos, popular. Poezia sugerează schimbările 
profunde petrecute în viaţa satelor, în mentalitatea ţăra- 
nilor muncitori (...). 

Creșterea nivelului politico-ideologic al conţinutului 
poeziilor lui Mihu Dragomir a determinat implicit o îm- 
prospătare a limbajului poetic, o îmbogăţire a tehnicii 
versificaţiei. 

În volumul Prima șarjă, poetul manifesta adeseori pre- 
dilecţia pentru un stil preţios, cu giuvaeruri și panglicuţe, 
pentru anumite împerecheri de cuvinte ce voalau sensul 
ideilor. El vorbea de «vise boltite deasupra lumii», «vise 
mănoase ca un Egipt», «ani sbârciţi», «ploaia fecundă a 
luptei», «posturile de emisiune ale inimilor», «bulevarde 
pavate cu depărtare» (...). 

Cât de simplu este exprimată dragostea pentru eli- 
beratorii patriei noastre în poezia Monumentul ostașului 
sovietic (...). 

Remarcând cu bucurie succesele înregistrate de Mihu 
Dragomir, cititorul este însă izbit de contrastul dintre 

poeziile izbutite ce alcătuiesc majoritatea volumului și 
unele lucrări ce denotă rămâneri în urmă simţitoare [...). 

Deși aceste poezii nu sunt în aceeași măsură atacate 
de miracolul formalismului ca acelea criticate de Scinteia, 
totuși există în ele serioase reminiscenţe ale decadentis- 
mului. Poezia Munții Măcinului sintetizează în bună măsură 
principalele slăbiciuni care-l trag îndărăt pe poet. 

Personajul liric al acestei poezii caută la poalele mun- 
ților Măcinului «pe câmpul apei, loc de baie». Priveliștea 
munților albaștri îi reclamă în amintire anii copilăriei, 
când își sângera picioarele «pe lespedea golașă de granit» 
și când la «o cină pe cărbuni» pescarul lipovean Nichita îi 
spunea povești cu haiduci (...). 

E clar că o asemenea atitudine, de dulce aducere aminte 
și de calmă revenire, nu este proprie omului înaintat al 
zilelor noastre, omului care luptă cu eroism pentru a 
cuceri, pas cu pas, măreaţa «zi a socialismului». 

Nu din întâmplare această poezie conţine numeroase 
preţiozităţi stilistice, întortocheri de frază, care caută să 
acopere, ca niște bijuterii fals strălucitoare, goliciunea 
ideilor (...). 

În unele poezii ca Ședința, Cântecul tractoristului, Mihu 
Dragomir a încercat să surprindă transformările petrecute 
în conștiința țărănimii muncitoare. Poetul nu a reușit însă 
să pătrundă în adâncime procesul acestei transformări (...). 

Mihu Dragomir întâmpină însă dificultăţi în ce privește 
crearea imaginii omului nou. El rămâne uneori la portretul 

“fizic al omului, nereușind să dezvăluie lumea lui sufle- 
tească. Alteori, poetul apelează la declaraţii și lozinci (...). 

Este evident că rămânerile în urmă nu sunt carac- 
teristice pentru volumul Stelele păcii. Caracteristic pentru 
acest volum este succesul obţinut de poet în efortul său 
vizibil de a răspunde, prin arta sa, celor mai importante 
probleme pe care momentul de faţă le pune oamenilor 
muncii.” 

Cincisutistul, poemul cu care debutase în volum Ion 
Brad, a fost publicat întâi în revista clujeană Almanahul 
literar sub titlul Cântec pentru Gabor Cincisutistul și a fost 
deseori lăudat, după cum am menţionat la momentul 
potrivit. Cu toate că, în ansamblu, autorul reușește să 
facă din creaţia sa o armă de luptă eficientă, „stimulând 
ura oamenilor simpli împotriva clasei exploatatoare”, poemul 
are și „slăbiciuni” scrie Lucian RAICU?$, din a cărui cronică 
reproducem câteva pasaje: 

„Volumul recent apărut are meritul de a fi renunţat la o 
serie de elemente de balast care întunecau conţinutul de 
idei al poemului în prima sa versiune publicată în Almanahul 
literar de la Cluj. Urmărind modificările survenite, apare 
limpede conștiința artistică a poetului, grija sa față de 
creaţie, respectul pentru cititor (...). Din zugrăvirea ciocnirii 
încleștate a claselor pe care autorul știe să o surprindă în 
câteva scene convingătoare, prin zugrăvirea unor momente 
caracteristice e sugerat procesul de creștere a lui Ion 
Gabor, unul din oamenii născuţi din frământările noilor 
vremuri, frate bun cu Lazăr Cernescu (...). Pentru zugră- 
virea caracterului eroului principal, poetul a ales poves- 
tirea biografică [...). 

O realizare remarcabilă a poemului este înfățișarea 
concisă, în scene puţine dar convingătoare a reprezen- 
tanţilor claselor exploatatoare. Pe cititor îl va urmări încă 
multă vreme după lectura poemului figura dezgustătoare 
și rece a «domnului» conte: 


Peste câmpuri în caleașcă trece 
Domnul conte ruginit și rece 
A poftit măria-sa să-mpartă 
Ce-au muncit săracii toată vara. 


Autorul stimulează ura oamenilor simpli împotriva clasei 
exploatatoare, arătând indignarea crescândă a copilului 

Gabor, dorința sa spontană de a-i nimici pe domnii îmbuibaţi 
«ce lenevesc la soare» [...). Cotitura esenţială care are loc 
în viaţa lui Ion Gabor este trecerea la nivelul unui muncitor 
inaintat, la nivelul unui stahanovist al locomotivei (...). 

Atmosfera creată de partea a doua a poemului Cincisutistul 
e mai degrabă idilică — eroul pozitiv având doar a se opune 
unor oarecari urme ale mentalităţii burgheze și unor ino- 
fensivi «specialiști vechi», «bătrâni». Creșterea lui Gabor ar 
fi fost pe deplin justificată, dacă în calea sa autorul ar fi 
așezat obstacolele pe care să le înlăture, dușmani puter- 
nici pe care să-i zdrobească [...). 

Pe linia unui «lirism» inutil merge autorul când, ocolind 
problemele vieţii, se refugiază într-un soi de filosofie de 
calitate discutabilă («Uneori în viaţă ni se pare — lucrul 
mort că suflet și el are» etc.). Capitolele Locomotiva, Spitalul 
sunt însă insuficient realizate (...). 

Suntem îndreptăţiţi să avem faţă de Ion Brad cerinţe 
mari. În lucrarea sa există foarte multe elemente realizate, 
care pot și trebuie să fie dezvoltate. Este suficient să ne 
aducem aminte de capitolul Spre socialism, în care ritmul ` 
dinamic al versurilor sugerează imaginea impresionantă a 
înaintării patriei noastre către orânduirea fericirii depline : 


Mașina aleargă nebună. 

Cu țipătul viu și fierbinte 
De-i vifor sau vremea e bună 
Noi mergem mereu înainte.” 


* 


Horea nu mai este singur de Nina Cassian îi oferă lui 
Paul GEORGESCU!” ocazia de a descoperi o virulentă 
recrudescenţă a formalismului: 

„Comparând volumul Horea nu mai este singur cu volu- 
mele anterioare ale poetei Nina Cassian, observăm că 
autoarea a realizat progrese pe drumul debarasării de 
formalism. Dacă situăm volumul în frontul creației noastre 

literare — și aceasta este perspectiva obiectivă — constatăm 
că el constitue o serioasă rămânere în urmă (...). 

Nina Cassian face parte dintre aceia care nu au înţeles 
deplin că o coexistenţă pașnică a ideologiei clasei muncitoare 
și a ideologiei burgheze, este cu neputinţă de realizat (...). 

Trebuie să semnalăm încă de la început că în versurile 
scrise din:1948 şi până azi, poeta dovedește a nu fi obser- 
vat — decât într-o neînsemnată măsură — faptul că lupta 
de clasă se duce împotriva unui dușman de clasă concret, 
activ, primejdios. 

Atât în Sufletul nostru, cât și în Horea nu mai este 
singur, se exprimă în cele mai realizate poezii cuprinse 
acolo, bucuria omului liber, dragostea de viaţă, ura împo- 
triva reprezentanţilor morţii : imperialiștii anglo-americani 
și lacheii lor în Spania, Grecia și Jugoslavia. 

Dar în patria noastră toate problemele par a fi rezolvate. 
Nici un dușman nu mai încearcă să năruie edificiul socialist 
pe care-l ridicăm. Această ignorare a dușmanului de clasă 
din țara noastră face ca realitatea să fie deformată iar 
combativitatea volumului ca ansamblu, să fie scăzută (...). 

Poezia care deschide cartea și-i dă numele se intitu- 
lează Horea nu mai este singur. Nina Cassian pornește de la 
un fapt de viaţă. În școala elementară din satul Gura-Văii 
învaţă — în clasa I-a — un singur elev. Întâmplarea nu este 
emoţionantă din pricina rarităţii faptului, ci cauza însăși 
care a determinat-o este impresionantă : Horea s-a născut 
în anul dramatic 1943. 

Singurătatea lui Horea amintește de război, de moarte, de 
jalea femeilor lăsate acasă, de mizeria în care se scufundă 
cătunul. 

Poezia este centrată, așadar, pe ideea că războiul în- 
seamnă moarte, distrugere: 

Și-n anii cei grei n-au venit pe lume prunci. Dar poezia 
este intitulată Horea nu mai este singur. 

În partea a doua este exprimată o altă idee care o 
continuă pe cea dintâi: în patria noastră se dezvoltă un 
sentiment nou, minunat, al solidarității umane, al relaţiilor 

de colaborare și ajutor reciproc între cei care construiesc — 
sau vor construi — socialismul, viaţa (...). 

De aceea partea a doua a poemului Horea nu mai este 
singur nu emoţionează, deși ideea rămâne valoroasă. De 
ce? Credem că pentru a fi realizat acest lucru, trebuia să 
găsească — așa cum făcuse în prima parte - o imagine 
centrală, ruptă din realitate. Pentru a exprima ideea soli- 
darităţii trebuiau să apară oameni, să se arate ce se petrece 
în conștiința acestor oameni în acel sat. Dar pentru noi 
Gura-Văii rămâne un nume. Oamenii se feresc să apară. 

În prima parte a poemului, poeta dovedește că a avut 
încredere în viaţă, în bogăţia de fapte cu înaltă semni- 
ficaţie a realităţii. Dar încrederea s-a oprit la mijlocul 
drumului (...). 

Dar și în această poezie există imagini care nu servesc 
ideea conținută. Iată un exemplu: organizatorul de partid 
este omul care luptă pentru realizarea viitorului : Ochii parcă 
sfredelesc prin zid/ Spre un proaspăt, insorit imaș. Imaș 
inseamnă pășune. Cuvântul i-a plăcut poetei, dar oricât 
de însorită ar fi fost o pășune nu poate constitui imaginea 
minunatului viitor care se deschide patriei noastre (...). 

În poemul liric Străzile din București, poeta își mani- 
festă dragostea pentru orașul de frunte al Republicii noastre. 

Dar poezia prezintă o deficiență însemnată. Ultima parte 
a orașului este aceea a străzilor pline de oamenii muncii, 
defilând victorios. Bucureștiul apare ca orașul luptelor 
trecute, în care orice fel de luptă împotriva dușmanului de 
clasă a încetat. A uitat oare Nina Cassian că pe străzile 
din București se află încă indivizi care ar dori să vadă 
orașul nostru prefăcut într-un morman de mine fume- 
gânde, în care viaţa să devină scrum, iar bucuria, vaiet? (...). 

Concepţia burgheză a împiedecat-o pe Nina Cassian să 
vadă frumuseţea construirii socialismului, să-i vadă pe 
eroicii constructori ai lumii noi (...). 

Astfel, poezia Cântec în zori exprimă dragostea egoistă, 
strâmtă, a unei femei pentru bărbatul ei. Acest bărbat 
doarme și femeia îl privește. 

Am văzut în Balada femeii care și-a pierdut iubitul în 
război că poeta este preocupată de portretul moral al celui 
iubit, dorea să scoată în relief calitățile morale ale celor 
doi tineri. In schimb ce aflăm aici despre «El»? Că are 
părul «ca dintr-o carafă turnat». Atât. Dar și un dușman și 
un ticălos poate avea păr (afară de cazul când c chel). Este 
aceasta o caracteristică a omului nou? (...). Nina Cassian 
insă vrea să facă și «concesii», realismului socialist (...). 

Vechile poezii de dragoste vorbeau despre deznădejde 
și moarte. Faptul de a adăuga un final optimist i se pare 
Ninei Cassian o «concesie» destul de însemnată, care-i «dă 
dreptul» să păstreze, în bună măsură, concepţia burgheză 
despre dragoste. Prin poezia Cântec în zori ea ne spune: 
iată, am făcut un «pas înainte», mă adaptez încetișor. Ce 
mi se poate cere mai mult? (...). 

În poezia Mă-ncumet, Nina Cassian anunţă că se încu- 
metă să cânte partidul. După ce citește șapte strofe, cititorul 
ar dori ca poeta să se-ncumete într-adevăr. Se întreabă: 
poate e doar prefața unui mare poem epic, al unui ciclu. 
Dar nu, poeta spune că se-ncumetă, și pe urmă nu se mai 
încumetă. Atunci recitești poezia și înţelegi de ce e numai 
atât: Nina Cassian caută partidul «în străfund», coboară 
adânc în sine, dar partidul nu e acolo sau, în orice caz, nu 
mai e acolo, el se află în uzinele noastre, în minele de căr- 
buni, pe marile şantiere ale construcției socialismului (...). 

Pentru a fi un poet luptător, nu e suficient să foloseşti 
metoda introspecției, ci trebuie să participi la realitate. 
Dar iată că în Puișor de Craiovean Nina Cassian vrea să se 
apropie de realitate, să cânte uzina. Mai întâi, drumul 
până la uzină e tare lung. Partea a doua, îndeosebi (Ce 
spune Jiul) se caracterizează prin sărăcia de idei. Versurile 
bat pe loc, se repetă. Versul popular e folosit formal: 

Spre luncă'nainte/ Pe iarbă cuminte/ Pe căi și poteci/ 
Cu foșnete reci/ Prin săbii de soare/ Și treci de răcoare/ 
Dacă oi porni/ Și nu m'oi opri. 

Și-ntr-adevăr, poeta nu se oprește: Păn'n-ajung la Jii/ 
Lajii-n-vrăjbiţi, / Şi iar înfrățiţi, / Mereu răzvrătiți / Și nepo- 
toliți (...). 

Ce ne arată poezia ? Într-o uzină e ca-ntr-o «farmacie». 
Mașinile sunt ca niște flori iar șuruburile sunt de fapt 
stamine. Bobina e ca un fuior, iar transformatorul e format 
din... case (...). Plecăm din uzină nemulțumiți : n-am văzut 
nici oameni, nici faptele lor. Atunci de ce a scris Nina 
Cassian despre uzină? Răspunsul trebuie căutat tot în 
spiritul de «adaptare». Ea socotește că făcând această 
«concesie» tematicii poeziei noastre luptătoare, s-a mani- 
festat destul de puternic dorința de adaptare (...). 

Nu vom analiza fiecare poezie în parte și nu vom cântări 
farmaceutic dacă numărul versurilor realizate întrece sau 
nu pe acela al imaginilor formaliste. 

Primul volumul de versuri al Ninei Cassian - La scara 
1/1 — era o manifestare crasă a formalismului. 

Vom aminti — pe scurt — câteva elemente din La scara 
1/1 care ne ajută să înţelegem mai bine recrudescenţa 
formalismului în recentul volum, Horea nu mai este singur 
(...). Imaginea patriei noastre apare în volumul Horea nu 
mai este singur în felul următor: mari mulţimi de oameni 
defilează cântând, iar poeta - în rochie albă - împarte flori 
fragede (...). 

Poezia a dobândit în anul acesta noi succese. Ne mân- 
drim cu versurile acestea. Ne cheamă la luptă, la viaţă, 
poeziile lui M. Beniuc, Dan Deșliu, Veronica Porumbacu, 
E. Frunză și a altor poeţi ai noștri. 

Dar volumul Ninei Cassian, deși conţine versuri reali- 
zate, nu poate fi incorporat acestor succese (...). De aceea, 
în viitorul ei volum, Nina Cassian trebuie să facă nu un 
«pas înainte», ci trebuie să realizeze un mare salt pentru a 
se incadra definitiv — e timpul !- în frontul poeziei noastre 
luptătoare”. 


+ 
Că una din cauzele formalismului era îndepărtarea de 
viaţă, de realitate, de popor, s-a înțeles. Ideea va fi accen- 


tuată și de cealaltă instanţă critică semioficială : cititorii. 

Astfel membrii cenaclului literar „Al.Sahia” din Buzău 
adresează Ninei Cassian și altor scriitori, o scrisoare des- 
chisă, publicată în Contemporanul’: 

„În primul rând scriem tov. Nina Cassian. În anul 1950 
aţi venit la Buzău împreună cu tov. Veronica Porumbacu, 
Nicolae Tăutu, Eusebiu Camilar și alții. Ne-am bucurat 
mult pentru toţi tovarășii care au venit și fiecare dintre 
noi s-a bucurat mai mult de prezenţa câte unuia din dvs. 
Simpatia aceasta era ceva firesc. Era la noi, la cenaclu, o 
tânără începătoare în ale scrisului - poate vă mai amintiţi de 
ea. V-a îndrăgit mai mult și aţi vorbit lung împreună eee A 

Dar noi am urmărit cu mâhnire, cum nădejdea s-a 
stins, fiindcă după ce i-aţi trimis (abia la vreo lună) o 
scrisoare convenţională și rece, din cauza unei politeţi 
cam jignitoare, tânăra membră a cenaclului nostru n-a 
mai primit nici un cuvânt. Ea a dispărut din rândurile 
noastre, a celor care încercam să devenim ingineri ai sufle- 
telor omenești, și poate pentru acest lucru și dvs., tov. 
Nina Cassian, purtaţi o oarecare vină. 

Scriem în al doilea rând tovarășei Maria Banuș (...). 

Poate că nu știți cu câtă nerăbdare aşteptam să intrați 
și pe la cenaclu atunci când veneaţi la Buzău, pentru a 
cerceta viaţa Gospodăriei colective 1907 din comuna Căldă- 
reşti, viaţă ce v-a inspirat în scrierea piesei Ziua cea mare 
(...). Dar în seara aceea aţi venit în adevăr în oraș, chiar la 
vreo sută de metri de cenaclu și abia la urmă ne-am dat 
seama că nici nu v-aţi gândit la noi, fiindcă nici măcar 
n-aţi întrebat de cenaclul literar. N-ar avea rost să vorbim 
de decepţia pe care am simţit-o cu toţii. Nici ședința de 
cenaclu n-am mai ţinut-o. 

V-am întâlnit apoi la consfătuirea tinerilor scriitori de la 
București din 1950. Aţi vorbit nespus de frumos, ne-am luat 
inima-n dinţi și v-am amintit de Buzău, de felul cum v-am 
așteptat. V-aţi roșit și ne-am bucurat și mai mult de promi- 
siunea făcută că veţi veni la noi la cenaclu, ba la un moment 
dat v-aţi declarat chiar «nașă» a cenaclului „Al.Sahia” din 

Buzău (...). De atunci au trecut doi ani. «Nașa» noastră a 
uitat de noi (...). 

Şi în sfârșit, vrem să-i scriem acum tov. Al.Jar. 

Pe la începutul anului 1952, aţi venit la Buzău (...). 
Pioniera Eftimie Aurelia, cea mai tânără membră a cenaclu- 
lui nostru, a fost emoționată că v-a cunoscut. V-a povestit 
din viaţa ei, v-a citit poeziile ei și noi eram nespuși de 
mândri auzindu-vă spunând: «E o minune fata asta, să o 
ajutaţi să se dezvolte ca o floare». I-aţi dat adresa și ați 
stabilit să corespondaţi cu ea; aţi rugat-o chiar să vă 
trimită poeziile ei (...). 

În zilele următoare v-a scris (...). Și-apoi a început să 
aștepte (...). Aștepta să-i scrieţi. Pe oricare din tovarășii 
noștri scriitori care vin de la București, îi întreabă: «Nu 
l-aţi văzut pe tovarășul Jar ?...». Și începe să-i spună cum 
v-a scris, cum v-a trimis gândurile ei, planurile ei și cu o 
ciudă copilărească spune: «Ei ! N-am primit nimic de la 
dumnealui !» 

Tovarășe Jar, pioniera Eftimie Aurelia vrea să devină 
scriitoare și are nevoie de sprijinul dumneavoastră”. 


* 


Să încheiem acest itinerar liric al liricii anului 1952, cu 
o informaţie despre stadiul și nivelul artistic al unei specii 
muzical-literare care a cunoscut un mare avânt în vreme: 
cântecul de masă. 

Despre cine și cum a contribuit la mobilizarea maselor 
prin cântec, scrie Mihu DRAGOMIR?! : „Succesele obținute, 
în ultimul timp, de compozitorii noștri, umplu de bucurie 
și mândrie patriotică inimile tuturor oamenilor muncii 
din ţara noastră (...). Printre cei care simt, în primul rând, 
o mare bucurie, sunt și poeţii care luptă, cu arme atât de 
apropiate, pe același front (...). 

Astăzi, terenul celor mai vii colaborări de acest fel este 
cântecul de masă. Începând cu Imnul R.P.R., turnat parcă 
din același material de Matei Socor și Aurel Baranga, toate 

cântecele noastre valoroase, care au străbătut până la 
ultimul cătun din munţi, prezintă o melodie geamănă 
poeziei. Versurile maestrului A. Toma, ale poeţilor noștri 
de frunte ca Mihai Beniuc, Eugen Jebeleanu, Maria Banuș, 
Eugen Frunză, Dumitru Corbea și alţii, trec astfel din 
gură în gură, pe aripile melodiei. Dar chiar și în alte genuri 
muzicale, această frăție dă roade minunate cum o dove- 
dește cantata lui A.Vieru Mierla lui Ilie Pintilie compusă de 
inspiratele versuri ale Veronicăi Porumbacu (...). 

Am putea, astfel, aminti atât de răspânditul cântec 
Tara mea a cărui muzică, de Aurel Giroveanu, susține 
convingător versurile Mariei Banuș: 


Eu nu cânt că știu cânta 

Dar mi-e dragă țara mea, 

Eu nu cânt că știu să cânt 

Dar mi-e drag iubesc acest pământ. 


Din păcate, «specificul» cântecului a fost înţeles, de 
unii autori ca un minim de exigenţă, de valoare artistică, 
pe care urmează să-l suplinească melodia (...). 

lată un exemplu de proletcultism, îmbăiat în puţin 
semănătorism : 


În uzină harnici muncitori 

au pornit motoarele în zori, 
brațele încep cu vlagă 

munca lor atât de dragă 

ce-și înaltă rodul chiuind 

sub scânteile ce-ntr-una plouă 
frunţile ce se îmbracă-n rouă 
ca rotunde zâmbete de-argint. 


Versuri semnate de C.Ghiban - ce sunt oare aceste 
zâmbete rotunde ? — pot fi citite și în ordine inversă, fără 
să-și trădeze conţinutul pe care, deci, nu-l au (...). 

Pe aceeași linie se plasează jaia de Ştefan Tita 
(muzica de Ion Vintilă): 

A venit, mama cu fata 

Să-l vadă muncind pe tata. 
Strungu-ntr-una se-nvârtește, 
Tata norma-și depășește. 


Bunul frate al proletcultismului, idilismului, este de ase- 
menea cunoscut de unele cântece ca Holdă, holdă, cu 
insinuantul subtitlu Cântec popular — versuri de Mircea 
Rădină, (muzica de Mircea Alexe). (...) sau fantezii care 
denigrează chipul muncitorului înaintat, ca aceste versuri 
de Harry Negrin : 


Păi cum se poate Mărioară, fată tânără, 
să nu te-mbie sportul, 
când la fir ești meșteră, 
păi nu te trage aţa 
pe care-o țeși cântând ? 
Păi, dacă nu, îti fac un cântec 
să te-ndrepți curând. 
... Marioara 
Ce sare anul în fiecare ceas 
din toamnă sare în primăvară, 
numai la sport nu sare nici măcar un pas, 


Caracteristica multora din aceste cântece este spiritul 


vechi, bulevardier, de prost gust. Într-adevăr, cu ce diferă 
cântecul scris în 1950 de Aurel Felea și N.Kanner: 


Cine mi-e drag mă așteaptă, 
Mă așteaptă undeva, 

Pe o străduță apropiată 

Mă așteaptă 

Cineva. 


de cel scris de — dar cine își mai aduce aminte? — ce se 
cânta în localuri acum 20 de ani: 


Când se lasă noaptea 
Pe străduța mea, 

Dorul meu cu mine 
Se-ntâlnește și 
Amândoi pe tine 
Te așteptăm să vii. 


Ce caută în viața noastră asemenea cântece? Oare 
pot ele educa tineretul nostru? (...). Unii ca N.Nasta, 
Vasilescu-Liman, A.Felea etc., deși nu publică nici o poezie 
de ani de zile, fabrică în schimb zeci și zeci de texte, în 
genul celor citate (...). Dar cum pot ajunge la o adevărată 
creaţie, poeţi ca cel ce a îmbătrânit numărând accente 
moarte, cel ce nu poate scrie versuri care să inspire pe 
compozitor”? 

Proza - tablou editorial 


Romanul actualităţii își intră, în acest an, în primele 


sale drepturi: 


Noul oraș de Ștefan Andrei; 

Trandafir de la Moldova de Ion Istrati; 

Undeva pe Dunăre de Al Jar; 

Cumpăna luminilor de N.Jianu ; 

Judecata de Aurel Mihale ; 

Pâine albă de Dumitru Mircea ; 

Drum fără pulbere, ediţia a 2-a de Petru Dumitriu. 


Tabloul editorial se completează cu romane istorice sau 


de radiografie a vieții interbelice : 


Nicoară Potcoavă de Mihail Sadoveanu ; 

Dulăii și Desculț, ediţia a 4-a de Zaharia Stancu; 
Marea pregătire de AI. Jar; 

O alegere de pomină de loan Dorin. 


Numeroase sunt și volumele de nuvele, schiţe sau poves- 


tiri, dintre care menţionăm câteva: 


Spre șantier de Ștefan Andrei; 

Dreptate (colecţia Albina, tiraj 100.000, lei 0,50) de 
Petru Dumitriu, cu două ediţii (și în limba rusă) în 
acest an; 

Prietenul Sava de Petru Dumitriu, tipărită și publicată 
in același an și în rusește; 

e Nopţilede iunie de Petru Dumitriu, în franceză și engleză ; 
e Desfășurarea de Marin Preda; 
e Bordeiul de la Poarta Albă de Valentin Silvestru. 


Mai apar și alte plachete de nuvele semnate de Aurel 


Mihale, Ion Istrati, Mihai Novicov (Vasca), M. Păltineanu, 
Silviu Podină, Petru Vintilă, T. Vornic, Al. Cazaban ș.a. 

În dezbatere : Vladimir Colin 


Înainte de a se refugia în basme și povești pentru copii 
și cu mult înainte de a aborda literatura fantastică, redac- 
torul responsabil al revistei Flacăra, Vladimir Colin a scris 
câteva nuvele și un roman despre realitățile socialiste din 
Deltă. Astfel, în 1950, în colecţia Cartea poporului (E.P.L.A.), 
publică nuvela Flăcări între cer și apă, tradusă în rusește 
și publicată în acest an: 

„Ideea centrală a nuvelei lui Vladimir Colin — se afirmă 
într-o recenzie?”?, este deci o problemă a vigilenţei în con- 
dițiile ascuţirii luptei de clasă, în perioada trecerii de la 
capitalism la socialism. Autorul reușește să înfăţișeze 
uneltirile dușmanului de clasă ca o acţiune conștientă și 
organizată (...). 

Dacă pe acești dușmani îi zugrăvește cu ură, pe eroii 
pozitivi autorul îi înconjoară cu dragoste caldă, arătând 
încrederea cu care ei privesc partidul. Impresionantă este 
scena morții lui Fedia, câteva clipe după ce discutase cu 
Cerneţ despre intrarea lui în partid. Pentru Fedia, acest 
muncitor cinstit, partidul este suprema și îndelunga lui 
năzuință. 

Autorul, însă, nu adâncește destul ideea centrală, pro- 
blema vigilenţei, lipsindu-i puterea de a o organiza în 
detalii (...). De altfel una din lipsurile fundamentale ale 
nuvelei este faptul că descoperirea uneltirilor dușmanului 
de clasă pare întâmplătoare: utemistul Toma «și-amin- 
tește» c-a văzut pe Macarie pe bancaz cu câteva nopţi în 

urmă (...). Această scădere e în strânsă legătură cu nere- 
liefarea suficientă și neadâncirea rolului și influenţei 
partidului în procesul muncii și în evoluţia eroilor [9 
(Marin VASILESCU). 


* 


Despre preocupările lui Vladimir Colin de a înfățișa 
problemele unei gospodării piscicole de stat în nuvela 
Cormoranul pleacă pe mare, publicată în 1951 - cu o ediţie 
în limba maghiară apărută în acest an -aflăm din Con- 
temporanul nr. 23: 

Literatura burgheză a înfățișat tabloul unui univers 
marin în care trăiesc fiinţele înzestrate cu însușiri deosebite, 
mânate de forţe lăuntrice spre mirajul veșnic al aventurii. 
Uneori în această lume a apelor se petreceau drame puter- 
nice (...). Apare clar că această literatură predica neputința 
omului în încleștarea cu natura, fatala lui înfrângere. 

Exista și reversul tabloului. Vânau și «lupi de mare», 
biruiau valurile furioase, treceau prin furtuni și poposeau 
pentru puţin timp în porturi, luându-și apoi zborul spre 
necuprinsul mării. Era un fals tablou și acesta. Nimic în 
el din viaţa adevărată a «truditorilor apelor», nimic din 
frământările lor [...). 

Despre această adevărată viaţă a oamenilor apei s-a 
scris puţin. Este valoroasa încercare a lui Vladimir Colin 
de a făuri în nuvela sa Cormoranul pleacă pe mare o 
imagine veridică a vieţii noi a oamenilor muncii dintr-un 
port al ţării noastre. Acţiunea nuvelei se desfășoară în 
Sulina. Eroii ei sunt pescari, membri ai gospodăriei pisci- 
cole de stat Răsăritul și marinari. 

Intenţia scriitorului apare clară: de a zugrăvi artistic 
figurile oamenilor noi, care cresc și în aceste sectoare de 
muncă ale ţării noastre, de a reflecta un aspect al vieţii 
lor. Pentru a realiza însă aceste intenţii, scriitorul a mers 
pe calea folosirii clișeelor burgheze (...). Nu lipsește din 
nuvelă nici povestea răsuflată a brigadierului, copil din 

flori, al cărui tată pilot de vas, a sfârșit în decrepitudine, 
după o viaţă desfrânată [...). Există și o poveste a căpita- 
nului Bumbaru care este lipul de marinar vechi, idealizat 
de literatura burgheză (...). 

Toate aceste elemente nu contribuie la reliefarea trăsă- 
turilor omului nou. Dimpotrivă, în cazul brigadierului 
Vlahos, ele nu fac decât să intunece portretul acestuia. 
Cultul amănuntului nesemnificativ e evident. Trebuie spus 
că la originea acestei deficienţe stă faptul că Vladimir 
Colin a uitat de faptul că vasul plecase în larg pentru a 
îndeplini o sarcină de producție. 

Problemele cele mai importante pe marginea nuvelei, 
se pun cu privire la căpitanul Bumbaru. Prin el, scriitorul 
a intenţionat să creeze figura unui erou pozitiv, a unui 
marinar de tip nou, crescut de partid (...). 

Scriitorul nu a izbutit însă să arate ceea ce este cu 
adevărat nou la un marinar comunist. Lipsindu-i cunoașterea 
adâncă, complexă a omului nou, scriitorul l-a pus pe căpitan 
să rostească discursuri sforăitoare cu caracter politic (...)”. 


x 


Dar punctul pe ial lipsurilor epicii lui Vladimir Colin — 
cu depistarea cauzelor acestora în metoda de creaţie (anti- 
realistă) și în nivelul ideologic (scăzut) — îl pune S. DAMIAN?* 
în comentariul pe marginea primului roman al lui Colin, 
apărut în anul precedent. Reproducem fragmentar artico- 
lul criticului de la Contemporanul: 

„În domeniul prozei au apărut, în această perioadă, 
romane care reușesc în bună măsură să oglindească pe 
plan literar eforturile oamenilor muncii în diferite sectoare 
ale construcției socialiste, în romane, cum sunt: Drum 
fără pulbere de Petru Dumitriu, Otel și pâine de Ion Călugăru, 
Cumpăna luminilor de Nicolae Jianu (...). 

Cu atât mai regretabil este faptul că mai apar scrieri care 
nu corespund cerinţelor oamenilor muncii și care nu redau 
în adevărata lumină realitatea nouă din patria noastră. 

Astfel, de curând a fost publicat în E.S.P.L.A romanul 
lui Vladimir Colin Soarele răsare în Deltă în care autorul 
își propune să înfățișeze transformarea regiunilor înapoiate 
din ţara noastră, transformarea conștiinței oamenilor în 
procesul construirii socialismului (...). 

Autorul nu izbutește să redea în trăsături semnificative 
complexitatea fenomenelor noi, înaintate, care apar în 
regiunea Deltei. Felul în care autorul zugrăvește oamenii 
și locurile arată în mod evident că el n-a cunoscut în 
profunzime realitatea nouă, a denaturat-o, a falsificat-o. 

Autorul nu a izbutit să înfăţișeze factorul motor, sufletul 
înnoirilor, activitatea comuniștilor. Secretarul organizaţiei 
de partid din sat este tânărul Artimon, pe care autorul îl 
prezintă ca omul cel mai înaintat dintre pescari (...). Autorul 
nu a reușit însă să înfăţișeze prezenţa activă, eficientă a 
lui Artimon în viaţa satului (...). 

Autorul n-a reușit să descopere adevărata umanitate a 
eroului, frumuseţea vieţii lui spirituale, în însăși activitatea 
lui socială, spirituală, încercând să suplinească această 
lipsă, Vladimir Colin a «adăugat» vieţii eroului său o poveste 
sentimentală de dragoste, în care Artimon se comporta 
artificial, cu timiditatea și naivitatea unui adolescent (...). 

Neizbutind să cuprindă personalitatea eroului principal, 
a comunistului Artimon, autorul nu a reușit să prezinte o 
imagine a luptei organizate a pescarilor condusă de partid. 
Autorul nu a centrat subiectul pe conflictul principal, 
lupta de clasă, ci pe conflicte de familie, personale. 

Astfel romanul nu are o dezvoltare clară, deznodământul 
nu e firesc. Oamenii, cei înaintați ca Artimon, Toma sau 
Achim se aseamănă între ei, nu sunt individualizaţi artistic, 
și nu rămân puternic întipăriţi în mintea cititorului (...). 

Încercând să accentueze artificial caracterul captivant 
al conflictului, autorul alunecă spre senzaționalul faptelor. 
Astfel apare figura lui Parașca, beţivul care moare inecat 
căutând o comoară în fundul apelor (...). 

Metodele de creaţie antirealiste și-au pus pecetea lor 
și asupra altor lucrări literare ale lui Vladimir Colin. 

Necunoașterea vieţii, nivelul ideologic scăzut, felul confuz 
„încă de a înţelege transformările revoluționare din clișee ale 
literaturii burgheze care nu pot cuprinde realitatea nouă, 
dinamică, în plină dezvoltare, ci o slujesc și o falsifică (...). 

Editura de Stat pentru Literatură și Artă ar trebui să 
manifeste o exigenţă mai înaltă în ce privește publicarea 
acestui roman. Pe coperta romanului, Editura a făcut o 
scurtă caracterizare a conţinutului lucrării : Romanul lui VI. 
Colin prezintă în toată complexitatea ei politică și ome- 
nească o temă nouă în literatura noastră, lumea pescarilor 
din Deltă». Formulele acestea eronate, neprincipiale, dove- 
desc superficialitatea în munca redacției și lipsa de răspun- 
dere faţă de cititor”. 


+ 


La scurt timp, o opinie aproape contrară decât cea a lui 
S. Damian asupra romanului lui V1. Colin — deși semnalează 
și câteva neimpliniri — este susținută la Viaţa românească 
de Eugen CAMPUS: 

„Scriitorul cunoaște și iubește oamenii, locurile din 
această împărăție a apelor. Din fiecare pagină, din fiecare 
rând, din fiecare cuvânt respiră această dragoste, această 
legătură adâncă, sufletească ce-i îngăduie să vadă lucru- 
rile dinlăuntru, dezvăluind astfel cititorului, dintr-o perspec- 
tivă nouă, lăuntrică, priveliști de o nebănuită bogăţie de 
nuanţe (...). 

În scena aceasta scurtă sunt creionate, prin numai 
câteva amănunte semnificative, două portrete viguroase. 
Pescarul obidit e nevoit să se umilească («jupâne, oste- 
nește-te, spune el cu șapca în mână» (...). 

Tot atât de precis este redat și exploatatorul. Prăpastia 
ce-l desparte de muncitor, trândăvia lui imbuibată, sunt 
sugerate, dincolo de împrejurările concrete ale locului și 
momentului respectiv, prin insistența cu care autorul vor- 
bește despre acea lume a lui. De asemenea, apare clară în 
această scenă cruzimea, lipsa de omenie a exploatatorului 

care rostește brutal condamnarea la moarte a muncito- 
rului : «Nu-mi mai trebuie. Svârle-l înapoi în baltă» (...). 

Pescarii sunt jecmăniţi nu numai de negustori, de cherha- 
nagii ci și de chiaburi ca Grozuţă și fiul său Macarie. 
Chiaburii închiriază oamenilor scule de pescuit și-i ţin 
astfel legaţi de nu se mai plătesc de datorii o viaţă întreagă, 
iar pe «recalcitranti» îi năpăstuiesc denunţându-i ca «bolșevici» 
și dându-i pe mâna autorităţilor (...). 

În prezentarea acestei lupte dintre vechi și nou, meritul 
autorului stă în faptul că, în genere, a evitat șabloanele (...). 
Macarie, de pildă, nu este o simplă schemă. Nu are nici 
nelipsita burtă și nici bicisnic nu-i. Este un dușman viu, 
real, peste care nu poţi trece cu ușurință, dar pe care-l urăști 
tocmai pentru că înţelegi cât e de periculos (...). Faptul că 
lumea lui Macarie este sortită pieirii, rezultă într-o anu- 
mită măsură și din prezentarea celor ce luptă împotriva 
ei, masele de oameni cinstiţi în frunte cu comuniștii (...). 

Președinte al gospodăriei avea să fie ales Achim. Mijlocaș 
cinstit, acesta se alăturase demult luptei dusă de clasa 
muncitoare, intrase chiar în rândurile partidului (...). Victoria 
noului asupra vechiului este concretizată cu deosebită forță 
artistică în povestea de dragoste dintre Toma și Marusia 
(...). Sprijinul cel mai prețios în rezolvarea problemelor 
legate de relațiile dintre Marusia și Toma, îl dă însă partidul. 
Scriitorul a avut prilejul să arate în mod just și concret, 
deci convingător, grija pentru om a comuniștilor (...). 

În Soarele răsare în Deltă se întâmplă însă și altceva. Nu 
numai că romanul se desfășoară ca un fluviu cu meandre, 
dar adesea centrul de greutate în loc să rămână la albia 
principală, se mută în gârliţele ivite cu ocazia acestor prea 
numeroase meandre. Și aceasta e dăunător, căci mesajul de 
idei al operei nu mai e transmis cu destulă claritate (...). 

În roman tocmai mersul acesta înainte nu apare destul 
de clar. 

Aceasta constituie slăbiciunea de bază, o slăbiciune de 
concepţie cu inevitabile urmări și pentru construcția roma- 
nului. Sunt prea multe ocoluri, și adesea inutile. De aici 

alunecarea spre pitoresc în înţelesul rău, de aici lungimile 
nefolositoare, și ceea ce e și mai dăunător se petrece o 
deplasare a centrului de greutate de la elementele prin- 
- cipale spre cele periferice. Personajele secundare sunt mai 
vii și mai interesante decât cele principale (...). Lipsește o 
acțiune care să poată oglindi literar acţiunea închegată a 
partidului care, pe baza unui plan bine stabilit, conduce 
masele la luptă pentru constituirea socialismului, zădăr- 
nicind împotrivirile dușmanului (...). 

Se întâmplă, însă, în mai mică măsură, și altceva mai 
dăunător. Deplasarea centrului de greutate se produce nu 
numai de la elementele principale la elementele periferice — 
ceea ce se manifestă în primul rând ca un defect de 
construcţie, deși e legat, evident, de concepţie ; se produce 
și o deplasare de la nou spre vechi, fapt care ne duce direct 
spre constatarea unei deficienţe de concepţie. Întâlnim 
deci și în Soarele răsare în Deltă, un aspect pe care critica 
l-a rezolvat și în altă lucrare a lui Vladimir Colin, Cormo- 
ranul..., un aspect care trebuie să-i dea serios de gândit 
autorului. 

Cum se manifestă în romanul de față deplasarea, într-o 
anumită măsură, a centrului de greutate spre ceea ce e 
vechi ? În primul rând, prin relativ mai palida prezentare 
a unora dintre eroii cei mai înaintați. De asemenea prin 
complacerea în relatarea anumitor aspecte ale trecutului 
în dauna prezentului (de pildă descrierea Sulinei). Și în 
special, prin complacerea într-o anumită atmosferă de 
misticism, chiar acolo unde nu e absolut necesar pentru a 
zugrăvi veridic realitatea (descântec, ziua babei, căutarea 
inecatului etc.) și aceasta fără a lua atitudine combativă”. 


+ 


Nici recenzia din Iaşul Nou nu diferă prea mult de cele 
citate anterior: „Și, aici văd unul din principalele merite 
ale romanului recent apărut la E.S.P.L.A Soarele răsare în 
Deltă, de Vladimir Colin. Autorul vorbește despre viața 

unor oameni dintr-o regiune a țării până acum destul de 
puţin cercetată de scriitori, despre viaţa pescarilor din 
Delta Dunării. 

Pe Vladimir Colin însuși, îl bănuim fiu al Deltei. Se 
simte din fiecare filă a romanului dragostea lui pentru 
oamenii al căror chip îl desenează, pentru meșteșugul lor 
plin de taine, care cere atâta îndemânare, pentru locurile 
bogate în frumuseți pe care le descrie. Şi, cu această 
dragoste pasională în suflet, scriitorul a pornit a face 
cunoscută cititorilor săi, viaţa pescarilor din Deltă, cu 
greutăţile și bucuriile ei, cu razele minunate ale socialis- 
mului ce au prins să o lumineze. 

Păcat că scriitorul n-a izbutit în realizarea intenţiilor 
sale decât parţial, așa cum după rândurile de mai jos vor 
încerca să arate (...). Peste satul pescăresc Alba, au trecut 
necazuri și nevoi cu duiumul, acestea au fost aduse de 
oameni d'alde Kerciulescu, Grozuţă și Macarie, bogătași 
învăţaţi să trăiască din sudoarea pescarilor (...). Și tâlhă- 
riile exploatatorilor se adună, lanţ cu lanţ. 

Vremurile se înnoiesc însă. Din mijlocul pescarilor obidiți 
se ridică oameni care știu de unde vine binele, de unde 
vine răul. Așa e de pildă Artimon, secretarul organizației de 
partid din Alba. Dintr-o familie de pescari săraci, Artimon 
a rămas de mic copil orfan (...). 

Ura lui Artimon s-a călit an cu an. Secretarul organi- 
zaţiei de partid de astăzi, nu va uita niciodată obida îndurată 
în trecut. El își închină puterile ridicării pescarilor la o 
viaţă nouă. Nu-i singur. E ajutat în muncă de Toma, 
pescar în care trăiește tineretul patriei noastre, cu avântul 
său spre mai bine, cu visurile îndreptate către viitor. E 
ajutat de Achim, mijlocaşul, și alți pescari cinstiţi (...). 

Autorul a izbutit să creeze câteva tipuri de neuitat. Așa 
sunt, de pildă, bătrânul Păruș (...) sau Macamol (...). 

Macarie, chiaburul, prezentat când mieros, căutând să 
câștige încrederea oamenilor, când în prada unor scene de 
disperare cumplită (...) are darul să câștige toată ura 
cititorului. 

Bine construit e și Kerciulescu, cu toate că nu apare 
decât la începutul și sfârşitul romanului (...). 

Dar dacă autorul a excelat în crearea unor chipuri de 
moși hâtri și glumeţi, și în conturarea unora din perso- 
najele negative, eforturile sale au eșuat acolo unde reușita 
lor era mai necesară: în prezentarea chipurilor de comu- 
niști și oameni înaintați. 

Artimon e o figură palidă, ștearsă, ce nu poate capta. 
De unde vine acest defect al personajului după părerea 
noastră? Din timiditatea și ideile preconcepute cu care 
autorul s-a apropiat de el. Artimon nu e un tip zugrăvit 
dinlăuntru, din mijlocul pescarilor, de unde Vladimir Colin 
și-a plăsmuit cartea. El este un personaj adus din afară (...). 
Autorul l-a «aureolizat», i-a dat ceva de profet mesianic, ce 
predică de departe, în loc să-l facă om ca toţi oamenii, cu 
calități și defecte, cu certitudini și indoieli (...). | 

Autorul i-a dat lui Artimon un prestigiu cu de la sine 
putere, rugându-ne să-l credem pe cuvânt că personajul îl 
merită, în loc să fi lăsat ca Artimon să-și câștige singur 
acest prestigiu, prin faptele sale, și astfel să ne convingă 
și emoționeze (...). 

Insistenţa cu care autorul a creionat chipurile negative 
și aspectele aparținând trecutului, fac ca «centrul de greutate 
al romanului să se deplaseze de la nou spre vechi», cum 
remarca un critic de la Viaţa românească [...). 

Istorii de demult, credințe străvechi, obiceiuri populare 
aparținând unei mentalități primitive, sunt expuse pe pagini 
întregi cu o deosebită încântare de autor. Uiţi uneori că 
citești un roman, într-atât își părăsește Colin rolul de 
scriitor pentru cel cu totul nepotrivit de monografist al 
satului (după vechi metode) (...). 

La sfârșitul romanului, cititorul rămâne cu convingerea 
că în Deltă au început să mijească zorile unei vieți noi: el 
n-a căpătat însă o imagine clară, unitară a oamenilor și 
situaţiilor de acolo, ci una difuză, fragmentată. Aceasta, 
din vina autorului, care nu s-a călăuzit întotdeauna de 
concepția cea mai înaintată asupra vieţii și n-a știut să 
pună destulă ordine în materialul faptului al romanului”. 

Așa se face că romanul Soarele răsare în Deltă ajunge 
în discuţia secţiei de proză a Uniunii Scriitorilor, secție 
condusă de Petru Dumitriu ; o relatare a acestei dezbateri 
găsim in Contemporanul nr. 27: } 

„in cadrul programului de dezbateri, inițiate în vederea 
discutării și analizării operelor scriitorilor noștri, recent 
apărute, comisia de proză a Uniunii Scriitorilora organizat 
o discuţie în jurul romanului Soarele răsare în Deltă de 
Vladimir Colin, apărat în E.S.P.L.A (...). 

Dezbaterile au stabilit în mod just că lipsurile roma- 
nului sunt rezultatele unor confuzii în concepţia ideologică 
a autorului. 

Alegând tema acestei prime dezbateri, comisia de proză 
a dovedit o orientare justă, ajutând prin discuţii la lămu- 
rirea importantelor probleme ridicate de articolele critice 
apărute în Scînteia și Contemporanul. 

Punctul de vedere al comisiei de proză a fost exprimat 
în referatul expus de tov. Dumitru Mircea. Referatul a 
arătat în mod just că romanul lui Vladimir Colin, în ciuda 
unor momente realizate — care vădesc talentul autorului — 
constituie in ansamblu o lucrare neizbutită, o rămânere 
în urmă în dezvoltarea prozei noastre. Analizând defi- 
cienţele cărții, referatul a remarcat că în roman sunt reliefate 
mai puternic tocmai elementele vechiului, că predomină 
imaginea deprimantă a vieţii din delta de altădată: des- 
crierile de natură, peisagiile marine, trăiesc izolat, desprinse 
de firul epic al romanului : aspectele vieţii noi, din regiunea 
deltei, sunt redate în mod plat, neconvingător. Romanul 
nu are eroi puternic conturaţi, nu are o construcţie înche- 
gată, armonioasă. Referatul a precizat că rădăcina gravelor 
deficienţe ale romanului rezidă în greșita orientare ideolo- 
gică a scriitorului, în necunoașterea vieții oamenilor, a 
însușirilor sufletești ale oamenilor noi. 

În cadrul discuţiei a fost criticată părerea greșită a lui 
Petru Vintilă care a susţinut că romanul lui Colin este 
reușit pentru că «sugerează cititorului geografia fastuoasă 
a deltei». Participanţii la discuţii, tov. Mihail Novicov, Petre 
Iosif, Maria Rovan, Ben Corlaciu etc. au arătat că romanul 

vădește rămășițe puternice ale formalismului. Dezbaterile 
au arătat de asemenea în mod convingător cât de necesară 
este pentru scriitor studierea profundă a marxism-leninis- 
mului pentru a putea reda veridic, în lucrările literare, 
caracteristicile esenţiale ale realităţii (...). 

Relevând însemnătatea ajutorului pe care dezbaterile îl 
oferă autorului, tov. P. Dumitriu, Al. Jar, Serban Nedelcu 
etc., au arătat necesitatea înrădăcinării în practica literară 
a criticii curajoase, constructive. «Ca și în alte adunări ale 
noastre, unii găsesc ca o scuză faptul că un anumit scriitor 
e tânăr, a remarcat tov. Al. Jar. De aceea el spune: „să-l 
menajăm” (...)». 

Tov. Petru Dumitriu a arătat în concluzii cât de utilă 
este exigența în munca scriitoricească «trebuie să intro- 
ducem severitatea în muncă, și această severitate să fie o 
atitudine firească faţă de ceea ce scriem». 

În cadru discuțiilor, romanul lui VI. Colin a fost analizat 
cu adâncime și autorul a recunoscut că sfaturile și criticile 
primite constitue un ajutor preţios pentru crearea viitoare- 
lor sale lucrări literare. Autorul n-a luat însă o poziţie 
destul de hotărâtă în cadrul discuţiilor, n-a analizat auto- 
critic, în profunzime, rădăcina deficienţelor romanului. VI. 
Colin ar trebui să stăruie asupra problemelor indicate în 
ședință, străduindu-se să înveţe cât mai mult din criticele 
ce i s-a adus [...). 

Iniţiativa organizării unor astfel de dezbateri — în cadrul 
cărora se pot aborda în mod concret problemele cele mai 
actuale ale literaturii noastre — trebuie dezvoltată în viitor. 
Ar fi nimerit ca aceste discuţii să se bucure de participarea 
activă a unui număr cât mai mare de scriitori, care vor primi 
astfel un ajutor concret și eficace în munca lor de creaţie”. 


+» 
Dar apostila oficială a dezbaterii în discuție o pune 
Scinteia nr. 28, admonestând opiniile lui Eugen Campus și 


intărindu-le pe cele ale lui S. Damian, intr-un comentariu 

pe care l-am mai menţionat ceva mai devreme (vezi nota 
13 și contextul): 

„Reversul lipsei de dragoste față de ceea ce e nou și 
înaintat în literatură poate fi găsit în cronica Ceva despre 
fluvii, meandre și bălți, care, de astă dată, laudă o carte 
slabă. 

Obiectul cronicii îl constituie romanul lui Vladimir Colin 
Soarele răsare în Deltă, publicat recent în E.S.P.L.A, — în 
care scriitorul și-a propus să înfăţișeze dezvoltarea unei 
regiuni odinioară înapoiată a ţării noastre și transfor- 
marea conștiinței oamenilor în focul luptei cu dușmanul 
de clasă. Așa cum a arătat în mod just cronica apărută în 
Contemporanul nr. 7 (280), cartea are serioase slăbiciuni 
și greșeli. Scriitorul nu a izbutit să redea veridic și profund 
trăsăturile vieţii noi, chipul oamenilor înaintați și, îndeosebi, 
chipul comuniștilor. Secretarul organizației de bază din 
sat este prezentat ca un om rupt de mase. El se află mai 
mult în defensivă faţă de dușmanul de clasă și nu posedă 
în general nici una din trăsăturile caracteristice activis- 
tului de partid, oamenilor înaintați din țara noastră (...). 

Autorul cronicii a găsit de cuviinţă să închidă ochii în 
fața marilor slăbiciuni al cărţii, și să-l ridice în slăvi pe 
scriitor, decretând romanul drept «o creaţie autentică», 
«un fluviu plin de farmec» etc. 

După o îndelungată tămâiere, întinsă pe 7 pagini de 
revistă scrise mărunt, în cronică apare și un personaj care 
amintește de reclamele ce se făceau pe vremuri cărților de 
către editurile burgheze. Romanul lui Vladimir Colin — scrie 
E. Campus - este «bogat», «variat» ; el «...cuprinde scene de 
dragoste în mijlocul naturii, aventuri cu caracter aproape 
polițist, scene impresionante de isteric mistică etc...». 

De fapt, marile slăbiciuni ale cărţii sunt atât de evidente 
incât până și o asemenea entuziastă «critică» s-a văzut 
nevoită să le semnaleze (de altfel cu exces de «delicateţe») 
la sfârșitul articolului, unde aflăm că totuși, în roman se 
petrece «o deplasare de la nou la vechi», că «fluviul plin de 

farmec» se împotmolește adesea în «bălțile mocirloase, cu 
ape stătute, moarte, ale trecutului». 

Cum e cu putinţă - se întreabă însă, pe bună dreptate, 
cititorul — ca o carte care suferă de asemenea grave defi- 
cienţe de conţinut să fie decretată drept «o creaţie autentică» 
și lăudată pe 7 pagini? 

Adevărul este că aceste deficienţe de comit, care ar fi 
trebuit să atragă o critică severă, principială, nu-l stin- 
gheresc prea mult pe criticul de la Viața românească. 
Dimpotrivă. El laudă chiar laturile negative, formaliste ale 
romanului, cu satisfacția omului care a găsit ceva ce-i 
merge la inimă (...). 

Tendinţele formaliste duc pe scriitor la «imagini» care 
contrariază violent bunul simț al cititorului: «... luna e mare — 
un dovleac de aur... Toma simte cum o lună tot atât de plină 
ca cea de pe cer se aprinde undeva, în sângele care-i bate 
la tâmple, la-ncheieturi». Și, ceva mai departe, scriitorul 
continuă: «... luna din sângele lui ar lumina până departe 
și liniștea noptii ar fi liniștea mădularelor și inimii lui...». 

Acum intră în acţiune și criticul care, inducând în 
eroare pe cititori, trâmbiţează că în acest roman natura se 
află într-o contopire organică cu omul... Fascinat de com- 
paraţiile bizare și lipsite de gust din paginile romanului, 
criticul scrie bucuros că meritul autorului stă în faptul că 
ar fi «evitat șabloanele». 

lată, așadar, că tendinţele formaliste ale scriitorului 
s-au întâlnit cu acelea ale criticului ; dar este oare firesc 
ca această întâlnire nefericită să aibă loc în paginile Vieții 
românești? 

Dacă în primul caz - al cronicii Zile slăvite — era vorba 
de un articol care «face praf» pe nedrept un volum de 
versuri cu mari calități, a doua cronică încearcă să glorifice 
o carte în care precumpănesc simţitor lipsurile. Așadar, 
ambele cronici au ca trăsătură comună faptul că pro- 
cedează contrar intereselor dezvoltării literaturii noastre. 
Ele sunt feţele diferite ale uneia și aceleiași lipse de prin- 
cipialitate (...)” (Sergiu FĂRCĂȘAN). 

N-au fost multe romanele care s-au bucurat de aprecieri 
cvasi unanime, în sensul că rezervele criticii literare să fi 
fost nesemnificative. Vom menţiona câteva. 

Iată de pildă, romanul Pâine albă de Dumitru Mircea, 
publicat în foileton în Viaţa românească, apărut în acest 
an la Editura Tineretului, într-un tiraj de invidiat : 22.000 
exemplare, tiraj rezervat doar consacraţilor și foarte rar 
debutanţilor în roman. 

Un roman valoros al unui tânăr scriitor conchide 
S. Damian” în Contemporanul; Pe drumul înfloririi gos- 
podăriei agricole colective își întitulează Silvian Iosifescu% 
cronica literară. Același înalt diapazon analitic și în Alma- 
nahul literar”! (Dumitru DRUMARU) și Iașul nou? (Sârbu). - 
Se pare că, în fine, unul dintre gravele neajunsuri ale 
prozei realist-socialiste, figura palidă a personajului pozitiv, 
începe să fie înlăturat. Dar să reținem câteva opinii din 
două cronici literare. 

In Contemporanul: „Tânărul gazetar Dumitru Mircea — 
autorul romanului Pâine albă - este cunoscut cititorilor 
prin câteva nuvele (Răfuieli, Candin etc.) publicate în ultimii 
ani în reviste. Aceste nuvele s-au remarcat printr-o reușită 
descriere a unor aspecte din viaţa satului (...). 

Primul său roman Pâine albă constitue în această pri- 
vinţă un serios pas înainte. 

Din punct de vedere tematic, romanul înfățișează un mo- 
ment important din viaţa ţărănimii muncitoare : consolidarea 
și creșterea primelor gospodării agricole colective (...). 

Subiectul romanului oglindește lupta înverșunată a lui 
- Toma pentru redresarea gospodăriei colective. Întors din 
armată cu multe cunoștințe și cu un sănătos spirit de 
discernământ, Toma devine sufletul colectivului (...). 

Romanul Pâine albă este astfel o frescă a vieţii satului 
în perioada luptei pentru transformarea socialistă a agri- 
culturii. Problemele morale din viaţa diferitelor categorii 
sociale, apariţia germenilor noului în cele mai diverse și 
mărunte aspecte se reliefează convingător în vasta frescă 
a transformării satului. 

Autorul nu s-a ferit să redea cu îndrăzneală anumite 
manifestări ale mentalității înapoiate a ţăranilor, certurile 
zgomotoase între neveste, controversele înverșunate între 
țărani, în dialoguri dinamice și scăpărătoare, cu replici 
mișcătoare și vii (...). Un succes deosebit al autorului este 
crearea figurii eroului principal, tânărul ţăran Toma 
Găvrilaș (...). În compoziția romanului, personalitatea lui 
Toma apare vie, convingătoare [...). Toma muncește pentru 
consolidarea organizaţiei de partid, ajută la dezvoltarea 
spiritului ei de luptă (...). Prezenţa lui Toma, energia lui 
nesecată, inițiativele sale răscolesc monotonia, apatia unora 
dintre săteni (...). Zugrăvind transformarea celorlalți sub 
înrâurirea puternică a lui Toma, autorul (...) a îmbogățit 
galeria de eroi înaintați din literatura noastră nouă despre 
viaţa satului (...). 

Romanul Pâine albă constitue un important succes și 
un pas înainte în dezvoltarea artistică a lui Dumitru Mircea. 
Totuși lucrarea are unele lipsuri, cărora autorul ar trebui 
să le acorde o atenţie serioasă. Acţiunea romanului este 
uneori tărăgănată din cauza abundenței de conflicte secun- 
dare, care abat atenţia cititorului de la ideile principale”. 
În revista Iașul nou „Toma Găvrilaș e un flăcău dintr-o 
bucată. Tăran, dintr-unul din satele Ardealului (...). După 
terminarea stagiului, însă, Toma s-a întors în sat (...). 

Dacă s-a întors în Plopșor, Toma s-a apucat de lucru (...). 
În satul lui multe nu erau așa cum s-ar fi cerut să fie (...). 

Oamenii din conducerea cooperativei s-au dedat la o serie 
de afaceri necurate (...). 

Mai grav decât toate acestea, organizaţia de partid era 
ruptă în două (cei intrați în gospodărie și cei rămași în 
afara ei) (...). 

Toma face parte din categoria acelor oameni noi al căror 
caracter «se formează chiar în cursul desfășurării luptei 
sociale», cum spunea odată Fadeev [...). . 

Dumitru Mircea știe să ne introducă de la bun început 
în psihologia eroului său (...). 

Am început intenţionat cronica cu prezentarea lui Toma, 
pentru că — după părerea noastră — cele mai multe din 
calităţile romanului lui Dumitru Mircea (sobrietate, unitatea 
compozițională, suflul de viață adevărată ce-l străbate), se 
explică tocmai prin reușita autorului în crearea acestei 
figuri de erou pozitiv. Din Toma și acţiunile lui, autorul a 
făcut axul principal al romanului, în jurul căruia se grupează 
toate episoadele, viața tuturor celorlalte personaje (...). 

Insuficient lucrate sunt în roman, figurile lui Melchior, 
organizatorul de partid al Gospodăriei, și al lui Suciu, 
activistul de la raion [...). 

Dacă mulţi dintre romancierii noștri actuali au greșit 
în ceea ce privește reprezentarea justă a raportului de forțe 
din viaţa noastră socială, punându-se de mai multe ori, în 
lucrările lor, personajele negative, reprezentând reacţiunea, 
să atace, în timp ce forţele progresului n-au alt rol decât 
acela de a se apăra, (cum face Petru Dumitriu în Drum fără 
pulbere, de pildă), în romanul lui Dumitru Mircea întâlnim 
cealaltă extremă. Aici, dușmanul de clasă, reprezentat în 
persoana chiaburului Corlea, nu face altceva decât să spere, 
să stea docil, în așteptarea atacurilor date de partid (...). 

La capătul acestei discuţii asupra personajelor romanu- 
lui Pâine albă, am vrea să semnalăm autorului un pericol de 
care este pândit, acela de a se preocupa exclusiv de proble- 
mele de natură socială, care frământă personajele sale, în 
dauna înfățișării unei vieţi interioare complexe, în care să 
găsim problemele intime specifice fiecărui individ (...). 

Romanul Pâine albă, fără a fi o întrupare perfectă a tot 
ceea ce poporul nostru muncitor așteaptă de la talentul 
lui Dumitru Mircea, este o încercare din cele mai valabile, 
care îl așează, de la început, pe autor, printre scriitorii 
noștri ale căror pagini închinate noului sat românesc, vor 
rămâne”, 


* 


O carte „de care poporul are nevoie” este și romanul lui 
Horvath Istvan, scrie Eugen Campus“, dar și Dan Costat 
în revista clujeană. Spicuim câteva opinii ale criticului de 
la Viaţa românească: 

„Povestea din Brazdă peste haturi este în fond povestea 
luptei partidului pentru construirea socialismului, concre- 
tizată aici prin ofensiva pornită de organizaţia de partid 
din Borcut pentru a îndruma viaţa pe noi făgașuri (...). 

S-ar putea spune încă multe despre măiestria cu care 
Istvan Horvath redă dramatismul vieţii, despre capacitatea 
lui de a surprinde elemente semnificative (sugestivă este 
de pildă acea dungă mai întunecată în iarba de pe câmp: 
iarba crescută pe urma tancurilor hitleriste) și despre 
varietatea de tipuri de eroi pozitivi ce ţi se întipăresc adânc 
în minte (cât de deosebit este Serken nu numai de stă- 
pânitul Fenyes, dar și de sfătosul Batiz, care suferă și el 
de păcatul înfumurării, dar manifestat în cu totul alt 
chip); despre umorul sănătos, uneori chiar mai brutal, 
cum e firesc să se întâlnească la sătenii din Borcut, care 
nu-s niște domnișori pomădaţi și spilcuiţi (în privinţa 
redării vorbirii nesclivisite traducerea a fost credincioasă 
originalului, după cum se poate constata și din fragmentul 
de dialog citat mai sus). Toate aceste însemnate calităţi — 
ca și altele, multe, nemaipomenite aici — își au izvorul în 
faptul că scriitorul s-a situat în miezul vieţii, a dat noului 
în viaţă locul ce i se cuvine. 

Dar, într-un anumit sens, s-ar putea spune că tot în 
direcția aceasta, în incomplecta realizare a scopului propus — 

trebuiesc căutate și slăbiciunile cărții. Desigur, nu poate 
fi îndeajuns prețuit curajul cu care scriitorul a căutat și a 
izbutit să pună în centrul romanului acțiunea organizaţiei 
de partid. Dar, îndreptându-și integral atenţia asupra sar- 
cinii dificile de a înfățișa din interior munca unui colectiv 
de comuniști, Istvan Horvath a tratat mai superficial masa 
celor fără de partid (...). 

Literatura minorităţilor naţionale face parte integrantă 
din literatura patriei noastre, este literatura noastră. A nu 
ține seamă de acest adevăr elementar, a nu depune toate 
eforturile pentru ca o lucrare bună — indiferent dacă a fost 
scrisă la început în limba română sau în limba maghiară — 
să devină bun al întregului popor, înseamnă a sărăci 
literatura noastră. 

Și cartea lui Istvan Horvath este o astfel de lucrare 
bună, de care poporul are nevoie, pentru că îl ajută în 
munca și lupta lui. Prin atitudinea ferm partinică, prin 
vigoarea cu care, situându-se în miezul vieţii, scriitorul a 
izbutit să promoveze noul, dându-i în cuprinsul operei 
literare locul hotărâtor pe care-l deţine în viaţă — romanul 
Brazdă peste haturi constitue un succes al întregului nostru 
front literar”. 


* 


Vii discuţii a stârnit în presa literară și romanul Ogoare 
noi de Aurel Mihale, în urma publicării lui în serial în 
Viaţa românească, nr 9-12/1951. Mihai Gafiţa, într-un 
amplu studiu, scoate în evidență calităţile acestui „roman 
al luptei tractoriștilor” (figura ţăranului de tip nou, par- 
tidul — motorul acţiunii etc.) care reușesc să copleșească 
unele lipsuri (lupta de clasă insuficient relevată, divagaţii 
epice $.a.). După un an, când romanul apare în volum, 
același critic făcându-și mea culpa, mărturisește că ade- 
văratele neajunsuri ale cărții sunt altele. Cu precizarea că 
menţionăm în note? și alte contribuţii critice la romanul 
sus-amintit, să citim cele două analize ale lui Mihai 

GAFIȚA“6, sesizând armura ideologică pe care criticul'o 
îmbracă pentru a-și întări opiniile. 


e in Viaţa românească, 1952: 


„Romanul Ogoare noi este astfel orientat spre viitor. În 
această orientare stă una din principalele sale calități (...). 
Desfășurarea romanului Ogoare noi poate fi expusă cu foarte 
puține cuvinte. În satul Podeni mai mulți țărani muncitori 
se hotăresc să lucreze pământul cu tractoarele (...). 

Romanul Ogoare noi prezintă cititorului o imagine unila- 
terală a rolului tractoriștilor în transformarea țărănimii 
muncitoare din ţara noastră într-o țărănime de tip nou, 
după exemplul colhoznicilor sovietici. Imagini tipice sunt 
în primul rând cei patru tractoriști ai brigăzii a șaptea — 
Traian Buciu, Marin Oproiu, Mircea Guju și Ionel Pitcoace — 
în frunte cu șeful brigăzii, Mihai Zaharia (...). 

Țărănimea muncitoare care folosește mașinile și trac- 
toarele S.M.T. nu mai este nevoită să meargă la chiaburi 
pentru procurarea de unelte sau vite (Gh. Gheorghiu-Dej, 
Articole și cuvântări. Ed. PMR, 1951, p. 274) [...). 

În mare măsură claritatea romanului, faptul că acţiunea 
e atât de închegată, se datoresc clarităţii și consecvenţei cu 
care Mihai Zaharia, ca un adevărat comunist, își cunoaște 
și urmărește-îndeplinirea obiectivelor politice ale muncii 
pe care o are de dus [...). 

Pentru a realiza toate acestea, Zaharia primește spri- 
jinul hotărâtor a mai multor factori. Partidul, reprezentat 
prin Hurdea și Bădină - secretarii organizaţiilor de la stație 
și plasă - are în permanenţă grijă și sprijină brigada să-și 
ducă activitatea în condiţii din ce în ce mai bune (...). 

Un sprijin însemnat îl reprezintă ajutorul tractoristului 
sovietic Vania Petrov, de la care cu ani în urmă Mihai a 
invățat să conducă tractorul (...). 

intr-una din discuţiile care au avut loc cu privire la 
romanul Ogoare noi, unii dintre vorbitori și-au exprimat o 
anumită îndoială cu privire la veridicitatea personajului 
Mihai Zaharia, și chiar cu privire la ceilalţi tractoriști. «În 

adevăr, a spus un vorbitor, avem o parte din șefii de 
brigadă și din tractorişti, care au un nivel politic și tehnic 
ridicat, dar nu toţi sunt așa de ridicaţi». Şi se trăgea 
concluzia că la un moment dat ar putea să pară că tracto- 
riștii, așa cum sunt prezentaţi, aparțin unui stadiu al 
construirii socialismului mult mai înaintat decât cel la 
care se referă romanul (...). Neindoios este un lucru: că 
pentru reliefarea problemelor pe care autorul și-a propus 
să le trateze, el a ales în mod just personajele sale, le-a 
conceput cu multă claritate (...). Trebuie spus că în zugră- 
virea unora dintre personaje și situaţii ale cărţii, autorul 
n-a ridicat totdeauna realizarea artistică la înălțimea con- 
cepţiei sale. Obiecţia aceasta este valabilă îndeosebi pentru 
Mihai Zaharia și pentru Andrei Hurdea, dar, în măsură 
mai mică, privește și alți tractoriști (...). De ce se întâmplă 
acest lucru? Pentru că în romanul Ogoare noi, greutăţile 
pe care le au de înfruntat tractoriștii, problemele pe care 
trebuie să le rezolve, se elimină adesea cu mare ușurință, 
aproape de la sine. Lipsesc greutăţile reale, a căror rezolvare 
să ceară un efort la înălţimea calităţilor cu care autorul a 
înzestrat personajele. Lipsește o infruntare de o asemenea 
intensitate, încât calităţile lui Mihai Zaharia, ale lui Hurdea 
să aibă prilejul să se evidenţieze din plin (...). 

Două lucruri trebuie precizate : primul — că îndeplinirea 
acestui obiectiv — constituirea întovărășirii ca etapă impor- 
tantă către gospodăria colectivă - este concepută în mod 
just de autor ca desfășurându-se în procesul unei ascuţite 
lupte de clasă pentru îngrădirea și paralizarea acţiunilor 
chiaburimii; al doilea — că obiectivul care stă în fața țără- 
nimii muncitoare de la Podeni nu este deloc diferit de 
acela al tractoriștilor din brigadă; dimpotrivă, e de fapt 
același obiectiv, cei peste o mie de hantri de arătură, pe 
care trebuie să-i realizeze brigada în campania de pri- 
măvară - sunt tocmai pământurile întovărășiţilor, baza 
viitoarei colective (...). 

Dacă alianţa apare astfel puternic sudată, același lucru îl 
putem spune și despre trăsătura de bază a aceste alianţe, 

anume că rolul conducător îl are clasa muncitoare în 
frunte cu comuniștii. Reiese cu claritate din roman că 
dacă n-ar fi existat tractoriștii, acţiunea lor de lămurire, 
efortul lor de a crea exemple și dovezi printr-o muncă susți- 
nută și bine realizată - întovărășirea nu s-ar fi făcut [...). 

Spuneam ceva mai sus că în închegarea și consolidarea 
alianţei de luptă, rolul central îl au comuniștii. În Ogoare noi 
ei sunt întrupaţi mai ales de Bădină, Hurdea și Alexe (...). 

Există însă o deficiență în caracterizarea lui Bădină, 
Hurdea și Alexe: Pentru a-i individualiza ca oameni, auto- 
rul n-a folosit în primul rând faptele cele mai tipice, cele 
care puteau reliefa în adevăr caracterele lor. Ei mai mult 
vorbesc, expun teoretic, decât acționează: prea rar sunt 
prezentaţi cum aplică teoria în practică. De multe ori 
pentru a-i diferenţia, individualiza, autorul a recurs la 
amănunte exterioare : Hurdea apare pretutindeni cu mașina 
galbenă a staţiunii, Bădină merge călare (...). 

Ca personaje literare, ca oameni, Bădină, Hurdea, Alexe 
nu sunt la înălțimea ideilor lor. 

Ar fi greșit să se considere de aici că poate fi aplicat 
romanului Ogoare noi acel șablon : «Lipsește partidul» (...). 

Prezenţa comuniștilor, activitatea lor constituie un în- 
dreptar pentru toate personajele cărţii. Ideile lor orientează 
acțiunea şi-i grăbesc desfășurarea, o fac interesantă și 
transmit hotărârea de a lupta [...). 

În roman există însă și probleme, în înţelegerea cărora 
autorul a dat dovadă de o anumită lipsă de claritate. Este 
vorba în primul rând de modul confuz și adesea greșit 
cum este zugrăvit în romanul Ogoare noi lupta de clasă la 
țară (...). 

O altă problemă, care apare de asemenea în roman și 
care se desfășoară în condiţiile luptei de clasă, este aceea a 
insămânţărilor : chiaburii caută să saboteze muncile de pri- 
măvară, ei nu ies la arat, vor să întârzie arâtura ; când sunt 
siliți să iasă, pleacă fără cele necesare, opăresc sămânţa (...). 

În realitate lupta de clasă e un proces mult mai complex 
și are ca obiectiv central, în etapa actuală, îngrădirea 

chiaburimii, lovirea în puterea și în poziţiile economice pe 
care ea le mai deţine încă în sat. Vorbind despre sarcinile 
partidului la sate în condiţiile actuale de trecere a agri- 
culturii pe baze socialiste, tov. Gh. Gheorghiu-Dej arăta la 
3-5 martie 1949: «Partidul are datoria să intensifice lupta 
de clasă la ţară, mobilizând sărăcimea satelor și țărănimea 
mijlocașă împotriva exploatării capitaliste, pentru îngrădi- 
rea chiaburimii». În continuare, tov. Gh. Gheorghiu-Dej 
arată că această sarcină «de îngrădire a chiaburimii, de 
limitare a puterii sale economice și a influenţei sale politice», 
se îndeplinește : prin apărarea intereselor proletariatului 
agricol, ale ţăranului sărac și mijlocaș faţă de chiabur, chiar 
în problemele cele mai mănunte ; printr-o politică fiscală de 
clasă, care să ușureze situaţia ţăranului sărac și mijlocaș, 
pe de o parte, și să apese pe chiabur, pe de altă parte. 

Trebuie să spunem că aceste aspecte importante ale 
luptei de clasă la țară apar foarte puţin în romanul Ogoare 
noi (...). 

Tot dintr-o înţelegere nea oiun dată « a ı luptei de clasă 
decurge și un alt neajuns al romanului. În finalul cărţii 
Filică este prins, uneltele sale lichidate. Velicu, celălalt 
chiabur, e pe cale de a fi arestat și el. În felul acesta s-ar 
părea că în satul Podeni lupta de clasă a fost lichidată în 
primăvara anului 1950, prin aceea că dușmanul de clasă 
nu mai există. Cum de s-a putut ajunge în roman la o 
asemenea concluzie necorespunzătoare a realităţii ? 

Așa cum se arată în „Scrisoarea C.C. al P.M.R. câtre 
toate organizaţiile partidului și către toţi membrii de partid 
cu privire la rezultatele reformei bănești și sarcinile parti- 
dului”, din 15 martie 1952 : «Se știe că la plenara din 3-5 
martie 1949, potrivit datelor statistice aproximative de 
care dispunem, a rezultat că numărul gospodăriilor chiabu- 
reşti este de circa 150.000 (15,5% din totalul gospodăriilor 
țărănești)». Înseamnă că în satele noastre, care au în 
medie 300-500 gospodării, numărul chiaburilor se ridică 
la 15-25 (...). Romanul Ogoare noi — și trebuie să spunem 
că afirmaţia este valabilă și pentru alte lucrări ale literaturii 

noastre - arată că în sat sunt numai doi chiaburi; ares- 
tarea acestora, în finalul romanului, crează impresia greșită 
că lupta de clasă a fost terminată, iar chiaburimea a fost 
lichidată ca clasă (...). 

Un alt aspect al luptei de clasă la ţară, care nu apare în 
toată complexitatea lui în Ogoare noi- și nici în alte cărţi 
privitoare la transformarea socialistă a agriculturii- constă 
în nesesizarea unui proces important care se desfășoară 
în satele noastre. Lenin arătase încă înainte de Marea 
Revoluţie Socialistă din Octombrie că mica gospodărie a 
ţăranului «naște capitalism și burghezie permanent, în 
fiecare zi, în fiecare ceas, spontan și în proporţie de masă» 
(V.I.Lenin, Stângismul - boala copilăriei comunismului, Ed. 
PMR, 1949, p. 8). 

Un document de partid apărut de curând în Scînteia 
(Despre alianța dintre clasa muncitoare şi țărănimea mun- 
citoare - Scînteia, 12 apr. 1952) arată limpede că acest 
proces are loc cu ascuţime în satele noastre și reforma 
bănească efectuată de curând le-a dovedit cu prisosinţă. 
«Învățătura stalinistă despre mecanica luptei de clasă în 
condiţiile dictaturii proletariatului — spune documentul — ne 
arată că în desfășurarea cu succes a luptei socialismului 
împotriva capitalismului, când crește vijelios sectorul so- 
cialist al economiei naționale și scade neintrerupt greutatea 
specifică a elementelor capitaliste...» (...). 

Acest proces n-a fost observat de Aurel Mihale și nici 
de alţi scriitori ai noștri (...). 

În romanul; Ogoare noi, schematismul unora din perso- 
naje se face simţit şi în felul în care ele se exprimă [...). 

Ar părea că este vorbirea unuia și aceluiași personaj. 
Şi totuși cele două pasaje aparţin unor personaje diferite; 
prima dată vorbește ţăranul comunist Alexe, a doua oară 
muncitorul comunist Bădină (...). 

Exemplele s-ar putea înmulţi. Dar concluzia e aceeași: 
este necesar ca oamenii să vorbească firesc, să spună 
ceea ce gândesc și simt şi să nu recite parcă fraze învăţate 
pe de rost. 

În al doilea rând să semnalăm existența unor expri- 
mări forțate, neconforme cu spiritul limbii române sau 
chiar inexistente în limbă, precum și unele expresii puţin 
întâlnite (...). 

O problemă importantă care trebuie semnalată în legă- 
tură cu romanul Ogoare noi, este modul în care s-a mani- 
festat critica literară. 

În primul rând cronicile literare apărute au fost puţine 
și nu destul de adâncite, faţă de importanţa acestui roman. 
În al doilea rând discuţiile purtate n-au scos întotdeauna 
şi pe de-a-ntregul în evidenţă atât calităţile cât și lipsurile 
romanului. 

Ultima parte a romanului Ogoare noia apărut în decem- 
brie 1951 - deci de o jumătate de an, În acest timp n-au 
apărut asupra lui decât două cronici: una în Contempo- 
ranul semnată de V. Nicorovici și alta în Almanahul literar 
de la Cluj (nr.2-3/1952) semnată de Dumitru Drumaru, 
Prima dintre ele se caracterizează printr-o deosebită răceală 
faţă de roman [...). A doua se preocupă de analiză și 
izbutește să demonstreze în bună măsură valoarea roma- 
nului. Amândouă însă găsesc deficienţe imaginare, și trec 
cu vederea lipsuri reale ale romanului (...). 

La discuţia organizată de Uniunea Scriitorilor cu privire 
la romanul Ogoare noi, din păcate, mulţi dintre scriitorii 
fruntași — și mai ales dintre prozatori și critici - n-au 
participat. 

În discuţia amintită - ca de altfel în critica din Con- 
temporanul — s-a manifestat o tendinţă de ușurință asupra 
calităților romanului Ogoare noi, fără a le demonstra - în 
schimb de insistarea asupra deficienţelor și a unor părți 
mai puţin realiste (...). 

Romanul Ogoare noi, prin ceea ce are el înaintat, valoros 
și realizat - și acestea sunt dintre elementele de bază ale 
lucrării — reprezintă un succes al literaturii noastre. În 
primul rând trebuie subliniată poziția avansată a autorului, 
concepția sa clară în multe din problemele tratate, trebuie 
subliniat faptul că ideile partidului încălzesc, luminează și 
îndeamnă la acţiune pe cele mai multe dintre personaje (...)”. 

e Același critic, după un an (în Viata românească, 1953): 
„Critica noastră literară săvârșește adesea greșeli care 
ajung să deruteze pe unii scriitori (...). 

Trebuie spus că, din păcate, de o astfel de critică au 
avut parte, în general, cărțile lui Aurel Mihale. În intervalul 
de un an de zile, Aurel Mihale a publicat, în afara unor 
articole și schiţe, un roman cu multe sute de pagini format 
mare : Ogoare noi și două povestiri întinse: În pragul pri- 
măverii și Judecata. Dacă, de bine de rău, romanul Ogoare 
noi a avut o discuţie ceva mai largă — s-au scris patru 
cronici literare — povestirile În pragul primăverii și Judecata 
n-au stat până acum suficient în atenţia criticii : n-au apărut 
decât câte o cronică pentru fiecare din cele două lucrări. 

Dacă prin cantitate grija criticii față de dezvoltarea 
acestui scriitor, aflat în definitiv la începutul drumului 
lui, a fost insuficientă, trebuie arătat că prin calitate aportul 
criticii literare n-a fost deloc mai presus. Fie că i se imputau 
unele greșeli imaginare (în Almanahul de la Cluj se con- 
sidera o greșală că autorul n-a prezentat și gospodăriile 
de stat etc.), fie că se discută pe un ton îngheţat, jude- 
cătoresc, expediind în grabă chestiuni la care autorul și 
cititorii aveau dreptul și doreau să capete răspuns (cronica 
din Contemporanul despre Ogoare noi) aceste cronici n-au 
fost în cea mai mare parte în măsură să-l ajute pe scriitor. Și 
toate — inclusiv cea semnată de autorul rândurilor de faţă, în 
Viața românească- au trecut ca pe lângă o chestiune de la 
sine înţeleasă sau inutil de discutat, pe lângă o problemă 
deosebit de acută a scrisului lui Aurel Mihale : problema 
cenușiului care caracterizează multe din paginile sale”. 

Și alte romane apărute în acest an întrunesc exigenţele 
educativ-ideologice impuse fenomenului literar. Menţionăm 
în note?” câteva cronici pe marginea romanelor Nicoară 
Potcoavă de M. Sadoveanu, Dulăii de Zaharia Stancu, Noul 
oraș de Ștefan Andrei. 

Am tratat separat nuvelele anului 1952 nu numai pentru 
că abundența acestora a determinat mai multe luări de 
poziţii, dar și pentru a facilita comparațţia între stadiul 
nuvelei din 1949 și cel de-acum. Trebuie spus că progresul 
mult-așteptat încă nu se întrevede ; nădejdile puse în forța 
stimulativă a concursurilor de nuvelă iniţiate de diferite 
instituţii: minister, edituri, cenacluri, încă nu se confirmă. 
Peisajul nuvelistic este bântuit de o serie de lipsuri: sche- 
matism, antirealism, obiectivism, formalism, ne-tipizare, 
ne-adâncire, ne-cunoaștere a realităţii. Totuși, spre toamnă, 
aflăm că nivelul nuvelei s-a ridicat simţitor, odată cu 
apariția nuvelei Desfășurarea de Marin Preda. 

Dar să dăm cuvânt, fără alte comentarii, purtătorilor 
de opinie din vreme, pentru a contura dinamica nuvelei în 
acest an. 

Eugen CAMPUS: 

„Întâlneşti uneori în librării — și chiar difuzate larg, în 
biblioteci, cămine culturale - cărți despre care te întrebi 
cu surprindere cum de au putut fi tipărite. Și totuși ele au 
apărut în edituri de seamă ca ESPLA și Editura Tineretului. 
Și ceea ce e mai grav: poartă semnătura unor scriitori de 
frunte ai literaturii noastre. 

Nuvela Râpa Oarbei editată de ESPLA este sub nivelul 
creaţiei lui Eusebiu Camilar și, evident, sub nivelul cerin- 
telor impuse de tratarea unei teme atât de importante. 

Este drept că poporul așteaptă cu nerâbdare opere 
literare care să înfăţişeze problemele legate de măreţul 
„plan de electrificare (...). Bine intenţionată, editura s-a 
grăbit să-i publice lucrarea, socotind, probabil, că pune 
astfel la îndemâna maselor o armă necesară în lupta pentru 
construirea socialismului. Atât autorul cât și editura au 
trecut cu ușurință peste un fapt esenţial: o armă literară 
nu este armă decât dacă este literatură, dacă emoţionează 
și convinge prin imagini artistice veridice și puternice. 

Ori, nuvela Râpa Oarbei este mai mult o schemă decât 
o operă literară deplină, vie. 

Pretutindeni simţi că ai de-a face cu o construcţie arti- 
ficială, care scârţâie din încheieturi. Ai continuu impresia 
că autorul a pornit de la o scenă prestabilită, căutând 
apoi să o umple cu câteva fapte de viaţă (...). 

Oamenii nu trăiesc, nu sunt fiinţe vii; acţionează con- 
form unor formule-șablon pe care le întâlnim și la alți 
scriitori, ba chiar și la alte opere ale lui Camilar. Autorul 
se repetă pe el însuși. Își repetă în special greșelile : întâlnim 
aceeași predilecție naturalistă pentru extraordinar (figura 
mutului oropsit), rezolvarea facilă a problemelor prin intro- 
ducerea nelipsitei ședințe cu mărturisiri autobiografice și 
discursuri (...). 

Tot pe linia «înfrumuseţării» involuntare a realităţii, ca 
efect al felului cum sunt construite imaginile artistice, se 
situează și alunecarea spre o anumită formă de idilism (...). 

Dar ceea ce e mai grav: imaginea acestui dușman e 
neveridică, el apare minimalizat (...). 

O însemnată deficiență o constitue felul cum e folosită 
limba. 

S-a păstrat tendința, manifestată și în lucrările ante- 
rioare, de a împrumuta personajelor un limbaj înflorit, 
«poetic». Interesant, că un atare limbaj folosește și duş- 
manul, deși nu e deloc intenţia autorului de a ni-l prezenta 
simpatic (...). Dar ceea ce nu am întâlnit, sau am întâlnit 
rar în lucrările anterioare, sunt neglijenţele stilistice, negli- 
jenţe atât de grave încât se ajunge la ridicol (...). Începutul 

nuvelei sună astfel: «Ușa se deschide într-un scârțâit lung, 
intră un bărbat voinic, cu picioarele suflecate, ud tot. 
Mâlul i se uscase pe sprâncene». 

Ce salturi acrobatice de gândire ! Până acum știam 
că-ţi poţi sufleca mânecile (...). Și mai sunt posibile și alte 
minunăţii: prin ușa «care se deschide într-un scârțâit 
lung», să-ţi intre în casă un om cu «picioarele suflecate, ud 
tot» și căruia, totuși, «mâlul i se uscase pe sprâncene l». 

Toate acestea arată că nuvela suferă de serioase lipsuri, 
că publicarea ei pripită nu face cinste nici autorului, nici 
editurii”. i 


+ 


Al. OPREA% : „Ultima creație a Mariei Rovan este volumul 
de nuvele Din cremene nouă. Autoarea își propune să 
zugrăvească eroismul de care dau dovadă femeile din dife- 
rite sectoare ale producției (...). 

Prima nuvelă a Mariei Rovan poartă numele Din cremene 
nouă. Acţiunea se petrece pe două planuri: pe de o parte 
într-un sat din Țara Moților în care, cu ajutorul munci- 
torilor din oraș, se aduce lumină electrică ; și pe de altă 
parte, într-o fabrică de farfurii care se transformă într-una 
de izolatori electrici (...). Cititorul parcurge cu greu această 
nuvelă în care necunoașterea vieţii se împletește strâns cu 
o insuficientă stăpânire a meșteșugului scriitoricesc (...). 

Insuficienta stăpânire a meșteșugului artistic, care s-a 
vădit în aspectul haotic al nuvelei — ce desminte cele mai 
elementare reguli de compoziţie — și în necunoașterea 
gramaticii, se va manifesta și în celelalte nuvele. Accentul 
analizei noastre nu va cădea însă asupra acestor defi- 
cienţe, locul prim ocupându-l unele greșeli mai grave de 
ordin politic și ideologic. 

O altă nuvelă a Mariei Rovan poartă numele Altă dră- 
muire. Autoarea își propune să zugrăvească felul în care 
crește și se dezvoltă o gospodărie agricolă colectivă, întru- 
chipată prin creșterea și transformarea unor ţărânci 

colectiviste. În centrul nuvelei stă Lisaveta, o colectivistă 
cu o mentalitate înapoiată [...). 

Singurul membru din gospodărie care contribuie efectiv 
la transformarea Lisavetei este Viorica Cealca. Ea este 
personajul cel mai înaintat din G.A.C. Viorica Cealca este 
membră în comitetul de conducere al gospodăriei [...). 
Ne-am aștepta ca dânsa să reprezinte tipul inaintat al 
țărăncii noastre colectiviste. 

Tovarășul Stalin spunea că mișcarea colhoznică ridică 
minunate și capabile femei în conducerea gospodăriei. 
Astfel de femei avem și noi în gospodăriile noastre colective. 
Este oare și Viorica una din aceste femei ? Viorica Cealca 
este văduva unui învățător. Neavând copii, chinuită de 
«gândul unei singurătăţi fără ieşire», ea intră în gospodărie 
cu cele opt pogoane pe care le avea, aducând mai mult 
pământ decât toţi ţăranii înscriși în G.A.C. [...). 

Maria Rovan a denaturat în mod grosolan realitatea 
făcând ca partidul să fie substituit printr-o «văduvă 
romantică». 

La a treia nuvelă, manifestarea naturalismului va deveni 
și mai vizibilă. Ea este întitulată Arzătorii. Titlul nuvelei 
arată intenţia autoarei de a zugrăvi munca «arzătorilor» de 
la o fabrică de ciment [...). 

Prisma prin care autoarea vrea să zugrăvească lupta 
muncitorilor fiind falsă, utilizarea uneltelor de creație natu- 
raliste pentru caracterizarea personajelor face ca autoarea 
să nu reușească să redea din rândurile acestor muncitori 
nici un personaj viabil din punct de vedere artistic, iar 
acțiunile dușmanului de clasă să pară artificiale (...). 

Este regretabil faptul că ESPLA a putut să tipărească o 
asemenea carte cu greșeli atât de grave”. 


* 


Mihnea GHEORGHIU“ : „Ca un scriitor din zilele noastre 
să-și ia sarcina de a smulge (fie și numai parţial) masca de 
pe obrazul urât al tagmei asfinţite a celor în «frac și joben», 
e un fapt de seamă [...). 

Schiţele mai ample strânse sub titlul sugestiv Fără frac 
și joben (de Al. Duiliu Zamfirescu n.n.), își propun să 
treacă prin focul satirei o parte a personalului Departa- 
mentului Trebilor din Afară, pe unii dintre membrii 
corpului diplomatic român din ţară și străinătate, a căror 
activitate și apartenenţă politică și socială îi încadrează 
perfect în eventualitatea «selecționării». Autorul (născut în 
1894) a avut prilejul să-și cunoască îndeaproape «eroii». 
Apariţia cărţii este, pe de altă parte, un prilej pentru 
cititori de a-și da seama, prin mijlocirea unei întregi galerii 
de schiţe și tablouri, de unele trăsături tipice ale acelorași 
jalnice personaje, de la lichelismul și escrocheria unui 
«selecționat» de alde Carol Ata Davila, până la trădarea și 
spionajul «de mare anvergură» a foștilor titulari ai Minis- 
terului de teapa lui Vișoianu și Gafencu (...). 

Cele opt «nuvele» se ocupă de evenimente oarecum 
disparate (...). Trăsătura lor de unire ar fi prezenţa pe 
scenă — în rolul principal sau rol de participant mai mult 
sau mai puţin interesat - al unor diplomaţi de altă dată. 
De când? Nu-ţi poţi da bine seama : totul se petrece cândva 
între 1919 și 1939. Unde? La noi în ţară, sau undeva în 
Europa [...). 

Dar țelul? Acesta e limpede. El a fost anunțat de însuși 
titlul culegerii: hotărât demascator. Dacă a fost atins? Să 
deschidem cartea care ne va da pe rând toate lămuririle (...). 
Răspunsul este: ar fi fost atins, în măsura în care cartea 
ar fi izbutit să prezinte lumea de care vorbeam, în așa chip | 
incât aceste mărturii să stârnească profunda indignare și 
revoltă a omului de azi împotriva ticăloșiei unor repre- 
zentanţi ai unor regimuri de tristă amintire ca: domnul 
ministru X, domnul Secretar General Y, domnul șef al 
protocolului și al Personalului, domnul Trimis Extraordinar 
și Ministru Plenipotenţiar, domnul Consilier Tehnic ș.a.m.d. 

Dar țelul nu a fost atins fiindcă dincolo de anecdota 
culeasă de prin coridoarele Ministerului și pusă pe seama 
unuia sau a altuia, dincolo de gluma pe alocuri spumoasă 
și antrenantă care înțeapă fin și trece mai departe — autorul 

n-a găsit tonul potrivit și nu s-a situat pe o poziţie care 
să-i îngăduie astăzi a-l găsi (...). 

Jungla lumii afacerilor, în care vânează Jean Moreea, 
Fritz Texeira și alți gangsteri imperialiști care huzuresc la 
cazinoul Copa-Cabana e abia schițată. Incendiatorii de 
războaie, colonialiștii sângeroși, fasciștii, asupritorii, nu 
sunt demascaţi ca atare (...) 

În sfârșit viaţa Legaţiei a cărei prezentare e făcută cu o 
atenţie bine dozată, pentru detaliul semnificativ, nu numai 
că nu corespunde intenţiei de a scoate «fracul și jobenul» 
membrilor corpului diplomatic, dar din motive necunos- 
cute, rămâi cu impresia că legația română de la Rio din 
vremea lui Carol II — cunoscutul agent al imperialismului 
anglo-american și protector al «cămășilor verzi» — era, 
dimpotrivă, un bastion antifascist (...). 

Nu-i de ajuns că autorul a incercat să ni-i prezinte pe 
candidaţii la «selecționare» în lamentabila nuditate, «fără 
frac și joben». Fiindcă a făcut-o «amabil», fără ca el însuși 
să-și fi scos în prealabil mănușile. Realism cu... mănuși ? 
Imposibil. Nu mai suntem «în pragul Orientului unde nimic 
nu se ia în serios». 


* 


S.DAMIANf! : „Încercând să ascundă schematismul, 
lipsa de conținut sufletesc a acestor personaje, unii scriitori 
introduc scene care să «umanizaze» personajele, să le apropie 
artificial de cititori. Neavând destulă incredere în marele 
izvor de artă care este realitatea, manifestând încă o poziţie 
intelectualistă faţă de viaţă, unii autori apelează la pro- 
cedee ale literaturii decadente, burgheze, deformând astfel 
fizionomia oamenilor noi. 

În poemul lui Baconsky Noapte în flăcări, publicat în Viata 
românească nr. 12 din decembrie 1951, muncitorul Stoian, 
unul dintre eroii centrali, nu trăiește ca un om viu în pagi- 
nile poemului, este mai mult o schemă creată de autor (...). 


87 


Ana Selejan 


În romanul Ogoare noi de Aurel Mihale, Sandu Alexe, 
secretarul organizaţiei de partid din comună, este un perso- 
naj şters, estompat. El nu acționează suficient în cuprin- 
sul romanului și de aceea problemele în sat se rezolvă 
adeseori fără participarea sa. Dar pentru a-l apropia de 
cititor, pentru a-l face mai uman, autorul descrie viața de 
familie : nevasta lui, Maria, femeie harnică și tăcută, față 
de care Alexe își dezvăluie toată căldura sufletească, mi- 
cuțul Răducu pentru care tatăl lucrează în orele libere un 
pătuț etc. (...). 

Iată, de pildă, figura bătrânului Remeș din poemul lui 
Dan Deșliu Minerii din Maramureș. Remeș se remarcă prin 
spiritul său combativ, prin iniţiativa lui nedomolită, tră- 
sături caracteristice eroilor făuriți în focul luptelor, căliţi 
de partid (...). Eroul poemului lui Dan Deșliu nu e sche- 
matic, pentru că el a fost inspirat din viață, pentru că 
autorul a cunoscut în profunzime asemenea oameni și i-a 
zugrăvit veridic, convingător. 

Tot astfel, în nuvela lui Alexandru Jar, Undeva pe Dunăre, 
profilul moral al omului nou se reliefează distinct, unitar. 
_Grănicerul Andrei Constantin, fire pasionată, nedomolită, 
profund atașat poporului, se sacrifică în mod eroic pentru 
a contribui la prinderea dușmanului (...). 

Uneori scriitorul, pentru că nu reușește să descopere 
în muncă, în lupta socială, chipul adevărat al omului, 
creează conflicte sufletești artificiale, în care eroul este 
pus să ducă o luptă individualistă plină de frământări 
searbede, pentru depășirea propriilor sale suferinţe (...). 

Astfel apare de pildă Mladin, eroul central al romanului 
Cumpăna luminilor de N. Jianu. Mladin este secretarul 
organizației de partid de pe un șantier unde se construiește 
o hidrocentrală (...). 

Procesele sufletești, sterile, artificiale, inventate, nu 
sunt în fond altceva decât încercări de a acoperi lipsa 
reflectării conflictului esenţial al realității, conflictul de 
clasă, în care se conturează puternic personalitatea carac- 
terelor eroilor (...). 

Iată, de pildă, nuvela Prietenie de Traian Coşovei. Orga- 
nizatorul de partid Andrei este un tip singuratec, care 
muncește fără nici un obiectiv (...). 

În faţa scriitorilor noștri stau de pildă minunatele opere 
ale literaturii sovietice. În creaţia lui Gorki, Fadeev, Șolohov, 
etc. umanismul socialist este tema centrală [(...)”. 


E] 


Mihai GAFIȚA“? : „De curând au apărut lucrări literare 
în care bătălia ce se duce azi în satele noastre impre- 
sionează pe cititor, victoria câștigată de forțele înaintate îl 
convinge și-i deschide o largă perspectivă asupra victo- 
riilor care vor veni. Ne referim la câteva nuvele și reportaje 
ca Dreptate de Petru Dumitriu, Întâmplări de pe Călmățui 
de Eusebiu Camilar, Putregaiul-așa cum este de V.Em. 
Galan, Vânt de primăvară de Gh. Cristea, Și-au împlinit 
datoria de loanchie Olteanu [...). 

Nuvela Dreptate reflectă astfel din plin lupta de clasă în 
semnificația ei cea mai profundă, cea mai actuală; ura 
țărănimii muncitoare împotriva chiaburimii ca clasă. Tocmai 
aceasta vădește apariția primelor elemente ale conștiinței 
socialiste la ţăranii muncitori (...). 

Conflictul puternic care stă la baza nuvelei Dreptate 
indică valoarea ei ca armă de luptă: totodată face ca 
personajele să se definească, să se contureze cu limpezime 
în cursul desfășurării faptelor [...). 

În ce constă principala cauză a reușitei acestor lucrări? 
În aceea că ele se bazează pe o bună, adâncită cunoaștere 
și înțelegere a problemelor de viaţă tratate (...). 

Nuvela lui Petru Dumitriu și reportajul lui Ioanichie 
Olteanu tratează problema colectărilor de cereale ; în nuvela 
lui Gh. Cristea apar o întreagă serie de fapte relative la 
întrecerile de muncă desfășurate în gospodăriile colective, 
și la transformarea conștiinței țăranilor muncitori ; repor- 
tajul lui Eusebiu Camilar aduce o seamă de aspecte ale 
muncii într-o foarte mare gospodărie colectivă cum este 
gospodăria Griviţa Roșie din comuna Însurăţei (...). 

Nuvelele acestea aduc o contribuţie de seamă și în 
zugrăvirea tipurilor de chiaburi și a uneltelor lor. Stancu 
Visalon, Marin Cheran, Pantelică Buică, Radu T. Dumitriu, 
Ion lonescu-Cotoi, Biţă și alţii sunt întruchipări vii, odioase 
ale dușmanului de clasă, imagini care impun cititorului 
necesitatea de a lupta pentru nimicirea lor, îl mobilizează 
la vigilenţă revoluţionară. 

Nu vrem să spunem că aceste lucrări sunt cu totul 
lipsite de slăbiciuni. Reportajul lui Ioanichie Olteanu, de 
exemplu, ar fi câștigat dacă făcea și mai mult loc faptelor: 
nuvela lui Gh. Cristea e precipitată în final și restul sațţului 
abia sugerat, abia schiţat, puţin legat cu viața gospodăriei 
colective: Întâmplările de pe Călmățui ar fi fost mult mai 
expresive dacă ţăranii muncitori erau arătaţi și mai puter- 
nic în ofensivă, mai legali de lupta partidului - care apare, 
de altfel, palid”. 


* 


N.TERTULIAN®: „Primul și cel mai de seamă merit al 
nuvelei lui Marin Preda stă în a se fi eliberat de viziunea 
simplistă a mecanismului luptei de clasă caracteristică 
unora din operele noastre literare, de a fi lichidat subapre- 
cierea forței dușmanului de clasă, manifestată în asemenea 
opere, de a înlătura schematismul conflictelor de clasă și 
de a fi reușit să oglindească mecanismul luptelor de clasă, 
dinamica ei în toată varietatea și multilateralitatea pla- 
nurilor pe care se desfăşoară (...). Cercul larg și variat de 
fenomene ale realităţii noastre, pe care-l sesizează nuvela, 
nu putea să nu dea naștere unei varietăţi de tipuri și 
caractere, dintre care fiecare este o verigă în lanţul compli- 
cat al relaţiilor sociale. 

Marin Preda a găsit calea justă de a învinge nivelarea 
caracterelor, schematismul personajelor, nu în invenţia de 
conflicte artificiale sau în falsa umanizare, ci în tipizarea 
în fiecare personaj a unei laturi, a unui fenomen al reali- 
tăţii, fermitatea revoluționară (Anghel) sau impulsivitatea 

și lipsa de vigilență (Pascu), ardoarea luptei ţărănimii 
sărace pentru colectivizare (Ilie Barbu) sau ezitarea și 
neîncrederea celor care suferă de pe urma politicii duș- 
mănoase a deviatorilor (Ioniță, Gavrilă), orbirea politică 
(Ion Niculae) sau oportunismul și carierismul (Prunoiu), 
poftele de exploatare (Ghioceoaia)”. 


> 


Nuvela Desfășurarea de Marin Preda va stârni multe 
comentarii în anul viitor, fiind considerată, alături de alte 
câteva opere, drept începutul maturizării literaturii realist- 
-socialiste, atât la nivelul tipizării, cât și în direcția expre- 
sivităţii limbajului. De altfel, problema tipicului va fi îndelung 
dezbătută, mai ales după ce această condiție esenţială a 
succesului artei realist-socialiste, a fost abordată la con- 
gresul din septembrie al P.C (b) al U.R.S.S. — devenit cu 
acest prilej P.C.U.S. O primă punere în temă -— cu insis- 
tență pe noile sarcini care stau în fața scriitorilor români, 
dar și pentru sine însuși, face Petru DUMITRIU“: 

„Citirea raportului de activitate prezentat de tov. G.M. 
Malenkov mi-a dat, ca oricui, o impresie covârșitoare de 
forţă : într-adevăr, viaţa societăţii sovietice se desfășoară 

în proporții și într-un ritm pentru care sunt greu de găsit 
cuvinte (...). 

Există o parte a raportului care îi dă o importanţă 
extraordinară în ochii mei ca artist și scriitor (...). 

Noi, scriitorii și artiștii, găsim un astfel de pasaj în 
raportul tov. Malenkov, un text care tratează problemele 
cele mai importante ale literaturii și artei. Este limpede că 
acea parte a raportului are o însemnătate covârșitoare nu 
numai pentru literatura și arta sovietică, ci și pentru 
literatura și arta noastră. E vorba acolo de principii ale 
artei realiste, care sunt valabile și pentru noi, și vor rămâne 
valabile și în viitor. La citirea acelor fraze cu care tov. 
Malenkov vorbește despre datoriile scriitorului realist și 
de defectele unor anumite opere, mi-au revenit în minte 

într-o clipă dorinţele, aspiraţiile artistice și greutăţile, 
piedicile, într-un cuvânt întreaga frământare a noastră, 
scriitori și artiști, în ultimii ani (...). 

Raportul tov. Malenkov ne atrage atenţia asupţa nece- 
sităţii luptei împotriva lucrărilor «mediocre, șterse, iar 
uneori chiar lucrări făcute de mântuială, care denaturează 
realitatea» (...). 

Textul citat din raportul lui G.M. Malenkov ne va întări 
în lupta pe care o dăm împotriva unor asemenea opere în 
care viaţa e zugrăvită în «culori șterse și monotone». Viața 
e mai bogată, mai plină de situaţii interesante, nepre- 
văzute, originale, decât multe din operele noastre. Trebuie 
să luptăm cu curaj împotriva acelor critici (mai ales dintre 
criticii anonimi din redacţii) care se sperie de viaţă și o vor 
oglindită într-o oglindă de un trandafiriu șters, ca şi cum 
ar fi fost unsă cu sirop. 

Cred că mulţi dintre noi, scriitori și artiști, n-am luptat 
destul de curajos pentru poziţia realistă în arta noastră. 
De ce? Pentru că, printre altele, dacă știam poate mai 
bine să înfăţișăm «tot ceea ce e negativ, putred, cangrenat, 
tot ceea ce frânează mișcarea înainte», cum spune G.M. 
Malenkov, n-am știut tot așa de bine să arătăm forţele vii 
ale vieţii, valurile cele mai înalte și mai spumegânde ale 
vieţii (...). 

O problemă de foarte mare importanţă a creației artistice 
constă în alegerea elementului tipic (...). 

«Tipicul» a fost adesea, după unii critici, în unele opere, 
înfrângerea ușoară şi definitivă a eroilor întunecați dintr-o 
poveste, piesă sau baladă. Uneori asemenea eroi nici nu 
existau. «Tipicul» a fost de asemenea să prezinţi viața 
oamenilor înaintați, nu în ceea ce are ea intens, pătimaș, 
înalt, ci ca un fel de trai fericit, dulceag, presărat cu lupte 
ușoare, scurte și infailibil victorioase. Timoraţilor, celor 
cărora le este frică de intensitatea vieţii, raportul lui G.M. 
Malenkov le spune limpede: «...tipic este... ceea ce exprimă 
modul cel mai plin și mai expresiv, esenţa forţei sociale 
respective». Şi continuă vorbind despre «exagerarea 

conștientă» și «reliefarea figurii» care sunt moduri de a sluji 
artistic prezentarea tipicului, metode de care s-au slujit 
Rembrandt și Shakespeare, Balzac și Gogol, Tolstoi și Gorki. 
M-am bucurat nespus citind raportul tov. Malenkov (...). 

Așa, în lumină, continuăm înaintarea, urcușul greu 
spre culmile realismului, ale artei vrednice de poporul 
nostru”. 


. * 


În loc de concluzie privind proza anului 1952, să citim 
încă un comentariu al lui Petru DUMITRIU*. Printre altele, 
să reținem noul deziderat ideologic — care va face o înde- 
lungă carieră și în plan artistic -, umanismul socialist, 
viziune, concepţie și metodă filozofică în stare să asigure 
„triumful realismului socialist în literatura noastră”. 

„În acest sfârșit de an - al cincilea an al Republicii — 
începe P. Dumitriu — îmi pot închipui privirea mulțumită a 
metalurgiștilor de la Sovromtractor, când văd ieșind pe 
poarta halei de montare, duduind ca niște tancuri, ulti- 
mele tractoare ale anului (...). 

Şi aş vrea să le spun că asemenea privire de mulțumire 
gospodărească, ca după o recoltă bogată, ar putea arunca și 
asupra vitrinelor scânteietoare din serile Săptămânii Cărţii. 

lată, de pildă, cărţile de proză. Au apărut anul acesta 
opere care se numără printre cele mai izbutite ce au ieșit 
din pana autorilor: Nicoară Potcoavă, povestire istorică a 
maestrului M. Sadoveanu, romanele Dulăii de Z. Stancu, 
Cumpăna luminilor de Nicolae Jianu, La cea mai înaltă 
tensiune de Nagy Istvan, Brazdă peste haturi de Horvath 
Istvan, Pâine albă de Dumitru Mircea, Trandafir de la 
Moldova de Ion Istrati, Noul oraș de Șt. Andrei, nuvelele 
Desfășurarea de M. Preda, Undeva pe Dunăre de Al. Jar, În 
pragul primăverii și Judecata de Aurel Mihale, Premiera de 
Lucia Demetrius. 

E o recoltă bogată de opere literare care ilustrează forța 
cu care se dezvoltă noua noastră literatură pe drumul 

realismului socialist. Sămânţa sădită de poporul nostru, 
de partidul clasei muncitoare, rodește din plin (...). 

Ele ilustrează progresul făcut de fiecare din acești scriitori 
față de creaţia lor dinainte [...). 

Aceasta nu în mod mecanic: ele corespund dezvoltării 
proprii, originale a fiecăruia. La unii, sunt romane ce 
succed altor romane, depășindu-le. La alţii, ca de pildă la 
Dumitru Mircea (Pâine albă) sau la St. Andrei (Noul oraș), 
opere care au scos la iveală romancieri noi (...). 

Atunci când mă gândesc la Ilie Barbu, eroul nuvelei 
Desfășurarea de M. Preda, la Carol Bucsi, muncitor director 
al romanului lui Nagy Istvan sau alţi eroi ai noilor lucrări 
de proză, mă întreb : ce anume le dă viaţă ? Ce însufleţește 
eroii care construiesc o hidrocentrală în Cumpăna lumi- 
nilor, sau pe cei care luptă din greu pentru viața nouă a 
satelor în Brazdă peste haturi? Este cert că acești eroi 
oglindesc creșterea măiestriei literare a autorilor. Dar Creș- 
terea măiestriei literare în ce își are originea ? 

Răspunsul ni-l dă analiza trăsăturilor comune tuturor 
cărților de proză apărute în 1952 care dezvăluie un lucru 
foarte adânc cu privire la concepția despre lume a autorilor 
lor. E vorba de atitudinea prozatorului faţă de marile pro- 
bleme ale vieţii. Autorii cărților de care vorbesc au o poziţie 
comună: noul umanism (...). 

Umanismul presupune dragostea și interesul pentru 
ceea ce e nou [...). 

Una din condiţiile îndeplinirii acestei sarcini e cunoaste- 
rea vieții, participarea la viață. Si anul acesta au apărut 
cărțile izvorâte dintr-o asemenea cunoaştere mai profundă, 
activă. Nivelul atins de operele de proză apărute în 1952 
vădeşte nu o «documentare» superficială și mai mult sau 
mai puțin turistică, ci o cunoaștere directă și profundă a 
vieţii. Mare parte din valoarea nuvelei Desfășurarea de 
pildă ţine de această cunoaștere tr d 

Pentru dezvoltarea literaturii noastre indicațiile profunde 
cu privire la problema tipicului în arta realistă cuprinse în 
raportul rostit de G.M. Malenkov la Congresul al XIX-lea 

al PCUS sunt un imens ajutor (...). Operele realiste trebuie — 
cum spune G.M. Malenkov: «cu focul satirei să extirpeze 
tot ceea ce este negativ» (...). 

În literatura noastră scriitorii au reușit să creeze per- 
sonaje negative veridice cum sunt cele din Dulăii de Z. 
Stancu, din Desfășurarea de M. Preda, sau din romanul 
La cea mai înaltă tensiune de Nagy Istvan (...). Una din 
laturile cele mai semnificative ale prozei noastre apărute 
în 1952 este înălțarea vădită a nivelului artistic, a forţei 
de expresie, a frumuseţii, a expresivităţii și preciziunii 
limbii literare întrebuințate (...). 

În această privinţă, Nicoară Potcoavă, unul din vârfurile 
operei lui Mihail Sadoveanu, este un exemplu pentru noi toţi 
în lupta pentru o tot mai înaltă desăvârșire artistică (...). 

La mai toţi prozatorii ce au publicat opere în 1952, 
limba literară, viziunea artistică, au câștigat o putere și o 
prospeţime nouă (...). 

E limpede că mai avem mult de luptat ca să împlinim 
acea mare poruncă pe care-o dă poporul scriitorilor săi, și 
pe care G.M. Malenkov a formulat-o astfel : «Noi prozatorii, 
socotim că aceste cuvinte sunt valabile și pentru noi» (...). 

Să creăm opere noi, originale prin bogăţia și varietatea 
stilurilor, în lupta pentru triumful realismului socialist în 
literatura noastră”. 

Aspecte ale dramaturgiei 
(1949-1952) 


Imaginea literaturii din această perioadă n-ar fi completă 
dacă am omite dramaturgia ; de altfel, tangențţial, în paginile 
anterioare s-au făcut referiri, îndeosebi în articolele bilan- 
tiere și la piesele de succes, de rezistenţă, din vreme. În 
acest capitol vom face o trecere în revistă a principalelor 
probleme ale dramaturgiei. Alimentând una din artele 
investite cu mari puteri educative : teatrul, asupra genului 
dramatic s-au răsfrânt, de la inceput, tiparul și exigenţele 
ideologice. Așa se explică preocupările permanente legate 
de spectacol, de dramaturgie, din revistele de cultură și 
din Scînteia - unde, de pildă, cronica dramatică sau cronica 
teatrală erau mult mai frecvente decât cronica literară. O 
serie de critici dramatici urmăreau cu vigilenţă drama- 
turgia și teatrul, îndrumând autorii, regizorii, actorii pe 
făgașul realist-socialist. Așa au fost: Traian SȘelmaru, Sorin 
Mladoveanu (Scînteia), Valentin Silvestru, M. Ghimpu 
(Flacăra, Contemporanul), Simion Alterescu, Mioara Șt. 
Cremene (Contemporanul), Geo Dumitrescu (Almanahul 
literar, Cluj) ș.a. 

Se impun câțiva dramaturgi care vor actualiza reperto- 
riile teatrelor cu piese din realitatea socialistă: Mihail 
Davidoglu (Minerii, Cetatea de foc), Aurel Baranga (larbă 
rea, Recolta de aur), Lucia Demetrius (Cumpăna, Vadul 
nou, Oameni de azi), Al. Kirițescu (Darul frăţiei, Cântecul 

de nuntă, Dreptate ş.a.), dar și N. Moraru (Pentru fericirea 
poporului, în colaborare cu A. Baranga) și Mihail Novicov 
(Nepoţii gornistului, în colaborare cu Cezar Petrescu) și alții. 

Se impune, de asemenea, piesa într-un act, destinată 
numeroaselor formaţiuni teatrale de amatori, publicate în 
broșuri sau în revistele Cultura poporului, Albina. 

În general dramaturgia traversează aceleași situații și 
frământări pe care le-am întâlnit și în cazul poeziei, prozei, 
criticii literare. Pentru infuzia de combativitate și autenti- 
citate, frecvente au fost, bunăoară, prin anii 1949-1950, 
întâlnirile cu publicul, critica maselor, critica Scînteii, 
urmate de autocritica autorilor. Să demonstrăm afirmaţiile 
aici și în note46, 


+% 


„Cetatea de foc” în lumina discutiilor de la Reşṣita*: 
„Aceste mari calități ale piesei au fost analizate cu pătrun- 
dere de muncitorii reșițeni într-o consfătuire care a avut 
loc în mijlocul lunii martie la Reșița, consfătuire la care a 
participat și autorul. Muncitorii au scos în evidență faptul 
că Cetatea de foc este prima piesă - și în general prima 
lucrare literară - care dezbate probleme ale siderurgiei 
noastre, tratându-le de pe o poziţie partinică (...). 

În cursul pomenitei discuţii asupra piesei, tov. Endreș 
a scos în evidenţă faptul că în piesă se întâlnesc două 
atitudini deosebite faţă de muncă, rezultând din poziţiile 
de clasă ale personajelor : una este reprezentată de Petru ` 
Arjoca și lona Jămănar, cealaltă de Pavel Arjoca și Marica. 

Sublinierea tov. Endreș este deosebit de însemnată: 
ceea ce e esenţial în atitudinea lui Petru Arjoca și a lui 
Iona Jămănar față de muncă este stăpânirea tehnicii. 
Amândoi sunt niște specialiști, dominați de meseria lor, pe 
care o practicau cu aceeași dragoste și în timpul exploatării 
patronilor și în timpul eliberării de exploatare. Este o 
dragoste pentru munca privită în afara conţinutului ei de 
clasă. Atitudinea este greșită. Un muncitor conștient nu 

poate lucra cu aceeași tragere de inimă pentru dușmanul 
lui de clasă, ca și pentru regimul care i-a adus, lui, mun- 
citorului, eliberarea de exploatare (...). 

O altă lipsă a piesei este felul în care este prezentat 
partidul (...). În piesă apariţia adjunctului pare «lipită», 
adăugată abia după ce autorul a terminat piesa. 

Același rol şters îl au conducerea administrativă a fabricii 
şi sindicatul - acesta nu reușește nici o clipă să fie o curea 
de transmisiune între partid și mase”. 


fe k 


Pe marginea discuţiilor despre „Cetatea de foc'%, la 
Uniunea Scriitorilor: „(...) De aceea și sunt eroii lui Davidoglu 
aşa de strâns legaţi de muncă, cu ale cărei probleme ei 
împletesc și problemele lor cele mai personale. Construcţia 
socialismului e preocuparea cea mai însemnată a oame- 
nilor muncii înaintați. Ea este pentru ei realitatea domi- 
nantă. A nu înţelege semnificaţia acestui aspect, atât de 
preţios în piesa lui Davidoglu, înseamnă a nega în fapt 
părțile cele mai valoroase ale lucrării și a se situa pe un 
punct de vedere burghez. 

Aceasta este cauza pentru care unii din cei ce au luat 
cuvântul la dezbaterea de la Uniunea Scriitorilor care au 
încercat să vorbească despre lipsa de «umanitate» a per- 
sonajelor, despre caracterul de «obsesie» pe care l-ar căpăta 
“în această piesă fonta și oţelul și care ar semăna cu un 
«destin implacabil», un fel de «fatum» din tragediile antice. 
Asemenea speculaţii sunt, repetăm, burgheze și se nasc 
din faptul că acei care le susţin, se află încă departe de 
preocupările adânci ale clasei muncitoare, de acele reali- 
tăți care marchează tocmai mersul ei înainte, nașterea 
omului socialist (...). 

Astfel a fost posibil ca unii dintre participanții la dez- 
baterea de la Uniunea Scriitorilor — printre care cităm pe 
Isaijia Răcăciuni, Gheorghe Costăchescu și M. Marcian (la 
care se adaugă și Lascăr Sebastian, regizorul spectacolului 

de la Reșița) — situându-se pe poziţii critice burgheze, să 
ajungă să vorbească despre «melodramă», sau să încerce o 
asemănare între oameni şi fapte din Cetatea de foc şi eroi 
sau conflicte ale pieselor antice. Critica justă, principială, 
în această problemă a făcut-o tov. Ioan P. loan spunând: 
«Nu mi-e plăcut că peste tot la furnale, la cuptor, în birou, 
la normarea producţiei, există un familiarism care trebuie 
combătut» (...). O analiză ideologică și politică mai adâncă 
a realității, ar fi permis autorului să puie într-un mod mai 
just și problema femeii. Tov. Lucia Demetrius sublinia, 
intr-o scrisoare publicată în Flacăra, felul în care e pusă 
problema femeii, apreciind faptul că aproape toate femeile 
din piesă sunt mai ridicate decât perechea lor, ca pe o 
«izbândă a operei lui Mihail Davidoglu». 

Trebuie să subliniem însă chiar în privinţa lipsurilor 
piesei, că Cetatea de foc este un mare succes pe drumul 
inainte al lui Mihail Davidoglu atât de strâns legat de 
progresele dramaturgiei noastre noi” (Mihail GHIMPU). 


+ 


Despre foloasele unei critici juste ṣi concrete scrie A. 
BARANGA“ : 

„Vreau să mijlocesc tovarășilor mei dramaturgi ceva 
din experiența pe care am câștigat-o cu prilejul repre- 
zentării piesei Iarbă rea și anume felul cum critica făcută 
acestei lucrări de Organul Central al Partidului nostru, 
Scinteia mi-a dat posibilitatea nu numai de a vedea în 
mod limpede care sunt greșelile și lipsurile acestei lucrări, 
dar care sunt mijloacele de a le înlătura (...). 

Într-adevăr conflictul central din Iarbă rea era parazitat 
de conflictul de tip burghez, un conflict între eroii Marin și 
Ioana, care, la inceput, în epoca scrierii acestei piese mie 
mi se părea a fi foarte interesant, dar care (și Scînteia mi-a 
arătat limpede acest lucru) nu făcea decât să coboare 
nivelul conflictului piesei. În filmul Viaţa învinge — un film 
inspirat din piesa Iarbă rea, tovarășii cu care am lucrat 

m-au ajutat să înlătur aceste ciuperci și sper că am reușit. 
Tot Scinteia mi-a atras atenţia că portretul psihologic al 
personajului central, profesorul Andrei Bârlea, nu e sufi- 
cient de adâncit. Cine este în definitiv acest om? ` 

Un profesor de tip vechi, un om care luptă cu propriile 
lui prejudecăţi şi lipsuri, un cosmopolit înveterat, un prieten 
al cauzei noastre, un ezitant sau un dușman ? M-am stră- 
duit în filmul Viața învinge să adâncesc problema profe- 
sorului (...). Și aici ajungem la o altă lipsă remarcată de 
Scînteia. În piesa Iarbă rea partidul apărea mai mult inci- 
dental, fără o legătură stringentă cu restul conflictului. În 
Viaţa învinge m-am străduit să remediez această lipsă și 
să înfăţișez partidul așa cum este el în viaţa adevărată. 

(...) Critica Sciînteii trebuie să ne servească tuturor de 
model, fiindcă fără atenţia, grija, competența, măsura, 
adâncimea, principialitatea şi mai ales dragostea pentru 
noii muguri ai literaturii noastre de care Scinteia dă necon- 
tenit dovadă în fiecare literă tipărită, fără toate aceste 
calităţi, critica se poate lesne transforma dintr-un impuls 
într-o frână care în loc să servească poate să păgubească 
mersul înainte al literaturii noastre”. 


x 


Dar „cea mai de folos zăbavă” pentru cunoașterea evo- 
luţiei și emancipării ideologice a dramaturgiei și specta- 
colelor este citirea articolelor lui Valentin Silvestru, fără 
îndoială cel mai perseverent și vigilent comentator în dome- 
niu, cu contribuţii încă din 1948. Cum tratarea monografică 
exhaustivă n-a fost, în nici un domeniu, scopul prezentei 
cercetări, ne vom limita și de data aceasta la reproducerea 
fragmentară a câtorva articole, urmând să menționăm în 
note”, câteva aspecte din vasta activitate a lui V. Silvestru, 
reporter, nuvelist, comentator literar, politic ș.a. 

Să-ncepem cu unul din factorii care, după opinia criti- 
cului, asigură reușita unui spectacol, dincolo de repertoriul 

adecvat și anume „studiul actualităţilor politice” de către 
actori şi regizori. Scrie Valentin SILVESTRU”! : 

„Piesa Undeva intr-o țară de Nicolai Virta, admirabilă 
lucrare dramatică, de deosebită originalitate, aduce pe scena 
românească un conflict interesant, de mare actualitate. 
«Undeva», într-o ţară oarecare, forțele democraţiei în frunte 
cu Partidul Comunist demască un complot al reacţiunii 
urzit în anii de după eliberarea ţării de sub ocupaţia 
fascistă, de către Armata Sovietică. Reacţiunea din ţară 
este condusă și stipendiată de imperialismul american, 
care vrea să aducă «binefacerile» planului Marshall în 
tânăra democraţie. 

Conflictul dramatic al piesei este determinat de anu- 
mite împrejurări istorice, este conflictul de clasă între 
oprimatori și foștii oprimaţi care-și rup lanţurile. 

Spectacolul prezentat pe scena Teatrului Naţional - 
Studio, din București, reușind să pună în lumină ideile 
mari ale piesei, constituie pentru masele de spectatori o 
adevărată lecţie politică, un minunat prilej de a vedea 
într-o remarcabilă formă artistică un document general 

valabil de istorie contemporană. Văzând acest spectacol, 
masele de spectatori își vor da seama o dată mai mult de 
importanța excepţională a repetatelor îndemnuri la vigi- 
lență pe care Partidul Muncitoresc Român le adresează 
oamenilor muncii din țara noastră [...). 

Considerând piesa de pe poziția de clasă de pe care a 
fost scrisă, regia a arătat în spectacol că a știut să accen- 
-tueze în chip deosebit asupra apartenenţei de clasă, a 
poziţiei politice a personajelor (...). De pildă in crearea 
tipului cardinalului Biruci, Dinu Negreanu și actorul N. 
Bălțăţeanu au reușit să reprezinte cu succes una din 
figurile josnice ale galeriei trădătorilor de patrie (...). 

Mâiestria autorului în creaţia tipurilor a relevat de 
multe ori corespondenţa dintre concepția politică a perso- 
najelor și manifestările lor particulare. Ilustrativă pentru 
această preocupare este figura Cristinei Padera. Ea este 
șefa «partidului unităţii naţionale», și, în același timp, 


101 


Ana Selejan 


agentul principal al imperialismului american ; ea conduce 
toate sforile trădării, ale complotului ce se urzește împo- 
triva tinerei democraţii (...). 

În interpretarea Cristinei Padera, Dina Cocea - după 
unele șovăieli (...) reușește să-și clarifice pe deplin atitu- 
dinea în ultimele două acte, personajul crescând din punct 
de vedere artistic până la o remarcabilă culme în final. 
Cristina Padera simte cum poporul îi taie pe rând firele de 
păianjen veninos, ea intră într-o panică din ce în ce mai 
accentuată, care este punctată cu momente de conștiință 
a eșecului definitiv în urzeala ce o conduce. Henry Mac 
Hill, trimisul Wall-Streetului și al oficiosului său de spionaj 
(Ion Talianu) își împletește acţiunea mârșavă de răstur- 
nare a democraţiei și de aducere ţării în orbita planului 
Marshall cu atitudini de crasă amoralitate, impertinenţă 
și grosolănie în comportări (...). 

Este fără îndoială un mare succes al spectacolului, 
felul cum au fost prezentaţi comuniștii și în special con- 
ducerea partidului clasei muncitoare, Ganna Lichta. 

Într-un articol publicat în Scînteia asupra procesului de 
creaţie în acest rol, Irina Răchiţeanu a arătat cum și-a însușit 
o seamă de date în construcţia personajului, din cunoaște- 
rea și studierea Istoriei Partidului Comunist (bolșevic), 
din studiul vieţii marilor luptătoare comuniste cum ar fi 
Dolores Ibaruri și tovarășa Ana Pauker. Într-adevăr, în 
interpretarea Gannei Lichta, Irina Răchiţeanu a știut să 
exprime toată dârzenia unei femei pe care o însuflețește 
mărețul ideal de eliberare definitivă a poporului pe care o 
avântă în luptă imensa dragoste pentru om, iubirea fierbinte 
pentru Uniunea Sovietică și pentru patria pe care Armata 
Ţării Socialismului a scos-o de sub jugul german, credinţa 
nestrămutată în victoria socialismului (...). 

impreună cu Ganna Lichta se găsește redactorul Max 
Venta, figură frumoasă de dârz luptător, de agitator care 
ştie să ducă în mase învăţăturile partidului și să înveţe de 
la mase cum să-și ducă mai bine niunca sa. Emil Botta nu 
a reușit să găsească întotdeauna cele mai convingătoare 

atitudini în acest rol, care cerea o hotărâre luminoasă și 
„nu un aer sumbru, adesea plictisit (...). 

Din felul cum e condusă acțiunea pe scenă, îi rămâne 
limpede publicului ideea de bază a conflictului ; regizorul și 
interpreții reușesc cu succes să arate cum masele populare, 
îndrumate și însufleţite de Partidul Comunist, ajung să 
demaște și să înfrângă pe dușmanii democraţiei, zdrobind 
comploturile imperialismului și ale slugilor lui interne (...). 

Mai rămâne pentru direcţia de scenă sarcina de a defini 
mai cert unele din tipurile negative ale piesei, cum ar fi 
Ioachim Pino sau Hugo Vastis”. 


* 


Să continuăm cu un articol bilanţier al lui Valentin 
SILVESTRU:?, prilej pentru noi de a cunoaște piesele de 
rezistenţă ale dramaturgiei realist-socialiste : 

„În cinstea celei de-a 30-a aniversări a întemeierii Par- 
tidului Comunist din România, Editura de Stat pentru 
Literatură și Artă a tipărit laolaltă șapte piese românești, 
cele mai reprezentative creaţii ale dramaturgiei noastre de 
după 23 August 1944. Cele două volume de Teatru româ- 
nesc nasc în inima cititorului un sentiment adânc de 
mândrie și de bucurie [...). 

Ceea ce caracterizează în primul rând dramaturgia 
noastră contemporană este conținutul nou. Citind cel 
două volume de Teatru întâlneşti cu bucurie fapte și intaiu- 
plări din viața poporului nostru eliberat, care și-a luat 
soarta în propriile sale mâini (...). Cele două volume cuprind 
de pildă trei piese despre viaţa satului în perioada istorică 
actuală. Temele lor sunt însă foarte diferite. Ziua cea mare 
(de Maria Banuș - n.n.) tratează tema înfăptuirii gospo- 
dăriei agricole colective într-un sat, în focul ascuţitei lupte 
de clasă, în anii aceștia la începutul procesului de sociali- 
zare a agriculturii. În Vadul nou (de Lucia Demetrius - n.n.) 
se pune problema rolului important al gospodăriilor de stat 
în îndrumarea ţărănimii muncitoare pe calea colectivizării, 

iar în Mireasa desculță (Sütö Andras - n.n.) e dezbătută 
problema luptei colectiviștilor dintr-o gospodărie colectivă 
formată, pentru convingerea și atragerea țăranilor mijlocași 
pe care uneltirile chiaburilor i-au făcut să rămână în afara 
gospodăriilor (...), 

Teatrul actual se inspiră necontenit din lupta clasei 
muncitoare conduse de partid pentru libertate, bunăstare, 
socialism și pace. N. Moraru și Aurel Baranga zugrăvesc 
în drama Pentru fericirea poporului lupta eroică a comu- 
niștilor în condiţiile anilor 1937-1938, când puterea de 
stat era în mâinile burgheziei. Mihail Davidoglu în Cetatea 
de foc (ca și ceilalţi autori cuprinși în volumele de Teatru) 
își plasează conflictul în condiţiile actuale, când puterea 
in stat o deţine clasa muncitoare aliată cu țărănimea 
muncitoare și când dușmanului de clasă i s-au distrus 
poziţiile politice, pornindu-se la lichidarea vechii baze 
economice capitaliste (...). 

Teatrul actual e foarte departe de anecdotele construite 
integral la masa de lucru pe baza unei superficiale luări 
de contact cu faptele. Maria Banuș, laureată a Premiului 
de Stat, a aflat subiectul piesei sale stând o vreme într-o 
gospodărie agricolă colectivă, ascultând povestirile colecti- 
viștilor și cunoscând îndeaproape evenimentele din preajma 
formării gospodăriei. Lucia Demetrius și-a făurit subiectul 
piesei Cumpăna pe baza unei întâmplări reale petrecute în 
momentul naționalizării într-o fabrică din București. Mihail 
„»uvidoglu a muncit mai multe săptămâni la Reșița unde a 
găsit subiectul Cetăţii de foc (...). 

Cele două volume de Teatru constitue un întreg repertoriu 
românesc cu puternice elemente realist-socialiste (a 


* 


Să încheiem cu experiența sovietică în domeniu, aşa 
cum s-a manifestat pe diferitele scene româneşti, precum 
Și cu propaganda acesteia făcută de Valentin SILVESTRUS.: 

„Răsfoind volumul Teatru de Al. Corneiciuc tipărit de 
curând de Cartea rusă întâlnești piesele pe care spectatorii 
noștri din Capitală și din alte orașe ale țării le cunosc și le 
preţuiesc drept creații reprezentative ale literaturii dra- 
matice sovietice (...). 

Distinsă cu Premiul Stalin pe anul 1950, Crângul de 
călini ilustrează înaltul nivel al comediei sovietice (ude 
Aici, în colhozul Crângul de călini, vin să se odihnească și 
să creeze scriitorul Serghei Batura, laureat al Premiului 
Stalin și pictorul Nicolai Verba. În timpul șederii în colhoz 
ei vor asista la un proces tipic în societatea sovietică: 
reacția sănătoasă, combativă a colhoznicilor împotriva 
rămânerii în urmă a conducerii colhozului care vrea să se 
țină «pe o linie mijlocie» și care nu dorește neapărat să se 
miște mai repede înainte «spre linia întâia» (...). Între con- 
cepția oamenilor sovietici despre morală, despre slujirea 
fără preget în orice situaţie te-ai afla a cauzei poporului, 
despre mersul continuu înainte al societății sovietice, pe 
de o parte, și defectele de caracter ale personajelor amintite, 
pe de altă parte, se iscă o vie ciocnire, aprinsă, care gene- 
rează humorul sănătos, puternic al noului bătându-şi joc 
de vechi și înfrângându-l categoric în luptă (...). Despre 
această viaţă plină de bucurie și încredere a oamenilor 
sovietici îi pomenea tovarășul Stalin scriitorului Demian 
Bednii într-o scrisoare, spunându-i: «E foarte bine că ești 
intr-o „dispoziţie plină de voioșie”. Filozofia „tristeţii uni- 
versale” nu este filozofia noastră. N-au decât să fie triști 
cei care părăsesc scena și cei care și-au trăit traiul» (Opere, 
vol. 6, ed. PMR, pag.299) (...). . 

Crângul de călini ajută concret autorilor noștri de teatru - 
care vor să scrie comedii, să descopere și în viața poporului 
nostru conflicte între cei care se ciilcă pe lauri, care se 
automulțumesc foarte lesne cu unele succese și cei care 
Știu să ardă mereu pentru a merge mai repede, mai bine 
spre viitorul fericit al socialismului. Comedia lui Corneiciuc 
indeamnă pe autorii noștri să folosească și ei din plin, cu 
curaj arma humorului ca un mijloc de educare, de lămu- 
rire și convingere. 

Piesa îndeamnă la cunoașterea și însuşirea creatoare a 
humorului popular nesecat, plin de optimism, de încre- 
dere în viitor. Pentru actori ea pune din plin problema 
înnoirii mijloacelor în interpretarea rolurilor de comedie, 
prin descoperirea sensului comediei sovietice, a înţelesu- 
rilor rolurilor de comedie, prin descoperirea care reprezintă 
oamenii cu o structură psihologică complexă, (...). Pentru 
public, în general, spectacolul are o mare însemnătate și 
datoria teatrelor care îl reprezintă este de a efectua în măsura 
posibilităţilor și turnee pentru populaţia de la sate. Crângul 
ue cålini arată superioritatea orânduirii colhoznice, viaţa 
minunată a colhoznicilor sovietici, înaltul lor nivel de trai”. 


+ s 


În 1952 problemele dramaturgiei sunt la ordinea zilei în 
presă. În iulie are loc Plenara Uniunii Scriitorilor consacrată 
dramaturgiei. În avanpremiera consfătuirii, Contemporanul 
reproduce după Pravda un material privind sarcinile dra- 
_maturgiei realist-socialiste. Dramaturgii se mobilizează, 
publică „ecouri”, își fac autocritica. Iată un comentariu în 
acest sens, al Luciei DEMETRIUS : „Citind articolul apărut 
în Pravda şi reprodus de Contemporanul privitor la proble- 
mele dramaturgiei, cred că fiecare autor dramatic a simțit 
nevoia să-și verifice în chip serios activitatea de până acum, 
să aprecieze autocritic modul în care-și îndeplinește — ca 
dramaturg + sarcinile de constructor al socialismului (...). 
Au fost primite cu multă căldură lucrări ca piesa lui Mihail 
Davidoglu Cetatea de foc, Ziua cea mare a Mariei Banuș, 
Pentru fericirea poporului de N. Moraru și A. Baranga, 
Mireasa desculță de Hajdu Zoltan și Suto Andras, Lupii de 
Radu Boureanu, Iarba rea de Aurel Baranga etc. 

De asemenea au fost evocaţi în piese valoroși eroi din 
trecutul de luptă al poporului nostru, ca N. Bălcescu în 
piesa lui Camil Petrescu sau Jon Vodă cel Cumplit în piesa 
lui Laurenţiu Fulga. Piesa Matei Millo de Mircea Ștefănescu 
aduce pe scenă o figură luminată din istoria teatrului nostru. 

Cu toate acestea este bine cunoscut faptul că deși au 
fost obținute asemenea succese importante pe tărâmul 
literaturii dramatice originale, ea n-a izbutit să țină pasul 
cu măreţele transformări revoluţionare din țara noastră (...). 

Cărui fapt se datorește, de pildă, insuccesul piesei Recolta 
de aur a lui Aurel Baranga? Fără îndoială faptului că 
autorul nu a cunoscut în adâncime oamenii și problemele 
lor, eroii și conflictele pe care le aducea în scenă (...). 

Succesul piesei Pentru fericirea poporului de N. Moraru 
și A. Baranga este rodul justei orientări a autorilor către 
conflictul esenţial al vieţii într-un anume moment istoric: 
lupta comuniștilor ca exponenţți ai poporului muncitor 
împotriva regimului burghezo-moșieresc, impotriva regi- 
mului fascist și a politicii antisovietice (...). 

Lipsuri de acest gen există de pildă în piesa lui Mihail 
Davidoglu Cetatea de foc (in prima versiune), ca și în 
piesele altor tovarăși ai noștri. 

După cum suna articolul publicat de Scinteia privitor 
la reprezentarea acestei piese, M. Davidoglu a găsit în 
viaţă un conflict dramatic puternic, transformarea în focul 
luptei de clasă a bătrânului oţelar Petru Arjoca, muncitor 
cinstit, însă cu o mentalitate înapoiată încă în anumite 
privinţe. Dar autorul în loc de a adânci acest conflict 
principal, l-a împovărat și l-a risipit în numeroase epi- 
soade lăuntrice, crezând că astfel va spori efectul piesei [...). 

În această ordine de idei, în legătură cu piesele sche- 
matice, sărăcăcioase, articolul din Pravda arată că în 
asemenea piese întreaga varietate a dezvoltării vieţii este 
turnată într-un singur tipar, ceea ce duce la cocoloșirea, 
la estomparea contradicţiilor din viaţă, că în aceste piese 
«lipseşte suflul vieţii» (...). 

În activitatea mea m-am lovit de unele lipsuri inadmi- 
sibile în munca de îndrumare a creației dramatice din partea 
unor tovarăși de la Comitetul pentru Artă. Tergiversările 
interminabile, sfaturile contradictorii, adeseori lipsite de 
competenţă ideologică și artistică (...). 

Vreau să citez un exemplu : am depus a doua versiune 
a piesei Oameni de azi la 5 septembrie 1951, la Comitetul 
pentru Artă. După o ședință în care criticile aduse piesei 
au avut darul de a mă dezorienta total și nu de a mă ajuta, 
aceeași variantă cu mici modificări a fost aprobată la 20 
decembrie de către Consiliul artistic de pe lângă comitet. 
Au trecut deja câteva luni, pentru ca o lucrare considerată 
lipsită de valoare la prima lectură să devină valabilă ca 
prin farmec la o a doua lectură. Aceasta dovedește lipsa 
de răspundere a unor tovarăși de la Comitetul de Artă în 
munca lor cu autorii dramatici. 

Aș vrea să mai vorbesc și despre activitatea Uniunii 
Scriitorilor. Componenţa comisiei de dramă care funcţio- 
nează pe lângă Uniune se schimbă în fiecare an, comisia se 
restructurează mereu și cu toate acestea nu se dovedește 
nici un rezultat concret, favorabil dezvoltării dramaturgiei 
noastre. 

În legătură cu deficienţele în îndrumarea creaţiei noastre 
dramatice, trebuie să amintim aici și faptul că ar fi fost 
foarte nimerit să se atragă atenţia unora dintre drama- 
turgii noștri mai vârstnici, (...), că ei ar putea să atace 
teme de demascare a putreziciunii vechii societăţi, că ei ar 
putea de pildă să scrie valoroase comedii satirice în care 
să biciuiască societatea burgheză, făcând să crească în 
spectatori ura împotriva exploatatorilor. 

O altă deficiență serioasă în sprijinirea muncii noastre 
scriitoricești provine din absenţa criticii dramatice. Presa 
nu-i ajută suficient pe dramaturgi și nu ajută nici teatrele 
în promovarea repertoriului original. Dacă în presă s-ar fi 
găsit două rânduri clare, principiale, despre piesa mea 
Vadul nou, două rânduri din care să pricep și eu care sunt 
lucrurile bune, valoroase, pe care trebuie să le dezvolt în 
viitoarele lucrări și care sunt slăbiciunile piesei mele, e 
neîndoielnic că aș fi avut de câștigat în munca mea (...). 

Comitetul pentru Artă, teatrele, Uniunea Scriitorilor, 
critica dramatică unindu-și forţele într-o strădanie comună 
pentru asigurarea dezvoltării creației noastre dramatice, 

pot aduce o contribuţie hotărâtoare la lichidarea lipsurilor 
din domeniul dramaturgiei noastre (...)”. 

În treacăt fie spus, în legătură cu referirile autoarei la 
piesa sa Vadul nou și la faptul că în piesa literară n-a găsit 
„două rânduri clare, principiale despre piesa Vadul nou, 
două rânduri din care să pricep și eu care suni lucrurile 
bune (...) care sunt slăbiciunile”, iată un amplu comen- 
tariu din 1950 în Viața românească pe care-l reproducem 
în note55, din care reiese că respectiva piesă a fost dez- 
bătută „cu colectivul redacţional, cu autorii și cititorii” și 
că „în urma discuțiilor (...) autoarea a și trecut la imbu- 
nătăţirea acestei lucrări”. 


+ 


Cu ocazia plenarei mai sus-pomenite ies la iveală toate 
neajunsurile dramaturgiei, care sunt aceleași ca ale poeziei 
și prozei: schematism, formalism, insuficienta zugrăvire 
a eroului pozitiv, a luptei de calsă, a forței partidului, 
monotonie tipologică, conflict neveridic, șablon, cenușiu, 
necunoasterea vieţii etc. 

O parte a acestor lipsuri sunt radiografiate de S. DAMIAN 
și P. ȚUGUIS: 

„În luna iulie a avut loc Plenara Uniunii Scriitorilor 
consacrată problemelor creaţiei noastre dramatice. Plenara 
a arătat că în țara noastră s-a O şi s-a dezvoltat o 
dramaturgie nouă [...). 

Plenara Uniunii Scriitorilor a arătat în același timp că 
în dramaturgia noastră sunt o serie de lipsuri serioase. 
Aceste lipsuri se manifestă prin deficienţe artistice în unele 
piese, a unor elemente schematice, care arată că autorii nu 
acordă încă importanţa cuvenită măiestriei artistice (...). 

Din păcate, în repertoriul stagiunii trecute, spectatorii 
noștri au putut vedea foarte puţine piese noi, care să 
continue realizările obţinute în anii trecuți (...). 

Chiar în operele noastre cele mai valoroase, alături de 
personaje vii, autentice, apar și personaje schematice, 

superficiale (...). Cauzele schematismului, ale tendinței de 
a nivela caracterele oamenilor, de a-i lipsi de individuali- 
tate, de personalitate, rezidă în cunoașterea superficială a 
realităţii, în insuficienta participare la viaţă și la lupta 
poporului (...). 

Partidul îndeamn? pe activiștii de pe tărâmul drama- 
turgiei și teatrului să-și concentreze atenţia asupra creării 
unui repertoriu actual, la înălțimea cerinţelor maselor 
muncitoare, : 

Poporul nostru așteaptă de la scriitori opere din ce în 
ce mai bune (...). 

Urmând exemplul dramaturgilor sovietici, autorii noștri 
trebuie să studieze cu perseverenţă operele clasicilor mar- 
xism-leninismului și să-și însușească metoda realismului 
socialist (...). 

Pentru a asigura ridicarea dramaturgiei noastre la un 
nivel superior, corespunzător exigențelor sporite ale poporu- 
lui, este necesar ca Comitetul pentru Artă să ridice munca 
de îndrumare a autorilor dramatici la un nivel mai înalt. 
Stabilirea unui punct de vedere competent în aprecierea 
fiecărei piese este chezășia colaborării rodnice cu autorii 
dramatici. Este necesară înlăturarea spiritului birocratic 
în analiza pieselor — prin sistemul interminabil de referate și 
reţete de îndreptare -indreptarea însăși a referinţelor spre 
cunoașterea mai profundă a vieţii, a practicii construcției 
socialismului, a problemelor specifice genului dramatic. 
Un rol deosebit de important revine Consiliului artistic al 
Comitetului pentru Artă”. 


* 


Mimetismul, conflictul-clișeu, deznodământul neveridic 
și alte lipsuri proliferează, mai ales, în piesele într-un act: 
„Una din sarcinile însemnate ale revistei Cultura poporului 
este publicarea de piese scurte, destinate echipelor artistice 
de amatori (...). Este cât se poate de binevenită inițiativa 
revistei Cultura poporului de a publica - pe lângă piesele 

originale — piese sovietice într-un act care ajută maselor 
muncitoare din ţara noastră să rezolve probleme impor- 
tante ale muncii lor practice și îndeosebi dezvoltă măreţele 
perspective ale muncii și luptei lor pentru socialism. Piesele 
scurte sovietice constitue de asemenea un preţios îndreptar 
pentru dramaturgii noștri. Exemplul sovietic arată că «genul 
scurt» în teatru, ca în general în literatură, nu este de loc 
un gen «ușor», un gen inferior (...). 

În numerele apărute în ultimul timp, întâlnim piese 
merituoase atât prin tematica lor cât și prin realizarea lor 
artistică cum ar fi: Scrisoarea de Lucia Demetrius, O 
situație specială de Mihail Leonard, Viorel din scorbură de 
Al. Kirițescu etc. (...). 

În revistă au apărut o serie de lucrări greșit orientate și 
lipsite de valoare literară. 

În aceste piese imaginea vieţii noi a satelor și orașelor 
noastre apare deformată. Oamenii zilelor noastre, eroii 
muncii, căliţi în focul luptei pentru construirea socialis- 
mului sunt înfăţișaţi cu totul dezumanizaţi. Ei nu pot 
servi drept pilde de urmat pentru spectatori [...). 

Conflictul mai tuturor pieselor neizbutite din Cultura 
poporului s-ar putea rezuma astfel: un mijlocaș merge pe 
un drum greșit (vinde produse agricole speculanților, refuză 
să intre în cooperativă sau în gospodăria agricolă colectivă) 
deoarece il ţine în mreje chiaburul. Un activist de partid 
vine la el și-l «lămurește». Astfel, mijlocașul își va «învinge 
indoiala» îndreptându-se pe drumul cel bun (Pățania mamei 
Ilinca de Puiu Maximilian, Cui vinzi tu? de N. Buzescu, 
Panaite și-a învins îndoiala de lonel Țăranu, după o nuvelă 
de G. Sidorovici, Clienţii lui Constantin de Puiu Maximilian). 
Dacă subiectul e luat din viața unei gospodării colective, 
eroul principal e un colectivist înapoiat. Va interveni însă 
și aici același activist de partid, cu același discurs, lămu- 
rindu-l pe tovarășul rămas în întuneric. (Același drum de 
M. Leonard, Iazul de la Șipotul rece de Ion Marin Sadoveanu). 
Pentru acoperirea schematismului acţiunea e complicată, 
de obicei, prin introducerea unei idile care sfârșește printr-o 

nuntă (...). Lupta de clasă din satele noastre este înfățișată 
de multe piese într-un chip cu totul neveridic (34). 

Într-un mod la fel de simplist este înfățișată lupta de 
clasă în piesele Pățania mamei Ilinca și Panaite și-a învins 
indoiala (...). 

Redacţia revistei Cultura Poporului trebuie să aibă o 
atitudine principială faţă de manuscrisele primite, să lichi- 
deze liberalismul ce se manifestă în relaţiile cu colabo- 
ratorii, muncind stăruitor cu aceștia pentru a realiza astfel 
de lucrări care să fie arme ascuţite in lupta poporului 
nostru muncitor” (D. Micu). 


x 


Încheiem aici incursiunea orientativă asupra genului 
dramatic. ȘI, pentru a nu văduvi imaginea acesteia prin 
lipsa informaţiilor sau dezbaterilor din 1952, enumerăm 
mai jos apariţiile editoriale din acest an, întregind astfel 
peisajul dramaturgiei realist-socialiste : 

Cântecul libertăţii și Teatru de Aurel Baranga, Martin 
Rogers descoperă America de C. Constantin și A. Rogoz, 
Capul răutăților de Radu Costăchescu, De trei ori ca la 
brigadă de M. Davidoglu, În vizită de același autor, Scri- 
soarea de Lucia Demetrius, Dulapul cu oglindă de Al. 
Kirițescu, Brigada lui Cont de Mihail Leonard, Undeva sub 
pământ, de același autor, Pentru fericirea poporului de N. 
Moraru și A. Baranga în franceză și engleză, Afaceriștii de 
Tudor Şoimaru, Matei Millo de Mircea Ștefănescu, Pisica 
de mare de Virgil Teodorescu. 

La nici doi ani după lansarea lingvisticii spre marxism, 
situaţia nu era satisfăcătoare, în special din cauza slabei 
pregătiri ideologice a lingviștilor, tineri sau vârstnici, afirmă 
Dimitrie MACREA%*: „A existat și mai există, pe de altă 
parte, o stagnare gravă în activitatea științifică a lingviș- 
tilor fruntași de la noi. Ani de zile n-au scris aproape 
nimic nici tovarășul Petrovici, nici tovarășul Iordan, Rossetti, 
Graur, Pașca etc. Înainte nu trecea lună în care ei să nu 
publice un studiu și nu trecea an aproape ca să nu publice 
câte un volum. Este adevărat că acesti ani de stagnare 
coincid, în parte, cu anii de lupte grele care au fost duse 
de partid în universități, lupte în care, ca rectori și decani, 
tovarășii numiți mai sus au fost în primele rânduri. 

Dar explicaţia aceasta nu este întru totul satisfăcă- 
toare. Adevărata explicaţie a acestei stagnări trebuie căutată 
fără nici o ezitare în lipsa deosebit de gravă a lingviștilor 
noștri în vârstă sau mai tineri, în direcția cunoașterii și 
însușirii marxism-leninismului. 

La sesiunea lărgită a secţiei a 6-a din vara trecută, s-a 
constatat că deși se împlinea atunci un an de la apariţia 
lucrărilor tov. Stalin privitoare la marxism în lingvistică, 
lingviștii români nu numai că nu publicaseră nici o lucrare 
în care să fie aplicate învăţăturile staliniste despre limbă, 
dar că ei nu aplicau aceste învățături (decât cu totul 
formal) nici în cursurile ținute la universitate. 

Aplicarea învăţăturii staliniste despre limbă nu e cu 
putinţă fără o serie de cunoștințe de marxism-leninism 
prealabile, pe care lingviștii români nu le au încă nici azi 
în măsură necesară. 

A fost menţionat, la discuţii, în această privinţă, cazul 
echipei de la Cluj care lucrează la Dicţionar, echipă care a 
trebuit, recent, să solicite catedrei de marxism-leninism 
și celei de materialism dialectic de la Universitatea V. 
Babeș, formarea unui colectiv care să revadă manuscrisele 
din punct de vedere ideologic și aceasta, desigur, nu din 
dorinţa de colaborare (ceea ce ar fi fost foarte frumos) ci, în 
primul rând, din pricina cunoștințelor insuficiente ideolo- 
gice ale membrilor echipei care lucrează la dicționar. Pentru 
a remedia această lipsă s-a luat hotărârea ca toţi cola- 
boratorii ştiinţifici ai institutului să fie încadraţi în vreo 
formă a învățământului de partid. De asemenea toţi urmează 
cursurile de limba rusă, ceea ce va contribui fără îndoială 
la ameliorarea situaţiei existente”. 


* 


Primele semne ale „ameliorării situaţiei existente” apar, 
totuși, în acest an și ne referim la reforma ortografiei ; este 
și motivul pentru care, în contextul amendării unor aspecte 
ortografice după 40 de ani, facem o succintă punere în 
temă. 

Proiectul noii ortografii a limbii române este publicat de 
revista Contemporanul în 20 iunie, exact la doi ani de la 
publicarea tezelor staliniste despre lingvistică. Fericita 
coincidenţă este accentuat marcată și trâmbiţată în presă. 

"Astfel C.I. Balmuș*, rectorul Universităţii C.I. Parhon din 
București, într-un amplu studiu, publicat în Contemporanul 
în același număr cu proiectul noii ortografii, scoate în 
evidență strălucita contribuţie a lui I.V. Stalin în pro- 
blemele lingvisticii. Nu numai pentru știința limbii, ci și 
pentru științele sociale în general, data de 20 iunie este 

„un eveniment epocal”, scrie Ștefan Pașcat9 

În fine, „ecourile” au fost mai multe, să revenim la 
proiectul ortografic. Cele patru capitole (Literele, Vocale și 
diftongi, Consoane și Despărțirea cuvintelor) sunt prece- 
date de expunerea principiilor noii reforme ortografice, cât 
și de justificarea istorico-ideologică a acesteia : 

„Vechile ortografii ale fostei Academii Române nu s-au 
putut impune ca unice și obligatorii pentru toată națiunea 
din pricina concepţiei reacționare care stătea la baza Aca- 
demiei. Acestei concepții reacționare i se datorește greșeala 
inițială a primei ortografii întocmite de Academie, etimolo- 
gismul, defect de care nu s-au desbărat reformele orto- 
grafice făcute în cursul veacului al XIX-lea și al XX-lea 
(nici ultima, cea din anul 1932). Ortografia etimologică 
cerea celui care o mânuiește să știe latinește și franțuzeşte 
ca să poată scrie corect românește. Împotriva acestei orto- 
grafii, plină de contradicții și absurdități, s-au ridicat o 
seamă de cercetători (Lambrior, Tiktin etc.) care au cerut 
necontenit simplificarea și raționalizarea ei. Presa și revistele 
muncitorești Contemporanul, România Muncitoare precum 
și tipăriturile PCR - care iși puneau ca scop să lămurească 
poporul muncitor, au întrebuințat o ortografie fonetică, 
rațională, ușor de mânuit și de învățat. Prezentul proiect 
de ortografie se datorește mult ortografiei acestor publicaţii. 
În întocmirea acestui proiect ne-a ajutat de asemenea 
exemplul rezolvării de către statul sovietic a problemei orto- 
grafiei ruse, unde încă din 1918 s-a redactat și promulgat 
reforma ortografiei care simplifica vechile norme și ușura 
învăţătura scrierii”. 


E] 


În același număr Contemporanul publică o notă din 
care aflăm despre reorganizarea Institutului de lingvistică, 
despre lucrările elaborate, despre noua revistă de specialitate 
Limba română, care va înlocui revista Cum vorbim: 

„Pentru a asigura întărirea și dezvoltarea științei 
lingvistice în R.P.R pe baza genialei lucrări a lui 1.V. Stalin 

Marxismul și problemele lingvisticii, Prezidiul Academiei 
R.P.R. a hotărât în ședința din 18 iunie a.c. reorganizarea 
conducerii Institutului de Lingvistică din București al 
Academiei R.P.R. S-a format un nou consiliu științific 
format din acad. Mihail Sadoveanu (președinte). prof.dr. 
V. Cheresteșiu (vicepreședinte), acad. B. Lăzăreanu, acad. 
E.Petrovici, acad C. Balmuș, prof. D. Macrea, prof. G. 
Oprea, prof. J. Livescu. Prof dr.V Cheresteșiu a fost numit 
director al Institutului de Lingvistică din București al 
Academiei. Prezidiul academiei R.P.R. a însărcinat noua 
conducere să supună unei dezbateri largi proiectul de 
ortografie a limbii române, să organizeze dezbaterea prin- 
cipiilor care stau la baza Dicţionarului limbii române, și să 
asigure apariţia primului volum din dicționar în acest an, 
să reorganizeze comitetele de redacţie ale publicaţiilor 
lingvistice, să editeze o revistă nouă, intitulată Limba română 
care să dezbată toate problemele lingvistice care interesează 
publicul larg și să ia o serie de măsuri, menite să intensifice 
viaţa şi activitatea ştiinţifică pe tărâmul lingvisticii”. 


+ 


În acest timp, așa cum aflăm din nota redacției care 
însoțește proiectul noii ortografii, Contemporanul se anga- 
jează să faciliteze dezbaterea publică a acestuia: „Orice 
observaţiuni, critici, completări, propuneri se vor trimite 
Secţiei VI (Știința limbii, literatura și arta) a Academiei 
R.P.R. (...) sau revistei Contemporanul, București, Calea 
Victoriei, 25”. 

Într-adevăr, sub genericul Discuţii asupra proiectului 
noii ortografii a limbii române, revista publică o scrie de 
opinii semnate de învăţători, filologi, profesori, studenți, 
scriitori. O largă discuţie pe aceeași tema este găzduită și 
în coloanele Almanahului literar din Cluj. Reproducem 
câteva intervenţii: 

Emil BOLDAN® : „Proiectul noii ortografii a limbii române 
având la băză principiul fonetic, recomandă scrierea numai 


e“ 

cu îa sunetului care până acum era reprezentat și prin 
semnul å. Cine cunoaște evoluția ortografiei limbii noastre 
în decursul vremurilor știe că prin sunetul respectiv noi 
am avut nu mai puţin de cinci semne: å, î, ô, 0,u, după 
cum, conform scrierii etimologice preconizate și aplicate 
de latiniști, în cuvântul de origine sunetul corespunzător 
era a, i, e, o sau u. Se scria astfel câne (din canem), adune 
(din aduneus), ris (din risum), vint (din ventum) (...). Unul 
câte unul, semnele e și o au fost date uitării, simțindu-se 
inutilitatea lor. Același lucru îl cereau unii oameni de bun 
simţ; și pentru å, luptând pentru menţinerea semnului i. 
Adică, așa cum era și în cazul celorlalte semne care rămă- 
seseră în alfabetul nostru, un semn pentru un sunet i din 
iera întrebuințat oricum la începutul cuvintelor, în cuvin- 
tele compuse - ca neîncetat, neintrerupt — și în verbele de 
conjugarea a IV-a în ri și în derivatele lor: a uri, urit. Dar 
naționaliștii nu se îndurau să se despartă de å. Să nu se 
mai vadă limpede că român vine din romanus? Ca și cum 
cine știa latinește nu-și dădea seama de lucrul acesta. lar 
pentru necunoscătorii limbii latine tot una era de le cereai 
scrierea cuvintelor într-un fel sau într-altul (de altfel întreaga 
ortografie etimologică cerea celui care o folosea să știe 
latinește și franțuzește). De aceea i a fost singurul semn 
folosit de presa muncitorească din secolul al XIX-lea, de 
tipăriturile și publicaţiile P.C.R. și de marii noștri scriitori 
ca de pildă M. Sadoveanu. Peste capul fosilizatei Academii 
: a statului burghezo-moșieresc, simțind nevoia simplificării, 
a înlăturării semnului parazitar å, ei nu l-au întrebuințat 
decât pe î, după cum l-au întrebuințat pe sint, știind că 
sunt era o formă artificială creată din aceleași tendințe 
latinizante de către lingviștii din Școala Ardeleană. (Tinem 
să mai subliniem că prin folosirea numai a semnului îii vom 
scuti pe copii și pe străinii care vor să înveţe limba de chinul 
pe care li-l impunea vechea ortografie de-a fi mereu cu 
ochii-n patru în alegerea unui semn sau a celuilalt) (...)”. 

Camil PETRESCU“: „Nu, hotărât lucru, este bine că 
proiectul se ferește de principiul etimologic și aceasta o 
declară de la început. E foarte bine că s-a preferat prin- 
cipiul fonetic. Numai că, în mod surprinzător, ni se spune 
tot în preambul că «principiului fonetic îi sunt asociate în 
acest proiect principiul silabic și cel morfologic». Ei, parcă 
nu mai e așa simplu... Când scriem după ce pronunţăm și 
când scriem după principiile «asociate», cel silabic și cel 
morfologic ? Ne-ar trebui și aici o regulă pe care s-o urmă- . 
rim statornic, un fel de subregulă precisă, simplă, clară, 
fără fluctuații și contradicții. Nu e oare prea mult să pretin- 
dem unui inginer, unui muncitor, să cunoască principiul 
silabic și morfologic înainte de a învăţa noua ortografie ? (...). 

În loc să învăţ principiile, voi învăţa pe dinafară textul 
insuși al proiectului noii ortografii a limbii române. Voi 
începe cu paragraful 1, care ne arată de câte soiuri sunt 
literele. Merge. Paragraful 2 (din capitolul Vocale și difton- 
guri) este însă mult mai lung (...). 

Uf ! e prea mult... Nu pot să țin minte toată viaţa un 
astfel de text și încă fără nici o greșelă (...). Dar o soluţie 
trebuie să fie, își va spune muncitorul nostru... Și iată că 
se miră că nu s-a gândit de la început la ea. Nu va învăţa 
textul proiectului pe dinafară. Nu e raţional... Îl va păstra 
în buzunar și îl va consulta la nevoie (...). Cum se scrie 
mânjeală ? Fără e, ca «greșală» ori cu e ca în «oblojeală» ? 

Subregula cuprinsă în text ne recomandă, după cum 
văzurăţi să vedem dacă «se poate recunoaște un sufix cu 
diftongul ea». Ei, se poate recunoaște în „mânjeală” un 
sufix cu diftongul ea, ca în „oblojeală” ? Pare că da, pare că 
nu...«Greșală» n-are și el un sufix cu diftongul ea? A obloji, 
a greşi, a mânji. Unde să fie sufixul cu diftongul ea? Cum 
scriem deci cuvântul «mânjeală» ? Nu cumva în două variante 
ca orășan, roșaţă, clujan ? (...). 

În treacăt fie zis... Fiindcă suntem la acest paragraf 11, 
de ce socoate autorul proiectului că pluralul de la șea este 
șele ? Suntem convinși că dacă un căpitan comandă esca- 
dronului său «Puneţi șelele pe cai I» oamenii lui ori n-ar 
pricepe nimic, ori ar înţelege, nu să puie doar șeile pe cai, 
Și să-și pună «șalele» pe cai... adică să încalece d, 

Textul proiectului așa cum a fost publicat, cu toate 
lipsurile lui este excelent ca bază de discuţie (...). În orice 
caz, desbaterea publică este cea mai bună cale pentru a 
se ajunge la soluția cea mai justă. De aceea cititorii sunt 
îndrumați să ia parte la această discuţie. Pentru aceasta 
nu este necesar ca fiecare să ia în considerare tot proiectul. 
O simplă observaţie de amănunt e tot atât de prețioasă și 
va fi tot atât de bine primită desigur ca și o desbatere 
teoretică”. 


E] 


George MUNTEANU“: „De mult era așteptată la noi o 
ortografie care - așa cum se precizează în preambulul 
actualului proiect ortografic al Academiei R.P.R. — «să fie 
bine fixată, fără fluctuații și contradicții, simplă, rațională, 
pentru a fi ușor învățată și aplicată». O asemenea orto- 
grafie este cu atât mai necesară astăzi, când drumul spre 
cultură al oamenilor muncii trebuie curăţit și de ultimele 
obstacole ridicate în trecut de regimul burghezo-moșieresc. 

Proiectul noii ortografii a limbii române întruneşte în 
anumite privinţe o adeziune largă tocmai datorită faptului 
că — întemeindu-se mai consecvent și mai raţional decât 
ortografiile anterioare pe realitatea limbii vii a poporului — 
simplifică și ușurează apreciabil scrierea într-un număr 
de cazuri. | 

Trei dintre prevederile cu caracter general ale noului 
proiect răspund din toate punctele de vedere acestei cerinţe : 
l. suprimarea literei å - vestigiu al etimologismului - și 
înlocuirea ei peste lot cu i; 2. Suprimarea literei u final la 
substantivele, adjectivele și formele verbale terminale în i; 

bici, gălbui, întâi, atribui, îndoi, lăsai, voi (verb auxiliar) etc., 
deci atunci când e parazitară, necorespunzând realității 
fonetice; 3. întrebuinţarea trăsăturii de unire și în cazurile 
unde se folosește — fără să mai fie nevoie de el- apostroful”. 


Sk 


Liviu ONUS5: „De bunăseamă că proiectul pentru o 
nouă ortografie a limbii române redactat de Secţia știință 
a limbii, literatură și artă a Academiei R.P.R. și publicat în 
Contemporanul nr. 25 (298) din 20 iunie 1952, conţine o 
serie întreagă de propuneri juste care, dacă vor deveni 
«reguli», vor îmbunătăți sistemul de scriere a limbii române 
pentru că pe de-o parte simplifică sistemul de scriere. 

Dat fiind însă că discuţiile de până acum au arătat în 
suficientă măsură justeţea majorităţii propunerilor proiectu- 
lui, ne vom opri aici mai mult asupra unor propuneri care 
au nevoie încă, atât din partea lingviștilor, cât și din partea 
opiniei publice, de o studiere mai atentă. 

După cum a arătat și tov. Leonte Răutu și după cum au 
dovedit-o discuţiile ulterioare, «proiectul noii ortografii mai 
are lipsuri, mai conține unele soluții discutabile, păcă- 
tuind uneori prin inconsecvenţă» (În Pentru pace trainică, 
pentru democraţie populară, nr.25/189, 20 iun. 1952, p. 2). 

Una din aceste «soluţii discutabile», plină de contra- 
dicţii și de fluctuații, prin faptul că nu are o justificare 
practică, și prin faptul că, cu justificarea pe care o are 
este aplicată și inconsecvent, este propunerea de a se 
introduce un nou semn, i, pentru a nota, după expresia 
proiectului, pe «i nesilabic» (...). Introducerea lui i în scrierea 
limbii române este o «răsturnare» a ortografiei, lipsită de 
valoare practică, o «răsturnare» de care noi nu avem neapă- 
rată nevoie [...). lar pentru ca problema reformei ortografiei 
să se rezolve just, considerăm că nu este suficient ca 
revistele Contemporanul, Almanahul Literar și celelalte să 
aștepte colaborarea «opiniei publice». Experienţa de până 
acum a dovedit că intelectualii, muncitorii și studenţii 

noștri nu se prea îndeamnă la discuţia proiectului (...). De 
ce oare? Din cauza inconsecvenței acestui proiect, din 
cauza «răsturnărilor» pe care le preconizează sau din cauza 
rămășițelor burgheze, latiniste, naţionaliste, șovine, care 
încă se mai pot observa la unii? (...)”. 


x 


În 1953, cu unele modificări, proiectul este aprobat de 
prezidiul Academiei, devenind Norme privind ortografia 
limbii române, aprobate la 16 septembrie același an de 
Gh. Gheorghiu-Dej, președintele Consiliului de Miniștri, 
printr-o hotărâre publicată și în Îndreptarul ortografic, 
ortoepic și de punctuație apărut în octombrie 1953. Noile 
norme urmau să intre în vigoare de la 1 aprilie 1954. 

De altfel, în 1953, acest îndreptar ortografic, precum și 
lucrarea lui D. Macrea Probleme de fonetică sunt singurele 
apariţii editoriale referitoare la limba română. În presă, 
moartea lui Stalin revigorează și pentru lingviști, comen- 
tariile de rigoare, bunăoară la Contemporanul, contribuţii 
substanţiale își aduc D Macrea6, director adjunct la Insti- 
tutul de lingvistică și Jean Livescu® ; în presa lingvistică, 
atari intervenţii vor fi fost, desigur, mult mai numeroase. 
Din sinteza intervenţiei lui D.Macrea® la Sesiunea științifică 
anuală a Academiei R.P.R. din 16-17 iunie, aflăm printre 
altele, că totuși după trei ani de direcționare stalinistă 
lingvistica românească prezintă un „bilanţ modest” : „Prof. 
D. Macrea s-a ocupat în cuvântul său de activitatea Insti- 
tutului de Lingvistică din București și, in general, de acti- 
vitatea desfășurată în domeniul lingvisticii în ţara noastră. 
Însușirea și aplicarea învățăturii staliniste despre limbă, 
sprijinul puternic pe care-l acordă Partidul Muncitoresc 
Român și guvernul ţării — a arătat prof. D.Macrea - sunt 
factori esenţiali care contribuie la dezvoltarea lingvisticii 
noastre. 

În continuare, vorbitorul a scos în evidenţă o serie de 
realizări obținute în ultimul timp de câtre Institutul de 

Lingvistică din București. Astfel, colectivul de gramatică a 
terminat redactarea primului volum al gramaticii (voca- 
bularul, fonetica și morfologia); volumul al doilea, care 
cuprinde sintaxa, este de asemenea în întregime redactat, 
urmând să fie dat la tipar în cursul lunii noiembrie a 
acestui an. Proiectul noii ortografii a limbii române a fost 
definitivat și aprobat de Prezidiul Academiei R.P.R. împreună 
cu glosarul ortografic care cuprinde circa 10.000 de cuvinte. 
De asemenea, Institutul de Lingvistică din București a 
terminat redactarea dicționarului ruso-român cuprinzând 
50.000 de cuvinte. 

Prof. D.Macrea a arătat că în domeniul lingvisticii se 
resimte lipsa de cadre, că nu s-a dus o acţiune susţinută 
în direcţia ridicării de cadre tinere de lingviști - una din 
cele mai importante condiţii pentru dezvoltarea lingvisticii 
noastre. O altă lipsă în bilanţul activității pe tărâmul 
lingvisticii din țara noastră, a arătat vorbitorul, este aceea 
resimţită prin absenţa unor lucrări originale cu caracter 
teoretic general, ca și a studiilor asupra unor probleme 
generale de lingvistică. 

La împlinirea a trei ani de la apariţia lucrărilor lui 
LV. Stalin despre limbă, a spus în încheiere vorbitorul, 
lingvistica din ţara noastră prezintă un bilanț modest de 
realizări în raport cu marile sarcini. Ea a pornit însă pe un 
drum nou și rodnic, fiind călăuzită de o teorie justă”.68 


x 


Dar „de-a dreptul nesatisfăcătoare” pare să fie contri- 
buţia lingviștilor la studiul limbii literare în lumina tezelor 
staliniste, scrie Eugenia TUDORICĂ“: „La o întâlnire cu 
tinerii scriitori sovietici, împărtășindu-le din bogata sa 
experienţă de artist, Maxim Gorki spunea, accentuând 
asupra importanţei deosebite a limbii operelor literare: 
«Elementul primordial al literaturii este limba, unealta ei 
de bază, care împreună cu faptele și fenomenele vieții 
constitue materialul literaturii» (...). 

Dacă ar dori cumva vreun cititor de-al nostru să știe și 
în ce măsură se ocupă la noi de studierea limbii literaturii 
noastre de azi, el ar rămâne de-a dreptul nedumerit și 
nemulțumit de cele ce ar afla [...). 

Într-adevăr, răsfoind revistele de lingvistică ori pe cele 
de literatură din anii trecuţi, căutătorul unor studii asupra 
limbii operelor literare va vedea că lingviștii au mai publicat 
totuși uneori articole cu privire la limba scriitorilor noștri 
(...). O astfel de studiere a limbii unui scriitor, făcută 
independent de conţinutul de idei pe care-l redă limba, o 
întâlnim în articolul lui Al. Andriescu, apărut în Iașul nou, 
nr.5-6 din oct. 1953, despre Limba în opera lui Petru Dumitriu. 
Autorul propunându-și să studieze, așa după cum spune, 
«activitatea creatoare în domeniul limbii literare a acestui 
talentat scriitor, cât și faptul care frânează această acti- 
vitate», minimaliza și sărăcea studiul respectiv și făcea o 
muncă de extragere, inregistrare și catalogare mecanică — 
mai ales în partea referitoare la fonetică - a faptelor de 
limbă, de preferinţă alternanţe consonantice și vocalice 
(adeseori simple greșeli de tipar, punându-le pe seama 
scriitorului P. Dumitriu) și atrăgea atenţia asupra așa-zise 
inconsecvenţe sau «abateri» de la normele limbii literare. 
(Amintim doar faptul că scrierea cuvântului «vâlvătăi» și 
cu å și cu î, desigur dintr-o greșală de tipar, forma pentru 
autor un motiv de studiu aprofundat). Articole asemă- 
nătoare, scrise de pe același punct de vedere greșit al celor 
care «nu vedeau pădurea din cauza copacilor» apăreau și în 
vechea revistă a Institutului de Lingvistică Cum vorbim. (...) 
Dar dacă încerci să afli în ce măsură lingviștii s-au ocupat 
concret de studierea limbii operelor noastre de azi, aplicând 
cunoștințele lor în acest domeniu, și care sunt realizările 
pe care le-au obținut în această privință, în cei patru ani de 
la apariţia lucrării tovarășului Stalin Cu privire la marxism 
în lingvistică, constaţi că situaţia este de-a dreptul nesa- 
tisfăcătoare și nedumerirea îţi este întru totul îndreptățită. 
În ultimele numere ale revistei Limba română cititorul 
găsește titluri care-l atrag. Așa este acela al articolului lui 

Gh. Bulgăr din nr.2/1953: M. Sadoveanu și problemele 
limbii literare. Dar după citirea lui cititorul nu se lămu- 
rește în ce constă frumuseţea limbii operelor maestrului 
Sadoveanu, cum se aștepta, ci află doar care sunt părerile 
cu privire la limba literaturii (...). Constatarea la care 
ajungi după ce citeşti revista Institutului de Lingvistică 
este că lingviștii noștri nu au pornit încă — deși ar fi trebuit 
s-o facă demult - la studiul concret al limbii literaturii 
noastre, cu toate că nu putem pune la îndoială interesul 
pe care-l manifestă în această direcţie. Ci, așa după cum 
fac B. Cazacu și Gh. Bulgăr, în articolele apărute în ultimul 
număr (nr.4/1953) al revistei Limba română, ei rămân 
încă la marginea problemei, mulțumindu-se doar să expună 
teoretic o serie de păreri despre importanţa limbii litera- 
turii, fără însă a analiza propriu-zis nici o operă a vreunui 
scriitor, din punct de vedere al felului cum e folosită limba 
în construirea imaginilor literare, În această privinţă există 
și începuturi care sunt indicii că revista are în vedere și 
„astfel de studii. Ele se datorează însă nu unor lingviști, ci 
unor critici și istorici literari. Este vorba despre articolele lui 
Tudor Vianu despre limba operei lui Bălcescu și I. Vinter 
despre limba operei lui Caragiale”. 


Varia 


Şedinţa plenară a C.C. al P.M.R.70: „În zilele de 26 și 27 
mai 1952 a avut loc sub președinția tov. Gheorghiu-Dej 
ședința plenară a Comitetului Central al Partidului Mun- 
citoresc Român. Luând în dezbatere rapoartele prezentate 
de Comisiile de Partid care au anchetat gravele abateri 
săvârșite de fosta conducere a Ministerului de Finanţe și 
a Băncii R.P.R. în sistemul financiaro-bancar și al schim- 
bului de mărfuri, C.C. al P.M.R. a constatat că: 

l. Vasile Luca pierzând simţul de clasă, s-a rupt de 
Partid, de clasa muncitoare, s-a înconjurat de elemente 
dușmănoase, s-a ridicat împotriva liniei generale a Parti- 
dului, a introdus propria linie oportunistă de dreapta de 
stimulare a elementelor capitaliste de la sate și orașe, 
provocând mari daune statului și creând dificultăţi în 
aprovizionarea oamenilor muncii. 

2. Tov. Teohari Georgescu a manifestat o atitudine 
împăciuitoristă față de devierea de dreapta a lui V. Luca, 
căutând să ascundă propriile sale greșeli de dreapta, lipsa 
sa de combativitate împotriva dușmanului de clasă și 
pierderea vigilenţei revoluţionare. În legătură cu cele de mai 
sus, Comitetul Central al Partidului Muncitoresc a hotărât 
în unanimitate : excluderea lui V. Luca din Comitetul Central 
și trimiterea sa în fața Comisiei Controlului de Partid; 
scoaterea lui Teohari Georgescu din Secretariatul C.C. al 
P.M.R., din Biroul Politic și Organizatoric și trimiterea lui 
la munca de jos. Trecându-se la realegerea Biroului Politic, 

Biroului Organizatoric şi Secretariatului Comitetului 
Central, Plenara a ales în unanimitate pe următorii tova- 
răși : in Biroul Politic: Gheorghe Gheorghiu-Dej, Alexandru 
Moghioroș, Iosif Chișinevschi, Miron Constantinescu, 
Gheorghe Apostol, Chivu Stoica, Emil Bodnăraș, Petre 
Borilă, Constantin Pârvulescu; membrii supleanți: Iosif 
Rangheţ, Dumitru Coliu ; în Biroul Organizatoric : Alexandru 
Moghioroș, Gheorghe Apostol, Petre Borilă, Chivu Stoica, 
Ana Pauker, Gheorghe Stoica, Leonte Răutu, Gheorghe 
Florescu, Sorin Toma, Liuba Chișinevschi, Nicolae 
Ceaușescu. În secretariat : Gheorghe Gheorghiu-Dej, Iosif 
Chișinevschi, Miron Constantinescu, Gheorghe Apostol. 
Plenera a hotărât cooptarea în C.C. al P.M.R. a următorilor 
membrii supleanți ai Comitetului Central: Gheorghe Stoica, 
Ghizela Vass, Nicolae Ceaușescu. În cuvântarea de închi- 
dere a lucrărilor ședinței plenare, tov. Gh. Gheorghiu-Dej, 
secretar general al Comitetului Central al Partidului Mun- 
citoresc Român, a subliniat că dezbaterile și hotărârile 
luate de Comitetul Central au dovedit unitatea de neclintit 
a partidului, a conducerii sale și fermitatea sa în lupta 
pentru lichidarea comunismului și împăciuitorismului”. 


E i 


Pentru continua întărire a partidului! : „Zilele acestea 
s-a publicat înștiințarea cu privire la ședința plenară a 
Comitetului Central al Partidului Muncitoresc Român, ce 
a avut loc în zilele de 26-27 mai a.c. Plenara a ascultat și 
dezbătut raportul Comisiei de Partid care a verificat acti- 
vitatea și organizarea sistemului financiar din perioada 
1947 (8 noiembrie) — 1952 (9 martie) precum și o informație 
preliminară asupra rezultatelor verificării făcute de Comisia 
de Partid care a cercetat activitatea desfășurată în sistemul 
schimbului de mărfuri (...). Dezbătând rapoartele ce i-au fost 
prezentate, Plenara C.C. al P.M.R. a constatat că în siste- 
mul Ministerului de Finanţe, al Bănciii R.P.R. și al Băncii 
pentru Credit și Investiţii, precum și în cooperație au fost 

menținute şi încadrate un număr mare de elemente duș-. 
mane, care s-au grupat în jurul lui V. Luca și care au dus 
o intensă activitate dușmănoasă de subminare a regimului 
de democraţie populară și de sabotare a operei de construire 
a bazei economice a socialismului în ţara noastră (...). În 
politica fiscală, ei au favorizat creșterea elementelor capi- 
taliste la sate și le-au apărat împotriva loviturilor dictaturii 
proletariatului. O mare parte din chiaburi au fost trecuţi 
în categoria «mijlocașilor», dându-li-se astfel putinţa de a 
se sustrage efectelor politicii de îngrădire duse de statul 
de democraţie. În politica preţurilor, dușmanii poporului 
au urmărit mărirea continuă a preţurilor de achiziţii și 
contractări de produse agricole alimentare în scopul creării 
condiţiilor de îmbogăţire a chiaburilor și speculanților, 
stabilind în același timp preţuri pentru unele mărfuri 
industriale destinate satelor, sub preţul de cost (...). În 
privința economiei naționale dușmanii poporului au încer- 
cat să submineze activitatea productivă a întreprinderilor 
socialiste, întârziind dotarea lor cu fonduri de rulment și 
stabilind sarcini de beneficii și de pierderi planificate neco- 
respunzătoare planului lor de producție [...). 

În privinţa industrializării socialiste a țării ei au dus o 
politică de frânare a investiţiilor, îndeosebi în ramurile 
industriei grele, încercând să pună piedici dezvoltării acestor 
ramuri-cheie ale economiei țării și marilor construcţii ale 
socialismului - de pildă Canalul Dunăre-Marea Neagră, 

“Casa Scânteii etc. În domeniul agriculturii socialiste au 
urmărit să creeze condiţii tot mai grele de activitate gospodă- 
riilor de stat, blocându-le în cea mai mare parte a anului (...). 

Pentru a-și putea realiza obiectivele, acești dușmani au 
urmărit tot timpul ruperea planului financiar și a buge- 
tului statului de planul economic de stat, au urmărit să 
introducă anarhie și dezordine în sectorul socialist al econo- 
miei, au încurajat și pe jefuitorii bunurilor poporului (...). 
Plenara C.C. al P.M.R a constatat că acţiunea acestor 
elemente contrarevoluţionare s-a împletit strâns cu acti- 
vitatea antipartinică și antistatală a lui Vasile Luca. 

De mulţi ani V. Luca a pierdut simţul de clasă, s-a rupt 
de partid și de clasa muncitoare, a mers pe o linie proprie 
contrară liniei generale a partidului (...). Linia antipartinică 
a lui V. Luca nu este întâmplătoare. Ea reprezintă conti- 
nuarea vechilor abateri și metode fracţioniste practicate 
de V. Luca încă în perioada activităţii ilegale a partidului. 
V. Luca a jucat un rol conducător în luptele fracţioniste 
fără de principii din partidul nostru din anii 1929-1931 (...). 
V. Luca a atras atunci și sindicatele în luptele fracţioniste. 
abătându-le de la sarcinile lor și izolându-le de mase. 

De asemenea a sprijinit activ atragerea U.T.C. și Ajutorul 
Roșu în aceste lupte (...). În 1938-1939 V. Luca a contri- 
buit la elaborarea și aplicarea liniei greșite de instalare a 
elementelor democratice în organizaţia monarho-fascistă 
F.R.N. (așa numitul Front al Renașterii Naţionale) ceea ce 
a constituit o piedică pentru organizarea de către partid a 
unei acţiuni de luptat împotriva fascismului și pregătirilor 
de război antisovietic (...). Încă de mult tovarășul Gheorghe 
Gheorghiu-Dej a combătut manifestările oportuniste ale 
lui V, Luca, însă acesta cu făţărnicia caracteristică deviato- 
rilor de dreapta a căutat să înșele partidul prin acceptarea 
formală a liniei și hotărârilor partidului, în timp ce în 
realitate aplica propria sa linie oportunistă de dreapta. 
Caracterul antipartinic al liniei lui V. Luca s-a dezvăluit 
cu putere cu prilejul pregătirii și efectuării reformei bănești 
impotriva căreia Luca s-a ridicat direct și fățiș. În şedinţele 
plenare din 29 februarie-l martie și 26-27 mai a.c. Comi- 
tetul Central şi-a analizat autocritic activitatea, apreciind 
«drept o mare slăbiciune faptul că a descoperit cu întâr- 
ziere abaterea de dreapta»... (Scrisoarea C.C. al P.M.R. 
către organizațiile și membrii partidului din martie a.c.). 
Vasile Luca și-a putut desfășura activitatea sa antipar- 
tinică pentru că a fost sprijinit și încurajat de tovarășii 
Teohari Georgescu și Ana Pauker, care au avut tot timpul 
o atitudine de împăciuitorism și sprijinire a abaterii de 
dreapta de la linia partidului (...). 

S-a dovedit că această atitudine a tov. T. Georgescu 
ascundea propriile sale greșeli oportuniste de dreapta, 

lipsa sa de combativitate împotriva dușmanului de clasă 
și pierderea vigilenţei revoluţionare în munca sa. Aceasta 
a permis elementelor dușmane să-și desfășoare activitatea 
lor vrășmașă intereselor statului (...). Plenara a stabilit că 
tov. Ana Pauker a avut o poziţie de sprijinire a devierii de 
dreapta a lui V. Luca, că a deviat ea însăși de la linia 
partidului în problemele agriculturii și colectărilor, de care 
răspunde față de Comitetul Central al partidului și de 
guvern. Aceasta s-a manifestat îndeosebi prin întârzierea 
organizării intovărășirilor de lucrare în comun a pămân- 
tului (tip T.0.Z.), prin neglijarea întemeierii a noi gospo- 
dării colective, prin tolerarea chiaburimii în gospodării 
colective și în întovărășiri, precum și prin dezinteresul 
faţă de problemele S.M.T.-urilor și gospodăriilor de stat, 
în care s-au cuibărit un mare număr de elemente dușmă- 
noase. Tov. Ana Pauker a săvârșit și abateri de stânga de 
la linia partidului în problema construirii gospodăriilor 
agricole colective, tolerând călcarea principiului liberului 
consimțământ al ţăranilor muncitori. La plenara C.C. al 
P.M.R. ce a avut loc la 29 februarie-l martie, tov. Ana 
Pauker a luat o atitudine de critică la adresa lui V. Luca și 
a devierii sale de dreapta, iar după plenară s-a ridicat 
impotriva hotărârii plenarei C.C. și a scrisorii pe care 
plenara a adresat-o organizaţiilor de partid și membrilor 
partidului. Tov. Ana Pauker a cultivat relații neprincipiale 
în interiorul conducerii partidului. Între V. Luca și T. 
Georgescu și A. Pauker au avut loc întâlniri și discuții în 
vederea înţelegerii prealabile asupra problemelor politicii, 
lucru pe care l-au ascuns partidului și care a devenit o 
regulă practicată timp îndelungat. Ei priveau sectoarele 
de activitate ce le fuseseră încredințate ca un fel de feude, 
de domenii personale, împiedicând conducerea partidului 
să exercite un control sistematic asupra felului cum aceste 
sarcini erau duse la îndeplinire (...). 

După plenara de la 29 februarie-l martie a.c. V. Luca 
s-a ridicat impotriva hotărârii Plenarei C.C. al P.M.R. șia 
scrisorii C.C. al P.M.R. către organizaţiile și membrii de 

partid din martie a.c., a dus discuţii separate, călcând 
regulile de partid, cu tovarășii Teohari Georgescu și Ana 
Pauker în scopul unei acţiuni coordonate împotriva hotărârii 
plenarei C.C. al P.M.R. Ca urmare, în ședința din 13 martie 
a.c. a Comitetului Central, V. Luca, tov. T. Georgescu și 
Ana Pauker au luat o atitudine stabilită de comun acord, 
împotriva Hotărârii Plenarei C.C. (...). Plenara C.C. al P.M.R. 
a dezbătut rapoartele prezentate şi constatând că V. Luca 
a revenit asupra celor recunoscute în plenara precedentă, 
și-a călcat angajamentul luat de a aplica fără șovăire linia 
partidului, s-a ridicat împotriva hotărârilor și a încercat 
să târască și pe alți membrii ai C.C., pe această cale - a 
hotărât în unanimitate excluderea lui din Comitetul Central 
și trimiterea sa în fața Comisiei Controlului de Partid. 
Prezidiul Marii Adunări Naţionale l-a scos din funcţia de 
vicepreședinte al Consiliului de Miniștri în care rămăsese 
după scoaterea lui din funcţia de Ministru al Finanţelor. 
În ce-l privește pe tov. Teohari Georgescu a fost exclus din 
Secretariatul C.C. din Biroul Politic, din Biroul Organizatoric 
și trimiterea lui la munca de jos [...). 

Plenara criticând cu severitate greșelile făcute de tov. 
Ana Pauker, a hotărât în unanimitate să-i dea un avertis- 
ment și n-a mai reales-o în secretariatul și biroul politic al 
C.C. al P.M.R. În urma criticii făcute de plenară, tov. Ana 
Pauker a recunoscut unele greșeli săvârșite, luându-și 
angajamentul în faţa plenarei de a lupta pentru aplicarea 
liniei și a hotărârilor partidului. C.C. a hotărât s-o ajute 
mai departe să vadă originea abaterilor și a greșelilor sale 
și să le recunoască pe deplin”. 


> 


Un eveniment măreț în viața poporului nostru'?: „Clipe 
înălțătoare au trăit oamenii din ţara noastră când au aflat 
despre hotărârile luate la cea de-a 12-a sesiune ordinară 
a Marii Adunări Naţionale (...). 

Evenimentul cel mai de seamă al sesiunii, care a stârnit 
un entuziasm de nedescris în întreaga țară, care a bucurat 
inima fiecărui om al muncii, a fost alegerea ca Președinte 
al Consiliului de Miniștri a celui mai drag fiu al clasei 
muncitoare și poporului muncitor, tov. Gh Gheorghiu-Dej, 
conducătorul partidului nostru, luptător neobosit pentru 
fericirea poporului, discipol credincios al genialilor dascăli 
ai omenirii muncitoare, Lenin și Stalin (...)”. 


+ 


e În luna iulie 1952 : Proiectul de Constitutie a R.P.R.” © 
În perioada iulie-noiembrie, masivă implicare a poeților la 
tema dată, în întreaga presă, redată foarte selectiv în cule- 
gerea Marea lege. Versuri pentru noua Constituţie, E.S.P.L.A., 
1952, tiraj 12.150 ex. e În 24 septembrie Marea Adunare 
Naţională adoptă proiectul, promulgând a doua Constituţie 
a R.P.R. după cea din 1948, cu câteva zile inainte de 
începerea celui de-al XIX-lea congres al P.C. (b) al U.R.S.S. 
(5 octombrie).? 13 noiembrie: Comunicat 74: „În ziua de 
13 noiembrie 1952 a avut loc ședința C.C. al P.M.R. Tov. 
Gheorghe Gheorghiu-Dej a prezentat proiectele de hotărâri 
cu privire la: 

- Construcţia și reconstrucţia orașelor și organizarea 
activităţii din domeniul arhitecturii ; 

- Planul general de reconstrucţie a orașului București; 

- Construcţia reactorului din București (...). C.C. le-a 
aprobat în unanimitate. 

În aceeași zi a avut loc o ședință a Consiliului de Miniștri 
al R.P.R. care a adoptat în unanimitate hotărârile arătate 
mai sus și a instruit o comisie pentru îndrumarea lucră- 
rilor de întocmire a planului de reconstrucţie socialistă a 
Capitalei. 

e În 30 noiembrie: alegeri de deputați în M.A.N., candi- 
daţii Frontului Democraţiei Populare au fost votaţi în pro- 
porție de 98,84%. 

© 94,84 la sută, poezie de Eugen Frunză”: 

Se întâmplă că, de la o vreme, tot mai mult 
Îmi place graiul cifrelor s-ascult 

Nu-i de mirare! Doar la noi se scrie 
Adesea-n cifre marea poezie. 
Tovarăși, haide-n lumea cifrelor vă chem, 
Voi meșteri mari ai marelui poem. 

Da, simple cifre... Totuși, ce poveste 
E scrisă-aici, in semnele aceste? 

Sunt mii și milioane !... E poporul. 

Cel ce-a votat dăunăzi viitorul! 

Priviţi prieteni, colo-n zări albastre, 
Trăiesc aievea visurile noastre 
Gigantice uzine - fortărețe 

Orașele mustind de frumusețe. 
Câmpii de aur legănate-n soare 

Noi mări albastre, fluvii călătoare 

Și peste tot, pe tot cuprinsul firii, 
Măreața dictatură-a fericirii... ! 

Da, cifrele ne spun că, negreșit, 

Tot ce visăm va fi indeplinit! 

Mă rog, nedemnii domnișori, chiaburii, 
Cu limba facă-și cruce-n cerul gurii 
Noi n-am ales tânjeala somnoroasă 

Ci aspra veghe-a luptelor de clasă. 
Noi n-am votat... și-atât. Noi am jurat 
Dușmanul să-l lovim neimpăcat, 

Să ne-avântăm, coloană ne-ntreruptă, 
Sub steagul comuniștilor, la luptă! 
Tovarăși, așadar să facem suma: 

Am fost puternici ieri, darmite-acuma ! 


+ 


e O sărbătoare a literaturii noastre”®: „La sfârșitul lunii 
noiembrie 1952, în viața literară din R.P.R. s-a produs un 
eveniment important: 25 de scriitori au fost distinși cu 
titlul de laureat al premiului de Stat. 

Împrejurarea că aceste distincţii au fost acordate cu 
câteva zile înaintea marii sărbători a întregului popor ~- 
ziua alegerilor de deputaţi în Marea Adunare Naţională - 
este și ea bogată în semnificaţii. 

Rezultatul votului de la 30 noiembrie, priveliștea alegă- 
torilor îndreptându-se spre secţiile de votare, singuri sau 
în grupuri, cu copii sau fără copii, unii cu flori, și cu toții 
având înscrisă în privire conștiința clară a răspunderii, 
constitue poate cea mai plastică măsură a creșterii morale 
și politice a poporului nostru în ultimii ani - în primii ani 
de adevărată libertate și adevărată muncă creatoare în 
istoria sa de atâtea ori seculară. 

Cu două zile înainte, conducătorul iubit al clasei munci- 
toare din țara noastră aduna gândurile, sentimentele și 
năzuinţele poporului în cuvinte pline de măreție: «Zorii 
unei vieţi noi s-au ridicat deasupra patriei noastre» (...). 

Este uimitor și îimbucurător drumul parcurs de litera- 
tura noastră nouă. Au trecut patru ani de când, într-un 
articol de fond, Scinteia semnala un început de cotitură în 
literatură (...) (în Scinteia, 12 decembrie 1948). 

Cu câteva luni mai târziu, la 25 martie 1949, adre- 
sându-se primei Conferințe naţionale a scriitorilor, C.C. al 
P.M.R., în salutul său semnalat de tov. Gh. Gheorghiu-Dej, 
chema pe scriitori «să creeze o literatură care să oglin- 
dească profundele transformări prin care trece țara noastră 
în drumul ei spre socialism...» (...). 

lar acum înalte distincții care vin să consacre aceste 
succese, dă scriitorilor dreptul să fie cuprinși de senti- 
mente de bucurie și legitimă mândrie (...). 

Tabloul general al lucrărilor premiate pe anii 1950-1951 
oferă într-adevăr o varietate impresionantă de teme (...). Sunt 
prezentate în acest tablou și romane de mari proporţii care 
înfățișează aspecte ale luptei pentru construirea socialis- 
mului în ţara noastră, cum ar fi Drum fără pulbere de 
Petru Dumitriu, Temelia de Eusebiu Camilar, Cu ghiarele 
și cu dinții de Covaci Gheorghi, Otel și pâine de Ion Călugăru, 
Cumpăna luminilor de N.Jianu, Brazde peste haturi de 

Horvath Istvan și romane istorice care vorbesc despre 
trecutul de luptă al poporului ca Sfârșitul jalbelor de Al. 
Jar și Zorii robilor de V.Em. Galan (...). 

Au fost distinse cu premii de stat două poeme mari 
Minerii din Maramureş de Dan Deșliu și În salul lui Sahia 
de Eugen Jebeleanu, precum și cinci volume de versuri 
aparținând poeţilor Mihai Beniuc, Dan Deşliu, Eugen 
Frunză, Veronica Porumbacu, Horvath Imre (...). 

A fost premiat și un poem în versuri pentru copii, Nică 
fără frică de Nina Cassian. Dramaturgia este și ea bogat 
reprezentată în lista operelor premiate. Cetatea de foc de 
M. Davidoglu e un tablou puternic al luptei pentru viață 
nouă, (...). Pentru fericirea poporului de N. Moraru și A. 
Baranga (...), Matei Millo de Mircea Ștefănescu (...), Ultimul 
omagiu de Laurenţiu Fulga [(...). Vadul nou de Lucia 
Demetrius și Mireasa desculță de Sütö Andars și Hajdu 
Zoltan. 

Acordarea premiilor de stat pe anii 1950-1951 a avut 
loc la noi curând după evenimentul de importanţă istorică 
mondială a Congresului al XIX-lea al Partidului Comunist 
al Uniunii Sovietice (...)” (M. NIVOCOV). ` 

Q U e UN 


Note și comentarii 


„xxx Scriitorii vorbesc despre planurile lor de creație pe anul 


1952. În: Contemporanul nr. 2 (275), 11 ian. 1952 


„ Ibidem. Tot acolo: Lucia Demetrius și Mihu Dragomir 

„ Ibidem, nr. 3 (276), 18 ian. 1952 

. Ibidem 

„ Ibidem. Mai scriu despre planurile lor de creaţie, tot aici: 


Mihail Sadoveanu și Eusebiu Camilar 


„Ibidem, nr. 4 (277), 25 ian. 1952. Alte opinii, în același 


număr, la tema dată, de: Asztalos Istvan, Dumitru Corbea, 
Otilia Cazimir și Gavril Mihai. În nr.6 (279), 8 febr., vorbesc 
despre planurile lor de creaţie: Ion Istrati, Al. Jar, N. Jianu 
și Cicerone Theodorescu 


„V. Nicorovici. — Cresc noi talente literare. În : Contemporanul, 


nr. 2 (275), 11 ian. 1952 


„Al. Oprea. - Despre revista „Călăuza bibliotecarului”. În: 


Viaţa românească, nr. 3, mart. 1952 


„ Aurel Martin. — Viata noastră în imagini. În: Viața româ- 


nească, nr. 11, nov. 1952 


„ Sorin Arghir. — Despre emisiunile literare ale posturilor noastre 


de radio. Ibidem, nr. 4, apr. 1952 


„ Mihai Gafiţa. — Mai multă grijă pentru colecţiile literare de 


mare tiraj. Ibidem, nr.3, mart. 1952 


„ Aurel Martin. — Zile slăvite. Ibidem. 
. Sergiu Fărcășan. - Două cronici literare lipsite de princi- 


pialitate. In: Scinteia, nr.2351, 18 mai 1952 


„Petru Dumitriu. = Scrisoare către un scriitor. În: Contem- 


poranul, nr.21 (294), 23 mai 1952 


„xxx Dezbaterea de la Secţia de poezie a Uniunii Scriitorilor. 


Idem, nr.24 (297), 13 iun. 1952 

16. 


17. 


18. 


19. 


20. 


Dan Costa. - Stelele păcii. În: Almanahul literar, Cluj, 
nr.8-10 (33-35), aug.-oct. 1952 

Dumitru C. Micu. — „Stelele păcii” de Mihu Dragomir. Cronică 
literară. În: Contemporanul, nr.20 (293), 16 mai 1952 
Lucian Raicu. - Cântec despre cincisutiști. În: Viaţa 
românească, nr. 11, nov. 1952 

Paul Georgescu. - O manifestare virulentă de formalism, 
ibidem nr.7, iul. 1952 

XXX Scrisoare deschisă unor scriitori. În: Contemporanul, 


_nr.36 (309), 5 sept. 1952 


ph 
22. 
23. 
24. 
25. 
26. 
27. 
28. 
29. 


30. 
81, 


32. 
33. 
34. 


35. 


Mihu Dragomir. — Poezie și cântec. În: Viaţa românească, 
nr. 12, dec. 1952 

Marin Vasilescu. - Pe unde au fost cherhanale. Idem, nr. 1, 
ian. 1951 

Sorin Arghir. — Vladimir Colin : „Cormoranul pleacă pe mare”. 
Recenzie. In: Contemporanul, nr.254 (1), 4 ian. 1952 

S. Damian.— Unde duce necunoasterea vieţii: Ibidem, nr.7 
(280), 15 febr. 1952 

Eugen Campus. - Ceva despre fluvii, meandre și bălți. În: 
Viaţa românească, nr.2, febr. 1952 

I. Sârbu. — Vladimir Colin : „Soarele răsare în Deltă”. În Iaşul 
Nou, an IV, nr. 1. mart. 1952 

xxx O dezbatere fructuoasă. În: Contemporanul, nr. 17 
(290), 25 apr. 1952 

Sergiu Fărcășan. - Două cronici literare lipsite de princi- 
pialitate. in: Scînteia, nr.2351, 18 mai 1952 

S. Damian. - Un roman valoros al unui tânăr scriitor. În: 
Contemporanul, nr. 16 (289) 18 apr. 1952 

În Viaţa românească, nr.6, iun. 1952 

Dumitru Drumaru- În plină actualitate. În : Almanahul lite- 
rar, nr.6 (31), iun. 1952 

I. Sârbu. - „Pâine albă” de Dumitru Mircea. În: Iașul nou, 
nr. 2, iun. 1952 

Eugen Campus. — În miezul vieții. În : Viaţa românească, nr. 5, 
mai 1952 

Dan Costa. - Brazdă peste haturi. În: Almanahul literar, 
nr.5 (30), mai 1952 

Dumitru Drumaru. - Un nou roman din viata țărănimii. 
Idem. nr. 2-3 (27-28), febr.-mart, 1952 

- V. Nicorovici. - Aurel Mihale: Ogoare noi. În: Contem- 
poranul, nr. 10 (286), 28 mart. 1952 


36. 


37. 


38. 


39. 

- Liviu Leonte. — „Ogoare noi” de Aurel Mihale. În: Iașul 
nou, nr.2, iun. 1952 

Mihai Gafiţa. - Romanul luptei tractoriștilor. În: Viaţa 
românească, nr.6, iun. 1952 

- Mihai Gafiţa. — Între tip și schemă. Idem, nr.5, mai 1953 
Paul Georgescu. — Mihail Sadoveanu: „Nicoară Potcoavă”. În 
Contemporanul, nr.42 (315), 10 oct. 1952 

- Dumitru Isac. — Mihail Sadoveanu și noul său roman istoric 
„Nicoară Potcoavă. În : Almanahul literar, nr.7 (32), iul. 1952 
-= Eugen Campus. - O epopee în proză. (M. Sadoveanu, „Nicoară 
Potcoavă”). În: Viaţa româneasacă, nr.8-9, sept.-oct. 1952 
- Paul Georgescu. - Zaharia Stancu „Dulăii”. În: Contem- 
poranul, nr.51 (324), 17 dec. 1952 

- Dumitru Micu. - Ștefan Andrei: „Noul oraș”. Idem, nr. 49 
(322). 5 dec. 1952 

— I. Sârbu. - Romanul unui nou oraș. În: Iaşul Nou, nr. 4, 
dec. 1952 

Eugen Campus. - Arme care nu sunt arme. În: Viaţa româ- 
nească, nr.3, apr. 1952 

Al. Oprea. - De la necunoașterea vieții la denaturarea ei. 
Ibidem. 


. Mihnea Gheorghiu. - Un realism cu...mănuși. Ibidem, nr. 5, 


mai 1952 


. S. Damian. — Împotriva falsei umanizări a eroilor în literatură. 


În: Contemporanul, nr.32 (305), 8 aug. 1952 


. Mihai Gafiţa. - Cunoașterea vieţii — chezășia zugrăvirii ei 


veridice. În: Viaţa românească, nr.8-9, aug.-sept. 1952 


„N. Tertulian. = O nuvelă remarcabilă. În: Contemporanul, 


nr.41 (314). 10 oct. 


„ Petru Dumitriu. - Mai multă lumină. Idem, nr.42 (315), 17 oct. 
. Petru Dumitriu. - Un an rodnic. Ibidem. nr.52 (325), 24 dec. 
. Despre chipul activistului de partid în „Cetatea de foc”. Scri- 


sori către redacţie de Ana Predescu, fotografă și Dumitru 
Georgescu, strungar. În: Flacăra, nr. 19 (123), 13 mai 1950: 
„Cât privește președintele comitului de întreprindere (inter- 
pretat de I. Frimu) - el nu arată rolul de conducător ce 
trebuie să-l aibă printre muncitori un astfel de personaj. 

Trebuie să spunem de asemenea că inginerul Iona Jâmănaru 
care are o soție reacționară, un flu asasin, o fiică șovâielnică — 
constitue un contrast prea puternic faţă de familia lui, 
contrast insuficient explicat. Socotim de asemenea câ secre- 

XXX 


47. 
48. 


49. 

tarul sau secretarul adjunct al Județenei de partid, care 
are o apariţie scurtă și neinsemnată, este slab înfățișat, 
necorespunzător răspunderii pe care o deţine. 

Drept concluzie generală, fie din cauză că autorul nu a 
reușit întotdeauna să-i înfățișeze într-o lumină puternică, 
fie că actorii n-au găsit cele mai bune forme de a-i reda, 
activiști de frunte ai organizaţiei de partid și ai mișcării 
sindicale de la Reșița au apărut pe scenă mai șterși decât 
sunt în realitate, mai șterși decât personajele negative. Dar 
muncitorii care vin la spectacol îi cunosc din viața de toate 
zilele pe acești oameni și deci trebuie — credem - să-i recu- 
noască și pe scenă, așa cum sunt de fapt. 

Dezbateri în jurul piesei „Cetatea de foc”. Ibidem, nr.22 (126), 
3 iun.: „Dat fiind interesul pe care l-a trezit piesa (...) și 
spectacolul, «Flacăra» a organizat o consfătuire cu mai mulți 
fruntași în muncă din uzinele capitalei a căror muncă se 
apropie prin specificul ei de aceea a uzinelor Reșița». 
Relatarea este amplă, reproduc doar câteva subtitluri echi- 
valente cu tot atâtea intervenţii: „Câtă dragoste și pasiune 
pentru oţel”, „Piesa ne-a arătat cât de ascuţită e lupta de 
clasă”, „Dar unde este biroul comitetului de fabrică ?”; 
„Autorul a neglijat ajutorul sovietic”; „Mi-a plăcut, mai cu 
seamă, tineretul din piesă” etc. 

Mihai Gafiţa. — „Cetatea de foc” în lumina discuţiilor de la 
Reşiţa. În: Viaţa românească, nr.4, apr. 1950 

Mihail Ghimpu. ~ Pe marginea discuţiilor despre „Cetatea de 
foc. În: Flacăra, nr.23 (127), 10 iun. 1950 

A.Baranga. - Despre foloasele unei critici juste și concrete. 
Idem, nr. 38 (142), 23 sept. 


. Din articolele lui Valentin Silvestru publicate în Flacăra, 1950: 


- în nr.3 (107), 24 ian.: Tineri regizori și înfăptuirile lor; 

- în nr. 16 (120), 22 apr.: „Așa s-a călit oţelul” — un spectacol 
realizat cu tineri, pentru tineri; 

- în nr. 17 (121), 29 apr.: Ziua cea mare - o piesă despre 
drumul belșugului și al fericirii, pe care a pornit, țărănimea 
muncitoare ; 

- în nr. 18 (122), 6 mai: Superioritatea metodelor științifice 
în munca teatrală. Spectacolul cu piesa „Ziua cea mare” la 
Teatrul Naţional-Studio. „Pentru colectivele noastre teatrale 
care creează spectacole cu piese noi românești, o sarcină 
principală este de a cunoaște îndeaproape, profund, reali- 

tatea care l-a inspirat pe autor (...). Această sarcină a stat 
limpede în faţa regizorului Moni Ghelerter și a colectivului 
„ de actori care au jucat piesa Ziua cea mare de Maria Banuș, 
pe scena Teatrului Naţional Studio (...). Oamenii care au 
lucrat la spectacol au vizitat o gospodărie agricolă colectivă, 
au stat îndelung de vorbă cu ţăranii muncitori, dându-și 
seama de convingerea și hotărârea cu care aceștia au pornit 
pe drumul indicat de partid, drumul colectivizării. Totodată, 
actorii au observat comportările, gesturile, atitudinile țăra- 
nilor muncitori, ceea ce i-a ajutat apoi la crearea autentică 
a personajelor. i 
Totdeauna când acțiunea se petrece la țară, în teatrul prac- 
ticat de burghezie, țăranii apăreau în costume naționale, cu 
floricele la pălărie și zurgălăi la opincile noi-nouţe. (Atmosfera 
rustică» era improvizată cu ajutorul fluierului ciobănesc, al 
tălăngilor şi al lătratului de câini din culise. Aceasta era 
viziunea deformată, reacționară a sămănătorismului asupra 
satului, foarte convenabilă scopurilor politice ale burgheziei. 
Având de-a face cu un text nou, exprimând o realitate nouă, 
direcția de scenă a știut ea însăși să câștige un nou fel de 
a vedea oamenii și faptele dintr-un sat din nordul Munteniei, 
corespunzător textului (...). 

Spectacolul se desfășoară în decorurile realiste ale pictoru- 
lui Traian Cornescu, care a fost de asemenea pe teren 
împreună cu întreg colectivul (...). Caracterul realist al 
spectacolului, datorat metodelor științifice de muncă ce au 
stat la baza pregătirii lui, face ca adevărurile piesei să 
pătrundă în inimile spectatorilor, să-i convingă de justețea 
drumului pe care a pornit țărănimea muncitoare, alături de 
clasa muncitoare în frunte cu partidul ei”. 

— Alte comentarii de același autor: Literatura titolarizată (in 
nr.30 (134), 29 iul.), Note pentru reconsiderarea lui Barbu 
Delavrancea (in nr.45 (149), 15 nov.), Trei ani de la consti- 
tuirea Biroului informativ al partidelor comuniste și munci- 
torești (in nr.40 (144), 7 oct). Cald (in nr.28 (132), 15 iul.): 
„Era o zi inăbușitoare, dar din goana mașinii briza de aer ne 
mai răcorea puţin frunţile. Tovarășul scriitor își făcea vânt 
cu batista sa cea mare. 

- Totuși — insistai, în continuarea discuţiei — trebuie să ne 
scrii acest articol... cititorii noștri vor pune mult preț pe 
părerea dumitale. 

— Stărui degeaba, prietene. Nu pot scrie nimic acum... mi-e 
cald... mă moleșește... aştept să rezolv niște chestiuni și 
plec la Sinaia. 

Spune și dumneata - şi aici scriitorul se întoarse spre mine 
cu o mină întrebătoare - e asta o vreme de scris? 
Într-adevăr, căldura era înăbușitoare. 

Tot discutând, începeam să capăt impresia ciudată că anumite 
argumente devin nevalabile la mari temperaturi. 

Și iată după o cotitură micul nostru automobil galben opri 
brusc cu un țipăt ascuţit al frânelor. 

- Ce s-a întâmplat? 

- Nimic spuse șoferul calm - repară pavajul, n-am știut, 
trebuie s-o luăm pe altă stradă. 

Am scos amândoi capetele pe ferestrele mașinii. împrejurul 
cazanului cu smoală încinsă, cinci oameni goi până la brâu 
lucrau fripţi de razele solare și de dogoarea flăcărilor caza- 
nului. Te purta gândul la cei din oțelării, în luptă pentru 
depășirea celui de al treilea trimestru, cei din tipografii cu 
plumb încins, cei din mine... de mai pretutindeni... 

- Cum de nu li-e cald? — lasă șoferul să-i scape întorcând 
mașina. 

Câteva clipe de tăcere. Apoi, scriitorul, tuși puţin stingherit. 
M-am aplecat iute peste scaunul din faţă spre șofer: 

- Ce spuneai, tovarăşe ? 

- Spuneam că ăștia care repară pavajul ca să ne putem noi 
plimba fară hopuri — cum de nu li-e cald ! 

Scriitorul se rezemă din nou, se șterse iar pe frunte cu 
batista, mă privi în fugă și schimbă vorba. 

Când ajunserăm acasă cobori din mașină puțin stânjenit. 
Apoi, ca și cum şi-ar fl adus aminte, îmi spuse cu nepăsare: 
— Ştii? Articolul... cred că o să-l duc mâine... La urma 
urmei, astă seară... cum să-ți spun...pare a fi mai răcoare |... 
- Valentin Silvestru. — Unul din oamenii de pe șantierul 
Canalului (Reportaj). În : Flacăra, nr. 21 (177), 24 mai, 1951 
- Valentin Silvestru. — Un film documentar despre cei mai 
buni fii ai poporului nostru: Comuniștii. In : Contemporanul, 
nr.253 (32), 10 aug. 1951 

Valentin Silvestru. - Studiul actualităților politice, factor de 
bază în reușita spectacolului „Undeva într-o țară”. În : Flacăra, 
nr. 1 (105), 7 ian. 1950 

Valentin Silvestru. - Victoriile dramaturgiei noastre. Idem, 
nr.20 (176), 17 mai 1951 

Valentin Silvestru. ~ Un model de comedie: „Crângul de 
mălini”' de Al. Corneiciuc. Idem, nr. 15, 12 apr. 1952 
Lucia Demetrius. — Unele probleme ale crației noastre dra- 
matice. În: Contemporanul, nr.25 (298), 20 iun. 1952 
Aurel Mihale. - Problema esenţialului în „Vadul nou”. În: 
Viața românească, nr.6, iun. 1950: „Cum este reflectată 
lupta de clasă şi cum este prezentat dușmanul de clasă in 
piesa «Vadul nou ?» Din acţiune și mai ales de la sfârșitul ei 
aflăm că însăși distrugerea vadului nou de câtre ţărani a 
fost pusă la cale de chiaburii satului: Tâpan, Romică etc. 
De asemenea în piesă ne sunt arătate legăturile acestor 
chiaburi cu Valeriu şi Melania. Aceasta arată că autoarea 
s-a preocupat de prezentarea luptei de clasă în lucrarea sa 
și a reușit să ne oglindească diferite aspecte ale ei, deter- 
minante în desfășurarea acţiunii. Dar aspectele concrete 
directe ale luptei de clasă care apar pe scenă sunt reduse. 
Dintre ele, aducerea pe scenă a Uţei și chiar a chiaburilor 
Tâpan și Romică în ultima scenă nu reușește să reprezinte 
în mod suficient problema (...). 

Ori trecând lupta de clasă nu pe primul plan, a fost necesar 
ca autoarea să creeze totuși situaţii dramatice pentru susţi- 
nerea acțiunii, dar cum era și normal, acestea au fost create 
la limitele unor împrejurări netipice (...). 

În ceea ce priveşte crearea personajelor, a caracterelor de 
care autoarea s-a folosit pentru a reda viaţa dintr-o gospo- 
dărie agricolă de stat, am arătat că, în general, autoarea a 
reușit să aducă pe scenă oameni noi ai realităţii noastre, 
constructori ai socialismului (...). 

Mai mult decât Melania Sâtmăreanu, Valeriu ar prezenta în 
intenția autoarei o poziție mai precisă a dușmanului de 
clasă (...). 

Ţăranii din sat sunt de asemenea insuficient conturați și 
adânciţi. Ei ne apar ca o grămadă e oameni neindividualizați 
N 

Totuși, Vincent ne apare contradictoriu. Este in același 
timp salariat al gospodăriei, dar se gândește și la bucâțica 
sa de pământ pe care o are în sat, intenționând să intre in 
gospodăria agricolă colectivă ce se va înfiinţa (...). 

Lipsurile de construcţie ale lucrării se manifestă printr-o 
repartizare nepotrivită a punerii și rezolvării problemelor 
nodale ale acțiunii, Astfel, în actul I introducerea în acțiunea 
propriu-zisă a piesei și punerea concretă și mai adâncită a 
problemei sale centrale, problema vadului nou, are o lungime 
prea mare față de cezvoltarea precipitată a sfârșitului aces- 
tui act (...). 

In actul al doilea, de fapt autoarea trece deja la rezolvarea 
problemei conflictului principal - problema Vadului nou - 
prin întoarcerea apelor pe noua albie a râului (...). 

In urma discuţiilor pe care le-a avut colectivul redacțional 
al «Vieţii românești», cu autorii și cu cititorii, autoarea a și 
trecut la îmbunătățirea aceste lucrări”. 


56.5. Damian ; P. Țugui. - Despre unele probleme ale dramaturgiei 


57. 


58. 


59. 


60. 


61. 

noastre. În: Contemporanul, nr.37 (310), 12 sept. 1952 

D. Micu. - Despre piesele într-un act publicate în „Cultura 
poporului”. Idem, nr.27 (300), 4 iul. 1952 

Dimitrie Macrea. — Activitatea Institutelor de lingvistică în 
lumina sesiunii generale a Academiei R.P.R. În: Almanahul 
literar, Cluj, nr.4 (29), apr. 1952 | 

C.I. Balmuș. - Doi ani de la apariţia lucrării lui I. V. Stalin 
“Marxismul și problemele lingvisticii”. În: Contemporanul, 
nr.25 (298), 26 iun. 1952 

Ștefan Paşca. — Un eveniment epocal în viața științelor sociale. 
In: Almanahul literar, Cluj, nr.6 (31), iun., 1952. „Data de 
20 iunie marchează în viaţa științelor sociale un eveniment 
epocal. Într-adevăr studiile lui I.V. Stalin în legătură cu 
lingvistica, studii intitulate modest («Cu privire la marxism 
in lingvistică», «Cu privire la unele probleme de lingvistică» 
și «Răspuns unor tovarăși») depășesc limitele sectorului 
lingvistic, deschid orizonturi nemărginite în domeniul tuturor 
științelor sociale, fundamentează teoretic probleme de bază 
pe care marxism - leninismul nu ajunsese să le clarifice. Abia 
azi, după doi ani, ne dăm bine seama de imensa contribuţie 
pe care I.V. Stalin a adus-o, prin studiile amintite, la dez- 
voltarea științei despre societate, la înavuţirea cu teze și 
concluzii noi a concepției materialist-dialectice și istorice. 
Aniversăm un eveniment pe care istoria științelor îl va 
menţiona la loc de mare cinste (...)”. 

xxx Reorganizarea Institutului de Lingvistică din București al 
Academiei R.P.R. (Note). In: Contemporanul nr.25 (298), 20 
iun. 1952 

. În: Contemporanul nr.29 (302), 18 iul. 1952 

. Ibidem, nr.32 (305), 8 aug. 1952 

. În: Almanahul literar, Cluj, nr 7 (32), iul. 1952 

. Ibidem, nr.11 (36), nov., 1952 

. D. Macrea. — Importanța lucrării lui I.V. Stalin: „Problemele 


economice ale socialismului în U.R.S.S.” pentru studiile 
lingvistice. In: Contemporanul, nr. 15 (340), 10 apr. 1953 


. Jean Livescu. — O expresie elocventă a succeselor lingvistice 


sovietice (despre culegerea „Problemele lingvisticii în lumina 
lucrărilor lui I.V. Stalin”, Buc., Editura Academiei R.P.R., 
1953). Idem, nr.16 (341), 17 apr., 1953 

-Jean Livescu. — Despre succesele lingvisticii marxiste. Ibidem, 
nr. 25 (350), 19 iun. 1953 


. XXX Lucrările Sesiunii științifice anuale a Academiei R.P.R. 


Ibidem, nr.26 (351), 26 iun, 1953 


. Eugenia Tudorică. - Unde sunt cercetătorii limbii literare ? 


In: Viaţa românească, nr. 11, nov. 1953 


. În Scinteia, nr 2360, 29 mai 1952 

. Idem. nr. 2364, 3 iun. 1952 

„ În: Contemporanul, nr. 23 (296), 6 iun. 1952 

. În întreaga presă. Vezi și Contemporanul, nr.29 (302), 18 


iul. 1952 


. În: Contemporanul. nr.46 (319), 14 nov. 
. Eugen Frunză - 98,84 la sută (Versuri). In : Contemporanul, 


nr.49 (322). 5 dec 1952 


. Mihail Novicov - O sărbătoare a literaturii noastre. În: Viaţa 


românească, nr.2, febr 1953 

Uragan la Uniunea Scriitorilor 


Nu-mi dau seama dacă, întâmplător sau nu, una dintre 
cele mai viforoase dezbateri din 1944 încoace ale breslei 
scriitorilor a coincis cu o aniversare: patru ani de la abo- 
lirea Societăţii Scriitorilor și înfiinţarea Uniunii Scriitorilor. 
De obicei în preajma zilei de 25 martie, în fiecare an, 
într-o gazetă sau în mai multe, se făceau consideraţii de 
genul „un an de la crearea Uniunii Scriitorilor” ș.a.m.d. 
Anul acesta, după atmosfera funerară datorată sfârșirii 
din viaţă în 5 martie a lui Stalin, doliu consecvent între- 
ținut de presă - și în această privință sunt ilustrative 
intervenţiile scriitorilor! — așadar anul acesta, între 24-27 
martie, are loc o adunare lărgită a scriitorilor. 

„Adunarea aceasta publică - a spus în cuvântul de 
deschidere Mihail SADOVEANU - a fost organizată de 
Uniunea Scriitorilor în primul rând pentru membrii Uniunii 
Scriitorilor și în al doilea rând pentru acei tovarăși care se 
interesează de mersul Uniunii Scriitorilor și de mersul 
literaturii noastre (...). Nu este nevoie să mai afirm încă o 
dată cât de- prețioasă socotesc eu că este grija pe care o 
poartă partidul pentru literatură, atât pentru opera literară, 
cât și pentru opera de critică”. 

Motivul oficial al convocării acestei adunări a fost dez- 
baterea raportului lui G.M. Malencov la Congresul din 
octombrie 1952 al partidului comunist sovietic. Motivul real 
imi pare insă a fi fost altul, anume „zgâlțâirea podoabelor” — 
nu „scuturarea” lor (cum ar scrie criticul), încă nu era 

cazul — în sensul atenţionării și activizării unor scriitori 
din prima linie și din întâia generaţie a realismului socialist, 
deveniți între timp cam împăciuitoriști și absenteiști pe 
frontul literar. 

De altfel, unele nemulțumiri au mai răbufnit și în anul 
precedent, în contextul analizei activităţii secţiilor de creaţie 
ale Uniunii; în toamna lui 1952 au fost alese alte „birouri” 
de conducere în toate secțiile ; în presa pe care-am parcurs-o 
n-am aflat detalii decât despre plenara secţiei de proză?, 
cea mai activă dintre toate, care și-a ales noul birou, 
format din 11 membri: V.Em.Galan, Petru Dumitriu, lon 
Vinea, Al. Jar, E. Camilar, Marin Preda, Dumitru Mircea, 
Paul Georgescu, Zaharia Stancu, Ion Istrati și H. Zincă. 

În avanpremiera adunării de care am pomenit, este 
analizată și „munca secțiilor de creaţie ale Uniunii Scriito- 
rilor”, în cele cinci luni de activitate: 

„În octombrie anul trecut s-au întrunit secţiile de creaţie 
ale Uniunii Scriitorilor și s-au ales noile birouri. Munca 
secţiilor a pornit pe baza unor planuri în general just 
orientale care prevesteau o activitate rodnică, fructuoasă, de 
natură a ridica mult nivelul ideologic al scriitorilor noștri. 

În cele cinci luni de activitate, secţiile de creaţie au 
dobândit unele realizări. Biroul secţiei de poezie a adus o 
contribuţie substanţială în elaborarea antologiei Poezia 
nouă în R.P.R. și a organizat în bune condițiuni o dezbatere 
în legătură cu problemele cântecului de masă. Discuţiile 
individuale cu poeți ca M. R. Paraschivescu și Cicerone 
Theodorescu în legătură cu volumele lor de versuri se 
înscriu de asemenea printre realizările pozitive ale biroului 
acestei secţii. În ceea ce privește secția de proză, trebuie 
subliniat faptul că referatele asupra unor cărţi supuse 
dezbaterii obștești au fost prezentate de scriitori de frunte 
cu o bogată experienţă literară ca Cezar Petrescu și Zaharia 
Stancu, ceea ce constitue o inițiativă prețioasă care trebuie 
continuată și dezvoltată. 

În activitatea secţiilor s-a remarcat munca rodnică a 
unor scriitori ca Petru Dumitriu, Veronica Porumbacu, Mihu 

Dragomir, Nina Cassian. Laurenţiu Fulga, Sütö Andras (...). 
Puținele discuţii organizate de secţiile de creaţie nu au 
excelat prin calitatea lor, Aceste dezbateri s-au mărginit în 
general la aprecieri superficiale cu privire la diferite situaţii 
descrise în carte, au alunecat la suprafaţa faptelor fără a 
ridica probleme teoretice actuale ale generației literare (...), 
Astfel, discuţia pe marginea cărţii Înfrângerea de Fadeev, 
nu a izbutit să valorifice marea bogăţie de idei și probleme 
ridicate de această operă clasică a literaturii sovietice, nu 
a pătruns mai adânc în analiza conţinutului operei, a 
caracterelor personajelor, a artei tipizării în creația marelui 
scriitor sovietic. La un nivel teoretic scăzut s-a desfășurat 
discuţia piesei Oameni de azi (Referent: Radu Boureanu). 
Tezele atât de importante cu privire la tipic în arta realistă, 
cuprinse în raportul tovarășului G.M. Malencov, n-au fost 
aproape deloc aplicate cu prilejul analizei operelor literare. 
În discuțiile organizate s-a manifestat o subestimare a 
problemelor de teorie, tendinţa către practicism și empi- 
rism în analiza critică, ceea ce a dăunat nivelului dezbate- 
rilor. La aceste discuţii absentează în mod sistematic scriitori 
ca Marcel Breslașu, Marin Preda, Nicolae Jianu. De ase- 
menea unii dintre scriitori au adesea o prezenţă formală 
în cadrul ședinţelor, deoarece ei nu citesc cartea analizată 
și deci nu pot ajuta la clarificarea problemelor, iar scriitori 
ca Mihail Davidoglu, Al. Jar, Eugen Jebeleanu nu aduc 
nici în birourile din care fac parte nici în cadrul dezba- 
terilor o contribuţie pe măsura posibilităților lor. În discuţii 
se folosește slab metoda criticii și autocriticii, este puţin 
stimulată lupta de opinii. E bine cunoscută de altfel influența 
cu care unii critici ca Ion Vitner sau Paul Georgescu, 
membri ai biroului secţiei de proză, privesc această muncă. 
Mulţi tovarăși au subliniat ce rol important revine condu- 
cătorilor secției, au vorbit cu însufleţire despre importanța 
activității obștești a scriitorilor, pentru ca odată aleși în 
conducerea secțiilor să uite aceste lucruri. 

Această atitudine au adoptat-o scriitori ca V. Em Galan, 
Eusebiu Camilar, președintele secţiei de proză și - în 

ultimele luni ale anului trecut — Maria Banuș, președintele 
secției de poezie. Nici în sânul biroului secţiei de dramă, 
situaţia nu este mult mai diferită (...) 

O existenţă cu totul fantomatică este cea a comisiilor de 
creație: literatura pentru copii (responsabil Al.C. Constan- 
tinescu), literatura despre viaţa ostășească (responsabil 
Aurel Mihale), satiră și umor - încă n-a fost numit un 
responsabil — care nu desfășoară de luni de zile un fel de 
activitate. O răspundere serioasă pentru inactivitatea sec- 
țiilor de creaţie o poartă conducerea Uniunii Scriitorilor, 
care nu a înţeles să controleze și să îndrume activ munca 
acestor secții, spre a face din ele organisme vii. Condu- 
cerea Uniunii Scriitorilor s-a mulțumit cu faptul că existau 
pe hârtie birouri ale secţiilor de creaţie și planuri bogate 
de muncă fără să urmărească sistematic felul cum sunt 
realizate aceste planuri (...). 

Una din îndatoririle de bază ale secţiilor de creaţie o 
constituie discutarea individuală cu fiecare membru al 
secţiei, a proiectelor sale de creaţie, ajutorul individual în 
elucidarea unor probleme dificile, necesitatea de a veghea 
la realizarea angajamentelor de creaţie”. 


* 


Așadar, în 24 martie încep lucrările plenarei Uniunii 
Scriitorilor, pe care, dacă o așez în contextul altor eveni- 
mente de pe „frontul creaţiei” n-o pot interpreta decât ca 
pe incă o dovadă de atașament și zel revoluționar în memoria 
lui Stalin. Căci, iată, tot în această lună, în zilele de 4-7 
martie, la Academia R.P.R. are loc o sesiune științifică 
extraordinară consacrată „genialei opere” a lui L.V. Stalin: 
Problemele economice ale socialismului în U.R.S.S.4, în care 
numeroși vorbitori se întrec în a dovedi noua infuzie de idei 
și soluții pentru stimularea activităţii științifice și tehnice. 
Trebuiau atari dovezi și din partea celeilalte instituţii, care 
gira, organiza și controla în aceeași măsură ca și academia, 
ba chiar mai activ, alt domeniu al creativităţii: literatura. 

Așa se face că, în lipsa unei lucrări a lui Stalin despre 
problemele literaturii - deși antecedente există, căci pe 
aceeași pagină în care Contemporanul publică din lucrările 
plenarei scriitorilor, un critic, pe care l-am pomenit în 
prea multe rânduri până acum, serie despre Arta literară 
a lui Karl Marx5, cu accent pe darul tipizării -, așadar în 
aceste condiţii, Uniunea Scriitorilor, în prelungirea stali- 
nismului, nu trebuia să caute prea departe, căci iată, al 
doilea om ca importanţă după Stalin, G.M. Malencov, 
președintele Consiliului de miniștri al U.R.S.S., ţinuse în 
urmă cu șase luni, la congres, în calitate de secretar al 
partidului, un raport despre realizările și noile sarcini ale 
literaturii, raport comentat atunci cu promptitudine și 
emoție de Petru Dumitriu într-un material sugestiv înti- 
tulat: Mai multă luminăS. 

Dezbaterea organizată de Uniunea Scriitorilor s-a inti- 
tulat: Unele probleme ale creaţiei literare din R.PR. în 
lumina tezelor asupra literaturii și artei expuse de tovarășul 
G.M. Malencov în raportul ținut la Congresul al XIX-lea al 
P.C.U.S. Într-o notă, Contemporanul, nr. 7 informează că „la 
dezbatere au participat scriitori din întreaga ţară, precum 
și oameni din toate domeniile artei și culturii. Prezidiul 
şedinţei a fost format din : acad. Mihail Sadoveanu, pre- 
şedintele Uniunii Scriitorilor din R.P.R., Mihai Beniuc, 
Traian Șelmaru, Eugen Frunză, secretari ai Uniunii Scriito- 
rilor din R.P.R, Cezar Petrescu, Geo Bogza, Petru Dumitriu 
și Kovacs Gyorgy”. 

Ca bază pentru dezbateri este prezentat un referat de 
către Eugen Frunză ; sub formă de extrase și rezumat, poate 
fi citit în Contemporanul, nr. 8. În prima parte, în lumina 
raportului sovietic este redimensionată politic o mai veche 
metodă a realismului : procedeul tipizării: „De aceea tipi- 
cul - se spune în referat — așa cum ne învaţă tovarășul 
Malencov «reprezintă principala sferă de manifestare a 
spiritului de partid în arta realistă» și de aceea «problema 
tipicului este totdeauna o problemă politică». 

Astfel, cu ajutorul acestui nou detector al spiritului de 
partid, se face în continuare câte un scurt bilanţ de succese 
și de insuccese literare. În primul talger al balanței sunt 
puse scrierile : Drum fără pulbere (Petre Dumitriu), Undeva 
pe Dunăre (Al. Jar), Desfășurarea (Marin Preda) și Oameni 
de azi (Lucia Demetrius). În al doilea, curios lucru, sunt 
așezate, pe lângă larbă rea (Aurel Baranga) și Trandafir de 
la Moldova (|. Istrati) încă trei lucrări distinse anterior cu 
Premiul de Stat”, în cinstea celui de-al XIX-lea Congres al 
partidului comunist sovietic și a alegerilor de deputaţi în 
M.A.N. ; e vorba de mult lăudata piesă Cetatea de foc (M. 
Davidoglu) cu numeroase reprezentații în țară și în ţările 
vecine, și de romanele Oțel și pâine de Ion Călugăru și 
Cumpăna luminilor de N. Jianu. 

Dar să citim din referat: „Tezele privitoare la literatură 
și artă din Raportul tovarășului Malencov la cel de al XIX-lea 
Congres al P.C.U.S. au, pentru scriitorii noștri, o deosebită 
însemnătate, prin faptul că ridică în faţa lor problema 
fundamentală, anume problema tipicului, ca problemă 
politică, ca principala sferă de manifestare a spiritului de 
partid în arta realistă (...). 

Trecând în revistă succesele literaturii noastre noi, 
referatul subliniază pe larg faptul că cele mai bune dintre 
operele noastre confirmă că redarea adevărului vieții în 
opera literară nu se poate face decât sesizând ceea ce este 
tipic în viață, adică ceea ce corespunde esenței fenome- 
nului social-istoric dat. 

Astfel, Mitrea Cocor, eroul maestrului Sadoveanu, Lazăr 
de la Rusca, eroul poemului lui Dan Deșliu, exprimă ten- 
dința milioanelor de ţărani muncitori care, sub conducerea 
clasei muncitoare, încep să pășească pe făgașul socialis- 
mului. Un personaj negativ tipic este Mateica din romanul 
Drum fără pulbere de Petru Dumitriu : eroi tipici sunt de 
asemenea Asandei Constantin din povestirea Undeva pe 
Dunăre de Al. Jar, Țurlea și Ilie Barbu din nuvela Desfă- 
șurarea de Marin Preda, doctorul Murgu din piesa Oameni 
de azi de Lucia Demetrius. Numeroase creaţii poetice 

reușesc să exprime în puternice imagini artistice aspecte 
de viață, idei și sentimente tipice zilelor noastre. 

Totuși literatura noastră nu este încă la înălțimea vieții, 
a realităţii patriei noastre, deși, de fapt, ea ar trebui să fie 
cu un pas înaintea vieții. 

Această rămânere în urmă este vizibilă în primul rând în 
ingustimea tematicii lucrărilor noastre literare (...). Tre- 
buie spus că monotonia, cenușiul, schematismul, sunt 
incompatibile cu tipicul în literatură. Arta realistă îi cere 
scriitorului oameni vii, complecși, multilaterali, cu caractere 
puternic individualizate. Să luăm de pildă exemplul per- 
sonajului Muntean din piesa Cetatea de foc. Se poate 
recunoaște oare vreun secretar de partid dintr-o mare 
intreprindere socialistă în acest personaj șters, lipsit de 
viaţă ? În loc ca Muntean, secretarul de partid, să fie motorul 
acțiunii, așa cum sunt comuniștii în viață, el nu depășește 
rolul de figurant. Asemănător stau lucrurile și cu alte 
figuri de comuniști, ca de exemplu secretarul de partid din 
larbă rea de A. Baranga sau organizatorul de partid Stelian 
Zaharia din Trandafir de la Moldova de 1. Istrati (...). 

Monotonia operei literare este în contradicție cu ade- 
vărul vieții, care se caracterizează tocmai prin dramatism. 
Vorbind despre aceasta, nu se poate să nu constatăm că 
în publicațiile noastre, începând cu Viaţa românească și 
terminând cu Cultura poporului și Albina, a apărut în 
cursul anului trecut un procent însemnat de poezii searbăde, 
sărace în idei, monotone (...). 

Trebuie spus că uneori scriitorii noștri nu dau atenţia 
cuvenită acestei probleme de bază a artei realiste. Cititorul 
cărții Otel și pâine de Ion Călugăru a putut observa desigur 
că autorul izbutește să individualizeze unele personaje 
negative. În schimb, în aceeași carte cititorul întâlnește 
un număr de șase activiști ai Comitetului Central, care nu 
sunt altceva decât niște scheme, ce nu se deosebesc cu 
nimic una de alta (...). 

În alte lucrări literare, trăsături neesenţiale sunt ridicate 
la rangul de însușiri semnificative. De pildă, ne întrebăm 

cu ce contribuie la definirea caracterului comunistului 
Mladin din Cumpăna luminilor de N. Jianu, faptul că autorul 
îl prezintă bolnav de tuberculoză? (...). 

Analizând cauzele lipsurilor existente în literatura noastră 
referatul ajunge la concluzia că ele se datoresc unor false 
concepţii despre documentare, se datoresc unor rămășițe 
ale ideologiei burgheze în conștiința scriitorului, precum 
și insuficientei însușiri de către scriitori a pi oana mar- 
xism-leninismului (...)”. 


» 


Să reținem un termen care va face oarecare carieră, 
tinzând să devină o categorie estetică sui-generis : „cenu- 
șiul”; căci după acest semnal va începe o adevărată cam- 
panie de scotocire după aspecte cenușii, fade, monotone, 
șterse și altele ejusdem farinae, în operele literare. În 
ultima parte, a raportului se dau două liste cu exemple 
negative ale celor care încă nu sunt „inarmaţi” cu știința 
marxism-leninistă : Cicerone Theodorescu, Radu Boureanu, 
Aurel Baranga, N. Jianu și ale acelora care deviază, prin 
absenteism, de la linia activ-luptătoare a frontului literar : 
Traian Șelmaru, Ion Vitner, Marcel Breslașu, Maria Banuș. 
Îmi vine în minte acum, cât de activi erau primii trei, dar 
și Traian Șelmaru și M. Breslașu încă din toamna lui 1944, 
apoi din 1946, Ion Vitner, M. Banuș. Aceștia și alţi câțiva: 
M.R. Paraschivescu, Geo Dumitrescu, Ion Călugăru, Zaharia 
Stancu, Dan Deșliu, Paul Georgescu etc. au fost în fruntea 
primei generaţii de creatori, croitori și propagandiști ai 
noii ordini literare!0. 

Dar să nu ne lăsăm furați de amintiri și să mai citim o 
filă din referatul Uniunii Scriitorilor prezentat la amintita 
plenară : „Este însă limpede că nu poţi milita pentru ideile 
comunismului, dacă tu însuţi nu le cunoști în adâncime. 
Și nu poți vedea în viaţă ceea ce e tipic, dacă nu ești 
inarmat cu știința marxist-leninistă, care îţi permite să te 
orientezi in multitudinea de forme și fapte ale vieţii (...) 

Este un fapt pozitiv că numeroși tovarăși ca Zaharia Stancu, 
Demostene Botez, Eugen Jebeleanu, Lucia Demetrius, 
Veronica Porumbacu, Nina Cassian. V. Em. Galan Și alţii 
dau atenţie sporită studiului științei marxist-leniniste pentru 
că-și dau seama că fără aceasta nu se poate merge înainte. 

Este insă cazul să ne întrebăm : câți ani de la eliberarea 
țării noastre trebuie să mai treacă pentru ca să înțeleagă 
acest lucru și tovarășii Cicerone Theodorescu, Radu 
Boureanu, Aurel Baranga, N. Jianu? În ce privește pe cei 
doi tovarăși citați la urmă, atitudinea lor de dispreț faţă 
de învăţătură este de-a dreptul îngrijorătoare (...) Trebuie 
să cerem criticilor literari să abordeze și să dezbată siste- 
matic problemele fundamentale ale creației noastre literare. 
Din acest punct de vedere tovarășul Traian Selmaru, în 
calitatea sa de secretar al Uniunii Scriitorilor, dă un prost 
exemplu. Ar fi timpul să se hotărască în sfârșit să treacă 
de la critica verbală la critica scrisă. Învățăturile cuprinse 
in Raportul prezentat de tovarășul Malencov se referă în 
mod nemijlocit și la critica literară (...) 

În referat se citează unele cronici apărute în Viaţa 
românească și în Almanahul literar din Cluj care vădesc 
orientarea greșită, influenţa ideologici burgheze și în mod 
special a cosmopolitismului în rândurile unor cronicari 
literari. Scriitorii trebuie să combată cu tărie atitudinea 
unor critici — cum e, de pildă, tovarășul Ion Vitner - de a 
evita sistematic să-și spună cuvântul în problemele actuale 
ale literaturii. De asemenea este locul să ne întrebăm de 
ce oare critica literară nu ia poziţie faţă de unii scriitori ca 
Marcel Breslașu sau Maria Banuș, care prin absenţa lor 
îndelungată din creaţia poetică nu aduc servicii cauzei 
poporului? (...) 

Referatul condamnă atitudinea neprincipială a unor 
scriitori ca Maria Banuș, Nina Cassian și alţii, de a nu 
primi critica, de a propovădui teoria profund greșită că 
scriitorii nu trebuie speriaţi de critică (...).” 


Ana Selejan 


* 


După prezentarea referatului au urmat discuţiile. Au 
vorbit în prima zi 21 de scriitori. 

Au fost criticati I. Vitner, Nina Cassian și Maria Banuș. 
Asupra lui lon Vitner au pronunţat o serie de sentinţe : Mihai 
Gafiţa, Sergiu Fărcășan, Petru Dumitriu, Ion Mihăileanu. 
Despre Nina Cassian au vorbit, la același diapazon, Petru 
Dumitriu și Veronica Porumbacu. Alţi vorbitori scot la 
iveală alte neajunsuri. Neindurătoare critica lupilor tineri ! 

Dar să dăm glas dezbaterilor!!. 

„În cuvântul de deschidere, acad. Mihail SADOVEANU 
a spus: «Iubiţi prieteni şi tovarăși (...). Nu este nevoie să 
mai afirm încă o dată cât de prețioasă socotesc eu că este 
grija pe care o poartă partidul pentru literatură, atât pen- 
tru opera literară, cât și pentru opera de critică. Deslușirile 
care vor rezulta de pe urma discuțiilor, lămuririle care se 
vor da, sunt binevenite pentru scriitorii care fac parte din 
Uniune» (...). 

V.Em. GALAN s-a ocupat de însemnătatea tezei cuprinse 
în raportul tovarășului Malencov, care arată că tipic nu 
este numai ceea ce se întâlnește cel mai des, ci ceea ce 
exprimă în modul cel mai plin și mai expresiv esenţa forţei 
sociale respective (...). Vorbitorul s-a mai referit la poves- 
tirea Pasărea furtunii de Petru Dumitriu, socotind că această 
lucrare conține pagini de antologie, în ceea ce privește 
prezentarea mării, prezentarea omului pe mare, a omului 
în luptă cu forțele naturii dezlănţuite, totuși în prezentarea 
relațiilor dintre oameni nuvela lui Petru Dumitriu suferă 
de deficienţe serioase, căci cartea alege în zugrăvirea acestor 
relaţii din viaţă, momentele cele mai liniștite, cele mai 
obișnuite, iar situațiile nodale sunt rezolvate îndeobște în 
afara acţiunii propriu-zise a cărţii. V. Em. Galan se referă 
și la alte lucrări literare cărora le dăunează aglomerarea și 
abuzul de anecdote, împiedicând reliefarea esenţialului și 
citează în acest sens, alături de propriile sale lucrări și 
unele volume ale lui Ion Pas, Ion Istrati și Aurel Mihale (...). 


156 


Literatura în totalitarism 1952-1953 


În cuvântul său, I. VITNER s-a ocupat de însemnătatea 
teoretică a problemei caracterului obiectiv al legilor societății 
pentru creaţia literară, pentru combaterea subiectivis- 
mului în teoria literară (...). Vorbitorul s-a referit în cea 
mai mare parte a cuvântului său la exemple din istoria 
literară și numai la intervenţia din sală a unor participanţi 
la dezbateri a amintit în treacăt unele din problemele 
literaturii noastre contemporane. Citând nuvela Pasărea 
furtunii de Petru Dumitriu, Ion Vitner a pretins că este o 
lucrare ratată, un eșec al unui scriitor talentat. 

Referindu-se la problemele criticii literare, I. Vitner s-a 
declarat în dezacord cu aprecierile făcute în referat. După 
părerea sa lipsurile criticii literare ar fi fost exagerate în 
referat, trecându-se peste succesele câștigate în acest 
domeniu. Asemenea succese ale criticii noastre actuale ar 
fi, după părerea vorbitorului, cele patru culegeri de articole 
de critică literară apărute la E.S.P.L.A la sfârșitul anului 
trecut și apariţia volumului Postume de Eminescu. 

În continuare, I. Vitner a contestat justeţea aprecierii 
făcute în referat asupra activităţii sale în domeniul criticii 
literare, prin faptul că trei articole pe care le-a scris nu au 
fost acceptate spre publicare de unele redacţii literare. I. 
Vitner a recunoscut doar că nu a tratat destul de operativ 
unele probleme literare și că a manifestat o combativitate 
scăzută. Cuvântul lui I. Vitner a fost lipsit în mod evident 
de o poziţie autocritică faţă de calitatea articolelor sale, faţă 
de inactivitatea sa prelungită pe tărâmul criticii literare (...). 

Szasz lanos, ocupându-se de problemele literaturii scriito- 
rilor maghiari din R.P.R., a criticat referatul pentru faptul 
că nu se ocupă de lucrările scriitorilor din provincie (...). 
Declarându-se de acord cu articolul Unele probleme ale criticii 
literare în lumina Raportului tovarășului G.M. Malencov... 
semnat de acad. G. Călinescu în Contemporanul, vorbi- 
torul a expus punctul de vedere al articolului de răspuns 
publicat de Szabedi Laszlo în revista Utink (...), 

Silvian IOSIFESCU, ocupându-se de problemele criticii 
literare, arată că Uniunea Scriitorilor nu acordă grija și 

atenţia cuvenită acestui sector important al frontului nostru 
literar. Şantierul literar în critică este foarte sărac. Majo- 
ritatea cronicilor literare publicate în reviste și ziare sunt 
șterse, schematice, cenușii, construite adeseori după un 
anumit șablon (...) Cauzele deficienţelor semnalate se află 
în primul rând în linia le siguranţă în aprecieri = rezultat 
al unui nivel ideologic nesatisfăcător și al cunoștințelor 
estetice reduse ale unor critici literari. Trebuie subliniat 
de asemenea faptul că criticii literari nu cunosc realitatea, 
căci sunt adeseori întocmai «orbilor care trebuie să apre- 
cieze culorile». Nu s-a desfășurat suficient lupta de opinii 
și în acest sens - apreciază vorbitorul — referatul prezentat 
de Uniunea Scriitorilor nu este suficient de autocritic, 
după cum a lipsit și preocuparea organizatorică, căci comisia 
de critică literară (al cărei responsabil a fost numit de 
multă vreme Ion Vitner) — este inexistentă (...). 

M. GAFIȚA a combătut părerea acelora care identifică 
tipicul cu noul în viaţă. Arătând că pentru realitatea noastră 
este tipică și descompunerea și prăbușirea claselor exploata- 
toare, M. Gafiţa a spus că scriitorii au datoria să prezinte ` 
in creaţia lor fenomene tipice ale vechiului care piere în 
luptă cu ceea ce se naște și se dezvoltă (...). 

Ocupându-se de situaţia în domeniul criticii literare, 
M. Gafiţa a combătut poziţia de autoliniștire adoptată de 
I. Vitner, care a prezentat situaţia criticii ca fiind satisfă- 
cătoare. Recent apărutele culegeri de studii critice, a spus 
M. Gafiţa, pe care I. Vitner le-a citat în sprijinul afirma- 
țiilor sale, își trag de fapt substanţa din trecut, și se poate 
vorbi în legătură cu ele cel mult de un succes editorial, 

Vorbitorul a arătat apoi că nici modul în care și-a înfă- 
țișat I. Vitner propria activitate nu corespunde realității. 
Exemplele celor trei articole respinse de redacţii nu sunt 
concludente. În realitate, 1. Vitner se ferește să ia poziţie 
față de fenomenul literar, să participe intens la viaţa lite- 
rară. Dovadă, tergiversările și refuzurile repetate cu care a 
răspuns la propunerile redacţiei Viaţa românească. 1. Vitner 
a fost solicitat să scrie cronici despre romanele Dulăii de 

Z. Stancu și Marea pregătire de AI. Jar, a fost programat 
cu un studiu despre tinerii scriitori etc., dar I. Vitner n-a 
găsit de cuviinţă să răspundă acestor cereri, să realizeze 
propriile sale angajamente și promisiuni. 

Ion ISTRATI a subliniat că referatul Uniunii Scriitorilor 
a limpezit o serie de probleme a căror rezolvare prezenta 
dificultăţi pentru scriitori. El a arătat necesitatea con- 
tinuării acestor discuţii creatoare (...). 

Scriitorul Cezar PETRESCU a cerut participanţilor la 
dezbateri să-și concentreze atenţia asupra problemei tipi- 
cului ca problemă fundamentală care trebuie să stea în 
centrul discuţiilor (...). 

„AE. BACONSKY a înfățișat unele aspecte ale criticii 
noastre literare, referindu-se la o serie de cronici și recenzii 
apărute în revistele literare. Vorbitorul a criticat monotonia 
și ariditatea acestor articole. A.E. Baconsky a susținut că 
timp de un an de zile n-a apărut nici un articol interesant 
de critică literară. 

S. FĂRCĂȘAN, subliniind însemnătatea discuţiei, a arătat 
că unii antevorbitori dovedesc a nu fi înţeles îndeajuns că 
tipicul e întotdeauna o problemă politică, principala sferă 
de manifestare a spiritului de partid (...). Astfel, I. Vitner 
considerând că tipizarea este o lege obiectivă a creaţiei 
artistice, nu a subliniat că tocmai spiritul de partid face 
cu putință ca scriitorul să cunoască just realitatea, să 
sesizeze tipicul. I. Vitner a încercat să inoculeze criticilor 
un spirit de infumurare și autoliniștire cu privire la rămâ- 
nerea in urmă a criticii literare. Vorbitorul a subliniat 
faptul că în majoritate, criticii resping tendinţa lui I. Vitner 
de a prezenta în culori roze, demobilizatoare situația criticii 
noastre literare. I. Vitner a încercat să arate că diferitele 
sale lipsuri ar fi independente de condiţia sa, de spiritul său 
de partid, că s-ar datora, chipurile, unor condiţii obiective, 
eschivându-se astfel de la o analiză serioasă autocritică. 

Vorbitorul a amintit că I. Vitner a scris foarte puțin în 
ultimii doi ani, că a manifestat în general o atitudine de 
comoditate refuzând numeroase propuneri, nerespectându-și 

angajamentul, dovedind în fond lipsă de dragoste față de 
literatura noastră nouă (...). Astfel el a ajuns să exprime 
poziția celor acriţi de insuccese, codași în ale creaţiei, 
oameni mâncaţi de individualism, care cer să se deschidă 
drumul liber formalismului și în general lucrărilor serise de 
mântuială ! Literatura trebuie să slujească cauza socialis- 
mului și nu poate înflori decât slujind această cauză. Or, 
iată că sunt tovarăși — în această categorie intră și I. Vitner — 
care nu vor să recunoască deloc că poate și în producţia 
lor vor fi unele «micuţe» greșeli. Ei spun: «Așa am scris 
eu [...așa cred eu !...așa văd eu I» 

Discutând problema eroului liric, Maria BANUS a arătat 
că, pentru a putea exprima sentimentele cele mai tipice ale 
oamenilor muncii, poetul trebuie să se ridice la înălțimea 
celor mai înaintați oameni ai vremii noastre, situându-se 
pe poziţiile de luptă ale clasei muncitoare (...). În conti- 
nuare Maria Banuș s-a referit doar în treacăt la lipsa ei. 
îndelungată de pe frontul literar, evitând să analizeze cauzele 
serioasei rămâneri în urmă a creaţiei sale literare, șinua 
luat poziţie faţă de manifestările ideologiei burgheze în 
literatura noastră [...). 

Kovacs György s-a ocupat de unele probleme ale litera- 
turii maghiare din R.P.R. subliniind cu tărie faptul că 
Uniunea Scriitorilor nu acordă atenţia cuvenită literaturii 
scriitorilor din provincie. Criticând noul roman a lui Asztalos 
Istvan Cu inima tânără (...) vorbitorul a subliniat importanța 
cunoașterii vieții. de către scriitor (...). De la această obli- 
gație nu se pot sustrage nici criticii literari. Pentru a 
exemplifica (...) a citat cazul articolului Doi oameni într-un 
om de Szabedi Laszlo (...). Referindu-se la unele formulări 
confuze din articolul acad. G. Călinescu Unele probleme.... 
autorul articolului din Utiink denaturează sensul acestor 
formulări. György Kovacs şi-a exprimat dezacordul cu 
poziția susținută de Szasz Janos care (...) s-a declarat de 
acord cu afirmaţiile din Utink lăsând a se înţelege că acel 
articol exprimă atitudinea unui număr mai mare de scriitori 
de limbă maghiară, ceea ce nu corespunde realității. 

În continuare Eugen MANDRIC s-a referit la autocritica 
Mariei Banuș, autocritică pe care a considerat-o super- 
ficială și formală. Vorbitorul a arătat că scriitorii nu se pot 
dărui numai pe jumătate cauzei revoluţiei. Ei trebuie să 
dea tot ce au mai bun în lupta pentru fericirea poporului, 
pentru înflorirea patriei (...). 

Nina CASSIAN s-a oprit, în cuvântul său, la dezbateri 
asupra problemelor poeziei de care, după părerea ei, refe- 
ratul nu s-a ocupat în suficientă măsură (...). În legătură 
cu propria sa creație, vorbitoarea a arătat că multe din 
poeziile ei plate se datoresc, printre altele, faptului că le-a 
scris mânată doar de dorinţa de a căpăta «viza de trecere» 
necesară publicării, de a fi prezentă în literatură, fără a 
cunoaște însă în adâncime problemele de viaţă pe care 
le-a tratat. 

În cuvântul său, vorbitoarea s-a exprimat în sensul că 
deși e convinsă că doar 80% din concepţia ei ar fi justă, nu 
ştie ce surprize îi vor aduce în viitor rămășițele ideologici 
burgheze. Nina Cassian s-a menţinut în cuvântul ei pe o 
poziție individualistă și, neabordând problemele impor- 
tante puse în dezbatere, nu a avut o atitudine principială 
după cum nu a analizat în spirit autocritic ultimele ei 
creaţii literare. | 

Petru DUMITRIU s-a ocupat în introducerea cuvântului 
său de câteva probleme ridicate în cadrul dezbaterilor. El 
a arătat că puţinele referiri ale lui 1. Vitner la problemele 
actuale ale literaturii noastre au fost sentenţioase, lipsite 
de fundamentare (...). 

În încheiere, Petre Dumitriu a analizat unele poezii ale 
Ninei Cassian trimise redacției revistei Viata românească 
arătând conținutul lor individualist, retrograd, poezii în 
care autoarea presupune existența unei bariere între popor 
Și scriitor. Vorbitorul a subliniat necesitatea întăririi vigilenţei 
ideologice, a combaterii a tot ceea ce este profund și ostil 
drumului de dezvoltare a literaturii noastre pe linia realis- 
mului socialist (...). 

Radu BOUREANU s-a referit în cuvântul său la relațiile 
nejuste care mai există între poeţi și diferitele redacții 
literare (...). 

Veronica PORUMBACU a pus cu ascuţime în cadrul dez- 
baterilor problema participării poetului la lupta poporului 
muncitor. Ridicându-se cu hotărâre împotriva poziţiei 
adoptate de Nina Cassian, vorbitoarea s-a oprit asupra 
ultimelor poezii prezentate spre publicare Vieţii românești 
de această poetă, citindu-le în ședință. În aceste poezii, 
Nina Cassian a dat expresie unor frământări ce nu au 
nimic comun cu sentimentele tipice ale celor ce construiesc 
socialismul (...). Într-o altă poezie, Nina Cassian consideră 
că poetul însumează mai multă poezie decât realitatea. 

Vorbitoarea a combătut cu tărie această concepţie, subli- 
niind că izvorul poeziei este viața noastră de luptă și că 
poeţii — așa cum s-a spus în referat — n-au reușit încă să 
exprime întreaga bogăţie și frumuseţe a vieţii noi (...). 

Cauza constă într-o concepție străină poporului, în 
izolarea poetei de viaţă, în îndepărtarea de freamătul luptei 
constructorilor vieții noi. Din această izolare, din lipsa 
legăturii cu viața, izvorăsc accentele pe care le conțin 
ultimele poezii ale Ninei Cassian (...). 

Vorbind în continuare, V. Porumbacu a adus o critică 
ascuţită lui A.E. Baconsky, care în ultima vreme a scris 
extrem de puţin. «Noi nu avem dreptul — a spus vorbi- 
toarea - să ne închidem armele în sertar acum când poporul 
ne cere să participăm cu toate forțele la luptă». 

Ovid S. CROHMĂLNICEANU a arătat la început înse- 
mnătatea discutării diferitelor aspecte ale făuririi tipurilor 
literare, ca o problemă politică, legată de orientarea ideolo- 
gică a scriitorilor. (...). Ovid S. Crohălniceanu a analizat 
articolele publicate de M. Novicov în revistele Limba română 
și Viața românească, arătând că autorul lor tratează în 
mod simplist problema individualizării (...). 

Mihu DRAGOMIR s-a referit la aplicarea tezelor cu- 
prinse în raportul tovarășului Malencov în domeniul poeziei 
noastre (...). 

În expunerea sa, Mihu Dragomir a subliniat succesele 
obținute de poezia noastră pe drumul realismului socialist 
ce se concretizează în antologia Poezia nouă din R.P.R. (...). 

Analizând două poezii pe tema electrificării satelor, una 
de Nina Cassian, alta de Aurel Gurghianu, vorbitorul a 
arătat în mod concret cum în ambele poezii înlănțuirea 
ideilor și imaginilor artistice e asemănătoare din cauză că 
cei doi poeţi nu au avut o atitudine creatoare față de 
materialul de viață. Pastișarea propriilor expresii poetice 
în unele poezii de Victor Tulbure și N. Tăutu, de pildă, este 
un aspect al cenușiului din literatură (...). 

În cuvântul său, scriitorul Eusebiu CAMILAR a luat 
poziție autocritică faţă de gravele greșeli semnalate de 
Scinteia cu privire la conţinutul ideologic greșit al repor- 
tajului Întâmplări de pe Călmățui (...). 

Ion MIHĂILEANU, abordând problema rămânerii în urmă 
a criticii literare faţă de cerinţele vieţii, a combătut poziţia 
potrivnică dezvoltării literaturii și criticii noastre literare 
adoptată de Ion Vitner. Amintind că Ion Vitner, care se 
prevalează de cercetările sale în domeniul istoriei literare, 
nu numai că nu a dat nici o lucrare de critică literară, dar 
în ultima vreme n-a scris nici o lucrare de istorie literară, 
vorbitorul şi-a exprimat convingerea că refugierea în lite- 
ratura trecutului reprezintă la Ion Vitner o formă subtilă 
de evadare din realitatea actuală, o manifestare concretă 
a lipsei de dragoste pentru literatura noastră nouă”. 


* 


A doua zi, dezbaterea!? continuă. Iau cuvântul încă 14 
scriitori, dintre care unul a doua oară: I. Vitner. Lista celor 
criticaţi se lărgește cu alte nume : Cicerone Theodorescu, 
M.R. Paraschivescu, Aurel Baranga, Virgil Teodorescu ş.a. 

Dar să ascultăm vorbitorii. 

„În cuvântul său în cadrul dezbaterilor acad. Mihail 
SADOVEANU a spus: «ubiţi prieteni, (...). Un scriitor are 
nevoie de talent. Are nevoie de cultură: o găsește, să 

zicem, în biblioteci sau în școala pe care o urmează (...). 
Avem o școală de literatură (...). Talentul nu-l poate da 
școala odată cu diploma (...). Scriitorul trebuie să pătrundă 
în întregime literatura progresistă a poporului nostru de 
la începuturi până astăzi (...) lată o serie de postulate pe 
care nu le poate ocoli nici un scriitor talentat. Dar scriitorul 
de talent mai are nevoie de o răbdare susținută și de o 
statornicie rară (...). Fără credinţă, fără dragoste pentru 
popor și fără desăvârșită sinceritate și lealitate în ceea ce 
facem și în ceea ce scriem nu se poate face o carte bună (...)». 

Mihail NOVICOV a subliniat că problema principală a 
creaţiei literare este aceea a poziţiei ideologice a scriito- 
rului. Astfel, discutând problema tipicului în literatura 
noastră, nu trebuie pierdut din vedere nici o clipă faptul 
că pe frontul literar se duce o bătălie între ideologia clasei 
muncitoare și ideologia burgheză (...). 

Vorbitorul a arătat că nu poate fi de acord cu poziţia de 
autoliniștire pe care a adoptat-o în cadrul discuţiilor Maria 
Banuș. Faptul că Maria Banuș și-a recunoscut greșelile, 
că a promis că le va repara prin fapte nu este suficient, 
mai ales că ea a repetat declaraţii pe care le-a făcut și 
inainte cu câţiva ani. Maria Banuș ar fi trebuit să analizeze 
cauzele rămânerii ei în urmă pe frontul literar, să arate căile 
concrete prin care înțelege să facă o cotitură în creaţia ei (...). 

Mihai BENIUC a combătut poziția neprincipială adoptată 
de I. Vitner care a militat pentru introducerea unui spirit 
liberalizat în munca redacțţiilor cu scriitorii (...). 

Citând mai multe strofe din unele poezii, M. Beniuc 
remarcă asemănarea izbitoare dintre ele, lipsa timbrului 
personal al fiecărui poet (...). 

Maria Banuș - a spus vorbitorul — a vorbit de dibuielile 
ei pentru a găsi drumul just. Este foarte bine ca poeta 
să-și caute drumul, dar să-l caute cât mai înainte, iar nu 
inapoi, ca racul (...). 

M. Beniuc a combâtut concepţia exprimată în volumul 
de versuri prezentat de Cicerone Theodorescu la E.S.P.L.A. 
Titlul acestui volum, Munca de noapte, arată concepţia 

autorului după care munca poetului ar fi cea mai grea 
dintre toate activitățile umane. Aceeași concepţie de superio- 
ritate faţă de poporul muncitor — a arătat vorbitorul = stră- 
bate poeziile Ninei Cassian Darul poetului și Investiţii (...). 

Ștefan IUREȘ s-a ocupat de problemele îndrumării tine- 
rilor scriitori (...). 

Aurel BARANGA a vorbit printre altele de necesitatea 
creării unor comedii originale. 

V. MÂNDRA a ridicat unele probleme ale literaturii 
pentru copii (...). În continuare a combătut teoriile greșite 
potrivit cărora literatura pentru copii n-ar trebui să oglin- 
dească lupta de clasă (...). Unii scriitori consideră în mod 
greșit că nu au nevoie să studieze viaţa de azi a copiilor, 
bizuindu-se pe amintiri din propria copilărie. 

În cuvântul său, poetul Miron Radu PARASCHIVESCU 
s-a referit indeosebi la acel pasaj din Raportul tov. Malencov 
în care se arăta necesitatea unei literaturi satirice care să 
ardă ca fierul roșu tot ce e vechi, putred, cangrenat în 
societate. Vorbitorul a subliniat importanţa valorificării învă- 
țămintelor marilor noștri clasici satirici : Gr. Alexandrescu, 
Filimon, Eminescu, Caragiale (...). 

Al.I. ȘTEFĂNESCU (...) a arătat că lipsa de răspundere 
a unor scriitori se manifestă în activitatea de creaţie, în 
munca de mântuială în redactarea lucrării, în insuficienta 
atenţie acordată problemelor limbii literare, și în general 
in lipsa de grijă pentru finisarea operei literare. Astfel de 
exemple negative sunt furnizate de lucrările predate editu- 
rilor de Alexandru Jar, Aurel Mihale ș.a. Alţi scriitori ca 
Cicerone Theodorescu, Miron Radu Paraschivescu și Virgil 
Teodorescu, situându-se pe o poziţie formalistă nu vor să 
renunţe — în alcătuirea propriilor lor culegeri de versuri — 
la publicarea unor poezii confuze, care plătesc tribut ideolo- 
giei burgheze (...). 

Principalele probleme dezbătute de Demostene BOTEZ 
(...) au fost cunoașterea vieţii și pregătirea politico-ideologică 
(...). Pentru a înțelege sensul dezvoltării societății (...) este 
necesar să fim înarmaţi cu concepția marxist-leninistă (...). 

Vorbitorul a combătut poziţia unor scriitori ca Aurel Baranga 
care privesc ușuratec problema pregătirii lor ideologice (...). 

Alexandru JAR s-a declarat în dezacord cu modul su- 
perficial în care a pus problema Aurel Baranga ; vorbitorul 
a considerat necorespunzătoare autocritica poetei Maria 
Banuș. 

Cicerone THEODORESCU a lăsat să se înţeleagă că 
diferitele critici cu privire la influenţa formalismului la 
unii poeţi contemporani s-ar datora unei neînțelegeri, unei 
vulgarizări, pentru că «poetul este în primul rând poet». În 
cuvântul său Cicerone Theodorescu nu a spus nimic despre 
puternicele influenţe ale ideologiei burgheze în creaţia sa 
şi a manifestat tendinţe liberaliste, indiferență faţă de 
conținutul ideologic al operelor literare, subapreciind rolul 
îndrumării principiale. 

În cuvântul său, Traian ȘELMARU subliniază însem- 
nătatea definiţiei pe care tovarășul Malencov a dat-o tipi- 
cului (...). În poeziile Ninei Cassian se manifestă poziţii 
individualiste, care vin în contradicţie cu ideile înaintate 
din versurile valoroase ale poetei, se manifestă ruptura ei 
de viața poporului. Vorbitorul a combătut în mod just 
încercarea nereușită a lui Cicerone Theodorescu, făcută 
în cadrul dezbaterilor, de a folosi steagul lui Maiakovski 
pentru a apăra poziţia formalistă în literatură, precum și 
tendinţa de a «uita» de lupta ideologică pe tărâmul creaţiei 
din țara noastră. Traian Șelmaru a subliniat cu tărie că 
este sortită eșecului orice încercare de a împăca cele două 
ideologii opuse [...) și a criticat poziţia poeţilor Miron Radu 
Paraschivescu, Cicerone Theodorescu, Radu Boureanu, 
Virgil Teodorescu, care insistă cu încăpățânare să retipă- 
rească în noile volume, vechi poezii din trecut, impregnate 
puternic de influenţa concepţiei burgheze (...). Traian 
Șelmaru și-a însușit criticile care i-au fost aduse pentru 
absenţa îndelungată din paginile presei noastre și a subli- 
niat greșala pe care a făcut-o de a-și fi desfășurat munca 
exclusiv în cadrul Uniunii Scriitorilor, limitându-se adesea 
la discuţii individuale cu scriitorii (...). 

Luând în finalul dezbaterilor din nou cuvântul, Ion 
VITNER a arătat că zilele dezbaterilor au rămas pentru el 
zile de grea învăţătură care l-au făcut conștient de rămâ- 
nerea sa în urmă faţă de viaţă și faţă de creaţia noastră 
literară. Vorbitorul s-a adresat acelora care s-au grăbit 
«să-l consoleze» pentru critica primită, tuturor «mieroșilor 
consolatori», arătând că, datorită ajutorului criticii prin- 
cipiale, scriitorii noștri nu sunt lăsaţi să alunece pe panta 
ideologiei burgheze. Ion Vitner a arătat că își însușește 
criticile care i-au fost aduse și că va căuta ca prin acti- 
vitatea sa să învingă propria rămânere în urmă față de 
problemele construcției socialismului și față de creaţia 
noastră literară. 

Aurel MIHALE a combătut poziţia lipsită de principiali- 
tate a acelor tovarăși care (...) au încercat în fel și chip să 
«impace» ideologia socialistă cu ideologia burgheză (...). 
Referindu-se la principalele scrieri a arătat că monotonia, 
cenușiul, ameninţă acele lucrări care nu reflectă din plin, 
ascuţit, întregul adevăr al vieții, lucrări care nu respectă 
principiile tipizării realiste”. 


* 


În fine: Concluziile Biroului Uniunii Scriitorilor din R.PR.!?: 
„În încheierea dezbaterilor, tov. Traian Șelmaru, secretar 
al Uniunii Scriitorilor din R.P.R. a dat citire concluziilor 
Biroului Uniunii Scriitorilor din R.P.R. (...). 

Pasajele privitoare la literatură și artă din Raportul 
tovarășului G.M. Malencov au pentru scriitorii noștri o 
deosebită însemnătate, prin faptul că ridică în faţa lor 
problema fundamentală a artei realiste, anume problema 
tipizării (...). 

În aceste condiţii, rolul literaturii noastre, a noii supra- 
structuri socialiste este de a sprijini activ noua forţă socială 
care construiește noua bază socialistă, de a educa oamenii 
muncii în spiritul socialismului și de a mobiliza lupta 
pentru victoria deplină a socialismului (...). În genere se 

poate spune că literatura noastră este pe drumul just al 
artei realiste și a obţinut succese însemnate în însușirea 
metodei realismului socialist (...). 

Atât expunerea prezentată de Eugen Frunză, cât și 
discuțiile au arătat că, deși creaţia literară din ţara noastră 
a dobândit succese mari și deosebit de valoroase, ea este 
încă în urma vieţii. | 

Mai săracă și mai puţin pasionantă decât realitatea din 
care se inspiră, ea nu satisface încă cerinţele ideologice și 
artistice crescânde ale poporului nostru (...). 

Analizând creaţia noastră literară în lumina minuna- 
tului îndreptar stalinist ce ni-l oferă Raportul tovarăşului 
G.M. Malencov, numeroși tovarăși care au luat cuvântul 
la discuţii au arătat că în operele lor scriitorii noștri redau 
încă insuficient în imagini artistice ceea ce e tipic în societa- 
tea noastră, esența fenomenului social-istoric al epocii 
construirii socialismului în patria noastră (...). 

Mai sunt la noi unii tovarăși scriitori ca Maria Banuș 
sau Marcel Breslașu care păstrează o tăcere perseverentă, 
nu publică de multă vreme și nu-și îndeplinesc datoria de 
scriitori, pe măsura cerinţei poporului nostru. Iar scriitori 
ca N. Jianu și alţii scriu lucrări mult sub nivelul posibi- 
lităților lor (...). 

Deosebit de caracteristică este manifestarea ideologiei 
burgheze în cazul poetei Nina Cassian. Tov. Nina Cassian, 
după ce a obținut succese în creaţia ei, a prezentat recent 
revistei Viaţa românească un ciclu de poezii cu conţinut 
de idei înapoiate, scrise de pe o poziţie individualistă, 
străină oamenilor muncii. Poeziile acestea trădează încă o 
atitudine boierească faţă de popor, privit de Nina Cassian 
de la înălțimea «turnului de fildeș» pe care poeta nu l-a 
părăsit încă definitiv (...). 

O manifestare făţișă a descompuselor concepţii bur- 
gheze a fost poziția pe care a adoptat-o tov. Ion Vitner în 
dezbaterea noastră. Într-un moment în care lupta ideologică 
se ascute, când lupta împotriva ideologiei burgheze capătă 
o importanţă tot mai mare, tov. Vitner a încercat să ne 

tragă înapoi, să slăbească frontul nostru literar. Prin inter- 
vențţia sa, el a arătat că s-a înstrăinat de problemele creației 
literare și că nu are destulă dragoste față de noua noastră 
literatură (...). Spre sfârșitul dezbaterii noastre, tov. Ion 
Vitner și-a făcut un început de autocritică. El trebuie să 
dovedească prin fapte, prin activitatea sa de critic literar, 
că este hotărât să se debaraseze de influenţa ideologiei 
burgheze. 

Tov. Ovid S. Crohmălniceanu, a cărui contribuţie la 
dezbateri merită în general o apreciere pozitivă, nu a adus 
nici un serviciu criticii noastre și nici tovarăşului Ion 
Vitner, evitând să ia atitudinea hotărâtă față de poziţia 
greșită a acestuia (...). De aceea considerăm că este nece- 
sar să atragem atenția unor tovarăși ca Al. Jar, Aurel - 
Baranga, Mihail Davidoglu, Radu Boureanu, Ion Istrati și 
alții a căror dezvoltare literară este ameninţată de rămâ- 
nerea în urmă din punct de vedere teoretic — să lichideze 
cât mai grabnic această situaţie ste 

Dezbaterea a dat un preţios ajutor critic conducerii 
Uniunii Scriitorilor. Conducerea Uniunii Scriitorilor tre- 
buie să rupă cu metodele sectare de muncă, cu discutarea 
problemelor de creaţie într-un cerc ingust, cu înlocuirea 
dezbaterilor largi prin discuţii de cabinet (...) Secretariatul 
Uniunii Scriitorilor, tovarășii: M. Beniuc, T. Şelmaru și 
E. Frunză au datoria să contribuie la ridicarea muncii 
Uniunii la un înalt nivel teoretic potrivit cu cerințele actuale 
ale frontului nostru literar”. 


E] 


Ce-ar mai fi de adăugat? S-ar părea că, mai estompat, 
fenomenul demascării devierilor din plan politic s-a răs- 
frânt și în viața literară. Tripticul politic din prima linie: 
Vasile Luca-Teohari Georgescu-Ana Pauker și-a găsit cores- 
pondent și în plan literar. Oricum, un lucru e clar: s-au 
înfruntat două generaţii; generații nu atât de vârstă cât 
de rafinament ideologic, ceea ce în plan literar ar echivala 

cu lupta pentru un realism-socialist cât mai expresiv, mai \ 
convingător, mai veridic, mai tipic, mai eficient. 

Cum era de așteptat, apostila finală pentru noua coti- 
tură si direcție a literaturii realist-socialiste o pune partidul 
comunist, prin organul său Scînteia, care, într-un editorial 
de o pagină și jumătate, subliniază căile pe care trebuie 
sau nu trebuie să calce scriitorii de-acum încolo. Exemplele 
nu sunt cu mult mai variate decât cele pomenite la dezba- 
terea scriitorilor, dar ele sunt ilustrative pentru că desem- 
nează poziţia oficială, atât de importantă în condiţiile date, 
când imaginarul era permanent direcționat, apostrofat și 
legitimat, de factorul politic. 

Articolul din Scînteia nr. 14 are mai multe capitole ; după 
ce, în primul sunt expuse problemele tipicului pe filiera 
Marx-Engels-Lenin-Stalin-Malencov, se trece la radiogra- 
fierea creaţiei literare în lumina acestuia în capitolul: Să 
dezvăluim în toată măreţia lui chipul omului nou, din care, 
ca şi din celelalte, reproducem, pe scurt: „În proză, în 
poezie, în dramaturgie, au apărut un şir de lucrări valo- 
roase în care prind viaţă trăsăturile tipice ale muncitorului 
înaintat, chipul comunistului. Așa de pildă, romanul Drum 
fără pulbere, ed. a 2-a, de Petru Dumitriu are o puternică 
înrâurtre mobilizatoare asupra cititorilor tocmai pentru 
că scriitorul a reușit să întrupeze artistic în Mitică Ruse, 
în Maftei și în alte personaje ale cărții, muncitori sau 
activiști pe șantierul canalului Dunăre-Marea Neagră - 
trăsături tipice ale oamenilor noi (...). 

O largă și binemeritată popularitate, care a trecut dincolo 
de graniţele ţării noastre, a dobândit chipul luminos al lui 
Mitrea Cocor (...). 

Trăsături noi ale ţăranului muncitor, devenit colec- 
tivist, (educat în armată) sunt surprinse și redate în figura 
lui Toma Găvrilaș din romanul Pâine albă al tânărului 
scriitor Dumitru Mircea (...). 

O realizare de seamă o constituie și figura plină de 
bărbăţie a comunistului Mihai Buznea înfățișat în piesa 
Pentru fericirea poporului de N. Moraru și A. Baranga (wl). 

Prin creaţii valoroase, care pătrund adânc în mase, 
poeţii A. Toma, D. Deșliu, M. Beniuc, V. Porumbacu, E. 
Frunză, E. Jebeleanu, Horvath Imre ș.a. au reliefat în 
poezia noastră lirică idei și sentimente tipice ale oamenilor 
noi, lumea lor spirituală. 

Cu toate acestea, în ce privește scoaterea la iveală a 
inaltelor calităţi sufletești ale omului simplu, educat de 
partid - chiar și cei mai buni scriitori ai noștri rămân 
considerabil în urma vieţii (...). 

Astfel, eroii pozitivi, de o reală frumuseţe morală din 
poemul Minerii din Maramureș de Dan Deșliu sunt — dato- 
rită faptului că scriitorul nu a studiat adânc realitatea — 
străini de problemele complexe de ordin cultural, economic 
și tehnic care îi preocupă azi pe muncitorii înaintați (...). 

Un fenomen atât de viu și interesant cum este lupta 
pentru transformarea socialistă a agriculturii este redat - 
în bună parte - în mod cenușiu și plictisitor în romanul 
Ogoare noi de Aurel Mihale (...). 

În piesa Cetatea de foc de Mihail Davidoglu, secretarul 
de partid Muntean - care în intenţia autorului trebuia să 
fie personajul cel mai înaintat - e înfățișat într-un fel 
inexpresiv, plicticos, ca un predicator sărac în idei. 

A. Baranga în piesa Într-o noapte de vară prezintă sche- 
matic doi activiști de partid, dintre care Ene Marin amintește 
cel mult de un vechi detectiv venit în „anchetă” (...). 


$ 


Din capitolul O confuzie dăunătoare: falsa individuali- 
zare: „În romanul Cumpăna luminilor de Nicolae Jianu, 
secretarul organizaţiei de partid, Victor Mladin — pe care 
autorul încearcă să-l arate ca un exemplu înaintat, demn 
de urmat în viaţă - e în realitate plictisitor (...). 

Succesele lui Petru Dumitriu se datoresc faptului că în 
practica sa creatoare scriitorul nu procedează conform 
acestei reţete greșite, iar în măsura în care totuși această 

părere îl influenţează, ea duce la unele slăbiciuni ca în cazul 
personajului Maftei din romanul Drum fără pulbere (...). 

Presa a criticat lucrarea Întâmplări de pe Călmățui în 
care autorul Eusebiu Camilar dă atitudinea de gură-cască 
drept exemplu de wigilenţă», de atitudine înaintată (...). 

În piesa Ion Vodă cel Cumplit, piesă de altminteri meri- 
tuoasă, scriitorul Laurenţiu Fulga dă figurii luminoase a 
eroului principal unele trăsături false, necorespunzătoare 
momentului istoric (...).” 

Pentru redarea ascuţită a contradicţiilor vieţii: „O seamă 
de lucrări, între care romanul Drum fără pulbere au meri- 
tul de a fi reliefat cu ascuţime figuri de dusmani strecuraţi 
pe șantierele sau în fabricile noastre, Într-o serie de por- 
trete bine realizate artistic este demascat adevăratul chip 
al chiaburului, de la dușmanul fățiș, înarmat (But și întreaga 
bandă din Vânătoarea de lupi de P. Dumitriu), până la 
chiaburul așa-zis «cumsecade» care uneltește din umbră 
(Keszeg din Brazdă peste haturi de Horvath Istvan) și la 
cel camuflat ca mijlocaș și având și carnet de partid în 
buzunar (Ghioceoaia din Desfășurarea de Marin Preda). 
Un deosebit succes îl reprezintă caracterizarea plină de 
ascuțime a personajelor negative în piesa Oameni de azi 
de Lucia Demetrius. Poeziile închinate luptei pentru pace, 
mai ales unele ca acelea ale lui Eugen Frunză, care folosesc 
în mare măsură satira, au marele merit de a fi contribuit 
la mobilizarea vigilenței oamenilor muncii față de uneltirile 
dușmanului (...). 

Focul nimicitor al satirei trebuie îndreptat în primul 
rând împotriva dușmanului de clasă (...). O imagine falsă, 
ștearsă, inofensivă a dușmanului este demobilizatoare (...).” 

Din capitolul Pentru spirit de partid, impotriva influențelor 
ideologiei burgheze: „S-a vădit o dată mai mult că imensa 
majoritate a scriitorilor noștri formaţi mai demult, ca Mihail 
Sadoveanu, A. Toma, Cezar Petrescu, Geo Bogza, Mihai 
Beniuc, Demostene Botez și alții și până la scriitori ca 
Petru Dumitriu, Dan Deșliu, Eugen Frunză, Kovacs Gyorgy, 
V.Em. Galan, Horvath Istvan, Veronica Porumbacu, Marin 

Preda etc. sunt strâns uniţi în convingerea că numai pe 
calea realismului socialist, a spiritului de partid în artă, a 
slujirii devotate a poporului, poate fi realizată o literatură 
demnă de măreaţa noastră epocă [...). 

După unele succese în creaţie — succese pe care le-a 

dobândit tocmai pe linia combaterii rămășițelor propriilor 
concepţii formaliste ~ tov. Nina Cassian a scris recent 
niște versuri individualiste. Aceste versuri exprimă un 
punct de vedere aristocratic, de «superioritate» a poetului 
faţă de oamenii simpli (...). 
„La C. Theodorescu, ca și la criticul 1. Vitner și într-o 
măsură la Nina Cassian s-a manifestat tendinţa înapoiată 
de a respinge criticile întemeiate ce li se aduc, de a-și 
trece lipsurile pe seama cauzelor «obiective» [...). 

La plenară s-a observat în mod just că unii scriitori ca 
Maria Banuș sau Marcel Breslașu nu luptă serios pentru 
cunoașterea vieţii, pentru lichidarea rămășițelor concepțiilor 
lor formaliste (...).” 

Din capitolul Condiţia esenţială a dezvoltării literaturii: 
„Lipsurile în creaţie ale unor scriitori valoroși ca Al. Jar, 
Aurel Baranga, — care au adus un aport slab și în discuții — 
M. Davidoglu, E. Camilar și alţii se datoresc în cea mai 
mare parte tocmai rămânerii lor în urmă - criticată cu 
asprime în cadrul dezbaterii — în ceea ce privește studierea 
marxism-leninismului (...)”. 

Importanţa ajutorului dat de partid prin acest amplu 
studiu din Scînteia este subliniată în numărul proxim al 
Contemporanului nr. 15, tot intr-un editorial; revista dă și 
alte îndrumări secţiilor de creaţie ale breslei scriitorilor 
pentru depășirea formalismului și ineficienței în activitatea 
literară : „Articolul redacțional apărut în Scînteia nr. 2648 
cu titlul Pentru o puternică înfățișare a vietii în literatura 
noastră este un document de o deosebită însemnătate 
pentru dezvoltarea creaţiei și criticii noastre literare, pentru 
orientarea scriitorilor și a criticilor noștri literari, spre însu- 
șirea consecventă a metodei realismului socialist. Articolul 
apărut în Scinteia este o dovadă a grijii cu care partidul 

îndrumă în permanenţă munca scriitorului și a criticilor 
literari. Scînteia subliniază în acest articol deosebita însem- 
nătate a tezelor cu privire la literatură și artă cuprinse în 
Raportul tovarășului Malencov la cel de al XIX-lea Congres 
al P.C.U.S., teze care au îmbogăţit estetica marxist-leni- 
nistă, trasând în fața oamenilor artei și literaturii însu- 
șirea realismului socialist (...). În lupta pentru însușirea 
metodei realismului socialist în creaţia noastră literară, 
pentru educarea scriitorilor în spiritul învăţăturii mar- 
xist-leniniste, pentru extirparea influenţei nefaste a ideolo- 
giei burgheze este necesară organizarea unor dezbateri largi 
și sistematice în jurul problemelor creaţiei noastre literare 
(...), Succesul recentei dezbateri organizate de Uniunea 
Scriitorilor relevă marele rol al unor asemenea discuţii 
pentru analiza celor mai însemnate probleme de creaţie, 
pentru aprofundarea principiilor esteticii marxist-leniniste 
(...). Dezbaterea organizată de Uniunea Scriitorilor a adus 
un aport pozitiv la clarificarea unor probleme principale 
ale creaţiei noastre (...). Conducerea Uniunii Scriitorilor 
trebuie să înlăture caracterul formal al multor acţiuni 
iniţiate, să acorde atenţia cuvenită muncii ideologice, să 
întărească în mod hotărâtor munca secţiilor de creaţie (...). 

Deși s-au ţinut la numai câteva săptămâni de la dezba- 
tere, ultimele ședințe ale scriitorilor și secţiilor de creaţie 
ale Uniunii — poezie, dramaturgie și îndeosebi proză (pre- 
şedinte E. Camilar) au fost pregătite foarte superficial. 
Din felul necorespunzător în care s-au desfășurat aceste 
ședințe a reieșit că conducerile secţiilor de creaţie nu au 
orientare clară în ce privește conţinutul muncii acestor 
secții, că conducerea Uniunii Scriitorilor a lipsit secţiile 
de îndrumare temeinică (...). În faţa secțiilor stă un vast 
program de activitate pentru asigurarea unei largi și siste- 
matice dezbateri în jurul problemelor creaţiei literare. Arti- 
colul din Scinteia a arătat că în cadrul dezbaterilor a fost 
generalizată cu totul insuficient experiența câștigată în 
ultimul an de literatura noastră (...). 

În cadrul operelor literare și în programul de activitate 
al secţiilor literare trebuie să intre astfel discuţia asupra 
unor opere ca Nicoară Potcoavă de M. Sadoveanu, Drum fără 
pulbere (ediţia a II-a), Pasărea furtunii de Petru Dumitriu, 
Brazdă peste haturi de Horvath Istvan, Bălcescu de Eugen 
Jebeleanu (...). Lichidând munca sectară, combătând izo- 
larea și individualismul, condamnând desconsiderarea 
nihilistă a problemelor teoretice, să întărim personalitatea 
colectivă a scriitorilor și a criticilor literari, colaborarea lor 
în muncă, să abordăm cu curaj problemele creaţiei lite- 
rare, pentru a ajuta efectiv la înflorirea ei”. 

Nu știm în ce măsură Uniunea Scriitorilor și-a îmbu- 
nătăţit activitatea organizatorică, dacă într-adevăr secțiile 
sale s-au transformat în acel cadru (tovărășesc, favorabil, 
unit, necesar), de concepţie, gândire și elaborare colectivă 
a creației — pentru că presa nu mai dă informaţii în acest 
sens. Faptul, de altfel, n-are importanţă. 

De aceea trecem la derularea fenomenului literar din 
anul 1953, marcat fără îndoială de aceste dezbateri teore- 
tice și organizatorice, pe care nici noi nu trebuie să le 
trecem cu vederea. 

Una din intenţiile plenarei de la Uniunea Scriitorilor 
a fost și stimularea dezbaterilor pe marginea unor aspecte 
de concepţie și metodă ale realismului socialist, în speţă 
asupra tipicului. Aceste discuţii teoretice s-au înfiripat, 
într-adevăr, dar ele au avut o respiraţie scurtă, dege- 
nerând până la urmă în concretizări despre ce e tipic 
sau ce nu este, într-o scriere sau alta. De altfel, teore- 
tizările, câte sunt, nu ies din litera și spiritul raportului 
lui Malencov. 

Așa cum anunţa în editorialul citat ceva mai devreme, 
Contemporanul susţine în continuare rubrica destinată 
acestor dezbateri intitulată În legătură cu problema tipi- 
cului în literatură. 

În discuţie se implică și G. Călinescu. Acesta mai publi- 
case!$, sporadic, câte un articol-două și-n anii precedenţi, 
căznindu-se, prin citări copioase din autori sovietici, să-și 
mascheze inapetența ideologică. Efortul însușirii mar- 
xism-leninismului va fi apreciat și de data aceasta, dincolo 
de discuţiile stârnite de intervenţia sa ; căci comentarii au 
fost pro și contra dar, spre deosebire de cele din 194817, 
opiniile potrivnice sunt repede înăbușite, căci orientarea 
generală a anului era alta: nu înlăturarea orgolioasă a 
«vechilor», căci, numai-noi-cei-tineri-putem-să-scriem-noua- 
-lileratură, ci primirea lor în frontul realist-socialist. 

Cazul lui G. Călinescu nu este întru totul ilustrativ, 
căci el desfășura o oarecare activitate «orală» la Academie, 
conferinţe, cuvântări (și cine cercetează Analele Academiei 
R.P.R. din perioada 1949 încoace se convinge de aceasta), 
deși nici participarea scrisă, atâta cât o făcea sau putea 
s-o facă, nu cred că mulțumea condeiul său de gazetar 
activ; dovadă că, în acest an, prezența sa în presă este 
mult mai frecventă ; și nu numai în publicistică, ci și în 
apariții editoriale. 

Mai ilustrativ mi se pare cazul lui Cezar Petrescu, dar 
mai ales al lui T. Arghezi. Primul se asociază cu Mihail 
Novicov, fost director în Ministerul Artelor (1946-1948), 
fost director al Școlii de literatură și critică literară „Mihai 
Eminescu”, în primii doi ani, și în acest răstimp, secretar 
al Uniunii Scriitorilor, șeful catedrei de istorie a literaturii 
ruse la Institutul „Maxim Gorki” ș.a. Așadar în colaborare 
cu acesta, Cezar Petrescu scrie și publică piesa, apoi sce- 
nariul cinematografic Nepoţii gornistului, piesă jucată pe 
scena Naţionalului bucureștean și decorată în 1952 cu 
premiul de stat, cl. III. Tudor Arghezi nu devine chiar atât 
de repede laureat al premiului de stat, dar, oricum, în 
1953 îi putem citi semnătura sub câteva poezii publicate 
in Viața românească. Dar aspectul acesta îl vom comenta 
la momentul potrivit. Acum să revenim la „chestiunea” 
tipicului. 

Așadar G. CĂLINESCU’? publică în Contemporanul un 
comentariu pe marginea raportului lui Malencov și a noilor 
sarcini ale criticii literare care derivă din acesta: 

„Orice om de cultură onest, care a citit Raportul de 
activitate al Comitetului Central al P.C.U.S. prezentat de 
tovarășul G.M. Malencov la Congresul al XIX-lea al parti- 
dului, va admira negreșit un fenomen necunoscut în viața 
politică burgheză. Un exponent de seamă al partidului, 
după ce a examinat toate problemele de stat, începând cu 
situația internațională, atacă chestiuni de literatură, vor- 
bind despre importanţa tipizării și despre genul satiric. 
Pentru noi, totuși, o astfel de manifestare apare firească. 

«Problema tipicului — zice tovarășul Malencov — este întot- 
deauna o problemă politică». Arta în general este o problemă 
politică strâns legată de construcţia statului socialist. 
Întâi de toate producerea frumosului este cerută de popor 
ca o necesitate rezultată din noua orânduire socialistă care 
cere «asigurarea satisfacerii maximale a nevoilor mate- 
riale și culturale mereu crescânde ale societăţii (...)». Lite- 
ratura realist-socialistă evocă anticipat imaginea lumii de 
mâine, servind ca plan de construcție, înfățișează pe omul 
nou, socialist, cu entuziasmul, viziunea sa de viaţă și etica 
sa, și totodată zugrăvește «tot ceea ce este negativ, putred, 
cangrenat, tot ceea ce frânează mișcarea înainte» cum zice 
tovarășul Malencov. A zugrăvi realist și viu oamenii așa 
cum sunt azi în lumea socialistă, pe buni și pe răi, înseamnă 
a ajuta pe cititorul care meditează asupra vieţii sociale să 
găsească drumul cel drept: «Tovarășul Malencov - zice și 
tovarășul Corneiciuc (Pravda, 11.X.1952) - analizând pro- 
blema tipizării — a dezvăluit esența ei filosofică și a chemat 
pe creatori pe tărâmul literaturii și artei la muncă, la 
studiul aprofundat al vieţii, a făcut apel să luptăm fără 
cruțare împotriva putregaiului, minciunii, să scoatem la 
iveală calitățile sufletești și trăsăturile tipice pozitive ale 
caracterului cetățeanului sovietic de rând, să creăm ima- 
ginea sa clară, artistică, vrednică de a sluji drept exemplu 
și obiect de imitare pentru oameni». 

Un lucru se cade să fie subliniat. Opera educativă a 
literaturii nu decurge decât din faptul că literatura apar- 
ține sferei frumosului. Educativ este frumosul iar lipsurile 
politice ale unei literaturi au dimensiunea greșelilor de 
ordin artistic. O «literatură de agitaţie», fără frumuseţe, 
este și fără priză adâncă asupra maselor. Moralităţile seci, 
neîncorporate în veșmântul artei, sunt așadar și politicește 
de o calitate mai redusă. Raportul tovarășului Malencov 
atrage deci atenţia asupra lipsurilor de ordin artistic (...). 

De unde vine impresia de fad pe care o produc unele 
scrieri literare, oricât de bine intenţionate ? În mod general, 
ca să facem o tautologie utilă, din aceea că nu sunt vii. 

«Mulţi scriitori — zice Fadeev - nu studiază viaţa destul de 
adânc sau nu înţeleg ceea ce văd». Mai amănunţit, falsi- 
tatea, având în vedere că literatura e cunoaștere plastică 
a genericului, provine sau din insuficiența generalizării, 
sau din inexpresivitatea concretizării, sau, și mai simplu, 
din aceea că scriitorul nu studiază caracterele sau nu știe 
să le scoată din zona abstracțţiei și să le prefacă în indivizi 
cu stare civilă (...). 

O poziţie idealistă în caracterologia literară este elimi- 
narea contradicţiilor interioare, șablonarea etică în alb și 
negru, iar în cele din urmă înlăturarea completă a negrului 
și crearea unor ființe paradisiace întrupând perfecțiunea 
umană. Când am ajuns aici, am şi desființat proza, cultivând 
genul liric al dithyrambului. Scopul fundamental al pasa- 
jului despre literatură din Raportul tovarășului Malencov 
este călăuzirea scriitorului pe drumul realismului socialist. 
Omul este perfectibil, nu perfect. Fără acest plan înclinat 
de la minus la plus, literatura cade în somnolenţă [(...). 
Fără conflict nu pot exista nici drame, nici comedii și 
teoria falsă că în lumea socialistă nu pot fi conflicte, a fost 
combătută prin intervenţia a chiar tovarășului I.V. Stalin. 
Când nu este conflict antagonist, dăinuie totuși unul nean- 
tagonist, lupta dintre entuziasm și inerție, încredere și 
scepticism etc. Observarea e tot atât de valabilă în proză 
şi roman unde întotdeauna unui erou desăvârșit ar duce 
la idealismul cel mai regretabil (...). Tovarășul Malencov a 
pus degetul exact pe nervul problemei. Avem nevoie de 
satiră, adică în general de o ţinută mai virilă faţă de viaţă, 
mai combativă, trebuie să zugrăvim pe răi sau pe șovăielnici 
și să evităm serafismul. Cuvintele tovarășului Malencov 
sună și mai semnificativ și pentru noi: «În operele lor, 
scriitorii și artiștii noștri trebuie să biciuiască viciile, lipsu- 
rile, fenomenele nesănătoase (...). În beletristica, drama- 
turgia, ca și în cinematografia noastră sovietică, continuă 
să lipsească încă un asemenea gen artistic. Ar fi greșit să 
se creadă că realitatea noastră sovietică nu oferă material 
pentru satiră. Noi avem nevoie de Gogoli și de Scedrini 

sovietici». Nu trebuie să limităm aceste pătrunzătoare obser- 
vări numai la genul simplificat ce se chemă «satiră». Ele 
sunt valabile la literatura de cunoaștere în general. Având 
in vedere și necesitatea conflictului, ca o rezultantă a 
contradicţiilor din viaţa socială, scriitorul trebuie în mod 
obligatoriu să sublinieze caracterele pozitive prin caracte- 
rele negative și încă și mai mult, chiar când e vorba de un 
caracter pozitiv, respectând complexitatea și pluridimen- 
sionalitatea vieţi, să contureze pe cei doi oameni într-un 
om: pe cel care pășește inainte și pe cel care rămâne în 
urmă, făcând ca unul să biruiască asupra celuilalt. Numai 
astfel o creaţie este și adevărată și pedagogică. Metoda 
polemică cere însă o îngroșare a liniilor, caricatura în fine, 
în înțelesul nobil al cuvântului «șarje». Iată o vorbă neplă- 
cută criticilor de modă veche, însă pe nedrept. «Caricatura» 
e posibilă și în bine și în rău (...). 

În limbajul critic, trebuie să distingem între caracter și 
tip ca două feţe ale aceleiași realități din alt unghi de 
vedere. Spunem despre un erou că este un caracter, atunci 
când descoperim că are o stabilitate structurală, implicând 
temperamentalul și socialul. De pildă, un erou ţăran este 
obez, dichisit, merge legănat, face ochii mici când vorbește 
cu altul, e zgârcit la cuvinte și se întrerupe ca să nu-și 
dezvăluie gândul, e smerit, suspect de zelos, de acord 
intotdeauna cu cel mai în vază, întinzând mâna moale 
celui mai slab, dar totuși întinzându-i-o, căci acela poate 
să devină puternic, ascultând ce se spune oriunde se strâng 
mai mulţi inși etc, Veţi spune: acesta este chiaburul. Să 
admitem dacă vreţi pentru folosul discuţiei. Toate aceste 
note caracterologice care pot fi descoperite la analiză într-un 
erou de roman nu condiţionează ele înșile viața fictivă a 
eroului. Tabloul caracterologic al unui om îl poate face și 
un psiholog cu mijloace abstracte, cum am procedat mai 
sus. Propriu artistului este de a crea un tip (...). Într-un 
cuvânt, având înainte tabloul caracterologic, scriitorul și-a 
exereitat la crearea tipului libertatea artistică, fiindcă, nu-i 
vorbă, era un mare artist. De aceea Caţavencu trăiește și 

ne dă o mână de ajutor politic și azi spre a face ridiculi pe 
cei de specia sa. Valoarea politică a artei de a crea tipuri, 
fugind de fabricaţia în serie și de observaţia satirică, intuind 
categorialul în unic, forțând conturul mediocru, o afirmă 
tov. Malencov: «În munca lor de creaţie pentru făurirea 
imaginilor artistice, artiștii, literaţii, oamenii de artă de la 
noi trebuie să ţină minte totdeauna că tipic nu este numai 
ceea ce se întâlnește cel mai des, ci ceea ce exprimă în 
modul cel mai plin și mai expresiv esenţa forţei sociale 
respective (...). Exagerarea conștientă, reliefarea figurii nu 
exclude tipicul ci îl scoate în evidenţă și îl subliniază 
într-un mod mai deplin. Tipicul reprezintă principala sferă 
de manifestare a spiritului de partid în arta realistă». 
Cum poate un scriitor să ajungă a creea tipuri evitând 
fadoarea și paloarea ? Observând natura, în primul rând. 
Natura nu se relevă într-un specimen ca o descripţie amă- 
nunţită a speţei, ci adesea printr-o anomalie pilduitoare (...). 
Care sunt sarcinile criticilor noștri sau mai degrabă ale 
criticii noastre în lumina raportului tov. Malencov? Pentru 
noi în special care avem cu mult mai mult drum de stră- 
bătut spre marile înfăptuiri, raportul este de nepreţuit. 
Evident, vom dezbate aceste probleme. Dar aceasta nu e 
de ajuns. Adevărurile lui trebuiesc aplicate și dacă e vorba 
de discuţie ea trebuie să se facă pe obiect. Se simte nevoia 
unei critici întemeiate pe principii solide și însuflețite de o 
adevărată dorinţă de construcție. Am făcut intenţionat o 
discriminare între critică și critici. Fără îndoială că e bine 
ca unii să se consacre exclusiv studiului științific și jude- 
cării operelor literare. Cu asta nu am rezolvat nimic atâta 
vreme cât seriitorii înșiși nu participă la dezbatere, nu 
reflectează critic. Nu de mult un ziar a deschis o anchetă 
cu privire la critică la care s-au dat răspunsurile cele mai 
nesocialiste din lume, reeditându-se vechi clișee despre 
antagonismul dintre critică și creație. Nu puţini scriitori 
cred că e treaba exclusivă a criticilor să analizeze operele 
literare, chemarea artiștilor fiind de a crea în pură inspi- 
rație. Această concepţie este o tenace eroare. Nu e acum 

momentul de a vorbi despre esenţa criticii, ceea ce trebuie 
afirmat cu tărie este că examenul critic și reflecţia intră în 
creaţie așa cum planul arhitectului constituie primul act 
prin care ia fiinţă un monument (...). Critica nu-i posibilă 
decât fiind cu putinţă autocritica, prin care admitem sincer 
că judecăţile date de alţii despre noi sunt adevărate. Câtă 
vreme critica criticului asupra unui scriitor nu se preface 
în autocritică liber consimţită în măsura în care a fost înţe- 
leasă din partea scriitorului, între critică și creaţie este o 
prăpastie și una nu poate ajuta pe cealaltă. În treacăt fie 
zis, toate cărţile care apar trebuiesc recenzate fără excepţie 
în cronici literare stabile, într-un spirit serios, adică în așa 
fel încât să se înţeleagă ce e bine şi ce e rău. O critică 
constructivă înseamnă după mine o critică onestă, rațio- 
nală și făcută de un om de o recunoscută pricepere [...)”. 


* 


Opiniile lui G. Călinescu au stârnit un protest în revista 
Utunk de la Cluj, prin articolul Doi oameni într-un om de 
Szabedi Laszlo, despre care s-a făcut vorbire, cum ne 
amintim, și la plenara scriitorilor, comentată în capitolul 
precedent; interpretările din Utünk sunt amendate de Ion 
MIHĂILEANU'?, în contextul dezbaterii „problemei tipicului” : 

„Din definiţia clară și completă a tipicului dată de tova- 
rășul Malencov rezultă că pentru a putea exprima în modul 
cel mai plin și mai expresiv esenţa forţei sociale respective, 
este necesară cunoașterea legilor obiective de dezvoltare a 
societăţii (...). Paliditatea unor figuri literare provine din 
înțelegerea statistică a tipicului, în nesesizarea a ceea ce 
este esenţial în viaţă (...). Manifestarea spiritului de partid 
cere în primul rând ca scriitorul să nu se ferească a zugrăvi 
procesul luptei dintre vechi și nou (...). Spiritul de partid 
al scriitorului se manifestă în atitudinea pe care o ia față 
de ceea ce e nou în viaţă (...). Spiritul de partid se mani- 
festă în același timp prin justa înfățișare a primejdiei pe 
care o reprezintă vechiul, scriitorul educând masele în 

spiritul vigilenţei revoluționare. Înțelegerea problemei tipi- 
cului în lumina Raportului (...), are o importanţă vitală. 

De aceea discutarea acestei probleme, în coloanele ziare- 
lor și ale revistelor va ajuta pe scriitori și oamenii noștri de 
artă să-și însușească teoria marxist-leninistă cu privire la 
artă. 

În acest sens articolul semnat de academicianul 
G. Călinescu Unele probleme ale criticii literare în lumina 
Raportului tovarăşului G.M. Malencov la Congresul al XIX-lea 
al P.C.U.S. apărut în nr.7 (332) e un început la o dezbatere 
amplă a concluziilor pe care le trag scriitorii și oamenii 
de artă, în lumina lucrărilor Congresului al XIX-lea al 
PQI (e...) 

În legătură cu articolul din Contemporanul a apărut în 
revista Utünk un articol polemic semnat de Szabedi Laszlo. 
În articolul din Contemporanul acad. G. Călinescu arătase 
că literatura trebuie să înfățișeze conflictul dintre vechi și 
nou ce se desfășoară în conştiinţa unui individ, că omul 
este perfectibil pe baza victoriei vechiului asupra noului. 
Acad. G. Călinescu nu arătase că acest conflict din conștiința 
unui individ este reflectarea conflictelor sociale. De aici 
Utiink a ajuns la o serie de afirmaţii foarte grave. Astfel se 
atribuie acad. G. Călinescu idei pe care nu le-a exprimat, 
anume că omul este imperfect, că este supus unor con- 
tradicţii de neinlăturat, ajungându-se la concluzia falsă 
că în felul acesta este calomniat omul de tip nou. 

Articolul din Utiink mai conţine idei confuze, printre 
care și aceea că conștiința socialistă a omului înaintat nu 
este un rezultat al luptei împotriva ideologiei burgheze, ci un 
fenomen cucerit prin sine și de la sine, fără conflict social. 

Astfel de articole, ca acela din revista Utūnk, conținând 
teze greșite, lipsite de principialitate, sunt străine spiri- 
tului de partid în critica noastră literară. 

E necesar, totuși, să subliniem că pe lângă tezele juste 
care au adus o contribuţie la clarificarea unor probleme 
de critică literară, în articolul acad. G. Călinescu apărut 
în Contemporanul, există și o serie de formulări care vin în 

contrazicere cu teoria lenistă-stalinistă, în problemele lite- 
raturii și artei, cu tezele juste expuse de însuși acad. 
G. Călinescu (...). Sesizarea conflictelor se face, nu obser- 
vând în primul rând natura, în genere, așa cum recomandă 
acad. G. Călinescu, ci participând la viaţa socială (...). 

După acad. G. Călinescu oamenii prin natura lor sunt 
buni sau răi sau șovăielnici, nesinceri sau tenebroși. De 
aceea când autorul, exemplificând, înfățișează caracteris- 
ticile sufletești ale unui chiabur rezultă limpede că ele pot 
foarte bine aparţine unui negustor din vremea feudalis- 
mului, unui funcționar slugarnic în vremurile noastre (...). 

Din întreaga argumentare s-ar putea înţelege că acad. 
G. Călinescu admite eternitatea caracterelor omenești, 
despărţirea lor în caractere pozitive și negative, existenţa 
unui tablou, a unei scheme caracterologice, independente 
de condiţiile istorice (...). 

Personajele marilor capodopere ale literaturii universale 
sunt viabile și astăzi pentru că scriitorii au știut să întruchi- 
peze trăsăturile tipice ale caracterelor, determinate de o anu- 
mită societate, de o anumită clasă sau categorie socială (...). 

Transformările sociale produc simple mutații, ele revo- 
luționează pur și simplu conștiința oamenilor. Chiar în 
epoca construirii socialismului și comunismului, caracte- 
rele oamenilor simpli nu pot fi comparate în mod static (...). 

Înțelegerea a ceea ce înseamnă exagerarea conștientă, 
reliefarea figurii, are o deosebită importanţă pentru reflec- 
tarea tipicului în literatură. Academicianul G. Călinescu 
înțelege prin exegerarea conștientă în primul rând îngro- 
șarea la un personaj a unei trăsături fiziologice sau sufle- 
tești de amănunt, accidentale (...). După acad. G. Călinescu, 
Caragiale, ingroșând pe alocuri la Caţavencu unele acci- 
dente (sentimentalism, galanterie, o anumită probitate în 
necinste) a dat personajului un «nescio quid personal», 
indefinit, fugind astfel de media statistică. A reduce exage- 
rarea personajului la un «nescio quid personal» particular, 
inseamnă tocmai a pierde din vedere reflectarea esenței 
forței sociale respective, a aluneca în observaţie statistică. 

Caragiale a ingroșat personajul lui Caţavencu nu prin 
sentimentalism sau probităţi în necinste ci prin carica- 
turizarea unor trăsături negative tipice, care îl fae-să fie 
odios, reprobat de către cititor (...). Lipsurile articolului 
acad. G. Călinescu nu anulează aportul pe care articolul 
l-a adus la discutarea problemei tipicului la noi în ţară. Fără 
indoială că aplecarea consecventă a esteticii marxist-leni- 
niste va ajuta pe omul de cultură, pe militantul pentru 
pace și progres care este acad. G. Călinescu să aducă un 
aport și mai mare la creaţia noastră literară”. 


x 


Intervine în discuție G. Călinescu, făcând și o analiză 
concretă a manifestării tipicului în poezia lui Eugen Frunză, 
secretar al Uniunii Scriitorilor. Articolul este însoţit de 
următoarea notă a redacţiei: „Cu privire la cauzele care 
determină durabilitatea operelor de artă clasice socotim 
că, după însăși propunerea autorului, problema urmează 
a fi mai departe analizată. Este necesar de a preciza că, 
așa cum ne arată marxism-leninismul, nu există categorii 
sociale eterne ; desigurcă nu poate fi vorba de o contradicţie 
intre caracterul istoric al unui tip literar și valabilitatea 
lui de-a lungul a mai multor orânduiri sociale, în sfârșit 
că noţiunea de «fond omenesc stabil» folosită de acad. G. 
Călinescu, trebuie precizată în așa fel, încât să se prevină 
orice interpretare idealistă de felul concepţiei despre eter- 
nitatea trăsăturilor moralei omului”. 

„Dezbaterea asupra problemei tipicului — incepe 
G. CĂLINESCU” - a luat o proporţie interesantă și eu 
cred că e folositor acum să trecem la analize pe obiect. 
Mulţumesc călduros tov. Ion Mihăileanu pentru că într-un 
număr recent al Contemporanului a respins chipul absurd 
cum cineva a răstălmăcit articolul meu Unele probleme... 
precum și pentru amenitatea observaţiilor pe care le face 
acolo unde crede a se deosebi de mine. De fapt, în aproape 
majoritatea cazurilor, gândesc ca tov. Mihăileanu. Totuși 

întâmpinările sale sunt binevenite, întrucât îmi dovedesc 
că niciodată nu trebuie să renunţ la silinţa de a da cea 
mai mare limpezime ideilor și-mi oferă prilejul să refor- 
mulez unele puncte care-mi vor fi utile în explicaţiile ce 
vor urma (...). 

Mulţumindu-i tov. Mihăileanu că m-a făcut să văd 
nevoia de a aduce aceste explicări, rugându-l cu toată 
sinceritatea să-mi destăinuie nedumeririle sale asupra 
propoziţiilor ce i se par neclare, ca să înlăturăm orice 
confuzie, remarc că există un singur punct în articolul 
său pe care nu l-am asimilat și care constituie o problemă 
serioasă și anume aceea a eternului artei. Tov. Mihăileanu 
zice: caracterele nu sunt eterne. Și eu spun la fel. Dar tot 
d-sa scrie mai jos : «personajele marilor capodopere ale lite- 
raturii universale sunt valabile și astăzi pentru că scriitorii 
au știut să întruchipeze trăsăturile tipice ale caracterelor 
determinate de o anumită clasă» (...).” 


* 


Mult mai substanțială, atât teoretic cât și aplicativ, 
este intervenţia lui Ovid S. CROHMĂLNICEANU?! : „O înţe- 
legere justă a problemelor tipicului nu e posibilă fără 
lămurirea rolului exagerării conștiente în arta realistă. 
Precizând că «în concepția marxist-leninistă, tipicul nu 
înseamnă nicidecum o medie statistică, ci corespunde 
esenței fenomenului social-istoric dat», tovarășul Malencov 
arată că «exagerarea conștientă, reliefarea figurii, nu exclude 
tipicul, ci îl scoate în evidenţă și îl subliniază într-un mod 
mai deplin»(...). 

De aceea Gorki spunea că nu se mănâncă găina cu 
pene cu tot și că pentru a scoate la iveală tipicul, faptul 
brut trebuie curăţat de noianul elementelor nesemnifica- 
tive, lipsite de capacitatea de a oglindi esența fenomenelor 
social-istorice. De aceea tot Gorki scria: «Eroul nostru 
real, viu, omul care crează cultura socialistă este cu mult 
superior, cu mult mai mare decât eroii nuvelelor și romanelor 

noastre. În literatură el trebuie să fie înfățișat și mai tare 
și mai strălucitor : aceasta nu este numai o cerinţă a vieţii, 
dar și a realismului socialist, care trebuie să gândească 
ipotetic, iar ipoteza - invenţia — este soră bună cu hiperbola 
„exagerarea”». Necesitatea exagerării conștiente, a reliefării 
figurii în vederea sublinierii tipicului, decurge pentru artis- 
tul realist din însăși concepția sa asupra raporturilor dintre 
artă și realitate. Reliefând, îngroșând, el urmărește tocmai 
reflectarea profundă a vieţii (...). Lucrări literare ca Ogoare 
noi de Aurel Mihale sau Noul oraș de Ștefan Andrei ilus- 
trând efectele aplicării teoriei «tipicului ca o medie statistică 
oarecare» estompează de fapt trăsăturile esenţiale ale feno- 
menelor, diminuează forţa și dramatismul faptelor vieţii. 
Ca şi teoriile naturaliste, concepțiile care identifică tipicul 
cu o medie statistică oarecare, duc la o artă lipsită de 
putinţa reflectării adevărului vieții. La baza ei stă în fond 
tot obiectivismul burghez (...). 

Exagerând, îngroșând anumite trăsături în făurirea 
chipului Mamei Gorki a văzut mai adânc, mai în profunzime 
realitatea (...). Caragiale a urât lumea burghezo-mo- 
șierească, a fost adânc convins că în cadrul ei necinstea, 
fărădelegea, prostia, mișelia sunt însușiri preţuite, care 
garantează ridicarea pe scară socială. Spre a arăta cât 
mai clar aceasta a exagerat conștient trăsăturile unora 
dintre personajele sale. Pe Agamiţă Dandanache, de pildă, 
l-a făcut cretin și zaharisit, adică mai incapabil decât 
Farfuridi (...). În literatura realismului socialist, problema 
exagerării conștiente capătă o însemnătate deosebită (...). 

Artiștii care aplică metoda realismului socialist au posi- 
bilitatea să exagereze în mod conștient, să înfiereze diferite 
aspecte ale vieţii cu scopul de a reda perspectivă viitoru- 
lui (...). În perspectiva devenirii, artistul realist socialist 
reliefează mai profund și adevărata față a vechiului 5 
Unii interpretează însă mecanic, simplist aceste idei. Pentru 
ei exagerarea conștientă în arta realismului socialist, se 
reduce la o simplă anticipare a faptelor, (...) a exagera 
conștient după ei înseamnă a deforma lucrurile, a le înlocui 

pur și simplu cu reprezentările lor viitoare. O asemenea 
interpretare este deosebit de primejdioasă pentru că des- 
chide larg calea «corectării» (...). Roadele nefericite ale unor 
asemenea concepţii se pot cunoaște în felul cum unii dintre 
scriitorii noștri înţeleg să redea perspectivă viitorului (...). 

Tipic în acest sens e epilogul romanului Temelia de 
Eusebiu Camilar ; trâmbiţi răsună în văzduh, vântul poartă 
muzici de hore şi la răsărit, și la apus, se înalţă steaguri 
«mai sus decât pomii și acoperișurile». 

Nuvela În pragul primăverii de Aurel Mihale sfârșește în 
aceeași manieră: «Privirile lui se prinseră de steagurile 
futurate...» (...). 

În unele poeme foarte valoroase ca În satul lui Sahia de 
E. Jebeleanu, imaginea vieţii în Gospodăria agricolă de 
stat a fost astfel «înfrumuseţată» încât dacă n-ar apare și 
câţiva chiaburi decorativi la sfârșit am putea crede că 
oamenii despre care poetul vorbește (...). 

«Scrieţi adevărul» i-a îndemnat în repetate rânduri pe 
scriitori tovarășul Stalin (...). 

A privi problema exagerării conștiente ca un simplu 
procedeu, a o rupe de concepția artistului înseamnă a 
deschide larg porțile formalismului. Dar a o reduce numai 
la o problemă de atitudine în faţa vieţii (...) înseamnă de a 
face de asemenea o greșală gravă [...). 

O însemnătate capitală pentru reliefarea figurii eroilor 
o are conflictul în care aceștia sunt antrenați. Ideea operelor 
lipsite de conflict generează în serie literatura ștearsă, 
cenușie (...). Zdrobind asemenea conceptii, indicaţiile tova- 
rășului Malencov ne explică de ce personalităţi puternice, 
viguros conturate, se definesc mai ales într-un conflict 
dramatic, oglindesc în adâncime contradicţiile vieţii (...). 
Numeroase figuri expresive din noua noastră literatură se 
definesc în modul cel mai viu tot în momentele încordate, 
decisive. Să ne gândim, de pildă, la scena în care Lazăr de 
la Rusca stă singur în faţa asasinilor săi (...). Un contrast 
izbutit analog îl folosește Dan Deșliu în reliefarea figurii 
bătrânului Remus (Minerii din Maramureș) (a). 


155 


Literatura în totalitarism 1952-1953 


Există însă și destule lucrări în care puterea aceasta de 
a construi o figură tipică și de a o reliefa prin alte figuri 
suplimentare se dovedește absentă. În Cumpăna luminilor, 
in Noul oraș sau în partea referitoare la viaţa muncitorilor în 
Oțel și pâine de pildă, în locul unui personaj tipic, des- 
coperim diferite fragmente care ar fi trebuit să-l compună”. 


Dacă adăugăm și articolul-fluviu : Tipicul şi esenta feno- 
menelor social-istorice de N. Tertulian??, cam aceasta a 
fost aria dezbaterii tipicului ; a fost, desigur, menţionată și 
experiența sovietică, în special a lui Gorki, prin contri- 
buţiile lui S. Damian” şi N. Moraru?*. A fost si o opinie din 
inima laboratorului de creaţie „aparținând, adică, unui 
scriitor, lui Petru DUMITRIU? „La disputa în curs la noi, 
asupra problemelor tipicului în literatură, contribuţia scriito- 
rului cu tezaur de observaţii și constatări adunate de-a 
lungul experienţei sale, poate fi deosebit de folositoare. În 
orice artă există așa numitele «secrete» ale meseriei (...). 
Un asemenea «secret» sau mai bine, o problemă care merită 
să [ie analizată în dezbaterile literare, este aceea a indi- 
vidualizării noului în-opera literară. Operația de sesizare a 
tipicului în viaţă poate fi mai mult sau mai puţin inten- 
ționată. Putem îi siguri că Homer nici nu știa ce este aceea 
tip sau tipic, și că numai datorită geniului său artistic, a 
sesizat cum face în «Odiseea», tipul corăbierului aventurier 
Ulise, tipul sclavului agricol, Eumen, tipul sclavei oarecum 
legată printr-o viaţă întreagă de robie în casă - Euricleia — 
și zeci și sute de alte figuri ale vremii lui (...). În măsura în 
care aceasta este o chestiune de talent, discuţia nu are 
prea mare rost. În măsura însă în care orice talent poate 
fi educat, perfecţionat, influenţat, merită să spunem unele 
lucruri ce pot fi folositoare. Unul din ele ar fi că la noi, în 
redacţii, la Uniunea Scriitorilor, la edituri, unii critici literari 
și apoi unii scriitori, încurcă adesea cele două laturi indi- 
solubil legate intre ele ale tipizării: generalizarea lor și 

individualizarea. Chiar și autorul acestor rânduri a susținut 
în cadrul ultimei dezbateri plenare o părere greșită, potrivit 
căreia cele două aspecte ar fi două momente succesive. În 
cadrul discuţiilor s-a arătat însă convingător că ele sunt 
două laturi ale actului motor uman. La noi nu se știe 
adesea destul de limpede că generalul trebuie exprimat 
printr-un personaj extrem de individualizat. Să luăm un 
exemplu : Primarul din Revizorul lui Gogol e semnificativ 
pentru o anumită categorie socială. Totuși el are toate 
nuanțele psihologice, toate particularităţile de caracter, 
de înfățișare și de costum ale unor inși anumiţi (...). 

Se vede din aceste câteva observaţii importanţa extra- 
ordinară a individualizării, a contopirii ideii generale cu 
un om sau cu o situaţie strict individuală, ce uneori poate 
fi chiar rară, mai greu întâlnită (...).Am respectat noi, 
scriitorii literari, acest adevăr? Nu întotdeauna, și nu 
destul. Există o frică de individualizare sau o stângăcie în 
a individualiza la creatori, iar la redactori, critici și alți 
militanţi pe tărâmul literaturii, o frică de a accepta o 
individualizare curajoasă, originală a eroilor. De aceea se 
merge uneori spre șablon, spre zugrăvirea aproape identică 
a unui «tip» fără caractere individuale sau cu trăsături 
individuale specifice, neadâncite. Tipul de tânără odraslă 
a burgheziei în agonie: aceeași eroină, sub trei nume 
diferite și realizată cu izbânzi variabile apare în Iarba rea 
piesa lui A. Baranga, și în romanele lui N. Jianu și Petru 
Dumitriu. Activistul de partid, muncitorul care conduce 
organizația de partid pe un șantier apare fără o individuali- 
tate bine precizată (...). Cum se manifestă individualizarea 
esenței fenomenului social, în poezie ? Ca cititor de poezie, 
și cu toate rezervele cuvenite, aș vrea să arăt un aspect al 
problemei. În opera fiecărui poet al nostru se manifestă 
intr-o anumită măsură esenţa fenomenului social de azi. 
Dar prin ce e strict individuală poezia poeţilor noștri? Prin 
faptul că ea se exprimă prin personalitatea fiecăruia dintre 
ei (...). Există la mulţi critici literari o anumită tendinţă de 
a nu respecta această individualitate. Urmează primejdia 

ca toţi poeţii să se asemene între ei, adică cel mai cumplit 
șablon literar. Or noi nu vrem asta. Ar fi oare bine ca toţi 
poeţii noștri să semene, adică să aibă toți și felul de a vedea 
lucrurile ca Dan Deșliu și Eugen Frunză? Să ne întrebăm: 
ce-ar fi dacă toate poeziile ar semăna între ele? (...) Tipicul 
se va exprima într-o contopire desăvârșită a ideii celei mai 
limpezi cu forma cea mai măiestrit individualizată”. 

Dar, chiar dacă suflul teoretic despre noile dimensiunii 
ale tipicului n-a fost foarte puternic și emulativ, în schimb 
demonstrarea aspectelor ne-tipice în literatura, realist-so- 
cialistă în special în proză, va fi ocupația predilectă a 
criticii literare în acest an. 

Aria cenușiului în proză 


Pe filiera Malencov, cuvintele cenușiu-monoton-plicticos 
au făcut carieră în comentariile critice ale anului 1953. Ele 
desemnau aspectele netipice, lipsite de elocvenţă ideologică, 
fiind opuse celor tipice, adică aspectelor vii, dramatice, 
veridice, eficient-formative din sfera artisticului. Așa cum, 
prin 1950 toate neajunsurile poeziei au primit un nume: 
proletcultism, în acest an „cenușiul” înglobează toate slăbi- 
ciunile de care s-a făcut vorbire până acum : erou șovăielnic, 
palid, șters, fad ; schematism, naturalism, formalism, ma- 
nierism, scris de mântuială, monoton, neconvingător ș.a. 

O primă panoramă a aspectelor cenușii, recte netipice, 
face Scînteia în redacţionalul? citat în primul capitol al 
acestei părţi, reprodus și în Viata românească? În același 
număr, Mihai Gafiţa?* interpretează câteva scrieri, amen- 
dându-și unele opinii anterioare pe motiv că, iniţial, n-a 
sesizat cenușiul din scrierile respective. 

Dincolo de reușite — pe larg expuse - o nuvelă a lui 
Ștefan Andrei păcătuiește și ea de „prezenţa cenușie și 
schematică a unor acţiuni și personaje”, scrie M. GAFIȚA?, 
Și mai departe: „În colecţia Ogoare noi(Editura Tineretului) 
a apărut de curând nuvela lui Ștefan Andrei Spre șantier. 
Nuvela urmărește drumul pe care-l parcurge un tânăr, 
fost argat la chiabur, ajuns apoi muncitor pe șantier (...). 

Viaţa șantierului este prezentată foarte palid, în culori 
idilice ; sunt pagini care abundă în platitudine și mono- 
tonie. Autorul nu a reușit să creeze o imagine realistă a 

dușmanului de clasă, în figura lui Petculescu, magazinerul — 
care e zugrăvit în mod neprecis, când doar ca un simplu 
birocrat, când ca un sabotor conștient (...). Autorul a pre- 
zentat în mod simplist acţiunea dușmanului pe șantier, a 
«expediat-o» creând iluzia profund dăunătoare că pe un 
șantier al socialismului lucrurile se petrec neted, ușor (...). 

Ștefan Andrei vădește, în general, în scrisul său o lipsă 
importantă asupra căreia trebuie să se gândească adânc 
(...). Reiese din cele spuse până acum că, având lipsuri 
însemnate mai ales în ce privește prezența cenușie și 
schematică a unor acţiuni și personaje, nuvela Spre șantier 
dovedește totuși o serie de calităţi reale, mai ales în sesi- 
zarea unor trăsături autentice, convingătoare ale perso- 
najului principal, tânărul Landru. De aceea trebuie arătat 
că este nejustă critica apărută în Scinteia tineretului, 
într-o cronică semnată de Mihail Lupu. Autorul cronicii — 
la adăpostul unor observaţii critice întemeiate — exagerează 
lipsurile nuvelei ajungând până la urmă să declare că 
aceasta este lipsită de valoare [...). 

Este clar că articolul întitulat greșit O nuvelă care dena- 
turează chipul tânărului constructor al socialismului nu-i 
„poate ajuta lui Ștefan Andrei în creaţia sa, deoarece croni- 
carul formulează obiecţii dogmatice care pot deruta pe 
scriitori (...). 

Ştefan Andrei are încă multe de învăţat, scrisul său e 
abia în formare, dar autorul dă dovadă de reale însușiri, 
care pot fi dezvoltate numai prin muncă serioasă, prin 
studiu aprofundat”. 


+ 


Primul roman al hidrocentralei, Cumpăna luminilor de 
N. Jianu, a apărut iniţial, în serial, în Viata românească, în 
1951 ; atunci, critica literară a salutat evenimentul, dând 
și o serie de sfaturi; în anul următor apare în volum, fiind 
distins cu premiul de Stat cl.Ill; în anul 1953, în lumina 
tipicului, respectivul roman apare preponderent în 

exemplificări negative ; nici în urma dezbaterii acestui roman 
cu cititorii, acesta nu apare într-o lumină mai favorabilă. 
O sinteză a acestor probleme face Ovid S. Crohmălniceanu 
în Scinteia într-o cronică literară. (Rara avis, faptul ! Căci 
de ani de zile n-am mai întâlnit această rubrică în oficiosul 
comunist ; dar orice lucru are un început, căci, sporadic, 
rubrica va mai găzdui intervenţiile lui Paul Georgescu“, 
Petru Dumitriu”!, în afara aceleia a omului casei: Sergiu 
Fărcășan)*?2. 

Așadar, citim în cronica literară a lui Ov.S. CROHMĂLNI- 
CEANUS%: 

„Operă valoroasă, inspirată de prefacerile adânci prin 
care trece viața oamenilor muncii din ţara noastră, Cum- 
păna luminilor pornește de la un aspect concret pentru 
îndeplinirea sarcinilor planului de electrificare (...). 

Cititorul urmărește cu emoție și admiraţie operația grea 
a transportului conductelor barajului, îndrăzneala, iscu- 
sința și abnegaţia șoferilor care poartă încărcătura prețioasă 
a camioanelor, la o înălțime ameţitoare. Cu o îndreptățită 
înfrigurare e urmărită și montarea cablului de înaltă ten- 
siune, escaladarea muchiilor de stâncă (...). 

Autorul reușește să lumineze multe din resorturile morale 
care determină asemenea acte de eroism — noua atitudine 
faţă de muncă (...). În astfel de scene apar figuri de oameni 
ai muncii cu trăsăturile lor morale noi, cu avântul, cu 
dragostea de viaţă și hotărârea care-i caracterizează. Așa 
e, de pildă, Costache Spânu [...). 

Pagini izbutite, scrise cu un vizibil talent, cuprinde 
opera și sub raportul descrierii peisajului sălbatic în care, 
pas cu pas, omul își afirmă stăpânirea (...).În bună măsură, 
romanul reușește să ilustreze prin câteva imagini suges- 
tive-procesul complex al formării unei noi intelectualități : 
cea mai mare parte din personajele principale ale cărţii 
sunt ingineri și tehnicieni (...). 

Romanul are meritul deosebit de a fi zugrăvit cu putere 
tipul unui primejdios dușman de clasă. Autorul știe să 
scoată în evidenţă smerenia ipocrită a părintelui Cartobius 
care întreținea discuţii «culte» despre umanismul catolic (...). 

Toate acestea explică interesul viu cu care masele largi 
ale cititorilor au primit romanul, aprecierea pozitivă pe 
care și-a câștigat-o în rândurile lor. Textul tipărit în Viața 
românească a fost de aceea distins cu Premiul de Stat cls. 
a Il-a pentru proză. Totodată însă, în consfătuirile cu 
autorul, mulţi cititori apreciind meritele romanului, i-au 
adus și o seamă de critici juste. Cerinţele și gusturile 
maselor de oameni ai muncii sunt în continuă creștere și 
literatura trebuie să ţină seama de aceste cerinţe și să 
meargă înaintea lor. Din păcate, pentru editarea în volum, 
autorul nu a ţinut seama de critici (...) 

Discutarea lor e cu atât mai necesară cu cât ridică 
probleme de care se izbesc în munca lor și alți scriitori. In 
primul rând, felul în care sunt zugrăvite câteva personaje 
principale — în special bătrânul inginer Gașpar și Anca 
soţia inginerului Bunea ilustrează foarte limpede o atitu- 
dine inconsecventă a artistului faţă de eroii săi (...). 

Lipsa de combativitate îl impinge pe autor în afara sferei 
tipicului. N. Jianu înfățișează adesea obiectivist dușma- 
nul, nu așa cum viaţa ne-a învăţat să-l cunoaștem, ci așa 
cum dușmanul însuși încearcă să se prezinte. 

Imaginea deformată a modului în care se desfășoară 
procesul luptei de clasă e accentuată și de felul nesatis- 
făcător în care sunt zugrăviți oamenii cei mai înaintați de 
pe șantier. În general, ei sunt înfățișați ca niște fiinţe cu o 
viaţă sufletească extrem de săracă (...). 

Deși asistăm la nenumărate ședințe de partid, rolul 
partidului, izvorul puterii comuniștilor, nu apare în carte. 
Reușește oare autorul să ne arate că Mladin, secretarul 
organizaţiei de partid de pe șantier are tăria să infrunte cu 
succes imensele greutăţi ale construcţiei? Recunoaștem 
oare în el pe unul din miile și miile de oameni minunaţi 
despre a căror dragoste de viaţă, iscusinţă, elan, spirit de 
organizare, vorbesc în fiecare zi mereu alte înfăptuiri ? 

Întorcând ultima filă a romanului, cititorul nu se poate 
declara convins de asta (...). 

Deoarece în caracterul lui Mladin nu sunt reliefate 
trăsături ale omului înaintat, eroul nu reușește să se afirme 

ca o personalitate puternică, bine conturată, care să tre- 
zească admiraţie și simpatie, ci rămâne o figură ștearsă (...). 
În general, trebuie spus că adesea la rădăcina acestor 
păreri stă neincrederea în bogăţia morală a omului nou, 
neîncrederea în frumuseţea realităţii, în forţele creatoare 
ale poporului (...). 

Lipsește, în general, din roman o intrigă clară, solidă, 
după a cărei dezlegare logică, firească - pe baza unei 
probleme sau a unui grup de probleme puse de viață - 
autorul să conducă la desfășurarea acțiunii. Narațiunea 
se risipește uneori în episoade lăturalnice (...). | 

Cauza acestor slăbiciuni artistice stă tot în necunoaște- 
rea adâncă a vieţii, a problemelor pe care le ridică [e 

Spre deosebire de alţi scriitori, care au dobândit succese 
în această privință, autorul nu a înțeles pe deplin ce 
înseamnă însușirea creatoare a exemplului sovietic. În 
romanul lui N. Jianu găsim din păcate transpuneri meca- 
nice ale unor situaţii din neuitatul roman al lui Leonid 
Leonov, Soti. Aceste asemănări sunt atât de vizibile încât 
autorul s-a simțit obligat să preîntâmpine impresia neplă- 
cută a cititorului, silindu-și unul din eroi să constate 
singur asemănările situaţiei sale cu aceea a unor perso- 
naje din Soti (...)”. 


E] 


În scurtă vreme, într-un editorial, Scinteia3 trece în 
revistă opere literare educative, dar și opere dăunătoare 
pentru „masele largi ale oamenilor muncii”: 

„Nu este deloc întâmplător faptul că între cele mai valo- 
roase, cele mai realizate opere ale literaturii noastre noi se 
află cele care înfățișează viața și lupta clasei muncitoare. 

Scriitori ca Petru Dumitriu, Dan Deșliu, Mihail Davidoglu 
au înfățișat în diferite lucrări figuri convingătoare de mun- 
citori înaintați, lupta plină de avânt a clasei muncitoare 
pentru construirea socialismului. Al. Jar, N. Moraru și 
Aurel Baranga, Cezar Petrescu și M. Novicov evocă cu 

succes în scrieri ale lor episoade ale luptei eroice pe care 
clasa muncitoare a dus-o în trecut. Asemenea opere sunt 
cunoscute și iubite de mase largi ale oamenilor muncii și 
exercită asupra lor o puternică influenţă (...). 

Uneori au apărut chiar lucrări dăunătoare, care pre- 
zintă clasa muncitoare într-o lumină falsă, cum ar fi Poveste 
de dragoste de Ieronim Şerbu, Cântecul uzinei de Cella 
Serghi, sau volumul de nuvele Din cremene nouă de Maria 
Rovan (...). Este necesar ca portretul moral al muncitorului 
înaintat să fie înfățișat în toată bogăţia și adâncimea lui 
sufletească [...). 

Există, de asemenea, la unii scriitori, cum ar fi N. Jianu, 
părerea dăunătoare că se pot «descurca» în acest domeniu 
complex și fără o pătrundere a problemelor construcţiei 
socialiste”. 


+ 


Orientată serios cu fața spre literatură, Scînteia dez- 
văluie alte Căi neprielnice creației literare descoperite de 
Paul GEORGESCU” în urma citirii revistei clujene Alma- 
nahul literar: : 

„De la o vreme, cititorii observă cu nemulțumire in 
multe din materialele din Almanahul literar o îndepărtare 
de viaţa și problemele actuale ale poporului nostru, unele 
tendințe dăunătoare. Să răsfoim împreună ultimele numere 
(5,6,7) ale acestei reviste (...). 

Unul dintre poeţii cei mai talentați și mai activi ai 
revistei este A.E. Baconsky. Atunci când, dându-și seama 
cât de mult mai are de învățat, Baconsky s-a apropiat de 
viaţă și a lucrat cu seriozitate, el a dat poezii valoroase care 
au dovedit talentul său, posibilitățile sale de dezvoltare. Din 
nefericire însă, Baconsky crezând pesemne că el cunoaște 
îndeajuns viața, s-a depărtat de ea și a început să publice 
versuri scrise într-un stil alambicat, menit să acopere 
necunoașterea vieţii și lipsa de idei. 

În ciclul de șapte poezii care cuprind impresii dintr-o 
călătorie în R.P. Bulgaria, cititorul se aștepta să afle ce 
simt și ce gândesc azi oamenii din republica prietenă, 
cum arată azi această ţară (...). În poezia Manifest nu 
pătrunde setea de viaţă și avântul de luptă al tineretului 
din ţările capitaliste și din întreaga lume [...). 

În poezia Rutină Baconsky înfierează versurile cenușii 
și plate care mai apar în reviste. El se fereşte însă să 
precizeze că aceste versuri se găsesc tocmai la poeţii care 
se rup de viaţă (...). 

Lipsuri asemănătoare se manifestă și în unele lucrări 
în proză publicate de Almanahul literar din Cluj. 

In nuvela Pasagerii de pe corabia beată Mircea Zaciu 
își propune să satirizeze moravuri înapoiate din lumea 
universitară (...). 

Cititorul este neplăcut surprins de modul în care M. Zaciu 
înfățișează activitatea unui întreg institut de cercetări 
științifice (...). Satira lui M. Zaciu trezește -într-o oarecare 
măsură - repulsie pentru anumite aspecte nesănătoase 
care mai dăinuie încă în viaţa unor intelectuali (...). 

Şi alte nuvele ale lui M. Zaciu au fost criticate, dar 
critica n-a dat roade până acum. Cauza principală a acestor 
lipsuri constă în greșita îndrumare pe care M. Zaciu o pri- 
mește în cadrul redacției Almanahul literar din Cluj (...). 

Tot o greșită îndrumare a primit şi tânărul începător 
Pavel Aioanei. În nuvela Absolvenţii sunt redate scene din 
viaţa elevilor (...). | 

Comitetul de partid al regiunii Cluj, care nu s-a sesizat 
de o serie întreagă de greșeli de ordin ideologic ale redacţiei 
almanahului trebuie să dea colectivului redacţional un serios 
ajutor în orientarea sa. O răspundere însemnată o poartă 
Uniunea Scriitorilor care nu s-a preocupat îndeajuns — 
atât prin secretariatul său cât și prin filiala sa de la Cluj — 
de indrumarea ideologică a revistei”. 

Deși intransigentul colaborator al Scinteii, cheamă comi- 
tetul regional de partid să îndrepte „greșelile ideologice”, 
pare-se totuși că motivul pentru care, de câteva luni, 
Almanahul era în vizorul criticilor din capitală a fost mult 
mai terestru. Adică: în numărul 5, Almanahul publică — 
într-o mai veche idiosincrazie a clujenilor - un articol critic 
al lui A.E. Baconsky la adresa unor poezii ale lui Eugen 
Frunză, publicate în Viața românească. Aceasta (revista), în 
numărul proxim, prin pana lui Mihai Gafiţa, face o radio- 
grafie a neajunsurilor liricii publicate în revista clujeană. 
Meciul Viaţa românească-Almanahul literar, Cluj continuă ; 
căci acesta din urmă, în două numere la rând, deși într-un 
context mai larg, revine la atitudinea critică față de E. 
Frunză, menţinându-se pe poziţii (în nr.6), iar în nr.7 
dezvăluind prezenţa scrisului de „mântuială” și în critica 
literară promovată de Viața românească nu numai în proză, 
cum ar fi, de exemplu, un articol al lui N. Moraru, găzduit 
de Viaţa românească. Până la urmă, arbitrează Scînteia și 
am văzut cum, prin pana (degetul arătător) al lui Paul 
Georgescu, 

Urmează autocritica Almanahului literar” : 

„Colectivul redacţional al revistei Almanahul literar a 
analizat cu toată seriozitatea în spirit critic și autocritic 
articolul apărut în Scînteia - Căi neprielnice creației liter- 
are — și concluziile dezbaterii organizate la Cluj de către 
Uniunea Scriitorilor în zilele de 3 și 4 oct. a.c. A reieșit cu 
acest prilej, după cum semnala și articolul din Scinteia și 
totodată vorbitorii care au participat la dezbatere, că în 
ciuda succeselor înregistrate de revistă de la apariţia ei 
incoace, ultimele numere prin câteva din materialele publi- 
cate se abat în mod primejdios de la linia unei orientări 
sănătoase în literatură, alunecând pe panta apolitismului, 
a concesiilor făcute spiritului artei formaliste și în ultimă 
instanţă procedeelor literaturii decadente burgheze. 

A reieșit astfel la iveală că în sectorul beletristic al revistei 
predomina în ultima vreme o căutare cu orice preţ a origina- 
lităţii care a dus, datorită izolării crescânde de realitate și 
de problemele cele mai importante ale construirii socialis- 
mului, la lucrări a căror caracteristică era o falsă origina- 
litate, înlocuirea unor șabloane de circulaţie în literatura 
noastră, cu altele, mai vechi sau mai noi — a căror repunere 
în circulaţie dădea la un moment dat iluzia «noului». La 
rădăcina acestui fenomen trebuie văzută în primul rând 
izolarea despre care vorbea articolul din Scînteia și, firește, 
o practică greșită ce începea să se manifeste la unii poeţi 
ai Almanahului literar, și care trebuie lichidată în germene. 
Este vorba de o practică greșită în lupta contra șabloane- 
lor, cu un cuvânt — o practică greşită în ceea ce privește 
lupta împotriva rămășițelor proletcultismului din litera- 
tura noastră. Încercând să ducem lupta contra platitudinii 
și mediocrităţii șablonului și schemei, contra literaturii 
neconvingătoare, noi am căzut uneori în greșala de a căuta 
căi «aparte» în combaterea acestor deficiențe, izolându-ne 
de fapt, în mod primejdios, de lupta comună ce se duce în 
țara noastră, pentru o literatură combativă, pătrunsă de 
spirit de partid, și de o înaltă valoare artistică. Iată, simpli- 
ficat, raționamentul acestei atitudini: despre stahanoviști 
s-au scris destule lucrări slabe; noi să scriem mai bine 
despre frământările spectaculoase ale micilor burghezi 
capricioși și mărunți, iar pentru a nu pune lozinci în gura 
vreunui erou care s-a ivit printre ei — hai mai bine să nici 
nu aducem în acțiune vreun asemenea erou (M. Zaciu, 
Pasagerii de pe corabia beată); sau: a cânta în poezie 
bucuria și elanul tineretului este greu, fiindcă multe poezii 
slabe au circulat pe tema aceasta - hai mai bine să sondăm 
ingrijorarea, exasperarea, macabrul, de care se însoțește 
in genere imaginea războaielor. Pe calea aceasta s-a stre- 
curat insă, fără voia noastră, îndoiala de însuşi succesul 
imensei bătălii pentru pace dusă azi de milioane de oameni 
de pe întregul glob (A.E. Baconsky, Manifest). 

De această rupere de viaţă se resimt în ultima vreme 
toate sectoarele revistei. Poezia din ultimele numere este 
copleșită de exprimarea confuză a unor sentimente nici 
ele pe deplin clarificate. Astfel sunt poeziile Manifest de 
A.E. Baconsky, Tinerii oaspeți și Cântec de primăvară de 
V. Felea și Romanță de Aurel Rău -— invadate de locuri 
comune și de un lirism superficial ; sau unele poezii despre 
Bulgaria ale lui A.E. Baconsky, în care este evidentă incapa- 
citatea de a vedea imaginea grandioasă în plină transfor- 
mare a noii Bulgarii. În ce privește rondelurile lui 
A. Gurghianu, autorul recurge la această formă fixă, fără 
ca ea să fie în vreun fel cerută de conţinutul de idei 
exprimat — de altminteri și confuz. 

Tot astfel în proză, greșita orientare a scriitorilor a dus 
la precumpănirea aspectelor negative ale vechiului, pre- 
zentate cu simpatie, în detrimentul elementului pozitiv 
(Pavel Aioanei, Absolvenţii), ajungându-se chiar la situația 
ca aspectele vechiului să invadeze întreg câmpul vizual al 
autorului, împiedicându-l să vadă în sectorul realitate 
prezentat eroul pozitiv, forţele noului și semnificaţia lor 
revoluţionară (Mircea Zaciu, Pasagerii) (...). 

Această slăbire a spiritului de partid se face simțită tot 
atât de puternic în paginile de critică ale revistei, unde au 
fost neglijate constant problemele esenţiale ale creaţiei 
literare din momentul de faţă: discuţia despre tipic, pe 
baza preţioaselor învățături ale tovarăşului Malencov [...). 

Acestui scăzut nivel teoretic al sectorului de critică, i se 
adaugă atitudinea negativă, de lichidare uneori, manifes- 
tată într-o serie de cronici literare privind opere realizate 
ale literaturii noastre tinere: cronica lui E. Naum despre 
Oameni de azi de Lucia Demetrius sau consideraţiile mini- 
malizante ale lui D. Florea-Rariște asupra unui poem de 
valoarea lui Bălcescu de E. Jebeleanu. Dar principala 
greșeală a criticii Almanahului literar a fost încercarea de 
teoretizare a acelor poziţii dăunătoare, false, manifestate 
in unele creaţii ale Almanahului literar și a căror analiză 

am făcut-o mai sus. Aceasta e cazul articolului lui Dan 
Costa, Poezii de dragoste, publicat în nr. 7 al revistei (în 
nr. 6 -n.n.). Nimeni nu neagă acestui articol o serie de 
afirmaţii juste. Dar poziţia de pe care e scris, arată indi- 
ferenţa și uneori chiar disprețul autorului pentru «mărun- 
tele» (după părerea lui) strădanii ale poeților noștri de a 
crea o poezie nouă. 

Cauzele acestei atitudini dăunătoare sunt clare: în 
redacția revistei Almanahul literar s-a făcut o rupere cres- 
cândă a scriitorilor de viață și de problemele pe care le 
ridică la tot pasul în fața noastră, astăzi, în condiţiile 
construirii unei noi societăţi (...). 

Analizând aceste lipsuri, colectivul redacţional a trecut 
hotărât la lichidarea lor, luând în acest sens o serie de mă- 
suri menite să îmbunătăţească activitatea revistei, precum : 
asigurarea condiţiilor favorabile pentru toţi redactorii în 
scopul unei permanente legături cu viaţa; organizarea 
unor deplasări sistematice în orașele Ardealului în vederea 
descoperirii și îndrumării noilor talente ; strângerea legă- 
turilor dintre redacţie și colaboratori, dintre revistă și 
cititori (prin organizarea de discuţii, șezători etc.); întă- 
rirea activităţii în colectiv a redacției, în vederea unei cât 
mai bune îndrumări date colaboratorilor revistei, pentru 
îmbunătățirea materialelor ce urmează să apară”. 


Ei 


Cu precizarea că menționăm în note câteva din nuvelele 
sau schițele lui Mircea Zaciu”, al cărui debut în proză a 
fost găzduit de Flacăra în 1948, să citim acum poezia lui 
A.E. Baconsky Rutină (în Almanahul literar nr.6/1993), 
căci nu suntem deloc în afara subiectului anunţat în titlu: 


Poezii cuminti și cenușii, 
Exerciţii școlărești mărunte ! 


Crești, incepi, deprinzi și tu să scrii... 
Vine iarna ~- pletele-s cărunte. 


202 


Literatura în totalitarism 1952-1953 


Din antologiile mai vechi 

Râd în hohot numele uitate, 
Tânărul cu vată în urechi 

De la capăt drumul iar străbate. 


Noapte. Biata lună s-a deprins 
Ca o oaie blând să pască cetini, 
Parcă vrea s-ajute dinadins 
Veșnic unei rime la „prieteni”. 


Creanga-n arbori freamătă arar, 
Nimeni nu te-ascultă niciodată, 
Dragostea o cauti în zadar, 
Fetele la geamuri nu se-arată. 


„Vrere dârză” — limbă-nțepenită, 
„Crâncen gând” — baloane de săpun! 
Cu uscata, vechea recuzită 

Stihuri noi, zadarnic, nu se spun. 


Poezii cuminti, gândire-nceată 
Chiot gol, elan contrafăcut ! 
Pasărea măiastră niciodată 

Nu se-ntoarce-n sbor înspre trecut. 


Dimineaţă. Lumea-n drum spre muncă 
Te-a citit ivit pe undeva, 

Numeni ne te cheltuie, te-aruncă, 
Putrezit de viu în lumea ta. 


Stelele s-au stins - nu le-ai văzut? 
Pentru tine nu vor mai apare; 
Pasărea măiastră, spre trecut 

N-a zburat nicicând și n-o să zboare. 


Cântăreț cu vată în urechi, 
Trece coasa-n ierburi — cine bate? 
Din antologiile mai vechi 
Råd în hohot numele uitate. 
203 

Dar să încheiem imaginea, fatalmente incompletă, a 
literaturii „cenușii, monotone”, cu una dintre cele mai 
cuprinzătoare radiografii pe tema dată, întreprinsă de Eugen 
CAMPUSS, sugerând cititorului lectura în note?’ şi a altor 
completări, inclusiv din domeniul criticii literare. 

„Se mai scriu încă și astăzi lucrări cenușii, monotone, 
care năpădesc redacțţiile revistelor și editurilor, lucrări pe 
care redacţiile le resping în marea lor majoritate, dar 
dintre care unele izbutesc totuși să se strecoare prin filtrul 
insuficient al unei critici neprincipiale și ajung astfel să 
vadă lumina tiparului. | 

Semnificativ este faptul că tocmai eroii cei mai înaintați — 
comuniștii — și îndeosebi activiștii din posturi de răspun- 
dere — sunt adeseori figuri relativ palide, șterse (...). Așa se 
întâmplă chiar cu unii eroi din opere valoroase, cum ar fi 
Sofronie din larbă rea de Aurel Baranga, Muntean din 
Cetatea de foc de Mihail Davidoglu, Voicu și Maxim din 
Orașul nou de Ştefan Andrei, etc. : Scriitorii pun pe acești 
eroi să intervină brusc într-un moment hotărâtor al acţiunii, 
cum însă până atunci aceste personaje rămăseseră în 
afara acţiunii, cum nimic nu justifica intervenţia lor hotă- 
râtoare, ne aflăm, de fapt, în faţa unui procedeu artificial, 
care reeditează într-o formă modernă vechiul expedient, 
«deus ex machina» (...). | 

Sunt cazuri când un anumit conflict este transportat 
mecanic dintr-o carte într-alta, construindu-se subiecte 
similare, numai cu minimale modificări de rigoare, dată 
fiind schimbarea decorului, a mediului (...). 

Așa de pildă, multe dintre cărţile care înfățișau până 
acum viaţa satului erau croite după următorul șablon 
«patentat»: în familia unui ţăran muncitor existau neînţele- 
geri. Bărbatul vrea sau afirmă că vrea să intre în colectivă ; 
soția nu vrea, sau soţul pretinde numai că soţia nu vrea 
să intre în colectivă. Toate greutăţile se datoresc svonurilor 
chiaburești. Intervine secretarul de partid, sau un alt 
comunist, pentru a-l lămuri pe șovăielnic. Intervine miliția 
pentru a aresta pe chiaburii care sunt puși numaidecât de 

autor să dea foc la ceva și să ucidă ceva. Și totul se încheie 
cu bine; șovăielnicii se dumiresc și intră în colectivă. 

Eroii sunt, de asemenea, asemănători între ei, marionete 
confecționate după șablon, nu oameni vii, precis individuali- 
zaţi, care să exprime esenţa forței sociale respective (...). 

Semnificativ, prin frecvenţa cu care apare în scrisul 
multor prozatori, este și alt personaj: bătrânul sfătos și 
cu vederi înaintate. Îl întâlnim în numeroase schițe, în 
nuvele, în romane ca Temelia de E. Camilar, Trandafir de la 
Moldova de I. Istrati etc., adesea uzurpând - prin bună- 
voinţa autorului — locul de element motor în desfășurarea 
intregii acţiuni. 

Palide și neconvingătoare sunt și unele figuri de duș- 
mani de clasă. Alături de personaje ca Kesze (Brazdă peste 
haturi), Ghioceoaia (Desfășurarea), care, fiecare în felul 
său, exprimă cu putere esența forţei sociale respective, 
mai întâlnim în literatura noastră și persoane negative 
șterse, tipice. Mai întâlnim încă chipuri de sabotori relativ 
nepericuloși, care acționează cu metode simpliste și mereu 
aceleași (La cea mai înaltă tensiune de Nagy Istvan), chiaburii 
care nu fac altceva decât răspândesc zvonuri, dau foc la o 
arie, sau ucid (...). 

Șablonul ia uneori forma autorepetării. Tendinţa de a 
se repeta pe sine însuși, de pildă, în scrisul lui Victor 
Tulbure. Prea adesea - îndeosebi în poeziile mai vechi — 
întâlnim, fie că sunt cerute sau nu de conţinutul de idei, 
steagurile care flutură în vânt, holdele de aur și alte ima- 
gini sărbătorești, care, prin unilaritatea lor, dau o imagine 
falsă despre realitatea vieţii noastre plină de dramatism și 
arată înclinarea poetului de a rezolva problemele pe linia 
minimei rezistenţe, înlocuind viața adevărată printr-un 
șablon idilizant. 

N. Tăutu a izbutit să redea dramatismul vieţii, înfăţi- 
șând eroismul soldatului de tip nou din armata noastră 
populară (...). Totuși, unele poezii se aseamănă între ele, 
au aproape același punct de plecare, aceeași desfășurare 
și același final. Pentru a caracteriza situaţiile și personajele, 

poetul recurge adesea la aceleași considerații, la aceleași 
formule, la aceleași cuvinte. 

În Contemporanul, Mihu Dragomir a publicat poezia 
Intră tractoristu-n glii. În volumul său de versuri apărut 
anterior, există o poezie întitulată Mitraliera. Împrejurările, 
locul, personajele surit altele. Într-o parte este vorba de 
un tractorist care ară ogoarele, în cealaltă de niște copii 
care se joacă. Şi totuși, șablonul își face apariţia, nu poți 
să-l treci cu vederea. 

Tendinţa de a se repeta pe sine însuși — cu toată origi- 
nalitatea căutată — din unele poezii ale talentatului poet 
A.E. Baconsky a fost mai demult remarcată și combătută. 
Aceleași situaţii, aceleași atitudini, aceleași imagini, ace- 
leași cuvinte chiar, se repetă la nesfârșit. Multe din poeziile 
lui Baconsky cuprind următoarea formulă compusă în 
mod inevitabil din câteva elemente, peisajul cu «atmosferă», 
poetul la fereastră privind lumea filosofând -— la persoana 
întâia — despre scurgerea timpului etc. (...). 

Care sunt cauzele care duc la acea oglindire palidă, 
cenușie, monotonă care ia pe alocuri forma crasă a șablo- 
nului? (...) 

Din formulările unor poeţi, prozatori sau critici la Plenara 
din martie a Uniunii Scriitorilor și în alte împrejurări, ; 
rezultă că ei concep procesul de creaţie ca având două 
faze succesive distincte. Una, în care scriitorul face aceeași 
operaţie ca și omul de știință, trece de la cunoașterea 
sensorială la noţiuni și legi abstracte. Apoi, o a doua fază, 
în care scriitorul umple aceste scheme abstracte cu mate- 
rialul viu al vieţii, căutând un aspect concret individual care 
să ilustreze acea schemă abstractă obținută anterior (...). 
Dar arta înseamnă redarea generalului prin particular. 
Spiritul de partid trebuie să se manifeste, deci, în dezvă- 
luirea «esenței fenomenului social istoric dat», prin imagini 
concret individuale, vii și expresive, capabile să exprime 
deplin esenţa forței sociale respective. 

Nesocotirea generalului, duce în mod direct la naturalism, 
la imagini care falsifică realitatea, la lucrări greșite ideologic 

ca Timpii de aur de Ben Corlaciu, Întâmplări pe Călmățui 
de Eusebiu Camilar, Soarele răsare în Deltă de Vladimir 
Colin, Răscoala iobagilor de Ton Mușat etc. 

Nesocotirea particularului duce în mod direct la sche- 
matism, la imagini neconvingătoare care nu îndeplinesc 
nici ele cerinţele tipizării în artă (...). 

În articolul Despre mărunțișurile vieții în literatură, cri- 
ticul sovietic I. Pitlear atrage atenţia asupra importanţei 
pe care o au chiar și unele așa-zise «amănunte» în operele 
literare (...). 

Și la noi unii scriitori au disprețuit importanţa unor 
atari «amănunte», socotind că e sub demnitatea eroilor 
lor, oameni de «tip nou», să se preocupe de probleme 
«meschine» ca locuinţa, îmbrăcămintea, mâncarea, sala- 
riul etc. 

Dar chiar atunci când un poet a îndrăznit să vorbească 
despre așa ceva, s-a găsit câte un critic care să-l pună 
imediat la punct. Așa s-a întâmplat, de pildă, de curând 
cu poezia Taina de Cristian Sârbu. Nu este cazul să discu- 
tăm aici valoarea poemului, dar este cert că ceea ce l-a 
supărat pe Dan Costa (Almanahul literar, nr.2/1952) și 
l-a îndemnat să asvârle cu nemiluita săgețile «nimicito- 
rului» său sarcasm, este tocmai faptul că poetul a cutezat 
să introducă în lucrare amănunte «triviale», cum ar fi: 
socotelile tatălui cu privire la greutăţile suplimentare pe 
care le va aduce necesitatea de a hrăni încă o gură, grija 
de a da soţiei gravide o porție suplimentară etc. 

Deși relativ mai rar întâlnită, există în literatura noastră 
și situaţia contrară aceleia de care vorbea I. Pitlear. A. Mihale, 
de pildă, notează întotdeauna cu deosebită precizie tot 
felul de amănunte cu privire la condiţiile materiale. Așa 
procedează în Ogoare noi, în Judecata etc. În această din 
urmă lucrare, de pildă, ajunge la un moment dat să pre- 
cizeze numărul bicelor din legăturile aduse de chiabur 
acasă. La ce folosește așa ceva? Mai cu seamă că, în 
situația dată, precizarea e ciudată, neverosimilă deoarece 
cu puțin mai înainte ni se spusese că nici măcar chiaburul 

nu ştia cite bice sunt acolo, le luase așa, cu grămada, ca 
să-și plaseze banii” (...). 

În articolul său, acad. G. Călinescu menţiona faptul că 
noțiunea de caracter nu trebuie înțeleasă metafizic, ci ca 
niște «valori sociale, în raport strâns cu influenţa mediului». 
Totuși - așa cum rernarca just I. Mihăileanu — în dez- 
voltarea ulterioară a ideilor sale, G. Călinescu alunecă 
intr-o anumită măsură pe această pantă (...). 

Într-adevăr, «a cunoaște inseamnă a generaliza». Dar 
care este acest «general», care este acea «categorie întreagă» 
al cărei esenţial trebuie dezvăluit în primul rând? Tipo- 
logia «etern-umană» sau clasa socială? 

Ce-i drept, anumite trăsături morale sunt relativ persis- 
tente. Oameni irascibili și bănuitori, oameni ipocriţi și 
interesaţi, oameni leneși, dispuși să viseze planuri inutile 
și irealizabile etc., au existat și vor mai exista (...). 

Există în teoria și practica scriitoricească a multora un 
fel de listă, tacit acceptată, cuprinzând însușirile ce se pot 
«atribui» fiecărei categorii sociale. Așa, de pildă, pentru a 
ne întoarce la o observaţie făcută mai înainte, un erou 
pozitiv care să se preocupe de câștigul obţinut prin munca 
sa, sau să-și dorească o locuinţă confortabilă și frumoasă ; 
o femeie cu vederi înaintate, atașată clasei muncitoare și 
care să fie preocupată de o îmbrăcăminte estetică fru- 
moasă, elegantă — așa ceva ar însemna pentru unii scriitori 
o abatere de neconceput de la «lista» pomenită. Când atari 
însușiri apar în cărțile acestor scriitori la câte un personaj, 
putem fi siguri de la început că acesta va fi un dușman de 
clasă sau un element descompus. Atât de convinși sunt 
acești scriitori că atari trăsături sunt posibile numai la 
personaje negative, încât odată ce le-au atârnat aceste 
firmulițe indicatoare, ei se culcă liniștiți pe-o ureche, soco- 
tind că poziţia de clasă a fost precizată destul de clar și că nu 
mai e nevoie de nici un efort suplimentar din partea lor. 

Scriitorii care procedează astfel, refuzând eroilor pozi- 
tivi dreptul de atari preocupări și rezervându-le în exclusi- 
vitate personajelor negative, se lasă influenţaţi de concepția 

mic-burgheză, reacționară, care consideră socialismul ca 
o egalizare absolută a tuturor oamenilor, prin transformarea 
lor într-o masă cenușie, prin nivelarea cerinţelor la stan- 
dardul cel mai jos, pe bază de asceză și renunțare la orice 
veleități personale spre mai bine, spre mai frumos (...). 

Scriitorii care distribuie însușirile pe clase sociale după 
acea listă tacit acceptată de care pomeneam mai sus, nu-și 
dau seama că prezenţa unei anumite însușiri nu consti- 
tuie definitiva clasare a personajului într-o categorie sau 
alta, ci abia punctul de plecare al unei caracterizări ce 
urmează a se face prin acumularea dalelor necesare (...). 

Cutezanţa lui Caţavencu, de exemplu, este cutezanța 
șantagistului și a demagogului care, într-un regim bazat 
pe jaf, corupţie, demagogie își croiește drum spre putere 
prin arme potrivite acestui regim (...). Și aceasta tocmai 
pentru că autorul izbutește ca, prin intermediul particu- 
larului, să reliefeze generalul, prin cutezanţa de un anumit 
tip a lui Caţavencu, să redea o caracteristică a unei întregi 
clase sociale. 

Cutezător este și Mihai Buznea din Pentru fericirea 
poporului. Cutezanţa lui este însă aceea a omului crescut 
de partid, a omului care, bazat pe învăţătura marxist-leni- 
nistă și pe politica partidului știe precis pentru ce scop 
înalt luptă, știe care este drumul care duce la ţintă, știe că 
„această ţintă va fi atinsă cu siguranţă, oricât s-ar zbate 
dușmanii (...). 

În redarea aceasta vie a generalului prin particular, 
fiecare situaţie, fiecare gest, fiecare amănunt chiar, iși are 
prețul său dacă este semnificativ, dacă serveşte acestui scop. 

În Desfășurarea, Marin Preda, prin câteva amănunte 
concrete, arată drumul parcurs de personaj. Când a intrat 
pentru prima oară în camera organizaţiei de partid, Ilie 
Barbu a rămas nehotărât la ușă și-și învârtea stângaci 
pălăria, neștiind ce să facă cu ea. A intervenit Anghel, 
secretarul, i-a luat-o din mână și a asvârlit-o pe dulap, 
acolo unde erau și pălăriile celorlalți. A doua oară când 
vine la organizaţie, Ilie Barbu își aruncă singur, cu un gest 


209 


Ana Selejan 


hotărât, pălăria pe dulap. Notaţiile acestea, în aparenţă «de 
amănunt», dezvăluie în mod viu frământarea de la început 
a lui Barbu, trăsăturile care-l caracterizează ca individ în 
acest moment, sfiala, modestia, energia încă nedescă- 
tușată, și relevă transformarea care s-a produs cu acest 
personaj (...). 

Dar cel mai strălucit exemplu din literatura noastră îl 
constituie fără îndoială Mitrea Cocor, erou atât de viu și 
puternic individualizat, încât cititorii din lumea întreagă 
l-au îndrăgit ca pe un prieten apropiat, cu care-ţi place să 
te întâlneşti mereu, să-i asculţi la nesfârșit vorbele de 
duh, pline de tâlc adânc. Și totuși, dragostea lui de viaţă, 
humorul lui sunt acelea ale ţărănimii sărace, iar drumul 
lui Mitrea Cocor este totodată drumul istoric al acestei 
țărănimi, care de veacuri suferă și se revoltă, dar care 
numai sub conducerea clasei muncitoare găsește calea 
spre rezolvarea, pe cale mii Ad. coif a năzuinţelor ei 
dintotdeauna”. 


Petru Dumitriu nu mai este singur 


Afirmația din titlu vrea să spună că, de prea mulţi ani, 
încă din 1949, dincolo de inerentele și convenţionalele 
remarci critice, Petru Dumitriu era singurul prozator de 
succes; desigur, mai era și Sadoveanu, dar notorietatea 
acestuia era atât de tacit acceptată, de subinţeleasă și de 
firească, încât nici nu mai trebuia demonstrată; așa se 
explică şi relativ puţinele comentarii pe marginea noilor 
sale cărți apărute din 1949 încoace; căci ce rost era să 
constați de mai multe ori același lucru, clar și limpede, ca 
orice evidenţă și certitudine? Deci să-l izolăm pe Mihail 
Sadoveanu într-o paranteză. 

Petru Dumitriu rămâne astfel și mai singur printre 
prozatori, prea mulţi prozatori, cei mai mulţi tineri, care 
combăteau pe frontul realismului socialist. Îl distanţau de 
majoritate două atribute vizibile : talentul literar și pato- 
sul ideologic; pathosul - cum ar zice G. Călinescu. Mulţi 
trăitori din vreme vor fi avut talent; dar, nedublat de 
cealaltă dimensiune, n-au avut ce să facă cu el; foarte 
mulți scriitori au dovedit că au o bună orientare ideologică; 
un timp au rezistat, condiţia era suficientă, dar rezultatele 
le știm, le-am înșirat până acum pe câteva sute de pagini. 
Petru Dumitriu a știut să-și valorifice cele două calităţi, 
una nativă, alta dobândită, scriind mult: proză, reportaj, 
comentarii, mereu prezent în publicaţiile de mare tiraj, în 
viaţa obștei scriitoricești, pe piaţa cărții în ţară și străinătate, 

mereu în inima timpului său, în care s-a implicat așa cum 
i se cerea: cu vigilenţă, pasiune și receptivitate. 

La sfârșitul anului 1952 apare a doua ediţie a romanului 
Drum fără pulbere; comentatorii rețin, în unanimitate, 
strădania și efortul autorului de a reface romanul în lumina 
observaţiilor și sugestiilor făcute la prima ediţie. Să citim 
doar două opinii, una aparținând unui ideolog activ al vremii 
sale, Silviu Brucan, alta a unui estet, bine familiarizat cu 
mișcarea ideilor literare: G. Călinescu; ambii ajung la 
aceeași concluzie : puţine din creaţiile momentului slujesc, 
cu atâta eficienţă și curaj, comandamentele ideologice ale 
timpului. 

S. BRUCAN“: „Înlăturând o serie de personaje inutile 
din prima ediţie, care nu erau atrase în conflictul principal 
al cărţii și apăreau pe șantier ca niște figuranţi pe care 
nu-i puteai deosebi unul de altul, Petru Dumitriu a con- 
centrat trăsăturile lor în persoana câtorva eroi. Figurile 
acestora au dobândit astfel mai multă profunzime (...). «Forța 
și însemnătatea artei realiste — spunea tov. Malencov — 
constă în aceea că ea poate și trebuie să descopere și să 
scoată la iveală înaltele calități sufletești și trăsăturile 
pozitive tipice ale caracterului omului simplu, să creeze în 
culori vii chipul său artistic, demn de a fi exemplu și 
obiect de imitare pentru oameni» (...). 

Organizaţia de partid a Canalului este înfățișată într-o 
continuă ofensivă politico-organizatorică ; munca ei se 
desfășoară potrivit unui plan de acţiune metodic, încât ai 
tot timpul sentimentul că lupta dintre nou și vechi ce se 
desfășoară pe șantier, dușmanul de clasă și rămășițele 
trecutului sunt condamnați la o pieire inevitabilă în fața 
marșului invincibil al elementelor comuniste. 

Figura comunistului, omul de avangardă, luptător pa- 
sionat, plin de curaj și abnegaţie pentru victoria construcției 
Canalului este zugrăvită în persoana lui Maftei Niculae, 
eroul principal al romanului (...). 

Legătura cu masele este izvorul forţei comuniștilor. 
Maftei este mereu în mijlocul muncitorilor, stă la sfat cu 

ei, caută să le afle gândurile, să le cunoască frământările, 
să se apropie de ei [...). 

Interesantă este activitatea pe care o desfășoară Maftei 
printre intelectualii tehnicieni de pe șantier: Savin, șeful 
șantierului, inginer vechi, capabil și cinstit (...), 

Maftei dă o luptă neobosită, sistematică, plină de tact 
și de pătrundere psihologică pentru a alunga din conștiința 
inginerului Savin scepticismul mic-burghez și neincrederea 
în reușita construcției (...). 

Cu o mare forță surprinde Petru Dumitriu scenele în 
care comuniștii sunt puși în față cu dușmanul. 

Înlăturând în bună măsura lipsurile existente în această 
privință la prima ediţie, care făceau ca Mateica, dușman 
al clasei muncitoare, să fie prezentat cu mijloace mai vii, 
mai expresive față de Maftei, Petru Dumitriu a reușit să 
zugrăvească forța morală pe care li-l dă comuniștilor 
conștiința superiorității cauzei lor, imbogăţind chipul lui 
Maftei, analizând cu fineţe psihologică gândurile lui și 
metodele cu ajutorul cărora îl prinde pe Mateica într-un 
cleşte neiertător (...). 

Lui Mateica și ciracilor săi, scriitorul le-a adăugat pe 
inginerul Raica, spion în solda imperialiștilor, strecurat 
într-un post de conducere în Direcţia generală a șantieru- 
lui. Plin de ură de moarte faţă de clasa muncitoare, cos- 
mopolit până în măduva oaselor, Raica știe însă să-și 
mascheze sentimentele (...). 

Munca creatoare, conștientă, însuflețită de spiritul între- 
cerilor socialiste, se află în centrul romanului Drum fără 
pulbere. 

Emulaţia pe care o creează întrecerea socialistă între 
oameni, tendința de a depăși neincetat realizările anterioare, 
de a sfărâma normele învechite și a introduce norme noi, 
este zugrăvită de autor cu mare vioiciune [...). 

Capitole întregi din cartea lui Petru Dumitriu sunt închi- 
nate muncii libere, creatoare, a oamenilor care s-au descâ- 
tușat din lanţurile exploatării și și-au dezdoit spinarea, 
muncind cu fruntea sus și cu bucurie pentru sine, pentru 
patrie. 

Un merit esenţial al celei de a doua ediţii a romanului 
Drum fără pulbere este înfățișarea într-o lumină justă și 
cu deosebită forţă artistică a rolului tovarăşului Gheorghe 
Gheorghiu-Dej în construirea canalului. 

Îndrăzneala de concepţie a partidului — marele construc- 
tor, caracterul departe văzător al acţiunilor pe care le inițiază, 
scopurile măreţe la realizarea cărora cheamă poporul sunt 
înfățișate cu putere în roman, îmbogăţindu-l din punct de 
vedere ideologic și dăruindu-i acea perspectivă largă care 
lipsea primei ediţii (...). 

Evident că faţă de o carte mare și exigenţele sunt mari. 
Or, trebuie spus că ediţia a Il-a a romanului Drum fără 
pulbere are încă o serie de lipsuri — unele din ele destul de 
serioase [...). 

Cum cea mai serioasă lipsă rămâne încă modul cum 
este înfățișat principalul erou pozitiv al romanului, Maftei 
şi alți comuniști - problemă care se dovedește a fi pentru 
Petru Dumitriu ca și pentru alţi ACER, nerezolvată în 
mod satisfăcător (...). 

Cum ar putea avea însă pe de-a- iza li un asemenea 
sentiment cititorul romanului Drum fără pulbere când 
Maftei - muncitor oţelar și secretarul organizației de bază 
a secției oţelărie de la un mare combinat siderurgic — fiind 
scos din producție şi trimis ca organizator de partid al 
unui șantier de la Canal, o muncă cu aspecte radical 
schimbate pentru el, se transformă peste noapte într-un 
perfect organizator de șantier care rezolvă cu siguranţă 
deplină toate problemele și face față noii situaţii fără prea 
mare efort? Oare așa se petrec lucrurile în viaţă ?(...) 
Chipul lui Maftei este «înfrumusețat» în sens nerealist, 
nedialectic, nu numai din punct de vedere al experienţei 
muncii de partid — ci și din punctul de vedere omenesc (...). 

O altă problemă pe care o ridică romanul lui Petru 
Dumitriu este problema înfrăţirii multilaterale a oamenilor 
înaintați — nu numai în activitatea lor în producţie sau 
obștească, ci în toată varietatea relaţiilor lor sociale, în 
toată gama de preocupări și sentimente (...). 

În ciuda lipsurilor semnalate, Drum fără pulbere este o 
carte plină de forță mobilizatoare și educativă. 

Drum fără pulbere îndeplinește o cerință fundamentală 
pusă în fața noii literaturi - aceea de a nu fi numai o 
lectură interesantă, captivantă, ci și o carte din care citito- 
rul să înveţe cum să muncească, să trăiască și să lupte. 

Cartea lui Petru Dumitriu este una din cele mai valo- 
roase creaţii ale noii literaturi românești (...)”. 


+ 


G.CĂLINESCU*®! își începe comentariul continuând dis- 
cuția din precedentul său articol publicat în Contemporanul, 
menționat de noi în capitolul despre problemele tipicului 
(vezi nota 20 și contextul): „Problema ridicată de redacția 
Contemporanului în nota la articolul meu Discuţii și analize 
literare, cu privire la durabilitatea operelor de artă clasice, 
este dintre cele mai importante și n-am putea continua 
dezbaterea noastră fără să ne înţelegem provizoriu asupra 
chipului de a pune chestiunea. Eu am zis că «în artă este 
ceva durabil și am pomenit de un «fond omenesc stabil». 
Prietenii mei admit valabilitatea tipului literar de-a lungul 
«mai multor orânduiri sociale». Însă asta am voit să spun 
și eu. Prietenii mei se tem de termenul «etern» deoarece, 
conform marxism-leninismului «nu există categorii sociale 
eterne». Fără îndoială. Însă cuvântul «etern» folosit de 
publiciștii sovietici, nu e luat în accepţie metafizică. Iată 
ce scrie I.G. Astahov: «Secretul eternității artei constă în 
obiectivitatea veridicului ei (...)». 

G.F. Alexandrov ajunge la aceiași încheiere: «tov. Stalin 
a spus măreţele și înțeleptele cuvinte: „Numai poporul 
este nemuritor, restul e trecător...”. Fapt este că operele 
progresiste de seamă ale literaturii și artei, care oglindesc 
veridic experienţa și viața maselor populare, sunt și ele 
nemuritoare. Ele nu pot fi legate numai de condiţiile sociale 
în care au apărut, deși ele nu pot fi înțelese fără să se ţină 
seama de aceste condiţii (...)». 

Cu toate astea, nu păcătuim de idealism când desco- 
perim relaţii stabilite între fenomene, raporturi necesare. 
Natural, stabilitatea este și aici relativă, comandată de 
legea mai generală a devenirii prin contradicție. Știința și 
literatura sunt «cunoaștere» numai în măsura în care există 
o ordine în lumea relativă a fenomenelor (...). 

Fiindcă a venit vorba de durabilitatea înfăptuirilor ome- 
nești, găsesc cu cale a spune câteva cuvinte despre romanul 
construcţiei, luând ca exemplu Drum fără pulbere în ediția 
a doua. Nu voi face o recenzie a acestei cărți. 

Petru Dumitriu e om tânăr cu spiritul pregătit uma- 
nistic, care a început să-și exercite condeiul în maniera 
adevărațţilor artiști, copiind clasici, căutând a surprinde 
măreţia gestului elin. Realismul lui are o originalitate 
dublă: studiul vieţii și al artei (...). 

Părerea mea este că un factor important într-un astfel 
de roman al omului care construiește socialismul este 
natura. Romanul ingineresc este o varietate de Dichtung, 
o epopee narând lupta între stăruința ingenioasă a omului 
și sublimitarea inerţiei fizice sau a forțelor oarbe. 

Omul e în război cu lutul, cu calcarul, cu apa, cărora 
vrea să le dea formă sau o mișcare regulată sau utilă. Deci 
un personaj esenţial este planul construcţiei care trebuie 
să domine toate peripeţiile cărții până ce devine realitate 
fizică. Titlul ales de Petru Dumitriu, Drum fără pulbere este 
foarte frumos și de o transcriere mai aproape de concret a 
termenului abstract «canal». Scriitorul avea de preparat în 
prealabil două cartoane mari: viziunea actuală a unei 
porţiuni a Dobrogei, uneori dezolantă, colboasă, în general 
aridă și viziunea «drumului fără pulbere» de mâine, cu ţăr- 
murile înverzite, cu digurile, cu uzinele, orașele sale. Autorul 
evocă realitatea viitoare, realismul său presupune deci o 
puternică facultate de a proiecta trecutul în spațiu (...). 

Ideologic Petru Dumitriu a înţeles bine că, în ce privește 
rezistența de natură socială, ea va fi de două feluri: apa- 
tică sau apolitică ori conspirativ ostilă. Bătrânul profesor 
Lăzărescu, figură dintre cele mai simpatice în roman, 

alături de cea a lui Arcadie Alexeievici Maslennicov admiră 
știința sovietică și e un entuziast ţinut în loc de greutatea, 
mult corectată prin inteligenţă, de a se adapta condiţiilor 
politice noi (...). 

În prima parte a romanului, autorul a urmărit migraţia 
spre Canal ca spre un Klondike dobrogean, a tot soiul de 
oameni: chiaburi doritori de a câștiga bani, tineri nos- 
talgici ca tătara Sughiran, gonită de plictisul satului natal, 
un șofer fugit de frica urmăririi polițienești, entuziaști ca 
Juraşcu, îndrăgostiţi dorind a se întâlni și așa mai departe, 
în afara celor care vin pe șantier cu dorinţa vie de a 
înfăptui o operă socialistă. Multitudinea la început este 
eterogenă și acest procedeu este bun și ar fi fost dimpo- 
trivă o eroare dacă toţi ar fi venit chiuind (...). 

Definirea unui complex al taberei ostile este de ase- 
menea condusă cu inteligență. Din ea fac parte oameni 
aparținând claselor înlăturate, fiinţe intrate în putrefacție 
din punct de vedere moral, luptând să se organizeze în 
nădejdea unei izbânzi din afară. Mijloacele lor sunt pâinea 
mucegăită, mâncarea neindestulătoare și rea, lipsa apei 
potabile, salarizarea inegală provocând nemulţumire, arun- 
carea pământului excavat din nou în albia canalului (...). 
Și în tratarea altor personaje se remarcă uneori discon- 
tinuitate sau o prezenţă convențională de pură verbialitate. 
Maftei, spre exemplu, care trebuie să reprezinte conștiința 
cea mai înaltă și amplitudinea sufletească cea mai largă, 
intră uneori în penumbră sau în moliciune, ori în fine în 
loc să dea însuși exemplu viu al entuziasmului socialist 
se limitează la moralizări, devenind un soi de «raisonneur» 
și psihanalizator : «Ce nu spui unde este, bă Florică băă?; 
lo-te mă, Dunărea ; putorilor (...)». Nu mă sperie cuvintele 
și nu sunt pentru stilul expurgat. O vorbă grea spusă la 
vremea cuvenită poate defini excelent o situaţie. Vreau să 
atrag atenţia asupra unui principiu. Clasa muncitoare e 
inclinată înspre vorbirea sobră, dintr-un instinct sigur că 
imensitatea ţelurilor ei nu poate fi exprimată în limbajul 
familiar (...). De aceea niciodată vorbirea lui Maftei nu mi 

s-a părut mai realistă și mai frumoasă decât atunci când 
face imagini severe, renunțând la formalităţi (...) : «Ai încercat 
vreodată să înoți pe râu în sus? Eu încercasem când eram 
copil la noi acasă (...). Înotând împotriva firului apei, poți 
chiar înainta o bucată. După aia te biruie apa. Așa e și 
clasa muncitoare: ca un râu: cum e Bistriţa la noi, la 
munte...» (...)”. 


* 


Dar când se scriau aceste consideraţii, Petru Dumitriu 
nu mai era singur. I se alăturase, de câteva luni Marin Preda, 
prin publicarea nuvelei Desfășurarea, unanim acceptată 
ca o creație reușită, din timpul și pentru timpul său. 

Drumul acceptării creaţiei lui Marin Preda a fost lung și 
anevoios ; din 1947, când i s-au publicat primele fragmente 
de nuvele în Revista literară, până la volumul Întâlnirea 
din Pământuri (1948), până la Ana Roșculeţ (1949) nimeni 
nu-i contesta autorului o pecete a scrisului izbitoare: 
talentul. În alte vremuri, originalitatea imagistică, forța 
narativă ar fi fost suficiente ca să impună un nume. Acum 
nu ; îi lipsea prozei dimensiunea ideologică : dacă nu patos, 
măcar o orientare politică corectă. Şi îndrumătorii literari, 
cu mic cu mare, s-au întrecut în a scoate în relief această 
gravă lipsă, negând cvasi-unanim volumul din 1948 și 
unanim nuvela din 1949. 

Cu seriozitatea-i binecunoscută când e vorba de pro- 
priu-i scris, confruntat cu asemenea adversități, Marin 
Preda n-a putut trece cu ușurință peste această situaţie; 
a trecut chiar printr-o criză morală, dacă e să-l credem pe 
Petru Dumitriu, și-l credem. Trei ani i-au trebuit lui „monșer” 
să-și asimileze și cealaltă condiţie sine qua non pentru 
scriitorul român de după leatul 1948, timp în care a fost 
cu totul absent în peisajul literar. Și reușește prin Desfă- 
șurarea, modelul de nuvelă realist-socialist, pomenită elogios 
în furtunoasa plenară a scriitorilor din martie, medaliată, 
apoi, cu Premiul de Stat clasa a II-a. 

Cât s-o fi bucurat Marin Preda de succesul nuvelei, nu 
știm, dar Petru Dumitriu a jubilat, ne-a lăsat în această 
privinţă o dovadă scrisă ; înainte de-a o citi, să confirmăm 
adevărul afirmației acestuia că, la apariţia volumului 
Întâlnirea din pământuri, Petru Dumitriu este singurul 
care comentează preponderent pozitiv acest volum, făcând 
oarecum o notă discordantă în suita interpretativă a cro- 
nicarilor, fapt consemnat de mine în cartea Reeducare și 
prigoană. Intransigentul ideolog al revistei Flacăra — care 
era pe atunci Petru Dumitriu, nelansat încă în literatura 
realist-socialistă, a fost atât de încântat de un personaj 
din Întâlnirea din Pământiri, încât l-a împrumutat - e 
vorba de Miai - plantându-l în realitatea socialistă în 
povestirea 100 kilometri, pare-mi-se. 

Apoi, după apariţia nuvelei Desfășurarea, cel mai ambi- 
tios prozator (căci își propusese să scrie, cu toate înzes- 
trările sale, cronica socialismului, dar nu de pe poziţia 
neutră a cronicarului, ci de pe cea a artistului militant: 
combătând, înfierând, mobilizând la lupta de clasă, deci 
educând), dar și cel mai notoriu prin operă și prin influenţă 
politică, Petru Dumitriu a contribuit din plin la lansarea 
nuvelei și, implicit, a autorului ei. Căci a intuit distanţa 
dintre Marin Preda şi ceilalţi confraţi, împreună cu care 
construise până atunci faţa valabilă a prozei, nume atât 
de frecvent citate și citite de noi în bilanţurile oficiale și nu 
numai: N. Jianu, 1. Istrati, Ion Călugăru, Zaharia Stancu, 
Eusebiu Camilar, Dumitru Mircea, V.Em. Galan, Nagy 
Istvan, Al. Jar, Ion Pas, Horvath Istvan, Aurel Mihale ș.a. 
De aceea, de câte ori va avea ocazia, va completa tabloul 
realizărilor prozei realist-socialiste și cu naraţiunea lui 
Marin Preda. În plus face şi recomandări ori completări 
bio-bibliografice, interesante azi pentru istoricul literar. 
Asemenea recomandări au fost rare în publicistica lui 
Petru Dumitriu : în afara lui Marin Preda, a mai descoperit 
„talent și autenticitate” la prozatorul Remus Luca“? și la 
poeta Aurora Cornu, 

: Dar să revenim — devansând ordinea cronologică a comen- 
tariilor critice despre Desfășurarea - la opiniile de cititor 
ale lui Petru DUMITRIU“, căci ele conturează o imagine 
de ansamblu a evoluţiei „cazului” Marin Preda: 

„Unul din scriitorii noștri la care măiestria artistului 
ne pune în faţă probleme deosebit de interesante, este 
Marin Preda. Stăpânirea celor mai puternice mijloace de 
exprimare era vădită încă din primele lui opere. Deși această 
măiestrie este învăluită, ascunsă - tocmai pentru a da o 
cât mai covârșitoare impresie a vieţii, a realităţii. 

Apariţia lui Marin Preda în literatura noastră îmi aduce 
aminte de poveștile din O mie și una de nopți. Acolo, într-o 
adunare de târgoveţi din Bagdad, sau la un caravanserai 
din Basora, poate fi întâlnit un personaj tăcut, pe care 
nimeni nu-l ia în seamă, și îmbrăcat într-un burnus care 
nu-l deosebește cu nimic de oricare om al deșertului, de 
oricare neguţător din bazarul Bagdadului. Deodată, la un 
gest neînsemnat, burnusul se dă la o parte, și apar sub el 
straie strălucite: necunoscutul e însuși califul Harun, 
travestit în neguţător sau hagiu ; sau e un emir venit din 
insulele de mărgăritare ale Oceanului Indian. 

La fel l-am întâlnit eu pe autorul Desfășurării într-o 
seară din 1945, când, într-unul din amfiteatrele Univer- 
sității din București, câteva sute de studenţi ascultau 
recitări de poezie și lecturi în proză. S-a suit pe estradă un 
om tânăr, cu faţa frământată, care a citit «ca pe nimic», 
cum ar zice el, o poveste despre un salcâm. În cursul - 
povestirii, nevasta unui ţăran iese în prag: mică, grasă, 
cu mâinile în șolduri, «semăna cu o ulcică cu două toarte». 

Am ciulit urechea la comparaţia asta neașteptată, de 
un humor sobru, legat de adâncurile sale, cu universul 
țărănesc. Am ascultat cu atenție toată bucata, și mi-am 
dat seama că aveam de-a face cu unul din cei mai autentici 
scriitori care au povestit la noi despre ţărani. 

A urmat, în creaţia lui Marin Preda, Întâlnirea din 
Pământuri. S-a discutat despre momentele naturaliste, 
despre descrierile de aspecte brutale, aproape neomenești, 


220 


Literatura în totalitarism 1952-1953 


despre preocuparea pentru forme de conştiinţă inferioare, 
sau bolnave, pe marginea nebuniei, a disperării, a stărilor 
sufletești fără nume, neliniștitoare, întunecoase, la eroii 
unora din povestiri. Dar nu acelea erau elementele de 
viitor, germenii dezvoltării de mai târziu a scriitorului. Nu 
din Colina sau Calul, s-a dezvoltat autorul Desfășurării. În 
primele lui nuvele, alături de o vădită și puternică tendință 
spre naturalism, de un interes exagerat spre analiza psiho- 
logică a stărilor sufletești intunecate și bolnăvicioase, există, 
bine desenată, fizionomia unui puternic scriitor realist. 
Chiar în schiţele și nuvelele naturaliste există un element 
sănătos, așa cum există un element sănătos în însăși 
metoda naturalistă, la un Zola, la un Hemingway. Acest 
element este descrierea exactă, îngrijită, sobră, sugestivă 
a faptelor din realitate [...). 

Există un fapt cu totul demn de atenţie în nuvelele din 
Întâlnirea din Pământuri - mă gândesc la acelea cu un 
pronunțat caracter realist: În ceată, O adunare liniștită, 
Întâlnirea din Pământuri: și anume, claritatea cu care 
apare diferențierea socială a satului. 

Există dar multe figuri de chiaburi mai puternic și mai 
tăios reliefate, ca ale lui Beleagă, din prima nuvelă, sau a 
lui Mihai, din Adunarea liniștită (...). De altfel, Miai e un 
om sucit, complicat, căruia i-ar plăcea să-l umilească pe 
Paţanghel, și care are reacţii neașteptate, surprinzătoare, 
ce izvorăsc În fond tot din egoismul feroce, axă a carac- 
terului lui Miai. Dar nu de complexitatea lui e vorba, ci de 
felul cum scriitorul M. Preda, dând o imagine realistă a 
vieţii satului, s-a întâlnit în chip firesc cu concepţia clasei 
muncitoare cu privire la țărănime și problemele ei (...). 

Din nuvelele cu ţărani ale inceputului, s-a născut poves- 
tirea de două sute de pagini Desfășurarea. Încă de prin 
1945-46, sau mai inainte, când au fost scrise (bănuiesc) 
nuvelele, M. Preda arăta, în Ilie Resteu, în Paţanghel, în 
Beleagă, in Miai, că știe să vadă lumea nu cu ochii oricui, 
ci cu ochii lui Ilie Resteu și ai lui Paţanghel, ţărani mun- 
citori, iar primul de-a dreptul lipit pământului, exploatat, 

obligat să deție prin prestație de muncă în serviciile consă- 
tenilor. Chiaburul e studiat cu un ochi necruţător, dar din 
afară. Autorul vorbește prin glasul lui Ilie Resteu, sau al 
lui Pațanghel. 

De rândul acesta, se vorbește «dinăuntru!» lui Ilie Barbu. 
Ilie Barbu e mereu în scenă, drumurile lui sunt mereu 
urmărite de autor cantitativ, cel mai mare număr de pagini 
ii sunt închinate. El e personajul central, el e eroul. El 
câștigă simpatia și stima cititorului, pe el îl iubim, de 
soarta lui ne interesăm cel mai mult. ȘI e vorba de un tip 
de ţăran muncitor din anii 1950-51 (cel mai izbutit din i 
literatura noastră recentă). 

Desfășurarea e un pas înainte, un pas mare, față de 
primele nuvele (...). 

Totuși, Desfășurarea suferă de urmări ale crizei inutil 
de grave prin care a trecut autorul într-o fază a dezvoltării 
sale, criză marcată de scrierea nuvelei Ana Roșculeţ. Iată 
ce cred că s-a întâmplat și vom vedea apoi și urmările. 

Primele nuvele ale lui Marin Preda n-au fost preţuite la 
valoarea lor adevărată. Autorul acestor rânduri se mân- 
drește că a fost dintre cei dintâi care a recunoscut marile 
posibilități de dezvoltare ale scriitorului. Totuși, n-aveam 
pe vremea aceea îndestul simțul și înțelegerea pentru 
viziunea socială și pentru zugrăvirea caracterelor, de care 
era în stare M. Preda: le-am căpătat doar după ani de 
citire și meditare asupra operei lui Balzac și a clasicilor ruși. 
Nici critica literară însă n-a sesizat puternicile elemente 
realiste din primele nuvele și nu i-a arătat scriitorului 
drumul drept și ușor către realism deplin. Ea s-a limitat la 
a combate latura naturalistă a creaţiei lui, mergând până 
la a face un «caz demn de hulă și ocară din Ana Roșculeţ, 
nuvelă în care, dealtminteri, Preda e departe de a da 
măsura talentul său. 

Cred că urmarea a fost, din partea autorului, o preocu- 
pare deosebit de sârguincioasă, dar aproape exclusivă, 
pentru justa înțelegere a structurii social-politice din satul 
anilor 1950. De aici succesul din Desfășurarea. Dar tot de 

aici, o oarecare uscăciune a faptelor povestite. Nu vedem, 
in Desfășurarea, nici casele, nici drumul, nici pământul, 
nici copacii, nici animalele. Nu simţim, ca în primul volum, 
«căldura albă» a soarelui de vară, nici dacă satul «troznește 
de ger» (...). Lipsește numai o anumită rotunjire a dese- 
nului, o umbră de lirism cald care există în primele povestiri 
și care rămâne nefolosită pe paleta autorului. Doar exacti- 
tatea admirabilă a limbajului eroilor suplinește această 
lipsă. Și într-adevăr, dacă urmașii noștri vor dori să știe 
cum vorbeau ţăranii din câmpia Dunării prin 1950, n-au 
decât să deschidă Desfășurarea lui M. Preda, care are 
aproape valoare de document. i 

Un aspect al relativei uscăciuni de care suferă în clipa 
asta povestirea lui M. Preda este subțierea vieții personale, 
intime, a eroilor (...). 

lată numai două, trei laturi ale prozei sale, pe care M. 
Preda le mai poate încă dezvolta cu consecvență, pentru a 
ține făgăduințele mari ale primelor sale cărți”. 


* 


Întrucât nici unul din aspectele abordate de noi până 
acum n-a beneficiat de o tratare cuprinzătoare, completă, 
monografică, urmărind cu prioritate reliefarea coordona- 
telor esenţiale, nu ne vom abate nici acum de la acest 
principiu ; deși, de fapt, în acest caz, cred că nu suntem 
departe de o imagine completă a modului în care a fost 
receptată în epocă nuvela Desfășurarea. Căci iată : Contem- 
poranul, după cum știm, a scris în decembrie 1952, la 
scurtă vreme de la apariţia prozei lui Marin Preda, despre 
„o nuvelă remarcabilă” ; de la Cluj, pe la începutul anului 
acesta vine vestea : „o nouă etapă în dezvoltarea nuvelis- 
ticii noastre”. Nu este chiar așa, scrie prin iunie Mihai 
Gafiţa, după cum vom afla îndată. Apoi, începând cu 
numărul din octombrie, Viaţa românească deschide o ru- 
brică, Pe drumul realismului socialist; primul autor ana- 
lizat din acest punct de vedere, este Eusebiu Camilar, prin 

comentariul lui Mihai Gafiţa“”, al doilea autor este Marin 
Preda, prin notele mai sus citate a lui Petru Dumitriu și 
printr-un studiu al lui Al. Oprea, asupra căruia vom zăbovi 
mai jos. Din aria presei literare investigate, mai rămâne 
Iașul nou. În acest an, revista a avut o apariţie cu totul 
nesatisfăcătoare: 3 numere; colecţia care mi-e la înde- 
mână este incompletă, numărul 1 lipsește, iar numărul 2 
(august) și 3-4 (decembrie) nu semnalează nici o informaţie 
despre Desfăşurarea; este posibil să fi fost consemnată în 
numărul prim, 

Cu acest amendament și sugestie în completarea infor- 
maţiei, să parcurgem comentariile mai sus anunțate. 

Din cronica lui George MUNTEANU'S foarte amplă, de 
15 pagini culese cu corp 6, în care se zăbovește cu reală 
plăcere asupra tuturor procedeelor epice : conflict, perso- 
naje, nivelul sugestiei, al impresiei, al expresiei, reținem 
câteva aspecte: „Unele dintre victoriile mai importante și 
mai pline de învăţăminte pe care le-a repurtat proza noastră 
în ultimii ani sunt desigur cele datorate scriitorilor care 
Și-au căutat teme și material pentru creaţiile lor în lumea 
satului actual. Astfel, romanul Brazdă peste haturi al 
scriitorului Horvath Istvan, laureat al Premiului de Stat, 
nuvela Desfășurarea a lui Marin Preda, ori romanul Pâine 
albă al lui Dumitru Mircea - ca să nu amintim decât pe 
acestea — prezintă imagini din ce în ce mai complexe, mai 
pe măsura transformărilor care marchează drumul spre 
socialism al ţărănimii noastre muncitoare. Fără îndoială 
că lucrările menţionate suferă încă, pe alocuri, de neajun- 
suri și lacune în privinţa cuprinderii artistice a realităţii. 
Important e însă faptul că, prin intermediul atâtor mo- 
mente izbutite ale lor, cititorul ia cunoștință de lumea 
satului actual așa cum este și cum se transformă eale 
că — situându-se pe drumul sănătos de dezvoltare deschis 
epicii noastre cu temă ţărănească de romanul Mitrea Cocor 
al maestrului Mihail Sadoveanu - aceste creaţii și alte 
câteva, mai vechi ori mai recente, aduc o contribuţie de 
seamă la eliberarea definitivă a prozei noastre noi din 

arcul dibuirilor și al încercărilor neizbutite în ce privește 
zugrăvirea vieţii satului de azi (...). 

Cea mai recent apărută din lucrările amintite, nuvela 
Desfășurarea a lui Marin Preda, constituie unul dintre 
cele mai remarcabile evenimente literare din ultima vreme, 
confirmat ca atare de primirea deosebit de favorabilă pe 
care o fac cititorii (...). 

Întâmplările pe care ni le povestește Marin Preda se 
petrec pe la sfârșitul verii anului 1951, în satul Udupu din 
Bărăgan. După o expresie din partea locului - care i-a 
sugerat scriitorului titlul nuvelei — în această zi urmează 
să aibă loc «desfășurarea» acelora dintre țăranii muncitori 
care au hotărât s-o rupă cu viaţa dinainte: unirea lor 
într-o gospodărie agricolă colectivă (...). 

Când termini de citit Desfășurarea și încerci să justifici 
impresia generală favorabilă pe care ţi-a lăsat-o, înţelegi 
fără prea multă greutate că originea acesteia trebuie căutată 
inainte de toate în faptul că nuvela lui Marin Preda nu 
seamănă cu alte lucrări înrudite ca temă. Si nu seamănă 
mai ales cu acea specie de lucrări în care se vorbește câte 
puţin despre niște dușmani de clasă zevzeci, care ies în 
cale adversarilor lor cum iese șarpele la drum, și despre 
niște eroi pozitivi.omnipotenţi, care biruie greutăţile cu 
ușurința unor făcători de minuni (...). 

Se pune întrebarea întrucât a știut scriitorul să des- 
copere în realitate întâmplări și figuri caracteristice, care 
să-i ajute să creeze o imagine plastică a satului românesc, 
considerat nu în general, ci a satului din perioada de 
după înființarea primelor gospodării colective (...). 

În legătură cu aceasta, se poate spune de la bun început 
că scriitorul a trecut aproape în toate privinţele examenul 
la care-l supunea realitatea ; (...). Acţiunea nuvelei se petrece 
in numai douăzeci și patru de ore. În acest răstimp se 
consumă moment de moment lupta lui Anghel și a celor 
care i se alătură, pentru a-l ajuta să impiedice pătrun- 
derea dușmanilor în posturile de conducere ale gospodăriei. 
Or, această luptă constituie episodul decisiv al ofensivei 

plănuite și pornite de Anghel cu mult înainte împotriva 
chiaburilor și a susținătorilor lor. Particularităţile acestui 
conflict, care corespund în bună măsură ascuţirii luptei 
de clasă ce are loc în vremea noastră la sate, explică 
structura dramatică (dramatizare de Liana Maxy =- n.n.), 
antrenantă a majorităţii fazelor și episoadelor nuvelei, 
tăria ciocnirilor, mobilitatea situaţiilor, ritmul accelerat al 
acţiunii, într-un cuvânt - faptul că nuvela e o adevărată 
«desfășurare» de forţe în luptă (...). 

Figura cea mai completă a nuvelei este aceea a lui Ilie 
Barbu, și acest lucru este explicabil dacă ne gândim că 
autorul a făcut din el eroul principal, că i-a dat cel mai 
larg câmp de activitate (...). Din acest punct de vedere, Ilie 
Barbu este o figură tipică în cel mai înalt grad, reprezen- 
tativă pentru un anumit moment al dezvoltării politice a 
ţărănimii noastre, și care va rămâne ca atare, așa cum 
Mitrea Cocor este o figură reprezentativă pentru o etapă 
anterioară a procesului acestei dezvoltări (...). Despre el 
putem spune că știm tot ce face în cele douăzeci și patru 
de ore ale unei zile. În această privință Marin Preda s-a 
dovedit a fi — spre meritul lui — cu totul străin de concepţia 
vulgarizatoare, simplistă a acelor scriitori care nu-și pot 
vedea eroii decât în salopetă ori în haină de piele, și cărora 
li se pare că a se ocupa de întreaga viaţă a acestora ar 
însemna să umble după fleacuri. Iată că un astfel de «fleac» 
cum ar fi cumpărarea unor bocanci constituie obiectul 
unor scene înduioșătoare în cursul cărora putem măsura 
mai bine ascensiunea socială a eroului și care-i dau putinţă 
scriitorului să reliefeze o însușire atât de valoroasă a 
scrisului său - și încă atât de rară în epica noastră nouă — 
cum este humorul. Îl îndrăgim pe Ilie Barbu și pentru 
calitățile care vădesc în el un conducător politic în formare, 
dar și pentru bunătatea sufletească pe care o dovedește, 
bunăoară, în timpul scurtei și atât de originalei «convor- 
biri» cu caii săi (...). 

Gheorghe Anghel nu a fost zugrăvit atât de multilateral 
ca Ilie Barbu; el rămâne totuși o figură foarte veridică, 

una dintre cele mai vii figuri de comuniști din literatura 
noastră. De ce aceasta? Pentru că scriitorul i-a dat în 
creaţia sa locul pe care un om cu atribuţiile acestuia îl are 
și în viața satului. Anghel rămâne pe tot parcursul nuvelei 
în centrul luptei duse pentru a împiedica pătrunderea 
chiaburilor în gospodăria colectivă. La început ni se pare 
că el va fi înfrânt și aceasta din pricină că nu vedem 
venindu-i sprijin de nicăieri, că nu se bucură de nici o 
autoritate (...). 

O atenţie deosebită suscită Voicu Ghioceoaia, în care 
Marin Preda a creat - pentru prima oară în literatura 
noastră — tipul chiaburului de provenienţă recentă, desprins 
din rândurile țărănimii muncitoare în condițiile N.E.P.-ului. 
Scriitorul a surprins și a redat cu multă pătrundere fizio- 
nomia specifică a acestui nou soi de chiabur, trăsăturile 
contradictorii de caracter determinate de poziţia sa socială 
specifică. Pe vremuri lucrase pe moșia boierească din 
vecinătatea satului. În 1945 a luptat cu arma în mână 
împotriva guvernului Rădescu, care voia să-i apere pe 
boieri de expropriere. A fost îimproprietărit, s-a apucat de 
muncă și a intrat și în partid. Ahtiat după avere, el s-a 
specializat cu vremea în comerțul de speculă, devenind pe 
nesimţite un om înstărit (...). 

Valoarea nuvelei Desfășurarea poate fi specificată ca 
stând în raport direct cu numărul și cu semnificaţia socială 
a figurilor amintite mai sus, care au fost concepute și 
realizate ca tipuri reprezentative pentru clasele în luptă 
ale satului de azi. Creându-le, Marin Preda a îmbogăţit 
literatura noastră cu câteva chipuri noi, care vor rezista 
timpului, deoarece exprimă fidel esenţa unora dintre prin- 
cipalele forţe sociale ale timpului nostru (...). 

Astfel, figura lui Ion Țurlea, care ar vrea să fie o întru- 
chipare tipică a adevăratului activist de partid, pătruns 
de fermitate revoluţionară - opus unor activiști birocrați, 
rupţi de mase, și care alunecă pe panta oportunismului, 
de felul lui Ion Niculae - nu are un contur atât de precis ca 
acela, bunăoară, a lui Anghel (...). 

Prunoiu este una dintre cele mai bine individualizate 
figuri ale nuvelei. Menţinându-l necontenit în câmpul aten- 
ției cititorului, ca pe acela care e principalul susținător al 
exploatatorilor din sat, autorul i-a făcut un portret fizic și 
moral minuțios. Sub o infăţișare greoaie și brutală se 
ascunde o fire despotică și de o ambiţie fără margini. 
Prunoiu este în stare de orice pentru a rămâne «cel mai 
tare om din comună» (...). 

Nici Ion Niculae nu e definit mai mulțumitor, ceea ce 
era de prevăzut, deoarece inconsecvenţele de care nu s-a 
putut desprinde scriitorul când a creat figura președin- 
telui, nu puteau rămâne fără urmări în zugrăvirea figurii 
ocrotitorului acestuia. Aflăm din critica pe care i-o face 
Țurlea și mai ales din cele ce gândește acesta despre el, că 
Ion Niculae e un birocrat sadea și că din vina lui raionul 
de partid a ajuns un fel de bază de colectare a cerealelor, 
Pe de altă parte, reproșul pe care Ion Niculae i-l face lui 
Țurlea pentru că «a răscolit» satele (adică a preconizat 
măsuri de intensificare a luptei împotriva chiaburimii) 
constituie o manifestare caracteristică de oportunism. Alte 
indicaţii, care ar putea deveni importante pentru clarificarea 
poziției politice a primului secretar raional, sunt însă 
prezentate iarăși sub formă de aluzii misterioase (...). 

Greutățile pe care le întâmpină, așadar, Marin Preda în 
oglindirea vieţii satului din perioada întemeierii gospodă- 
riilor colective și greșelile de ordin artistic care le corespund 
se grupează până la urmă într-o singură categorie, sunt 
greutăţi și greșeli legate mai ales de cerințele tipizării (...). 

Nuvela Desfășurarea este valoroasă tocmai pentru că 
aduce o contribuţie de seamă - prin mijloacele artei — la 
mobilizarea ţărănimii muncitoare pentru transformarea 
socialistă a agriculturii și, totodată, contribuie la lupta 
impotriva urmărilor devierii de dreapta. 

Cu recenta sa creaţie, Marin Preda a dovedit în mod 
concludent de ce-i în stare un scriitor talentat atunci când 
ține seama cu toată seriozitatea de criticile care i s-au 
adus. Nuvela Desfășurarea constituie o mare victorie în 

raport cu lucrările anterioare ale scriitorului — pe drept 
criticate pentru naturalismul lor — deoarece ea l-a situat 
dintr-odată pe poziţiile cele mai înaintate ale epocii noastre 
noi. Luând ca garanţie acest succes al scriitorului, cititorii 
noștri privesc cu încredere încercarea lui de a trece la o 
categorie de epic mai amplă și mai complexă, la roman. Ei 
așteaptă ca în Adam Fântână — roman pe care scriitorul 
l-a anunţat de pe acum și care va fi consacrat tot temei 
colectivizării — să descopere o imagine a satului mai vie 
încă, mai complexă și de o mai mare amploare decât cea 
oferită de Desfășurarea. Să demaște cu și mai multă forță 
artistică pe cei care se pun de-a curmezișul drumului 
țărănimii muncitoare spre o viață nouă și să cuprindă, 
alături de un nou Ilie Barbu, și o figură de tipul Maidannicov, 
deoarece Marin Preda este unul dintre prozatorii noștri cei 
mai capabili să realizeze o asemenea sarcină. Pentru aceasta 
insă, Marin Preda trebuie să-și însușească amănunţit 
experienţa câștigată în ultimii ani în toată ţara pe tărâmul 
colectivizării și să se înarmeze temeinic din punct de vedere: 
ideologic și politic, pentru a se orienta în problemele vieţii 
țărănești cu mai multă siguranţă decât a făcut-o în Des/fă- 
șurarea. Şi tot ce a înfăptuit mai bun în această nuvelă e 
o garanţie că scriitorul nu va dezminţi marea încredere pe 
care i-o acordă cititorii, că va realiza o creaţie care să fie 
mai presus decât cea de faţă”. 


i 


Mihai GAFIȚA” aduce un amendament esenţial conclu- 
ziei criticului de la Cluj, nu într-o cronică literară, ci 
intr-un context mai larg, intr-un comentariu care critică 
greșita orientare din ultima vreme a revistei Almanahul 
literar, în poezie și critică literară - unde domnește nega- 
tivismul, afirmându-se din plin un fel de „erou critic”, 
precum „eroul liric”; vom cita argumentările în această 
privință la momentul potrivit, în capitolele despre poezie. 


229 


Ana Selejan 


Acum să reținem pasajul referitor la alte „atitudini nejuste, 
neprincipiale” din „sectorul de critică” al respectivei reviste : 
„Trebuie spus că mai ales în sectorul de critică al Alma- 
nahului se vădesc astfel de atitudini nejuste, neprincipiale. 
De exemplu, cum altfel poate fi socotită atitudinea super- 
ficială a Almanahului care apreciază că în literatura noastră, 
apariția nuvelei Desfășurarea a marcat nici mai mult nici 
mai puţin decât «o nouă etapă în dezvoltarea nuvelisticii 
noastre». Nuvela Desfășurarea e o realizare deosebit de 
valoroasă a prozei noastre, cu toate slăbiciunile ei — pe 
care și cronica din Almanahul literar le relevă. Dar nu ne 
putem juca așa cu «etapele» de dezvoltare, cu «cotiturile» 
Nuvela aceasta poate fi, este chiar, o etapă nouă, o «cotitură» 
în scrisul lui Marin Preda (...). Din cronică nu reiese decât 
că Marin Preda a reușit să creeze personaje puternic indi- 
vidualizate. În ce constă atunci «etapa nouă» ?”, 

„Etapa nouă” o va demonstra după câteva luni, în pagi- 
nile aceleiaşi reviste, Al.OPREA“ : 

„Cu privire la primele creaţii ale lui Marin Preda, critica 
noastră literară a folosit următoarele etichete : «galeria de 
cazuri», «fiinţe elementare cu trăsături bestiale, oameni 
instinctuali, nefirești, morbizi, nereali» etc., sau dând dovadă 
de indulgență, «creaţii adânc atacate de morbul naturalismu- 
lui». Trecându-se apoi la analiza nuvelei Desfășurarea, s-a 
remarcat, pe bună dreptate, că este o nuvelă «remarcabilă», 
o «imagine complexă a realităţii» etc. Dar nu se poate explica 
cu adevărat succesul repurtat de scriitor, saltul înregistrat 
în creația sa dacă nu se studiază totodată acele elemente 
realiste care existau deja de la început și care au continuat 
să existe în opera lui M. Preda, ducând o luptă pe viaţă și pe 
moarte cu elementele naturaliste. În Desfășurarea, datorită 
însușirii adânci de către scriitor a concepției despre lume 
a clasei muncitoare, aceste elemente au triumfat ridi- 
cându-se la o deosebită înălțime și strălucire (...). 

Peisajul literaturii din primăvara anului 1941 era încărcat 
cu plante veștede și hidoase (...). Era momentul când 
burghezia renunţase să-și mai acopere fața cu trandafiri 

și gladiole artificiale și instaura cu ajutorul naziștilor dicta- 
tura fățișă (...). Literatura oficială, mânjindu-se cu sânge 
pe faţă și atârnându-și de brâu scalpelul, devenea un 
credincios paj al fascismului (...). 

În acest bolnăvicios peisaj, alături de creaţii realiste 
care continuau cele mai bune tradiţii ale literaturii noastre 
și vădind influenţa acestora, a apărut prima schiţă a lui 
Marin Preda, intitulată Salcâmul. 

În timp ce în maculatura literară a vremii omul era 
degradat și redus la trăsăturile unei fiare, Marin Preda 
găsea întâmplări obișnuite, în aparenţă chiar neînsemnate 
din viaţa ţăranilor, care-i dădeau posibilitatea să zugră- 
vească sentimente și atitudini omenești (...). 

De aceea, în schiţă, tăierea salcâmului este ridicată la 
rangul unei crime. Peisajul suferă că este tăiat salcâmul 
și-l denunţă pe ucigaș (...). 

De aceea Salcâmul este de fapt un poem în proză dedicat 
sentimentelor simple dar adânc umane ale poporului. 

Creaţia lui Marin Preda nu are nici o contingenţă cu 
literatura semănătoristă de până atunci, care înfățișa satul 
în culori de ilustrată: ţărani îmbrăcați în costume naţio- 
nale imaculate, cu feţele radiind de fericire, pășind cu 
coase pe umăr, pe lângă tradiționalele troițe. 

Marin Preda a venit în literatură tocmai pentru că sim- 
tea nevoia să dea chip literar întâmplărilor dramatice, 
impresiilor adânci pe care i le stârnise realitatea satelor. 
De aceea el va fi ferit de pericolul de a înfrumuseţa viaţa, 
prezentând în scrierile sale ciocniri, înfruntări puternice. 

În nuvela Dimineaţă de iarnă — care trebuia să constituie 
prima parte a unui roman — autorul înfățișează descompu- 
nerea unei familii din burghezia rurală, dovedind influența 
exercitată asupra sa de creaţia lui Maxim Gorki. 

Împotriva «stăpânului» casei, numit impersonal «ăla», 
de care tremură întreaga familie, se ridică fiul său mai 
mare, Paraschiv Moromete (...). Faptul că tirania chiabu- 
rului Moromete nu mai poate fi suportată nici chiar de fiul 
său, este edificator pentru chipul moral al chiaburului (...). 

Valoarea schițelor și nuvelelor apărute între anii 
1941-1947 și cuprinse în volumul Întâlnirea din Păâmânturi 
constă tocmai în măsura în care acestea oglindesc reali- 
tatea în aspectele ei semnificative. 

Schița În ceată reprezintă un patetic document de acu- 
zare al exploatării chiaburești. Autorul folosește forma 
compozițională a monologului, care era mai propice pentru 
dezvăluirea sentimentelor de ură și mânie ale ţăranului 
sărac Ilie Resteu (...). Nuvela O adunare liniștită, cuprin- 
zând dialoguri între povestitor și ascultător, este o adevărată 
scenetă, întreruptă doar de către autor prin scurte notații 
de regie, atunci când în scenă apar personaje noi. Datorită 
acestei măiestrii, țăranul închiaburit, deși nu apare deloc 
în nuvelă, rămâne pentru cititor un personaj viu, bine 
individualizat. Nici dragostea nu este înfățișată de Marin 
Preda cu lacrimi de limonadă (...). 

Influenţa literaturii decadente și-a pus însă tiparul ei 
întunecat și asupra creaţiei lui Marin Preda. 

Marin Preda a adus în scrierile sale o bogată cunoaștere 
a realității omului. Dar influența metodei naturaliste de 
creaţie va face adeseori ca el să nu pătrundă semnificaţia 
acestui material de viață, ca el să prezinte din plin tocmai 
ceea ce este întâmplător, necaracteristic și nu ceea ce este 
tipic, esenţial. 

Schița Calul relatează o întâmplare cutremurătoare. 
Un ţăran își ucide, cu un ciolan de vită, propriul cal, de la 
care ia numai pielea. 

Arătarea sau sugerarea cauzelor care l-au determinat 
pe ţăran să-și omoare vechiul său prieten de muncă și de 
viaţă grea, ar fi conferit un puternic dramatism. 

Dar autorul înfățișează numai actul în sine al uciderii 
calului, acţiunea semiconștientă, animalică a ţăranului. 
Aceasta face ca mesajul de idei al schiţei să fie voalat, să 
nu poată fi transmis cititorului. 

Tocmai datorită influenţei nefaste a naturalismului, 
Marin Preda, în primele sale lucrări, nu pătrunde totdeauna 
în esenţa lucrurilor și fenomenelor. 

„ Înfățișând lumea sufletească a personajelor, el nu merge 
la gândirea logică, la conștiința propriu zisă a omului, ei se 
oprește să analizeze stările de subconștienţă, obsesiile (...). 

Nuvela Ana Roșculeţ reprezintă o nouă etapă în creația 
lui Marin Preda. E momentul când scriitorul face un efort 
impresionant, dar neizbutit, spre a-și însuși în adâncime 
metoda realistă, spre a se apropia de ceea ce e cu adevărat 
omenesc în om. Trebuie spus că în această perioadă natu- 
ralismul nu mai poate fi găsit în manifestările lui vizibile: 
interesul pentru instinct, pentru irațional. Naturalismul 
cu care mulți dintre scriitori au avut de dat înainte de 23 
august o luptă grea, atacă acum, sub alte veșminte și 
înfățișări, părțile realiste din creaţia lor. De aceea multe 
opere din perioada respectivă au o înfățișare complexă, greu 
de apreciat din primul moment. Astfel, la început, critica 
literară a etichetat nuvela Ana Roșculeţ drept «exemplară 
pentru ceilalţi scriitori», «o biruință de seamă a literaturii 
noastre» etc. Iar apoi, presa a calificat aceeași nuvelă drept 
o manifestare virulentă a naturalismului. 

Formele concrete sub care apare naturalismul diferă 
uneori chiar de la scriitor la scriitor (...). 

În Ana Roșculeț, rădăcinile naturalismului constau în 
poziția obiectivistă pe care o are autorul în crearea ima- 
ginilor artistice (...). 

Tocmai datorită acestei poziţii obiectiviste a scriitorului, 
transformarea Anei Roșculeţ este nerealistă, neveridică. 
Procesul de transformare al unui om este contradictoriu, de 
luptă aprigă între ceea ce este vechi în caracterul și deprin- 
derile lui și noua mentalitate, noua conștiință socialistă. 
A înfățișa «imparțial» această luptă, înseamnă în mod 
implicit a te situa pe poziţiile vechiului, a fi incapabil să 
înfățișezi triumful noului (...). 

Faptul că în Ana Roșculeţ elementele realiste din creaţia 
lui M. Preda suferă sub atacul elementelor naturaliste iși 
găsește — după cum am văzut - explicaţia în existența 
obiectivismului, a unei insuficiente înţelegeri a vieţii și în 
lipsa unei atitudini active a scriitorului fală de viață (...). 

În nuvela Desfășurarea întreaga orchestrație a mijloacelor 
artistice ale scriitorului servesc pentru dezvăluirea! pro- 
fundă a esenţialului din realitate, creând imagini de o 
largă generalizare. În unele lucrări literare închinate vieţii 
satului apărea un tablou idilic, diformat (...) Marin Preda 
pătrunde cu îndrăzneală în adâncul realităţii, înfățișând 
conflicte pasionate și personaje variate şi originale. 

Lupta de clasă apare - în nuvela Desfășurarea — în tot 
dramatismul și complexitatea aspectelor sale, într-un mo- 
ment de răscruce din viaţa sătenilor din Udupu, când se 
înfiinţează Gospodăria Agricolă Colectivă (...). Lupta împo- 
triva vechilor și noilor chiaburi este cu atât mai aspră, 
mai grea cu cât stihia mic-burgheză a corupt unii comuniști 
cu posturi de răspundere în aparatul de partid (lon Niculae 
prim secretar al raionului) sau de stat (Prunoiu, președinte 
al sfatului popular comunal), făcându-i să subaprecieze 
pericolul elementelor capitaliste de la sate sau chiar să 
stimuleze creșterea acestora [...). 

Măiestria artistică a lui Marin Preda, la ut vedere 
este «imperceptibilă». Aceasta pentru că forma lucrărilor 
sale este lipsită de artificialitate, exprimă organic conţinutul, 
iar mijloacele sale artistice se disting printr-o simplitate 
și o limpezime de cristal (...). Acesta este poate și motivul 
pentru care critica noastră literară a fost zgârcită în ana- 
lizarea formei artistice a nuvelei Desfășurarea. Cronica 
din Viața românească care putea să acorde cel mai mare 
spaţiu problemelor de măiestrie literară se mărginește să 
facă câteva afirmaţii generale (...), care devin, ca atare, 
gratuite. 

Așa cum s-a văzut încă din primele sale lucrări, Marin 
Preda este un mare maestru în găsirea acelor subiecte 
care să dea mai multă forță și expresivitate materialului 
de viaţă mai ales (...). 

În nuvelele sale, M. Preda expune datele problemei, 
efectuează operaţiile esenţiale, sugerează rezolvarea lor, 
dar unele probleme mărunte le lasă pe seama imaginației 
cititorului. 

Conţinutul scrierilor sale este exprimat cu multă forţă, 
claritate și putere de convingere și datorită faptului că el 
folosește o compoziţie «interioară», bazată pe acţiunea și 
interacțiunea psihologică a personajelor și nu una sexte- 
rioară» bazată pe simplele ciocniri «fizice» ale eroilor (...). 
Marin Preda a creat o nuvelă «artistică», tocmai pentru că 
înfățișând legăturile și realităţile între fenomene nu a 
înlăturat elementele întâmplătoare ci, dimpotrivă, le-a 
folosit pentru exprimarea cu cât mai multă forţă a nece- 
sităților istorice (...) 

Aparent, limbajul lui Marin Preda este lipsit de carac- 
teristici individuale. Dar nu există scriitor autentic în 
limba operei căruia să nu întâlnim trăsături specifice (...). 
Una din particularitățile individuale ale limbii și stilului 
lui Marin Preda îl constituie felul în care utilizează proce- 
deul stilului indirect-liber. Acest stil, înfățișând gândurile 
și sentimentele eroilor, nu cu cuvintele autorului ci cu 
însăși cuvintele personajelor, oferă scriitorului largi posibi- 
lități pentru caracterizarea eroilor și a întâmplărilor (...). 

Nuvela Desfășurarea cât și celelalte scrieri ale lui Marin 
Preda se bazează pe normele limbii vorbite și nu scrise. În 
ele răsună intonaţiile vii ale graiului popular vorbit. Aceasta 
se vădește printre altele prin expresiile orale și prin dialo- 
gurile originale pe care le întâlnim în Desfășurarea [...). 

De altminteri, întreaga operă a lui Marin Preda de- 
monstrează capacitatea sa de a crea povestiri mari și 
romane. Spre deosebire de unii scriitori ca Ion Istrati, care 
se orientează îndeosebi spre conflicte mici — ca întindere — 
din viaţă, Marin Preda înfățișează conflicte complexe, cu 
ramificații bogate (...). 

Folosind aceste remarcabile mijloace artistice (...), Marin 
Preda va izbuti să creeze strălucite fresce literare ale luptei 
pline de dramatism și pasiune a poporului nostru”. 

Peisajul editorial al prozei anului 1953 este foarte bogat 
și variat. Bogat ca număr de romane, nuvele și schiţe 
publicate de cele două edituri de bază : E.S.P.L.A. și Editura 
Tineretului. Variat pentru că ponderea editorială a gene- 
raţiei de prozatori interbelici (trăitori în vreme) este mai 
mare decât în anul precedent ; chiar dacă această varietate 
este dată, deocamdată, de trei nume: G. Călinescu, Camil 
Petrescu și Cezar Petrescu. G. Călinescu, de pildă, după 
volumul publicat în 1949, Trei nuvele (Iubita lui Bălcescu, 
Catina damnatul şi Noi vrem pământ) publică în acest an 
romanul Bietul Ioanide, precum și o reeditare a mitului 
mongol Şun sau Calea netulburată. Cezar Petrescu reedi- 
tează romanul Întunecare - ultima ediţie a romanului, a 
treia, apăruse în 1943 — lansându-se în literatura pentru 
copii cu Fram ursul polar și Nepoata lui Moș Ursachi. Camil 
Petrescu publică primul volum din ciclul românesc Un om 
intre oameni, intr-un tiraj de invidiat : 30.000 de exemplare, 
precum și un volum de Nuvele. Același tiraj îl are și Baltagul 
de Mihail Sadoveanu, reeditat în colecția Biblioteca pentru 
toți de la E.S.P.L.A. Tot în acest an sunt publicate pentru 
prima oară după 1944 romanele Fraţii Jderi și Neamul 
Şoimăreştilor; Mitrea Cocor apare și el în a treia ediţie. 

De altfel în acest an continuă să apară și alte reeditări 
de romane și nuvele : Dulăii de Zaharia Stancu — ediţia a II-a, 
Scântei în beznă de A.G. Vaida - ediţia a III-a, Bijuterii de 

familie de Petru Dumitriu -— ediţia a III-a - Undeva pe 
Dunăre de Al. Jar - ediţia a II-a. 

În rest, câteva romane: Ogoare noi (Aurel Mihale), Valea 
Fierului (Dragoș Vicol), Pădurea Poenari (loana Postelnicu), 
Mitrut al Joldii, vol 1. (de C. Ignătescu), Întâmplări din 
pragul veacului (Tiberiu Vornic), Domnul general guver- 
nează (I. Ludo). 

În schimb volumele de nuvele şi povestiri sunt mult mai 
numeroase : Din tată-n fiu și Povestiri adevărate de Petru 
Dumitriu, Candidatul de partid de Sergiu Fărcășan, Matca 
și Un flăcău pe plac de Dumitru Mircea, Biruinţa de Mircea 
Șerbănescu, Tinerețe de G. Sidorovici, Moartea fără stăpân 
de Dumitru Drumaru, Cazul R-16 de H. Zincă, De pe 
șantiere de N. Vălmaru, precum și alte volume semnate de 
Petru Vintilă, Gh. Bejancu, Vasile Bâgu, Teofil Bușecan, 
Eusebiu Camilar, Al. Jar, Aurel Martin, Ion Istrati, C. 
Ignătescu, Iulian Mihu, Remus Luca, Florin Petrescu, Emil 
Stoleru, Sorana Ursu, Constantin Varta, Tiberiu Vornic, 
Ştefan Andrei. 

Critica literară fiind bântuită de alte priorităţi, printre 
care și analizele în lumina tipicului, puţine din aceste 
cărţi s-au bucurat de cronici sau recenzii; despre unele 
volume am aflat câte ceva din aceste radiografii despre 
tipizare. S-a mai scris despre două proze apărute în serial 
în Viața românească (Pasărea furtunii de Petru Dumitriu, 
Cișmele și Noroi de Ștefan Luca) ca și despre romanele 
Valea Fierului de Dragoș Vicol, Dulăii de Z. Stancu, Frații 
Jderi de M. Sadoveanu, Bietul Ioanide de G. Călinescu, 
precum și despre nuvelele lui Mircea Șerbănescu. Redăm 
în notet? adresa bibliografică exactă și fragmente, comen- 
tarii, pentru ca aici să reținem câte ceva din opiniile lui 
Silvian IOSIFESCU% pe marginea romanului călinescian, 
singura cronică literară din acest an: 

„Paralel cu activitatea de cronicar și istoric literar, George 
Călinescu a dat poeziei noastre un aport de o însemnătate 
deosebită (...) 

Sub principalele sale aspecte Bietul Ioanide răsplătește 
acest interes [...). 

Romancierul își ia, de la început, o sarcină grea. Prezintă 
mari dificultăţi să încerci să înfățișezi într-o operă, motivat 
şi nu doar aproximativ pe un creator de artă. E mai greu 
incă, pentru că artele nu vorbesc în același limbaj, să 
găsești echivalentale muzicii, picturii sau arhitecturii, în 
limbajul literaturii. 

Cum izbutește George Călinescu să-l facă pe cititor să 
accepte fără rezerve valoarea excepțională a arhitectului 
Ioanide? Recurgând la calea aleasă de marii realiști, la 
calea proprie literaturii, descriind trăsăturile specifice de 
caracter, psihologia și comportamentul unui creator de 
valoarea a ceea ce realizează, caracterizându-l prin rela- 
tiile cu celelalte personaje (...). 

Adversar al cosmopolitismului arhitectonic, Ioanide res- 
pectă specificul naţional și concepţia lui are «rădăcini în 
solul natal». 

Concepţia monumentală a cetăţii larg și unitar conce- 
pute în linii cutezătoare și sobre, a cetăţii cu monumente 
arhitecturale menite mulțimilor, e irealizabilă în societatea 
burgheză (...). 

Cartea e, deci, axată pe evenimentele care duc la zgu- 
duirea apolitismului și olimpianismului lui Ioanide. Însăși 
compoziţia romanului o exprimă pozitiv. 

Faptele cărţii se organizează și sunt prezentate după 
insăși evoluţia personajului central. De aceea, mai ales în 
primele pagini acţiunea dă impresia de lărgire treptată, 
așa cum se lărgește și orizontul lui Ioanide (...). 

Figura lui Ioanide, cu curajul și onestitatea lui intelec- 
tuală, se desprinde cu mai mult relief, confruntată fiind 
cu grupul de intelectuali din jurul său. 

Și din acest punct de vedere, apariția romanului lui 
George Călinescu are o însemnătate excepţională. Litera- 
tura noastră, în special cea dintre cele două războaie 
mondiale, cunoaște mai multe opere valoroase consacrate 
intelectualului. Problema a fost privită mai mult sub aspectul 

soartei hărăzite intelectualului cinstit în societatea burgheză. 
Dar se poate spune că n-am avut încă în literatura noastră, 
realizată cu atare mijloace artistice, o asemenea dezvăluire 
critică a fizionomiei acelei părţi ale intelectualităţii burgheze, 
care descompunându-se a alunecat spre fascism (...). 

Ceea ce e comun tuturor acestor intelectuali burghezi 
este că prin nevertebrare morală, printr-o practică coti- 
diană a lichelismului, sforăriei și înșelătoriei reciproce, 
prin reducerea culturii la simpla informaţie, ei sunt gata 
de orice compromis, sunt copţi pentru a capitula în fața 
fascismului (...). 

Manifestările sunt deci variate, dar din ele se incheagă 
critica de ansamblu a descompunerii unei părţi a inte- 
Jectualităţii burgheze. Într-o perioadă critică în care bur- 
ghezia este, prin esenţă, anticulturală (o ds 

Procedeele prin care romancierul dă individualitate perso- 
najelor sale — fie că e vorba de acelea care stau în focarul 
acţiunii, fie de cele secundare, apărând în răstimpuri dar 
caracterizate prin câte o trăsătură ce le fixează - ar trebui 
să fie studiate cu atenţie de tinerii noștri prozatori (...)”. 


x 


Concluzii interesante despre revirimentul prozei și al 
poeziei, despre retragerea unor critici din activitatea scrisă 
în favoarea discuțiilor orale, despre interesul tot mai scăzut 
al presei pentru fenomenul literar și despre altele, trage 
tot Petru DUMITRIU”! : 

„Decada Cărţii ! Prilej de proză festivă, de frumoasă 
oratorie academică, cu rotunjite perioade finale și smalțul 
sclipitor al unei imagini încrustat ici și colo. 

Mi-aș îngădui însă, derogând de la acest obicei și tră- 
dând legitima apărare a cititorului, să înșir totuși aici 
câteva rânduri cu totul lipsite de fast. Și să profil de 
decada cărții când toată lumea vorbește despre cărţile 
noi, când în vitrinele luminate surâd fotografiile maeștrilor 
și ale viitorilor sau eventuali maeștri, intre stive de volume 

cu coperta proaspătă, să profit ca să scriu câteva lucruri 
la care nu s-au mai gândit și alţi scriitori — și mai ales 
mulți cititori. Așa fără o ordine anume. Să aleg la întâmplare. 
Ştiţi ce s-a petrecut anul acesta? A apărut al patrulea 
volum din Operele lui Eminescu, ediţie critică îngrijită de 
Perpessicius. Cu o mică poticneală la prefaţă, care şi-a 
atras severe critici, volumul a intrat totuși în marșul solemn 
al celorlalte spre nemurire (...). 

Alt eveniment: Camil Petrescu și-a îmbogăţit cariera de 
romancier cu marea trilogie istorică închinată lui Bălcescu 
și primul tom a și apărut sub titlul Un om între oameni (...). 
Se discută în chip foarte viu pentru și contra formulelor 
artistice folosite și uneori născocite de autor; unii critici 
literari ameninţă chiar că vor scrie recenzii despre Un om 
intre oameni, dar asemenea recenzii iscălite de tovarăși ca 
I. Vinter, Paul Georgescu, N. Tertulian, plutesc încă numai 
la orizont, ca niște nori placizi de vară, într-o zi de arșiţă. 
O să plouă? N-o să plouă? Să dea dumnezeul nostru 
Jupiter Aestheticus să plouă cu prețioasa cerneală a tova- 
rășilor sus amintiţi care ne sunt scumpi, iar la scris tot 
cam scumpi (...). Încă un eveniment al anului: G. Călinescu 
reintră în arena prozei cu reeditarea lui Șun pe hârtie de 
mătase înmuiată în ceai, cules în luna Dragonului, și 
pictată de penelul maestru al acestui mandarin și înalt 
demnitar din cerescul imperiu al literaturii (...). 

Cititorii cu gusturi mai fistichii încearcă să găsească în 
Bietul Ioanide persoane vii, să reconstituie o cheie a roma- 
nului: trudă deșartă ; singura cheie adevărată e în inima 
creatorului, Și romanul cel nou al lui G. Călinescu merită 
un interes mai grav decât atâtea, și o reculegere cutre- 
murată in fața oglindirii unei epoci sângeroase, calvar al 
poporului nostru. S-a mai întâmplat ceva anul acesta. Au 
izbucnit talente noi. Literatura noastră de azi e plină și de 
sevă; greutăţile ei sunt greutăţile creșterii. Apariţia unor 
prozatori ca Remus Luca, Francisc Munteanu, Nicuţă 
Tănase, Ştefan Luca apoi confirmarea talentului viguros, 
matur a lui Suit Andras sunt garanţii ale unui bogat 

viitor hărăzit prozei noastre. Dar poeziei? Răspunsul îl dă 
George Dan, cu Balada marinarilor, Aurora Cornu cu 
Studenta, Ștefan Iureș în ultimele-i poezii, care arată o 
indiscutabilă maturizare și adâncire a talentului său. Și 
fiindcă vorbim despre maturitate - ce admirabil, cald, 
profund e sunetul pe care-l dau versurile recente ale lui 
M. Beniuc și proza lui Zaharia Stancu (...). 

Ce bine e să citeşti cărți, să luneci pe Dunăre în jos cu 
Darie, să cutreieri mările cu Balada marinarilor, să râzi de 
Carafu, să cânţi Rondelul dopului istet în nasul unui opor- 
tunist binecunoscut ! Ce minunat e să-i știi pe Camil 
Petrescu, pe Călinescu, pe Jar, pe Preda, pe Vianu că șed la 
mașina de scris şi-ţi pregătesc cărți pentru la anul ! Numai 
lor li se pare uneori cam grea truda, dar totuși le place, e 
mare lucru să dăruiești frumuseţe, vis și adevăr (...). 

Ce părere aveți, tovarăși redactori ai ziarelor România 
liberă, Scînteia Tineretului, Contemporanul și dv. cei din 
provincie ? Atâta viaţă cu binele, cu răul ei, cu eforturile, 
succesele și eșecurile ei — n-ar merita două coloane dumi- 
nica, de cronică literară și încă o coloană de note și ecouri ?”. 


Aspecte ale poeziei 


Reconsiderarea liricii prin prisma artei tipizării a scos 
la iveală o serie de infirmităţi ale „producţiei poetice”, 
favorizând câteva (puţine) răbufniri de nemulțumire, din 
partea poeţilor, față de funcţia tot mai lamentabilă rezer- 
vată acesteia în cetate; criticii literari nu neagă nici ei 
evidența, dar, cu câteva excepţii, se menţin în același 
didacticism steril și dogmatic. Asta nu înseamnă că în 
1953 liderii poeţilor nu vor demonstra forţa frontului liric, 
și capacitatea poeziei de a reda și mobiliza faţetele vieţii. 
lată-l, de pildă, pe Mihai BENIUC® demonstrând „primă- 
vara poeziei noastre”, făcând o sinteză a evoluției noii 
poezii în cei cinci ani ai republicii: „Dacă peste veacuri 
nepoții noștri vor citi volumul Poezie nouă în R.P.R., tipărit 
la sfârșitul anului 1952 putea-vor ei, oare, să-și dea seama, 
să simtă și să vadă, zugrăvită în icoanele și cadența versu- 
rilor înmănunchiate în această carte, măreția zbuciumată 
și falnicul avânt al oamenilor muncii din timpul nostru, în 
tara noastră? Greu mi-ar veni să cred că nu ! [...). Iată 
cum își exprimă în timpul acestei mărturisiri a dărâmării 
șandramalei burghezo-moșierești la noi, Maria Banuș, în 
poemul ei Dărâmăm: 


Ce mai bălci dărâmăm ? Ce mai târg forfotea ? 
Țipete, fluiere, scrânciob, dughene. 

Ce mărfuri ciudate zăceau pe tejghea, [...) 
Samsari și geambași, sulimene, foiţă, 

Vătafi cu biciuști și copii ca moșnegii, 
În aer de-a valma sub crunta arșiță, 
Boierii, piticii, sforarii și regii. 


În condiţiile create prin eliberarea noastră de sub jugul 
fascist de către Armata Sovietică, poeţii, necontenit ajutaţi 
de partidul clasei muncitoare pe de o parte, pe de alta având 
în faţă luminosul model al creaţiilor literaturii sovietice, 
au putut să se ţină la pas cu transformările revoluționare 
realizate în țară de oamenii muncii (...). Cât de elocvent 
este saltul calitativ al poeziei noastre dacă comparăm 
poezia lui Eugen Jebeleanu din Inimi sub săbii cu Lidice 
sau Bălcescu, dacă comparăm volumul Ninei Cassian La 
scara 1/1 cu poezia Balada femeii care și-a pierdut iubitul în 
război sau Cântecele de galeră ale lui Cicerone Theodorescu 
cu Certificatul de alegător. Noi ne mândrim astăzi că poezia 
noastră este o poezie cu tendinţă, cu tendinţa de-a exprima 
adevărul vieţii pătrunsă de înaltele idealuri umane ale 
socialismului și comunismului. Ea nu vorbește câtorva 
«rafinaţi», gustători de «chintesenţe» ale decadentismului 
burghez, ale acelora care se îimbată de miasmele putrezi- 
ciunii capitaliste, proslăvindu-le și făcând apologia des- 
compunerii și a morţii ca lege universală (...). Că poezia 
noastră își atinge din acest punct de vedere ţinta, nu rezultă 
numai din faptul că din cei 32 poeţi publicaţi în antologie 
sunt mulţi purtători de premii, laureați ai Premiului de 
Stat, cum sunt A. Toma, Maria Banuș, Dan Deșliu, Eugen 
Jebeleanu, Eugen Frunză etc. sau distinși ai premiilor 
internaţionale cum e Veronica Porumbacu (...). Poeţii noștri 
au înfățișat în versuri cu o mare putere demascatoare atro- 
citățile comise de imperialiști, arătând cât de monstruoase 
și antiumane sunt faptele lor. Printre cele mai bune reali- 
zări ale poeziei noastre se numără asemenea poezii ca : La 
masa verde și Chemarea de Maria Banuș, Nu-n slujbe 
divine petrec monseniorii, Act de acuzare și Un om și un 
frate sovietic de Eugen Frunză, Lidice, Fântâna din Coreea 
de Eugen Jebeleanu, An-Son-Mi și Baladă de Veronica 

Porumbacu etc. (...). Dacă stilul maestrului este de o clasică 
sobrietate, ponderat și dârz, el stârnește tot atâta de mult 
avânt ca și exprimarea patetică din poemele lui Dan Deșliu, 
în care elanul se îmbină cu justa alegere a expresiilor 
puternice și combative: sau ca și pasiunea ce străbate 
versurile învecinate cântecului popular ca simplitate ale 
Mariei Banuș ; sau ca și energia și dinamismul strunit în 
cuvinte și imagini sigure, bine elaborate ale lui E. Jebeleanu; 
sau ca și apriga combativitate alternând cu simțăminte de 
gingășie și de duioşie a lui Eugen Frunză; sau ca și suplețea 
în exprimare unduioasă ca un izvor ce-și face loc printre 
pietre, a Veronicăi Porumbacu ; sau ca şi precizia de redarea 
imaginilor a lui Mihu Dragomir sau ca izul folcloric al 
versului lui D. Corbea ș.a.m.d. Chiar poeţii mai tineri, ca 
A. Baconsky sau Ștefan lureș, unul subordonează întregul, 
al doilea, tăios și sarcastic cu o uimitoare siguranţă a 
cuvântului just gândit (...). 

Desigur că volumul Poezia nouă în R.P.R. însumând 
ceea ce s-a realizai mai bun îndeosebi în ultimii cinci ani, 
de când a luat naștere republica populară, reprezintă 
poezia noastră cernută, curățată de multe lucruri de prisos, 
fără totuși a cuprinde nici toate numele, nici toate versurile 
bune (...). Totuși, chiar și în această culegere de poezii se 
mai pot întâlni neajunsuri, care sunt semnificative pentru 
însăși etapa de dezvoltare literară în care ne găsim [...). 
Adesea poetul crede că este suficient să spună «strung», 
«colectivă», «normală», «zori roșii» ca să redea noul, sau să 
folosească cuvintele «jivină», «fiară», «haită», «lupi» ca să 
desemneze dușmanul, sau să exclame «alelei», «mări», «foaie 
verde maghiran» ca să fie în spirit popular. Dacă cenușiul 
in poezie dovedește că uneori poetul nu este destul de 
conștient de rolul ce-l are în «creșterea limbii românești» — 
cum ar zice bătrânul Văcărescu — mai dovedesc și altceva, că 
poetul nu se obosește îndeajuns să se adâncească în viața 
sufletească a oamenilor noi, a frământărilor, îndoielilor, 
entuziasmului lor, exprimate adesea stângaci, dar nu rău 
ori pitoresc și mai ales just în cuvinte (...). Pentru a releva 

chiar în această antologie, cum le scapă poeţilor noștri 
trăsături esenţiale din viaţă, să ne întrebăm ce vor spune 
cititorii noștri citind versurile noastre peste veacuri, în 
legătură cu dragostea? N-o să creadă în nici un caz că pe 
vremea noastră s-a stins iubirea, ci vor spune probabil. 
«Ciudat ! De ce n-or fi scris prin anii 1950 despre dra- 
goste ?» De fapt acest lucru îl spun și oamenii muncii azi: 
«Noi ne iubim. De ce nu scrieţi despre asta ?» Apoi se vor 
întreba la fel în legătură cu ceva atât de specific uman 
cum e râsul. De ce or fi râs așa de puţin poeţii prin 1950? 
N-or fi avut de ce râde? Într-adevăr, este cam gravă, prea 
gravă și prea încruntată poezia noastră, de parcă ar fi o 
femeie ce-și așteaptă mânioasă bărbatul care întârzie și a 
uitat să-i spună dacă are sau nu vreo ședință în seara 
respectivă (...)”. 


* 


Așadar, chiar și-ntr-un material festiv cum este acesta, 
publicat de autor în numărul de 1 mai, sunt remarcate 
două lipsuri ale liricii de după 1947 - și am spune noi mai 
demult, de după august 1944 — poezia de dragoste și 
poezia satirică. Poeţii se vor conforma noilor comanda- 
mente lirice, scriind poezii de dragoste, („s-a dat drumul 
„la poezia de dragoste”) precum și fabule, pe care le vom 
detalia în capitolele următoare. Până atunci să încercăm să 
creionăm «aria cenușiului» în lirică, recte : poezii de mån- 
tuială, clișeu, șablon, schematism, «simţiri reci-imagini 
banale» și altele, așa cum au fost ele dezvăluite în presă. 

Un prim semnal de alarmă trage A.E. Baconsky, declan- 
șând duelul Almanahul literar — Viața românească de care 
pomeneam mai devreme. Referindu-se la ciclul de poezii 
Pe scurt publicat de E. Frunză în revista Uniunii Scriitorilor, 
poetul clujean descoperă în noua modă a „versificaţiei 
scurte”, o serie de lipsuri, prozaism, locuri comune, sărăcie 
de idei, „șabloane și clișee”, producând „in ciuda dimen- 
siunilor lor modeste o plictiseală cu totul remarcabilă”. 

Pentru ca cititorul să se convingă dacă aceste afirmaţii şi 
altele își au acoperire, vom reproduce în note“ o parte din 
ciclul liric incriminat. 

„A fost la noi o perioadă - începe A.E. BACONSKY5* — de 
intensă creaţie în domeniul poemului epic, perioadă când 
majoritatea poeţilor nu visau decât dosare voluminoase în 
care să «freamăte» miile de versuri — și aceasta pentru că 
scriseseră câteva poeme bune și moda poemului devenise 
curentă. De la o vreme însă au pornit alte discuţii: bine, 
poemul e bun el, dar unde sunt poeziile mici, concentrate, 
adevărate, picături de apă care să oglindească imensitatea 
oceanelor ? Câteva strofe frumoase, lirice, pornind de la o 
idee, de la o imagine. Da, da, au început să suspine unii, 
poezia vieţii, poezia de dragoste, pastelul, meditaţia... Și 
iată că apele s-au întors pornind pe alte albii. Au apărut 
poantele care încheie poezia de două-trei strofe. De cele 
mai multe ori poeziile de acest fel sugerează aruncarea 
ciocanului pe stadioanele de sport. Asemenea aruncă- 
torilor care, apucând firul de oţel cu greutatea la capăt, se 
rotesc de câteva ori și abia apoi îl aruncă - tot așa și poeţii se 
pregătesc în primele două-trei strofe ca să prezinte poanta 
din strofa finală. Exerciţiul devine însă foarte înduioșător 
când la capătul firului nu este decât o biată greutate deo 
sută de grame. Atunci eforturile poetului, prealabile poantei, 
îl ameţesc și de foarte multe ori se prăbușește bietul spre 
marea tristeţe a criticilor. Bătrânii arbitri povestesc chiar 
întâmplări și mai tragice și anume când aruncătorii greşesc 
calculul și greutatea vine în cap, periclitându-le chiar 
viața. Bine cel puţin că în poezie nu se pot întâmpla astfel 
de nenorociri. Oricum, poeziile de mici dimensiuni s-au 
impus. Poemele de mii de versuri au fost părăsite și cân- 
tăreții procurându-și lire mai mici au început să le acorde 
promiţător. Fără îndoială că și în acest domeniu s-au scris 
unele poezii frumoase pe care cititorii le-au întâlnit ade- 
seori în paginile revistelor, însăși faptul pare destul de 
ciudat — mulți poeţi au reușit să demonstreze că poeziile 
scurte, în ciuda dimensiunilor lor modeste, pot prilejui o 

plictiseală cu totul remarcabilă. Ori în această privinţă 
este totuși foarte greu să-l contrazici pe Voltaire care spune 
că: «Toate genurile de poezie sunt bune în afară de cel 
plictisitor». Și atunci poetul s-ar putea întreba pe drept 
cuvânt, care este soluţia ? Cum e mai bine de scris, mai 
lung sau mai pe scurt? (...) 

De pildă, tovarășul Eugen Frunză a publicat în numă- 
rul 3 al Vieţii românești un ciclu de treisprezece poezii a 
câte două strofe fiecare. Toate poeziile acestui ciclu sunt 
construite după același procedeu : în prima parte se expune 
un sentiment, o idee, un aspect, iar în a doua se trage 
concluzia, opunându-se primei părți o nouă afirmaţie menită 
astfel să se pună în valoare prin contrast (...). 

În aparenţă, poeziile nu-și arată deficiențele. Ideile sunt 
juste, versificaţia este corectă, respectând toate regulile 
metrice, ba chiar ritmul, măsura și alternanța rimelor 
schimbându-se de la poem la poem pot da impresia unei 
varietăţi a mijloacelor de expresie poetică (...). Totuși, 
senzaţia sălcie pe care ţi-o lasă poeziile chiar de la întâia 
lectură. te determină să le cercetezi mai îndeaproape [...). 
Citești din nou poeziile și într-adevăr te convingi: 


Mult mi-e drag și drag mi-o fi 
Omul - flacără pe creste 
Dăârz și simplu, zi de zi 
Făurar al țării-aceste. 


sau. 


Toi înainte, înainte 
Cutează gândul bărbătesc. 


sau: 
Nu-i ușor mersul drept către tel etc. 


Poetul nu se poate mulţumi să afirme : «Mi-e drag omul 
nou care zi de zi construiește socialismul în ţara noastră». 

Pentru asemenea afirmații nu se cere talent. Așa ceva 
poate spune orice om fără a avea pretenţia că e poet. Ceea 
ce i se cere poetului este însă de a găsi o modalitate lirică, 
o idee poetică în stare să comunice printr-o emoție faptul că 
el iubește omul nou, constructor al socialismului în patria 
noastră. Astfel, declarația tovarășului Frunză, cuprinsă 
în primul catren citat nu poate constitui artă (cu toate că 
nimeni nu se îndoiește că ceea ce spune el e adevărat) 
pentru că este lipsită de orice modalitate de expresie poetică, 
cum de asemenea lipsită de idee poetică este și cealaltă 
strofă a poemului în care autorul ne încredințează cu . 
aceleași mijloace că... 


.. urăsc pe cel ce-așteaptă 
Socialismul mură-n gură 
Lung la vorbă, scurt la faptă 
Chiulangiul secătură. 


Această poezie de două strofe ar fi de fapt un articolaș de 
ziar, cum l-ar considera cititorul, dacă n-ar fi derutat 
oarecum de ritm și rimă. Se pare că tovarășul Frunză a fost 
atras şi de această dată (cum s-a mai arătat a fi poezia 
N-om cânta nicicând ce moare apărută în volumul Zile slăvite 
și purtând dedicaţia „Tovarășului Mihai Beniuc”) de către 
frumoasa poezie a lui Beniuc N-am putut să cânt în cântec — 
adevărat cristal, reflectând pe multiple fațete arta poetică 
și întreaga activitate a unui poet de seamă (...). Ceea ce 
trebuie să i se impute însă poetului Frunză este faptul că 
și-a impus să scrie numai o asemenea poezie și nu orice 
altfel, îindreptându-și atenţia nu către ideea poetică a cărei 
originalitate poate determina adevărata formă de expresie 
nouă, originală — ci, propunându-şi forma înainte de a fi trăit 
procesul de apariţie și dezvoltare în conștiința lui a ideii 
poetice, a fost nevoit să umple această schemă formală cu 
formulele arhicunoscute, cu prozaisme și locuri comune. 
Acesta este de fapt, un aspect al formalismului, o nouă mani- 
festare, e adevărat, care scapă adesea analizelor pripite (...). 

Se pot cita destule exemple care toate arată unde duce 
sărăcia de idei politice, cultivarea formei în afara continu- 
tului. Cum este normal, forma cultivată cu primordialitate 
devine ea însăși plată, mediocră, plictisitoare (...). Proza 
îmbrăcată în versuri mutilează specificul ambelor genuri 
dând naștere unui hibrid nefericit și penibil. Cred că acest 
pericol vizează cu seriozitate poeziile din ciclul Pe scurt 
datorat tovarășului Eugen Frunză. De foarte multe ori 
numai ritmul și rima derutează când ești gata să identifici 
articolul din ziare. Să încercăm a ne convinge 


Pachetul în grabă-l desfac și privesc 
Din Moscova vine darul frățesc 

Legate cu grijă, cu panglică roză 

Cinci cărți de poeme și două de proză. 


Dacă aranjăm cuvintele altfel, îndepărtând posibilitatea 
ritmului și a rimei, avem simple propozițiuni lipsite chiar 
de orice aparenţă de specific al poeziei: «Desfac pachetul 
în grabă și îl privesc. Darul frăţesc vine de la Moscova. 
Legate cu panglică roză, cu grijă, două cărţi de proză și 
cinci de poeme» (...). Autorul crede însă uneori că proza 
poate fi transformată în poezie, lipindu-i-se vădit o poantă, 
așa cum încearcă într-un poem întitulat Fără comentarii: 


Îmi scrie mama : mi-e dor de tine... 
Vecinii de tine întreabă des... 
Casa mea cea mare am primenit-o. 
Soba, pereții cu mâna i-am dres. 


Luat-am și lemne pentru iarnă... 
Știi, mâine e nuntă la nenea Andrei... 


Mai află băiete, că-nvăț Două tactici 
C-avem seminar la capitolul trei... 


Într-adevăr, faptul că o femeie destul de în vârstă studiază 
o lucrare ideologică importantă este destul de semnificativ 

pentru a putea fi prezentat, fără comentar, într-o cores- 
pondenţă voluntară (...). 

Lipsa unei bogății de idei poetice se resimte până în 
cele mai îndepărtate unghiuri ale poeziilor. Ea generează 
șabloane și clișee, mutilează semantica, lipsind pe poet de 
proprietatea termenilor. Voind, de exemplu, să spună că 
cel care afirmă că toamna e tristă n-are dreptate, autorul 
se exprimă: 


Cine-a spus că toamna.-i tristă 
Nu-i om de cuvânt.. 


ceea ce înseamnă cu totul altceva (...). 
Unele formulări autorul le reia din propriile sale versuri 
scrise mai demult. 


Și parcă simti că-n orice clipă 
E-un veac întreg clocotitor 


spune tovarășul Frunză în poezia În focul luptelor trec anii, 
când în volumul Zile slăvite întâlnim același lucru cu mici 
deosebiri de expresie: 


Într-un ceas trăiești o zi 
Într-o zi, un an de fapte. 


imagine care în poemul Flacăra de Miron Radu Paraschi- 
vescu apărea aproape în aceeași formă: 


Dar fiecare zi e cât un an. 

și pe care pe vremuri, Eminescu o formulase: 
Și căi de mii de ani treceau 

În tot atâtea clipe. 


Poeziile nereușite din ciclul Pe scurt impresionează neplă- 
cut pe cititori și îi uimesc, mai ales când sunt semnate de 
un poet care a dat cititorilor din patria noastră poezii ca: 
Nu-n slujbe divine petrec monseniorii, Act de acuzare, Lecţia 

de istorie și altele. Ele au un efect nefast pentru că baga- 
telizează, prezintă ca lipsite de poezie tocmai acele aspecte 
nenumărate ale vieţii care sunt adevărate izvoare ale poeziei 
noastre. Prezentate însă în acest fel, plat, șters, lipsite de 
cea mai elementară preocupare poetică, aspectele în apa- 
rență mărunte ale vieţii noastre, nu pot transmite citito- 
rului marea poezie. Tovarășul Malencov în raportul său 
de la cel de al XIX-lea Congres al P.C.U.S. spunea: în 
literatură și artă apar încă multe lucrări mediocre care 
denaturează realitatea sovietică.” 


x 


În paranteză fie spus, după o perioadă de relativă liniște 
de nici doi ani în jurul numelui său, Baconsky reintră pe 
„lista neagră” fiind pomenit, preponderent, în contexte 
negative. 

“Teoretizând dogmatic și intransigent, prin formule ca: 
„noi milităm”, „noi cerem”, — conceptul și nivelul tipicului 
în poezie, S. DAMIAN” dezvăluie multe aspecte ne-tipice 
și ne-luptătoare, în lirica vremii, poezii cenușii, monotone, 
plicticoase, moleșitoare în contrast cu poezii valabile, mili- 
tante, civice semnate de M. Beniuc și E. Frunză. Măsura 
originalității, a individualităţii poetice este dată, în opinia 
criticului de la Contemporanul de forţa politică, civică și 
mobilizatoare a versurilor, de nivelul implicării în contingent : 

„Dacă cititorul urmărește multe din poeziile care se 
publică în ultima vreme în ziare și reviste, nu poate să nu 
rămână cu numeroase nedumeriri, cu întrebări ce așteaptă 
răspuns. El citește unele versuri corecte, care respectă 
semnele exterioare ale limbajului poetic; aprobă consta- 
tările juste care se formulează ; remarcă intenţia nobilă a 
poetului de a vorbi despre munca și aspiraţiile contem- 
poranilor săi. Totuși, cititorul se întreabă adesea cu amără- 
ciune și regret: dar unde este glasul poetului? De ce vor- 
beşte in șoaptă, atât de șoptit, incât nu-i poţi distinge vocea. 
Unde sunt gândurile care-i frământă mintea, sentimentele 

ce-i răscolesc inima? Urmărind înșiruirea obositoare a 
unor adevăruri de mult cunoscute, întrerupte ici-colo de 
exclamaţii stereotipe, admirative sau reprobative (...) încerci 
zadarnic să descoperi pulsaţiile inimii poetului, să auzi 
râsul său năvalnic sau plânsul său amar (...). Poetul rămâne 
într-o tăcere supărătoare cu toate că în aparenţă versurile 
vorbesc despre multe. 

lată de pildă, poezia Lângă furnale de Constanţa 
Tudorache, publicată în Viata românească nr. 12/1952. 
Poezia e construită pe antiteză: Hunedoara de altădată și 
Hunedoara de astăzi (...). Dar ideile poetei se deapănă cu 
încetineală și monotonie : 


Ei văd orașul nou - cu biblioteca/ Și cinematograf 

și noi alei!/ Ei știu — prin munca lor croiesc potecă/ 

Și legii noastre noi îi dau temei/ Mai mare mă simt 
văzându-le zâmbirea (...). 


Pentru a reda caracterul tipic, esenţa fenomenelor vieţii, 
poezia lirică trebuie să fie individuală, personală. Unitatea 
între tipic și individual în poezia lirică, rezidă tocmai în 
participarea afectivă a poetului. Eroul liric exprimând 
bucuriile sau tristeţile sale (...) reliefează tocmai ceea ce 
este caracteristic, esenţial, tipic în viaţa sufletească a 
poporului său (...). 

Pentru a fi într-adevăr poet, poetul trebuie să fie și 
personal. Noi luptăm împotriva concepţiei burgheze cu 
privire la personalitatea scriitorului, împotriva individualis- 
mului respingător, impotriva teoriilor retrograde care cer 
poetului să se retragă în turnul de fildeș, departe de fră- 
mântările sociale, dospind propriile sale himere, preferând 
trista singurătate. Critica presei noastre de partid a com- 
bătut inrâurirea concepţiei burgheze în unele versuri ale 
poeţilor Maria Banuș, Mihu Dragomir sau Nina Cassian, 
caracterul individualist, tendinţa de izolare de realitate, 
vizibilă în unele poezii (...). 

Acest fel de a înţelege prezenţa personală a poetului nu 
este nici astăzi străin ciclurilor de versuri publicate de 
Baconsky în Almanahul literar din Cluj, după cum nu este 
străin nici altor poezii apărute în această revistă. Dacă poetu- 
lui îi place să-și audă propriul său glas, să se admire singur 
și să prezică drumul cântecului său peste veacuri, el este 
într-adevăr «personal» în creație dar ceea ce scrie nu suscită 
interesul cititorilor, îi lasă profund indiferenți. Noi milităm 
pentru acea personalitate a poetului care să izvorască din 
adeziunea sa la lupta poporului, din spiritul său de partid. 

Poetul să slăvească (...) eroismul constructorilor socialis- 
mului, să-și manifeste indignarea și ura în faţa mârșăviei 
dușmanului, să scrie cu pasiune despre dragoste sau 
prietenie (...). Iată una din poeziile cele mai bune apărute 
la sfârșitul anului trecut: Cântarea din urmă de Mihai 
Beniuc (...). E atât de cunoscută cititorilor poezia lirică a 
lui Eugen Frunză (...). 

Cum de s-a ivit o asemenea atitudine contemplativă, 
moleșitoare (...) atitudinea atât de puţin compatibilă cu 
menirea poetului militant, curajos? (...) Fără îndoială că 
toate acestea sunt legate de lipsa de profunzime în cunoaște- 
rea vieţii (...), de insuficienta claritate ideologică. 

Printre unii poeţi circulă teorii confuze, derutante. O 
anumită critică simplistă, rigidă, a propovăduit necesi- 
tatea izgonirii «personalului» din poezie, deoarece după 
opinia ei, viaţa, frământările poetului sunt neinteresante 
în artă (...). Asemenea teorii au provocat mult rău poeziei 
noastre lirice, denaturând principiile realismului socialist 
și derutând pe unii poeţi (...). 

Fiți mai personali în creaţie ! Acesta este îndemnul 
“cititorilor către tovarășii lor poeţii (...)”. 


* 


Și mai vigilent cu „manifestările și atitudinile neco- 
respunzătoare spiritului nou care domnește în literatura 
noastră” este Mihai GAFIȚA* în analiza pe care o face 

revistei clujene, replică, nedeclarată se-nţelege, la articolul 
lui A. E. Baconsky: 

„Totodată este cunoscut și faptul că în paginile Almana- 
hului literar și-au găsit adăpost manifestări necorespunză- 
toare spiritului nou care domnește în literatura noastră (...). 
Cu toate acestea unele din ele reapar, ce-i drept în forme 
schimbate, dar sub învelișul lor nu e deloc greu de des- 
coperit recidiva. 

Vom porni de la un fapt, în aparenţă mărunt: 

In numărul 4 pe 1953 a apărut poezia lui Victor Felea 
Iubește sportul, o poezie în care, adresându-se unui tova- 
răș, unui cititor- în general unuia care nu face sport ci se 
îndeletnicește cu «paharul ce-l umpli întruna» — poetul îl 
îndeamnă să practice tot felul de exerciţii fizice : alpinism, 
înot, alergări, sărituri, tir, etc (...). 

Poezii ca acestea apăreau cu zecile în trecut, ilustrări 
seci ale cunoscutului dicton latin : «Mens sana in corpore 
sano». Din păcate ele mai apar încă și azi (...). 

De ce e necesar să ai «mușchi sprinteni, voinţă de fier»? 
În două versuri suntem plasați de poet «în actualitate»: 


Ei da, socialismul inseamnă 
voință-ndrăzneală, efort. 


Lăsând la o parte faptul că socialismul înseamnă mult 
mai mult decât ce afirmă poetul clujean și nici nu se poate 
realiza numai cu voinţă, îndrăzneală și efort — trebuie să 
spunem că aceste două versuri lipite, sunt singurele din 
care ar reieși că poezia citată a fost scrisă în zilele noastre 
și nu, de exemplu, la începutul secolului nostru. Amintim — 
cu totul fără nici o legătură cu poezia ! - că ea este dedi- 
cată «lui A.G.». Iată un gest delicat din partea poetului 
Victor Felea ! - va spune cititorul. Să zicem că da ! (...) 

Dedicaţia care de altfel putea să scape ușor cititorului, 
il face să fie ceva mai atent când descoperă în numărul 
următor al Almanahului (nr.5 pe 1953), o altă poezie, de 
data aceasta semnală Aurel Gurghianu și intitulată Poetul 
și divanul dedicată «lui V.F. și altora». 

Ridicând mănușa aruncată de confratele său întru scris 
și întru redacţie, Aurel Gurghianu (A.G.) scrie un alt grup 
de strofe, de data asta 10 - și cu mai multe calităţi poetice — 
în care ironizează pe: 


. acel poet ce an de an 
stă după-masa pe divan 
și moţăie-visând... 


La ce visează acel poet? La dorinţa de a se ridica la 
înălţimea lui Voltaire, Goncearov, Pușkin, Hugo, Eminescu, 
Ady etc. ? Poetul la care se referă Aurel Gurghianu este la 
fel de atemporal ca și sportivul din poezia lui Victor Felea (...). 
lată deci două poezii care, prin caracterul lor obiectivist, 
inactual - nu-și ating scopul (...). 

Se știe că în paginile publicaţiei clujene a apărut un 
bogat mărăciniș intimist, acum 2-3 ani. Revista era atunci 
socotită organul personal de publicitate pentru reveriile 
intime, rupte de viaţă ale câtorva poeţi în căutare de 
originalitate cu orice preţ, convinși că, cu cât te depărtezi 
de pământ, cu atât faci artă mai bună. Plenara consacrată 
poeziei în februarie 1951 a criticat cu ascuţime această 
poezie. Și iată că astfel de lucrări „intime” mai reapar în 
Almanahul literar (...). 

Așa s-a întâmplat în Almanahul literar și în trecut cu 
câte o carte, așa s-a întâmplat mai recent, cu volumul 
Stelele păcii de Mihu Dragomir (nr. 8-10/1952). Dacă ar îi 
să-l credem pe Dan Costa, autorul cronicii respective, ar 
reieși că poezia lui Mihu Dragomir e în ansamblu proastă, 
lipsită de calităţi, plină de greșeli și platitudini, copleșită 
de toate plăgile care pot pândi literatura (...). 

Atitudini cam asemănătoare s-au manifestat față de 
piesa Oameni de azi (nr.7 / 1952) şi recent, faţă de poemul 
Bălcescu de Eugen Jebeleanu (nr.5/ 1953). lată prilejuri în 
care «eroul critic» s-a manifestat din plin și n-a mai putut 
fi tăinuit, sub încercările de argumentare contrară. Nu 
trebuie crezut că în cronicile respective, atât cea despre 

Stelele păcii cât și despre Oameni de azi sau Bălcescu nu 
există și numeroase observații juste, analize adânci”. 


x 


Înainte de interver ția finală a Scînteii (vezi nota 36 și 
contextul) prin articolul lui Paul Georgescu, intervenție 
finalizată, cum știm, cu autocritica revistei clujene, intră în 
discuţie și Mihu DRAGOMIR, evidențiind cam aceleași 
lacune ale „sectorului poezie” pe care le stigmatiza, cu zel 
demn de o cauză mai bună și criticul de la Viaţa românească. 
Acesta îi adresează lui Baconsky o „scrisoare deschisă”. 

„Dragă tovarășe Baconsky — începe Mihu Dragomir“ — 
îţi amintești, desigur, micul grup de poeți care discuta, 
gălăgios, cu tinerească bucurie, acum vreo patru ani, 
vestea înființării Almanahului literar. O revistă de litera- 
tură, în bătrânul Cluj, înseamnă o posibilitate minunată 
de afirmare a literaturii noastre noi, o armă nouă pusă de 
popor la îndemâna noastră, a scriitorilor (...). 

Ca poet, am așteptat întotdeauna cu interes apariţia 
unui număr nou al Almanahului literar și așteptarea mi-a 
fost răsplătită, de cele mai multe ori, cu prisosință. Poeme 
semnate de maestrul Emil Isac, stihurile melodioase de 
M.R. Paraschivescu, versurile tale, ale lui Aurel Rău, Ion 
Brad, sau ale celor mai tineri, ca Doina Sălăjan, erau 
citite cu mult interes făcând ca revista să fie iubită de 
numeroșii ei cititori (...). 

Din păcate, însă, nerăbdarea cu care deschideam revista 
mi-a fost din ce în ce mai mult înșelată în ultimul timp. 
Am în față cele 7 numere apărute anul acesta și, recitind 
poeziile publicate, îmi stăruie în fața ochilor imaginea unei 
linii care, după câteva zig-zaguri, coboară din ce în ce mai 
aproape de vertical. 

lată, de exemplu, poezia lui Aurel Rău din nr.1/1953: 
Am jurat cândva să ne iubim/ Orice depărtare ne-ar des- 
parte/... Alte munci mi te-au chemat departe/ Și acum, ce 
rar ne întâlnim !/ Uneori în calde seri, târziu, / Vara toată, nu 

suntem alături/ Iarna, pașii noștri pe omături/ Urme-ală- 
turate nu înscriu. 

Era oare nevoie ca Almanahul literar să reinvie moda 
romanţelor ieftine, care se tipăreau cu zecile în broșurele 
de cântece, acum două sau trei decenii ?(...) 

Cu uimire am citit poezia lui V. Felea lubește sportul: 
Iubeste, tovarășe sportul, / nu lenea și'somnul, = tristeţea ;/ 
Şi nu te mai plânge-n zadar. / Prea iute s-a dus tinerețea / 
Și mușchii mereu i-antrenează,/ puternici să-i simţi sub 
cămașă;/ și lasă, în zori, dușul rece/ să-ţi biciuie tru- 
pul-cravașă./ Paharul ce-l umpli într-una/ aruncă-l și ieși 
la plimbare... 

Oare poezie să fie această înșirare hilară de platitudini”? 

Atmosfera de imprecis, de gratuit, domină din ce în ce 
mai mult poeziile Almanahului literar și trebuie să spun că 
dumneata, tovarășe Baconsky, îţi dai contribuția din plin. 
Ți-am citit Poemele despre Bulgaria cu un legitim interes. 
Sunt poezii reușite ca În poiana partizanilor, şi La Grivița, 
în care te-am recunoscut. Dar restul ciclului mi-a pro- 
vocat aceeași impresie neplăcută despre care vorbeam mai 
sus [...). 

Poemele despre Bulgaria nu vorbesc despre ţara vecină, 
ci despre o ţară ireală, vorbesc, de fapt, despre tendinţele 
evazioniste ale poeziei d-tale (...). 

Am rămas însă surprins citind poezia Rutină pe care ai 
publicat-o în nr.6. Este limpede pentru oricine că aici este 
o adevărată profesiune de credinţă. Însă peste ideile poeziei 
vălul neclarităţii se coboară, precaut. Cu cine te lupţi? 
Poezii cuminţi și cenușii, / Exerciţii școlărești mărunte !/ 
Crești, începi, deprinzi și tu să scrii... / Vine iarna, — pletele-s 
cărunte (...). 

Cred că a te izola de literatura noastră, a denigra lucră- 
rile valoroase, a cultiva spiritul «superiorității» într-un 
grupuleţ, înseamnă a aluneca pe poziţii primejdioase, a 
lipsi, într-o bună măsură, frontul nostru literar, de unul 
din importantele puncte de sprijin, care poate și trebuie 
să fie Almanahul literar (...)”. 

Dar să părăsim revista literară de la Cluj și să aflăm, 
prin intermediul lui Lucian Raicu’, ce poezie promovează 
și alte reviste sau colecţii editoriale: „Că în literatura 
noastră există — alături de bune și frumoase realizări — și 
lucrări mediocre, șterse, aceasta este lucru care a mai fost 
discutat (...). Și mai grav este faptul că în majoritatea 
cazurilor, aceste lucrări apar în publicaţiile de mare tiraj 
cum ar fi Cultura poporului, Viaţa militară, colecţiile Albina, 
Ogoare noi, revista Albina, publicaţii care se adresează 
unor mase largi de cititori. În mod condamnabil admit 
unii redactori și scriitori publicarea unor asemenea lucrări 
în reviste care, pe nedrept, stau mai puţin în atenţia criticii 
noastre literare. 

Dar nici publicaţii ca Viaţa românească, nici Con- 
temporanul sau Flacăra nu sunt fără prihană în această 
privinţă (...). O serie de autori profită de indiferența criticii, 
de nivelul scăzut al cerinţelor din unele redacții, pentru a 
strecura lucrări fără nici o valoare artistică: aceste lucrări 
fiind neartistice, prezintă o serioasă primejdie, ele dau o 
imagine falsă, denaturată a vieții noastre, zugrăvesc viaţa 
în culori șterse, monotone. Iată, de pildă poezia Gicăi luteș 
Să rămână-n urmă anul (Cultura poporului) care minima- 
lizează și tratează la un nivel artistic scăzut o temă atât de 
interesantă și bogată - tema luptei omului cu timpul. 
După un zglobiu «Hei», menit să-i atragă cititorului atenţia 
în mod brusc asupra poeziei în discuţie, facem cunoștință 
cu eroul pe care versurile autoarei urmează să-l cânte, 
anume «maistrul meu Hurduc». De la început, poeta își 
exprimă amărăciunea, regretul profund că cititorul nu-l 
cunoaște pe maistrul Hurduc: «dacă l-ai cunoaște» etc. (...). 

Pe rând, așteptările cititorului sunt — ca să zicem așa — 
satisfăcute : «Zdravăn e !» ne comunică entuziastă autoarea 
despre eroul său (...). «Maistrul» cu vocea tunătoare vor- 
beşte rar, și atunci numai în imagini (...). Platitudinea, 
inexpresivitatea acestei poezii care vrea să-și mascheze 
lipsa de conţinut prin interjecţii, nu-i nevoie să fie demon- 
strată în continuare. 

Poezii de mântuială sunt și Echipa fetelor şi Uliţa colecti- 
viștilor semnate de Petre Solomon în Cultura poporului 
nr. 5-6. Echipa felelor este o alcătuire de versuri inutile — 
corect versificate dealtfel — și orânduite fără nici un miez: 


Măi băiete, măi băiete 
Ce-o fi acolo pe tarla, 

Numai fete, numai fete 
Să tot stai privind așa. 


O alcătuire de versuri la fel de nepoetică este Plotonierul 
de Ion Zăgan (Viaţa militară) în care ni se înfățișează un 
agitator înzestrat cu daruri miraculoase (fapt pentru care 
militarii îl iubesc ca pe un frate - n.a.). 

În poezia lui Ion Petrache Taina comunistului (Viaţa 
militară nr.5) (...). Taina este: 


Să iubesti cu tărie, 
Pe dușmani în pulberi să-i prefaci etc. 


În mod simplist, stereotip, tratează I.C. Poiană problema 
dragostei în poezia La arie (Cultura poporului nr. 7). (...). 

Un exemplu de denaturare a spiritului de partid, prin 
însușirea proletcultistă a unor lozinci, este piesa Mohora 
tractoristul de Gh. Martiniuc (Cultura poporului nr. 3). (...). 

Acelorași clișee este supusă și prelucrarea dramatică a 
nuvelei Desfășurarea de Marin Preda -— prelucrarea pur- 
tând subtitlul În satul din vale. Liana Maxy deformează și 
caricaturizează în mod vulgar o operă literară deosebit de 
valoroasă (...). 

Revista Contemporanul publică de asemenea unele lucrări 
făcute de mântuială, neartistice, îndeosebi la date festive 
sau comemorări. Așa este, de pildă, poezia Letiţiei Papu, 
Cântec de mai- sinteză completă a clișeelor genului festiv 
(...). Publicului nostru nu-i poate fi indiferent faptul că 
Mihai Beniuc - poet apreciat și iubit de poporul nostru 
încă din anii dinainte de 23 August 1944 — semnează în 

Viata militară o lucrare intitulată Oșteanului, scrisă de 
mântuială, neartistic (...). 

Este regretabil că poeta Nina Cassian semnează în 
Cultura poporului o banală și prozaică alcătuire de strofe, 
intitulată Marş de pace. 


Și tu, și eu, și noi, ṣi voi 
Avem ceva de apărat 
Ogorul, fabricile noi. 


și continuă în aceeași manieră facilă. 

Este regretabil și faptul că Eugen Jebeleanu semnează 
în paginile revistei Contemporanul o poezie slabă ca Jură- 
mânt (...). 

Victor Tulbure semnează în Cultura poporului nr.3/ 1953, 
poezia intitulată Primăvara. Neglijent și în maniera pro- 
letcultistă, poezia narează cum: 


Și-a ținut un secretar ședință 
până-n zori la sediul de partid. 


Critica literară are sarcina discretă să se preocupe de 
integritatea artei. A nu permite strecurarea în literatură a 
unor lucrări slabe. A veghea cu exigenţă ridicată la valoarea 
socială și artistică a creaţiilor literare a devenit o lege de 
onoare pentru critica noastră științifică. Cu amărăciune 
trebuie să constatăm însă că această admirabilă sarcină 
nu se bucură de prea mare cinste în rândurile criticilor 
noștri. Printre unii critici există încă prejudecata că nu e 
prestigiul lor de a milita contra unor lucrări slabe, scrise de 
mântuială și care nu au dreptul să pătrundă în literatură 
și cu atât mai mult în publicaţiile cu marc răspundere ; de 
aceea, în general, acești critici preferă calea cea mai comodă 
de a-și «lega numele» de operele valoroase, consacrate 
laolaltă, cu care să supravieţuiască”. 

Nu-mi dau seama cum, când şi pe ce căi oculte s-a 
aflat că masele de oameni ai muncii ar dori să citească și 
poezii de dragoste. Sau, cel puţin, asta afirmă unii critici 
că cer cititorii. Eu n-am găsit în presă nici o scrisoare de 
la vreun turnător, fotografă, filatoare sau studentă. Nici la 
plenara scriitorilor din martie nu s-a discutat despre această 
nouă comandă socială. Este adevărat, însă, că, în chiar 
zilele când Contemporanul dădea publicităţii lucrările ple- 
narei, Eugen Frunză“ publică în aceeași revistă un triptic 
liric intitulat Cântec de iubire, pe care îl reproducem în 
note, sugerând cititorului să-l parcurgă, întrucât în acest 
context se vor face câteva referiri la aceste versuri. 

Fără a avea pretenţia de a epuiza toate discuţiile pe 
marginea poeziei de dragoste - patent 1953, reținem în 
următoarele pagini, câteva comentarii teoretice și analitice 
care-să ne pună în temă: 

S.DAMIANS: „Îndemnul către poeţi de a fi mai perso- 
nali în creaţie izvorăște din nemulțumirea și dezamăgirea 
justificată a cititorilor care răsfoind multe versuri publicate 
se întreabă de ce se aude atât de șoptit glasul original al 
unora dintre poeţi, de ce sună versurile lor atât de inexpresiv. 
Nicăieri nu se pot găsi exemple mai convingătoare asupra 
«răcelii», atitudinii «glaciale» a unor poeţi în exprimarea 
propriilor meditații și simțăminte, decât referindu-se la 

poeziile cu teme evident mai «personale» cum ar fi de pildă, 
poeziile de dragoste (...). 

“ În ţara noastră crește un tineret nou, care muncește și 
construiește cu voioșie, care se bucură de viaţă și de 
munca sa, care iubește cum iubește numai un tineret 
liber, sănătos, fericit ! Tineretul așteaptă cântecele poeţilor 
despre dragoste, despre chipul fetei iubite, cântecele de 
dor şi fericire (...). Cu câtă platitudine și monotonie este 
redată în unele poezii viața sufletească intimă a mun- 
citorilor stahanoviști ! Sentimentul dragostei este înfățișat 
ca un calcul rațional, determinat de normele pe care le 
depășește fata iubită, care este muncitoare fruntașă, ori 
în orice caz va deveni muncitoare fruntașă (...). În «teoriile» 
vulgarizatoare cu privire la poeziile de dragoste, un singur 
aspect al iubirii este acceptat fără rezerve: iubirea împăr- 
tășită, victorioasă. Par a fi însă interzise accentele de 
tristeţe, de dezamăgire sau de regret, astfel s-a alungat 
lupta grea pentru cucerirea dragostei, s-au decretat „neti- 
pice”, momentele dureroase, triste (...). Chipul înălțător al 
omului nu se poate oare reliefa chiar prin dragostea sa, 
prin sentimentele sale cele mai «personale»? Oare în atitu- 
dinea eroului faţă de femeia iubită nu se poate dezvălui 
frumuseţea lui spirituală ? lată însă uneori poetul se ferește, 
nu crede că viața personală, sentimentele intime, pot defini 
caracterul, fizionomia morală a oamenilor noi, că pot fi 
caracteristice pentru ei. Un exemplu îl constituie două 
dintre Cântecele de iubire publicate de Eugen Frunză în 
Contemporanul nr. 14/1953. Prima poezie începe emo- 
tionant, firesc: Nu mă-ntreba,/ Ca să-ți răspund n-ar fi 
de-ajuns/ O viaţă întreagă./ E poate adâncul castaniu/ 
Lucrând sub gene ?/ E zâmbetul pe care-l știu/ De-atăâta 
vreme ? Dar spre sfârșit, poetul nu e mulțumit cu încer- 
cările sale de răspuns. El caută acea ripostă cuprinzătoare 
care să lumineze secretul fericirii lor în dragoste și incheie 
astfel: Tu însă taina mea o știi/ Asemeni mie/ Ti-a spus-o 
viața, zi de zi/ Cu trăinicie:/ Cum să se stingă al nostru dor/ 
O clipă, una.../ Când steagul roșu-i arzător/ Întotdeauna! 

Si în cea de-a doua poezie De fericit ce sunt, se străvede o 
anumită tendinţă de simplificare a complexităţii vieţii sufle- 
tești a oamenilor, pentru a nu lăsa impresia că dragostea 
este privită doar ca un simțământ intim «prea personal. 
Mult mai reușit este cel de-al treilea cântec de iubire al 
poetului, De va fi să fim vreodată: Despărțiţi in calea grea / 
Steagul luptei ne-nfricată / Să-l urmezi, iubita mea. / Să nu 
uiţi izbânda floare/Ce ţi-am prins-o-n păr dintâi:/ Roșiei 
flori nepieritoare/ Credincioasă să-i rămâi. / Să păstrezi în 
amintire / Tot ce tainic ne-a legat/ Tot ce adânc și cu uimire / 
Am visat, și-am cutezat... /Fi-vor poate ceasuri grele, / Poate 
vânturi ne pândesc/Însă țelul vieţii mele/ Știu că n-am să-l 
pângăresc.... 

Sobrietatea și gravitatea cuvintelor adecvate situației 
poetice destăinuie profunda convingere a eroului liric că 
dragostea adevărată învinge depărtările și trecerea vremii, 
exprimă devotamentul său necondiționat faţă de cauza 
fericirii colective, tăria sufletească cu care știe să-și stăpâ- 
nească bărbătește durerea (...)”. 


* 


Dan COSTA! : „Hotărât, cu poezia de dragoste nu stăm 
prea bine. Și asta n-o spune critica, deși ar fì trebuit s-o 
spună demult și s-o tâlcuiască bine. N-a făcut-o însă 
pentru că... nici cu critica nu stăm prea bine. Iată insă că 
au spus-o cititorii și au recunoscut-o poeţii înșiși (...). | 

Pare curios, dar așa e: poeţii noștri au socotit și mai 
socotesc și acum că-i «dificil» și «riscant» să scrii despre 
dragoste, despre iubită și despre fericirea proprie, făurită 
în cadrul noilor condiţii de viaţă [(...). Două poezii mai 
vechi de A.E. Baconsky, de pildă, se numesc: De dragoste 
și Poezie de dragoste la mutarea în locuință nouă (de altfel, 
singurele sale versuri de dragoste); un ciclu recent al lui 
Eugen Frunză publicat în Contemporanul poartă titlul ge- 
neric Cântece de iubire, iar o poezie a lui V. Nicorovici (tot 
in Contemporanul) se intitulează pur și simplu Iubire. 

De unde vine oare sfiala atâtor poeţi ori de câte ori e 
vorba să exprime situaţii sufletești de-o natură mai perso- 
nală...? (...) Cum se explică împrejurarea că, manifestând 
pretenţia de a pătrunde în conștiința și simţirea oamenilor 
timpului nostru, cei mai mulţi dintre poeţi nu simt nevoia — 
ei, purtători de cuvânt - de a vorbi despre tot ceea ce-i 
frământă pe ei înșiși ca oameni, și înainte de toate despre 
felul cum înţeleg ei înșiși fericirea, și cum izbutesc să-și 
făurească propria lor fericire - trup din trupul fericirii 
obștești? (...) 

Vrea poate cititorul (cu titlu de exemplificare) scheme 
abstracte care să ţină loc de emoție și totodată dorește el 
să vadă un... erou liric care se chinuiește s-o facă pe 
îndrăgostitul, chemând în ajutor toate duhurile clasicilor ? 
Citească în acest caz versurile semnate de V. Nicorovici și 
intitulate... Iubire: | 


Iubire, calmă strângere de mână, 
Ce ne-a unit în luptă zi de zi 
De-am străbătut statornic impreună 
Prin zile cu furtuni, prin bucurii. 


Faţă de astfel de versuri care trădează absenţa totală a 
emoţiei și a expresivităţii, poezia de dragoste a tânărului 
poet clujean Aurel Rău - Nimeni nu va şti- se distinge fără 
îndoială printr-o elaborare artistică mai plină de grijă. 
Efectul pe care-l produce poezia nu răsplătește însă trudni- 
cia lucrului poetic și aceasta pentru că autorul o face pe 
îndrăgostitul din... dragoste pentru poezia de dragoste, 
ceea ce-l determină să inventeze o întreagă situație-pretext 
abstractă şi lipsită de sinceritate, care-i permite în schimb 
să-și grădinărească în voie poemul: 


„Alte munci mi te-au chemat departe. 
Și acum ce rar ne întâlnim! 


se căinează domol poetul, care pe de altă parte n-a făcut 
nici un gest pentru a-și reţine iubita alături Gu): 

Se întâmplă uneori ca poetul să aibă realmente ceva de 
spus, să-și fi conturat o intenţie poetică valabilă, care 
transmisă — ar putea stârni cititorului o emoție autentică, 
și cu toate acestea rezultatul efortului său se dovedește a 
fi nesatisfăcător, din pricina superficialităţii, cel mai adesea, 
care ucide în faţă ceea ce începuse să capete profil. Iată 
spre pildă — cele două poeme de dragoste, amintite, ale lui 
A.E. Baconsky. Ambele se bizuie pe câte o idee valoroasă 
care, bine desfășurată, ar fi putut pune admirabil în lumină 
personalitatea eroului liric GOL 

Vorbind despre eroi lirici care se dau drept ei înșiși fără 
să fie (Aurel Rău) sau care, deși bine utilaţi, zgârâie cu 
totul la suprafaţă scoarța propriului eu (Baconsky), n-am 
lămurit decât parţial și în mică măsură dificultăţile cu care 
se luptă și au de luptat poeţii noștri atunci când își propun 
să vorbească într-un chip mai direct despre lumea lor 
interioară, despre gândurile și trăirile care-i încearcă (...). 

Nu s-ar putea spune că în lirica noastră au lipsit cu 
totul cazurile de «evadare», când unul sau altul dintre poeți, 
desprinzându-se din «gros», au încercat în mod curajos 
s-o rupă cu pedalarea pașnică, rutinieră și fără perspec- 
tivă. Evadarea aceasta a și reușit în câteva cazuri, și ei îi 
datorăm unele succese ale liricii noastre. Există însă și 
cazuri când «fugari», nerezistând ritmului accelerat al 
cursei, au fost readuși în «pluton», ba chiar au rămas în 
urma lui. Şi întrucât e vorba aici de poezia de dragoste 
(unde rutina, convenționalismul și tonul declarativ n-au 
„lipsit, ba se menţin și azi), nu e lipsit de interes să vorbim 
despre tentativa de evadare din «obișnuit» inițiată pe cont 
propriu de trei din poetele noastre (Maria Banuș, Nina 
Cassian, Veronica Porumbacu). Tustrele, în măsură mai 
mare sau mai mică, au ales prilejul poeziei de dragoste ca 
pentru o replică promptă tendinței ce începea să-și facă 
loc printre poeţi de a evita problemele vieţii personale, sau 
de a vorbi despre ele abstract şi impersonal, în tipare 
gata-făcute. De altfel, caracterul de manifest și de frondă 
al versurilor cu pricina e într-atâta vădit, incât una din 

poete (ghiciţi-o !) nici nu se poate reţine să nu exclame la 
mijloc de poezie de dragoste: 


Dacă nici ăsta nu-i cântec de dragoste, 
care-i? 


Există o sinceritate târâtoare, lipsită de perspectivă și 
elan, prin prisma căreia realitatea apare micșorată, împu- 
ținată, golită de conţinut, așadar meschină, fără valoare, 
după cum există o sinceritate a celui ce stă în chiar postul 
de observaţie al frontului de luptă (...). Toate aceste lucruri 
simţi nevoia să le spui după ce ai citit poeme de dragoste 
ca acelea obosit-intimist al Mariei Banuș (Cântecul părului 
alb), ori cel al Ninei Cassian, de un răsfăț formalist insu- 
portabil (Cântec în zori) - ambele criticate, și pe bună 
dreptate, la apariţia lor. În ce privește poemul Veronicăi 
Porumbacu, Vor trece ani, cumințenia lui ștearsă care nu 
exclude totuși prezenţa unei recuzite erotice uzate (poeta 
respinge cu un orgoliu cam demodat «auritele pocale» și 
mărturisește că preferă să bea din «căușul palmei... iubi- 
tului», nu-i justifică întru nimic prezenţa alături de atâtea 
mărturisiri patetice și emoţionante ale volumului. 

“Tentativa de evadare» întreprinsă de cele trei poete n-a 
dat rezultatele scontate. Cauzele nu-s greu de înţeles. Pe 
de-o parte sinceritatea de care faci caz bătându-te pe piept 
ca fariseul din parabolă, nu e cel mai bun climat pentru 
emoție; ea poate fi însă cu atât mai ușor un climat favo- 
rabil piruetelor formaliste. Pe de altă parte, dintr-o proble- 
matică și dintr-un registru de atitudini vechi, neaerisite, 
bântuite în schimb de orgoliul egocentrismului, nu se poate 
crea o poezie nouă de dragoste, în ciuda măsurilor luate de 
poeţi de a presăra ici-colo termeni ca muncă (sau munci), 
veac de creșteri, luptă grea (...). Ce să mai spunem despre 
amintitele încercări ale tinerilor poeţi Rău și Nicorovici? 
Ele nu sunt la urma urmelor decât modeste «contribuţii» 
la o prezentare pasionată și caldă a unor abstracţiuni 
personificate purtând numele de «iubire», în comparaţie 

cu acele producții care dau tonul în această privinţă, 
identificate în persoana Cântecelor de iubire (Contemporanul 
nr. 14/1953) ale poetului Eugen Frunză. Pentru că, dacă e 
vorba de prezentarea pasionată și caldă și pe deasupra și 
puţinel șăgalnică, iar pe alocuri chiar gravă a unor curate 
abstracţiuni — aceasta se întâlnește din plin în ciclul men- 
ționat. Dar să vedem mai întâi ce vrea să ne spună poetul 
în cântecele sale. Și întrucât el procedează metodic, să 
procedăm și noi la fel: 

— Dragostea poetului pentru iubită — în noile condiţii de 
viaţă - e trainică și nu cunoaște sfârșit pentru că: 


Slujind obșteștii fericiri 
Din zori in seară 


cei doi se împărtășesc din însăși trăinicia vieţii pe care o 
durează: 


Cum să se stingă-al nostru dor 
O clipă, una... j 

Când steagul roșu-i arzător 
Întotdeauna ! (Nu mă-ntreba) 


- Poetul e fericit știind că iubita lui pășește alături de 
dânsul, însuflețită de același ideal, de aceeași «patimă-do- 
goare» : dragostea de patrie şi «dorinţa zborului ne-nfrânt 
spre socialism». Dacă n-ar fi așa, conchide poetul: 


Tu dragă nu mi-ai fi nicicând. (De fericit ce sunt...) 


- Conștient că viaţa și cauza pentru care luptă e grea și 
comportă sacrificii, poetul trasează iubitei sale linia de 
conduită: 


De va fi să fim vreodată 
Despărtiți in calea grea 

Steagul luptei, ne-nfricată 

Să-l urmezi, iubita mea. (De va fi) 

Poemele în speţă sunt un exemplu tipic de ideologie 
tăiată în strofe, trecută prin ritm și rimă și condimentată 
inainte de a fi servită, cu tot soiul de arome procurate din 
frecventarea clasicilor, pentru a face să dispară gustul fad 
pe care-l au îndeobște generalităţile versificate (...) în versu- 
rile de dragoste ale lui Eugen Frunză - cu toată aparenta 
lor căldură - nu s-ar fi simțit în largul ei nici o iubită (...). 

Trecând acum la ceea ce poetul Eugen Frunză ţine să 
comunice femeii iubite, vom observa înainte de toate că, 
în generalitatea lor, versurile lasă pe cititor într-o totală 
indiferenţă. 


Simţi tu în inima ta oare 

Dorința zborului ne-nfrânt 

Spre socialism, spre „mai curând” 
Ca spre-o grădină-mbietoare ? 


Încercând să dea o replică energică tendinței manifestate 
în unele versuri de dragoste, tendință ce se caracteriza 
printr-o revoltă ne-principială - purtând însă «iza de 
trecere» — impotriva schematismului, poetul Eugen Frunză 
a alunecat în cel mai desăvârșit schematism, purtând nu 
mai puțin aceeași «viză de trecere», dar în direcţie opusă. 
Așa se face că «viza» care în cazul poetei Nina Cassian — de 
pildă — avea menirea să acopere izbucnirile individualiste 
și cochetarea poetei cu formalismul, este chemată în împre- 
jurarea de faţă să aștearnă un văl de naturaleţe și spon- 
taneitate peste goalele abstracţiuni ale «cântecelor»”. 


E] 


Petre DRAGOȘ*?, într-o scrisoare trimisă la Contempo- 
ranul: „Tovarăși, mă surprind anumite concepţii, tonul și 
limbajul ce se strecoară în vremea din urmă în unele din 
articolele noastre de critică sau discuţie literară. (...) 

De asemenea, Scinteia a analizat recent manifestările 
nesănătoase, dăunătoare din paginile revistei Almanahul 

literar din Cluj. Eu aș vrea să mă ocup de câteva rânduri 
din articolul Poezii de dragoste publicat de Dan Costa în 
paginile Almanahului literar din Cluj (nr.6), articol care 
m-a nemulţumit și m-a indignat. Scinteia a arătat că în 
acest articol precumpănesc teorii și păreri dăunătoare, 
teze idealiste care trebuie combătute. Aș vrea să exemplific 
mai larg această apreciere referindu-mă mai ales la tonul 
și limbajul lui Dan Costa, care trădează poziţiile sale 
cosmopolite, retrograde. 

Pe un ton ironic și pretenţios, cu un dispreţ de-a dreptul 
boieresc, autorul cronicii face praf o seamă de creaţii lirice 
ale unora din cei mai iubiţi poeţi ai noștri ca Maria Banuș, 
Eugen Frunză, Veronica Porumbacu și alţii. El stăruie 
îndeosebi asupra poeziei lui Eugen Frunză, văzând în ea 
expresia «unor însemnate slăbiciuni ale liricii noastre». 

Nimeni nu contestă că poezia lui Eugen Frunză sau a 
celorlalți poeţi vizaţi în articol suferă anumite lipsuri. Aici 
e vorba însă de amplificarea malițioasă a acestor lipsuri, 
autorul articolului urmărind astfel să «lichideze» creațiile 
respective în întregul lor. După ce afirmă că poeziei noastre, 
în ansamblul ei, i-ar fi caracteristică tendinţa spre rutină și 
spre unele maniere ce s-au dovedit cândva de bun augur — 
criticul se lansează în consideraţii năstrușnice de soiul 
acesta : «nu s-ar putea spune că în lirica noastră au lipsit 
cu totul cazurile de „evadare”, când unul sau altul dintre 
poeţi, desprinzându-se din „gros”', au încercat în mod 
curajos s-o rupă cu pedalarea pașnică și rutinieră și fără 
perspectivă (...). 

Cântecele de iubire ale lui Eugen Frunză sunt apostro- 
fate drept inspirate «articole de ziar», «goale abstracţiuni», 
«colocvii ale poetului cu iubita» (...). 

Pe un ton de superioritate cu nimic justificat, autorul 
articolului împarte sentinţe și dă lecţii de cea mai elemen- 
tară măiestrie unor poeţi ca cei sus amintiți, permiţțându-și 
să se substitue până și intenţiilor lor artistice. Vrând să-și 
camufleze adevărata poziţie, autorul articolului și-a con- 

fecţionat un întreg păienjeniș stilistic, presărând la tot 

pasul expresii și citate menite să-l impresioneze pe cititor 
prin «erudiție» și «competenţă». Nu e de mirare că în articol 
se întâlnesc formulări ca : «lirism și explozie», «momente de 
emoție sufletească» (prilejuite de poeziile noastre valoroase) 
sau «foarte adesea eroul liric e doar sensul viu al unei 
creaţii lirice, forţa sa de izbire, comunicativitatea sa, expri- 
mând amploarea și tăria unor convingeri și afecte» etc. 
etc. Articolul alunecă în vechiul stil al criticii burgheze, 
îmbinând limbajul insolent cu formulări confuze. 

Cronica lui Dan Costa este un articol de jignitoare 
persiflare, nejust în cea mai mare parte a sa, scris de pe 
poziţii de fapt cosmopolite. El urmărește nu smulgerea 
unor buruieni ce dau să năpădească noul ci înăbușirea și 
strivirea însuși a noului (...) 

Literatura noastră în genere și cu atât mai mult mlă- 
diţele noului răsădite pe tărâmul ei, trebuie ajutate să 
crească iar nu călcate în picioare de unii critici «daţi cu 
lac», care-și închipuie că sub egida luptei libere de opinii 
își pot permite orice. | 

V-am împărtășit aceste gânduri ale mele, deși sunt din 
toată inima pentru lupta liberă și cu nimic îngrădită a 
opiniilor. Socotesc însă că acest articol nu folosește nici . 
unuia dintre poeţii militanţi, nici unuia dintre făuritorii 
noii noastre literaturi. El este conceput de pe poziţii cu 
totul străine principiilor noastre. 

Cred, de asemenea, că Uniunea Scriitorilor, care răs- 
punde direct de Almanahul literar din Cluj, trebuie să pună 
capăt limbajului vehement și necivilizat care incearcă 
să-și facă loc în unele din articolele noastre de critică sau 
discuţie literară”. 


* 


Petru DUMITRIU® : „Au apărut de curând, printre alte 
lucrări interesante ale scriitorilor noștri, două poeme asu- 
pra cărora ne vom opri mai îndelung: Războiul de Mihu 
Dragomir și Studenta de Aurora Cornu, pe care le inșir în 

ordinea publicării lor. Reprezintă ceva nou, o contribuţie, 
o împlinire a ansamblului poeziei și literaturii noastre ? 
Care sunt meritele, dar și scăderile acestor creaţii? În ce 
măsură înseamnă aceste poeme, pentru cititor, o imbu- 
nătăţire a cunoașterii sale despre viaţă, despre om, despre 
societate? În ce măsură îl înalță ele din punct de vedere 
etic, în ce măsură îl înnobilează și-i înfrumuseţează sufletul 
și îi oferă un model de imitare în viaţa sa proprie? lată 
întrebări la care trebuie să răspundă literatura noastră de 
azi. Războiul tinde să exprime drama unei generaţii. Gene- 
raţia care a copilărit în anii teroarei fasciste. (...) 

Ca luare de atitudine a unui scriitor din zilele noastre, 
faţă de odiosul măcel imperialist, Războiul de Mihu Dragomir 
are o valoare însemnată. Cred că tradus în limba franceză 
sau engleză ar avea o mare putere de convingere în lupta 
pentru pace: de fapt el descrie doar ce soartă i-ar ame- 
ninţa, ce soartă i-ar aștepta pe milioane de tineri din toată 
lumea, dacă n-ar opri mâna incendiatorilor unui nou război. 

Privind într-un spirit critic conţinutul de idei și măiestria 
artistică a poemului, vom vedea că el are deficienţe destul 
de grave. 

În zadar vom căuta eroii ce pot sluji de model, eroii de 
o mare înălțime morală, oricât de simpli ar fi ei. Eroii din 
poemul lui Mihu Dragomir sunt pasivi, nu sunt eroi, ci 
personaje, și acestea, episodice. (...) 

Dacă poemul lui Mihu Dragomir e mărturisirea unui 
trecut tragic, poemul Aurorei Cornu, Studenta este rodul 
unei tinereţi proaspete, un poem despre viața, gândurile 
și sentimentele tineretului de azi. Şi, de asemenea, e un 
rezultat al educaţiei literare pe care o capătă azi la noi 
tinerii scriitori. Aurora Cornu a studiat pe băncile Școlii 
de literatură și critică literară „Mihail Eminescu”, creație a 
puterii populare, după modelul Institutului de literatură 
„Maxim Gorki” din Moscova (...). 

Poemul are întâi de toate, o acţiune limpede, ușor de 
urmărit, și întemeiată pe un sentiment încă prea rar expri- 
mat de poeţii noștri de azi — dragostea. E povestea simplă 

și plină de frăgezime, de simţire, a unei tinere studente, 
fostă sondoriţă, viitor inginer. E îndrăgostită de un asistent, 
cu care lucrează împreună, la o inovaţie; crede că acesta 
o iubește pe prietena ei, și-și stăpânește suferinţa : dar 
află că el o iubește nu pe prietena ei, ci pe ca. Această 
întâmplare atât de firească, de omenească, se desfășoară 
în câteva episoade întrerupte de momente lirice, de medi- 
taţii ale eroinei, cântece ale unei inimi tinere și dornice de 
fericire, de viaţă creatoare, dornice de a da înapoi în chip de 
invenții științifice, de înfăptuiri în folosul poporului, elanul, 
învăţătura pe care i le-au dăruit patria, partidul (...). 


Dealuri natale, sondele mele, 

Vă închin gândul meu rușinat. 
Sunt ingineră aproape, dar nu știu 
Să dau înapoi ce mi-ati dat. 

De mult n-am mai dat pentru voi 
Nici cât sondorița de ieri, 

Ce planuri stângace croia 

Cu bietele sale puteri... [...). 


Versurile au o prospeţime tinerească, uneori un elan, 
care te cuceresc (...). Flacăra care arde în poemul Aurorei 
Cornu e curată, și anunţă văpaia mistuitoare a unei tine- 
reți care invinge și cucerește orice înălțimi (...). 

Compozitorii noștri se plâng adesea de lipsa unor texte 
pentru cântece. În unele privinţe, scriitorii ar trebui să le 
dea dreptate. Dar uneori, poate că ei nu aleg întotdeauna 
drumul cel mai bun. De ce nu compun mai des tovarășii 
noștri compozitori muzică pe poezii de Eminescu, sau alt 
poet clasic? Cât despre contemporani, de ce n-au luat 
poezii de Beniuc, Maria Banuș, și atâţia alți poeţi lirici? E 
oare greu de văzut caracterul de baladă al altor poeme 
epice, sau fragmente de poeme epice? Poemul Aurorei 
Cornu și multe alte creaţii recente au mai multe părți din 
care se pot face lied-uri. Astfel, muzica ar ajuta să pătrundă 
și mai mult în mase unele interesante realizări ale poeziei 

noastre din ultima vreme, pline de sinceritate, de ideile şi 
de sentimentele poporului nostru și ale vremii noastre (...)”. 


+ 


George MUNTEANU® : „S-a discutat anul acesta în presa 
literară, cu oarecare insistență, despre poezia de dragoste, 
mai precis vorbind — despre inexistența unei asemenea 
poezii. Cum s-a întâmplat și cu alte prilejuri, tot cititorii 
au semnalat mai stăruitor această penurie. Câţiva critici 
i-au dibuit apoi pricinile, încheindu-și sârguincioasele lor 
investigaţii cu concluziile și îndemnurile cuvenite. lar poeţii — 
luaţi se vede cam pe neașteptate - au căutat să facă faţă 
în pripă acestei situații. 

Situaţie cât se poate de paradoxală, când stai să te 
gândești, deoarece în privinţa aceasta parcă ar fi mai 
nimerit ca poeţii să nu aștepte formularea anume a comenzii 
sociale. Situaţie și mai paradoxală încă, dacă se ţine seama 
că — după o seamă de încercări neizbutite sau de valoare 
incertă — primele versuri de dragoste într-adevăr autentice 
care au văzut lumina tiparului începeau așa: 


lubito nu mai suntem tineri, 

Iar de cătăm in calendar, 

La tine-i Joi. la mine-i Vineri, 

Ai părul nins, am părul rar. 
(Mihai Beniuc, Ciclul de dragoste, 
in Viaţa românească nr.8. 1953). 


Versurile de mai sus - dintr-un ciclu de-o elevaţie, 
discreţie și ţinută artistică într-adevăr remarcabile - te 
îndeamnă să te gândești, între altele, și la faptul că anu- 
mite motive firești ar fi putut să-i determine pe atâţia alți 
poeţi, care-s departe de vârsta de argint, să-și revendice 
pe acest tărâm prioritatea. (...) 

În tot cazul, încercările tinerilor poeţi de a cânta dra- 
 gostea au început să fie încununate de anumite succese. 

Ne gândim, afirmând aceasta, la poemul Studenta de Aurora 
Cornu (apărut în Viaţa românească, nr. 10. 1953), poem 
care se arată din capul locului a fi mai mult decât o simplă 
încercare ori o promisiune îndoielnică (...). 

Dacă ar fi să se caracterizeze laconic poemul Aurorăi 
Cornu, poate că nici un epitet nu i s-ar potrivi mai bine ca 
acela de interesant (...). De reținut că poeta și-a propus să 
scrie un poem, nu o poezie de dragoste ; o tentativă cute- 
zătoare așadar — și care trebuie preţuită ca atare — de a da 
expresie nu doar unui moment ori aspect al sentimentului, 
ci unor procese sufletești de durată [...). 

Cântărit sub diferitele lui aspecte, poemul Studenta e 
valoros în primul rând prin sinceritatea, prin adevărul 
sentimentelor ce comunică. Prin aceasta se și deosebește 
de exerciţiile rimate care se pretind poezii de dragoste (...). 
Și iată în schimb, cât de firesc, de spontan e acest moment 
inițial din poemul Aurorăi Cornu, unde, într-un ceas de 
răgaz, eroina își ascultă cântecul inimii: 


Un tei se leagănă deasupra mea 
Cum doar în Prahova se legăna 
Trec tinerii îndrăgostiți pe-alei, 

Ce, inima nu-și cere dreptul ei? 
Oare și mie cum mi-ar sta în seară 
Cu... asistentul nostru bunăoară (...). 


Incontestabil că în surprinderea «pe viu» a sentimen- 
telor eroilor săi, Aurora Cornu izbutește mai totdeauna și 
că - în asemenea cazuri - reușita e potenţată de origi- 
nalitatea mijloacelor artistice pe care le întrebuințează și 
cărora le-a imprimat o pecete personală. De o sinceritate și 
un omenesc — cuceritoare, momentele de acest fel reliefează 
convingător elanul și puritatea morală ce caracterizează 
tineretul nostru de azi. à 

Cu unele excepții lăudabile, nu același entuziasm inspiră 
însă părțile din poem consacrate meditaţiei lirice a eroinei, 
gândurilor ei privitoare la dragoste și la conduita morală. 

De astă dată versul devine adesea abstract, lipsit de plasti- 
citate, uneori prozaic și — pe deasupra - străbătut de o 
agasantă tendință moralizatoare. Nu i se poate contesta 
poetei intenţia de a milita pentru o atitudine morală înaltă, 
înaintată a tineretului nostru. Numai că aceasta e ilustrată 
mai convingător de comportamentul eroinei sale și cu mult 
mai puţin de reflecţiile ei. În atari cazuri, nu poţi scăpa de 
impresia neplăcută că eroina - și odată cu ea autoarea — 
caută să adopte o poză care desigur că nu li se potrivește 
și nu era de fel necesară [...): 


Mă uit la ei, 
cu milă 
și dezgust. 
Așa ca la un biet pisoi jegos 
Pe care totuși îl culegi din drum, 
il îngrijești 
și-l crești. 
- Băieţii mei și fetelor! 
- le-aș spune - 
(așa cum poate mama lor le-ar spune) 
Ce faceți voi cu tinerețea voastră ?... (...). 


Curios lucrau ! Citind versuri de felul celor amintite 
mai înainte, parcă nu o mai recunoști pe eroina poemului, 
atât de tânără totuși, evidenţiindu-și cu atâta aleasă dis- 
creție farmecul vârstei în alte manifestări ale ei din care 
nu lipsește de altfel atitudinea serioasă, matură, care îi 
şade bine în atari cazuri și în care s-a putut recunoaște de 
la început o trăsătură distinctivă a personalităţii ei. Con- 
siliile ei morale — din care se desprinde un anume rigorism — 
rostite pe un ton suficient de om ajuns la o vârstă matu- 
salemică (M-au încercat destule-n viața mea...), o fac uneori 
aproape antipatică, determinându-ne să o asemuim invo- 
luntar cu o bătrânică cicălitoare (...). Se simte însă cât de 
colo poza, în asemenea cazuri, o atitudine nu străină de a 
celui care se arată undeva în haine de imprumut. Și aceasta 

în primul rând din pricină că ideile și etica de acest fel nu 
au fost convertite în valori lirice autentice — o dovadă că 
nu reprezintă bunuri reale ale poetei — ci concepute abstract, 
introduse din afară în țesătura poemului. 

Din păcate, aceste idei au fost concepute nu numai 
abstract, ci și pripit, cum s-a văzut cu prilejul respingerii 
în principiu a petrecerilor tinerești (...) 

Este evident așadar că valorile certe ale poemului înclină 
hotărât cumpăna aprecierii. Și tocmai de aceea nu trebuie 
supuse amnistiei, în afară de neajunsurile deja semnalate, 
cele privitoare la stil, limbă, imagine, cuibărite ici-colo în 
urzeala poemului. Mai există pe alocuri versuri retorice, 
prozaice, cum e îndeosebi al treilea din acest catren, care 
se detașează prin platitudine dintre celelalte, și ele cât se 
poate de lipsite de o reală forță emotivă: 


Da, forța-aceea e Partidul drag; 
Prin câte căi n-au strecurat în voi 
sămânța-acestei atitudini noi, 

ce-o să insemne fața-acestui veac! 


De aceea în poemul Aurorăi Cornu se cuvine să fie 
salutat, în afară de meritele amintite de-a lungul acestor 
rânduri, unul la care poeta și-a câștigat întrucâtva dreptul 
și care poate fi socotit cel mai de seamă - când e întemeiat 
pe studiul serios al problemelor vieţii și creaţiei: îndrăz- 
neala, această forță în stare să urnească din loc munții 
rutinei şi ai conformismului placid”. 

O trăsătură distinctivă a anului este numărul mare al 
poeţilor debutanţi în volum, comparativ cu anii anteriori. 
Debutează editorial Alexandru Andriţoiu (În Țara Motilor 
se face ziuă), Werner Bossert (Vânt nou), Florin Mugur 
(Cântecul lui Philip Müller), Ilon Petrache (Aripi), Aurel Rău 
(Mesteacănul), Ştefan Iureș (Cuvânt despre tinerețe și Urmașii 
lui Roaită). 

Dintre poeții consacraţi, publică două volume Mihai 
Beniuc (Pe aici nu se trece !; O seamă de poeme) și Veronica 
Porumbacu (Ilie Pintilie; Prietenii mei și câte un volum: 
A. Toma (Poezii alese, colecția Biblioteca școlarului — Editura 
Tineretului, tiraj 30.000 de exemplare), Cicerone Theodo- 
rescu (Un cântec din ulița noastră), Miron R. Paraschivescu 
(Laude), Eugen Jebeleanu (Cântecele pădurii tinere), Mihnea 
Gheorghiu (Întâmplări din Marea Răscoală), Dan Deșliu 
(Versuri alese), Nina Cassian (Tinerețe), Marcel Breslașu 
(Cântec de leagăn al Doncăi) și Maria Banuș (Versuri alese). 

Interesant este faptul că aproape toate volumele de 
debut sunt comentate, criticii literari accentuând asupra 
originalității, noutăţii sau pastișei care intră, odată cu 
noile cărți, în peisajul poeziei. 

Despre volumul de debut al lui Aurel Rău, de pildă, se 
scrie în Almanahul literar" de la Cluj, in Contemporanul și 
în Viaţa românească. Reproducem fragmentar cronicile 

literare din ultimele două reviste, pentru că ultima amplifică 
sau infirmă opiniile celeilalte. 

D. MICU®®: „Sub titlul Mesteacănul (E.S.P.L.A. 1953) 
sunt reunite o parte din poeziile publicate de Aurel Rău în 
anii 1950-1952 în diferite reviste, mai cu seamă în Almana- 
hul literar din Cluj. 

Cu toată diversitatea tematică, volumul permite cititorilor 
sesizarea unor particularităţi artistice și a unor tendinţe 
caracteristice creației acestui poet în plină formare (...) 

Bogatele descrieri din Grădinarul nu au rostul unor 
podoabe exterioare, ele constituie modul de materializare 
a stărilor sufletești, mijloace de transmitere a entuziasmu- 
lui pe care l-a trăit poetul în momentele când și-a imaginat 
frumuseţea vieţii patriei socialiste de mâine (...) 

În Drumul minerilor, Aurel Rău încearcă să abordeze 
poemul epic, înfățișând fapta eroică a unui tânăr miner. 
Poezia este valoroasă însă mai ales prin lirismul său, prin 
dezvăluirea emoţiilor pe care le trăiește eroul în timpul 
acţiunii și după cucerirea izbânzii (...) 

Se află în volum poezii ca Nimeni nu va ști, Urarea 
mamelor din Grecia, Mesteacănul, etc., a căror lectură îl 
lasă indiferent pe cititor. Sărace în idei, aceste poezii sunt 
mediocre, lipsite de sentimente adânci. În ele nu recu- 
noaștem particularităţile creației lui Aurel Rău (...) 

Ca și poeziile cenușii, de felul Mesteacănului și Nimeni 
nu va ști, ciclul Eliberarea Clujului vădește influenţa unor 
rămășițe formaliste în creația poetului. În primul caz, el 
credea că poate suplini absenţa ideilor și sentimentelor 
prin anumite virtuozități stilistice: aici pierde din vedere 
ideea centrală: țelul poeziei, înecând faptele esenţiale în 
șuvoiul unor fapte lăturalnice”. 


+ 


Sorin ARGHIR®” : „De curând a apărut un volum de 
versuri care îmbogăţesc lirica noastră. Autorul, Aurel Rău, 
este un tânăr poet care s-a făcut cunoscut prin poeziile 

publicate îndeosebi în paginile Almanahului literar de la Cluj. 
Mesteacănul, volumul apărut la E.S.P.L.A., înmănunchează 
cele mai bune poezii ale poetului scrise în ultimii ani (...). 

Mesteacănul unește 4 cicluri. În cel mai amplu - Cântece 
și Balade - singurul fără o idee centrală care să grupeze 
poemele — se întâlnesc deopotrivă versuri despre viaţa și 
sentimentele ţăranilor colectiviști, ca și poezii de dragoste, 
o evocare lirică a lui Eminescu și cântece de Mai. 

Sub titlul Eliberarea Clujului, sunt înmănunchiate poezii 
care cântă descătușarea orașului natal al poetului. În 
ciclul Drumul minerilor, o încercare meritorie de poem epic, 
Aurel Rău tinde și reușește să cuprindă artistic momente 
esenţiale ale vieţii de ieri și azi a minerilor. Trei cântece 
despre viaţa și moartea lui Nikos Beloianis încheie volumul. 

Natura apare în plinătatea ei cântată pe coarde variate, 
în amplul poem Grădinarul. Istorisind vizita pe care o face în 
grădina unui vestit miciurinist din Cluj, poetul cântă natura 
din perspectiva omului care o stăpânește și o transformă (...) 
Miciurin apare ca un adevărat demiurg, schimbând înfă- 
ţișarea firii, acolo unde trece pasul său. 


Un om cu barba albă ca faldurii cămeșii 
Ce amintește merii în floare și cireșii. 

El umblă zi și noapte necunoscând răgazul 
Siberia străbătând-o, taigaua. Caucazul... 


Aurel Rău este și creatorul ciclului Drumul minerilor (...). 

Poetul își urmărește eroii după douăzeci de ani, în zilele 
luminoase ale construcției socialismului. Pruncul de odi- 
nioară e astăzi miner și, printr-o acţiune eroică, își salvează 
abatajul. 


E-n luptă Matei. Ochii-i văd în trecut; (...). 
Un om a căzut, chinuit de dureri, 

Pe iarba de sânge pătată. 

Visa o priveliște fără boieri! 

Azi tu îl continui pe tată].... 

Această amintire și conștiința că el continuă lupta tatălui 
său, că îi răzbună moartea, îl sprijină în încordarea supra- 
omenească, fizică și morală, pe tânărul erou al poemului (...) 

Alături de poezii valoroase, care dovedesc talentul poetu- 
lui, există în Mesteacănul versuri plate și cenușii precum 
și poezii neizbutite (...). 

Deosebit de caracteristică din acest punct de vedere 
este poezia Nimeni nu va ști. Poetul vrea să-și cânte iubirea 
pentru o ființă dragă și îndepărtată. Ideea poate să fie 
bună. Realizarea este, însă, neizbutită: 


Am jurat cândva să ne iubim, 

Orice depărtare ne-ar desparte, 

.. Alte munci mi te-au chemat departe 
Și acum ce rar ne întâlnim! 


Lectura unor asemenea versuri banale produce o impresie 
penibilă, mai ales dacă te gândești că autorul este un poet 
de talent (...) Pe o treaptă artistică asemănătoare, se află 
poeziile Ziarului Scinteia, Urarea mamelor din Grecia și 
chiar Mesteacănul, poezii bântuite de un patos declama- 
toriu, sărace în idei, | 

Elementele formaliste apar mai evident în unele din 
poeziile cuprinse în ciclul Eliberarea Clujului, Seară 
clujeană (...). 

Era firesc ca poezii ca acelea cuprinse în Mesteacănul 
să fie întâmpinate cu căldură și simpatie de critica noastră 
literară. Din păcate însă, căldura și simpatia nu sunt 
sinonime întotdeauna cu înțelegerea justă a problemelor. 
Ori tocmai aceasta se vede din cronica semnată de Dumitru 
Micu în Contemporanul. 

În articol se găsesc observații juste, care ţin în special 
de analiza «la text» a poeziilor. Se află însă și observaţii 
false și dăunătoare. (...) 

Chiar de la inceputul cronicii se afirmă că volumul lui 
Aurel Rău, «cu toată diversitatea tematică, permite cititoru- 
lui sesizarea unor particularități artistice şi a unor tendinţe 
caracteristice creaţiei acestui poet în plină formare». 

Așa cum apare, din fraza citată, cronicarul socotește că 
diversitatea temelor este cel puţin un impediment pentru 
manifestarea particularităţilor artistice ale poetului. Drept 
care subliniază cu justificată bucurie din punctul său de 
vedere, că în volumul lui Rău se vădește personalitatea 
artistică a poetului «cu toată diversitatea tematică» (adică, 
probabil, în ciuda diversităţii tematice). 

În a doua coloană a articolului semnat de D. Micu se 
spune că «nu vom găsi la Aurel Rău versuri clocotitoare de 
patos, cu izbucniri violente de mânie și de indignare, nici 
strigăte de entuziasm nestăpânite», și că aceasta ar fi 
caracteristic pentru poezia tânărului clujean. 

Iată deci continuarea ideii neformulate direct, după care 
personalitatea implică existența unei singure coarde lirice. 

De altfel, versurile din volumul lui Aurel Rău dezmint 
afirmaţia criticului. D. Micu spune că nu găsește în Mes- 
teacănul «versuri clocotitoare de patos, cu izbucniri violente 
de mânie și indignare». Să vedem dacă așa stau lucrurile. 
Iată de pildă, poezia Defilare de 1 Mai: 


Dușmanu-i unu: vrea război. 
Din ghiara lui mai curge sânge. 
Vrei pace ? Vino lângă noi! 
Pacea războiul îl va-nfrânge. 


Tu intră dar, în rând, și hai, 
Pe stângul bate grabnic pasul! 
E Unu Mai. 

De Unu Mai 
Din inimă să-ți fie glasul! 


Poezia aceasta se caracterizează în general prin versuri 
care, dacă nu clocotesc de patos, nu sunt în orice caz 
lipsite de el. Poetul nu își cântă discret cântecul de armin- 
deni, ci scandează un marș hotărât. 

Este izolată această izbucnire de patos a lui Aurel Râu ? 
Nu ! O dovedește Cuvântul lui Blag Zenovie, o reușită poezie, 
plină de ură impotriva dușmanilor ţărânimii muncitoare. (...) 

Asemenea versuri se întâlnesc și în Drumul minerilor. 
Ciudat este că D. Micu a analizat aceste poezii, citând 
versuri de un patos unit cu mânia și judigazea» însușiri 
de care tot el se îndoia puţin înainte: 


N-am să uit nicicând, nicicând 
Focul ce le-a stat în gând, 

Ura ce le-a ars in ochi 

În acel August flămând. 
Scoarță neagră-nsângerată, 
Martor ai să fii odată! 

Nu se-oprește-aicea lupta, 

Nu se-oprește niciodată ! 


Cele trei cântece despre viaţa și moartea lui Nikos 
Beloianis sunt și ele elocvente pentru patosul de care e 
insufleţit adeseori versul lui Rău. (...) 

D. Micu apreciază greșit unele poezii ale lui A. Rău 
atunci când vorbește cu dispreţ despre «întâlnirile idilice 
cu o iubită ucisă de nemți» (poezia Amintire). Este un 
dispreţ nejustificat și condamnabil. O poezie care cântă 
iubirea poetului pentru o ființă asasinată de nemți, și ura 
împotriva asasinilor nu e obligatoriu să împieteze asupra 
imaginii eliberării. Se pare că pe cronicar îl supără «duioasele 
aduceri aminte», sentimentele de tristeţe sau de durere. Sunt 
oare nelalocul lor aceste simțăminte în poezia realist-so- 
cialistă, atunci când prin ele autorul transmite un mesaj 
de idei înaintate ?(...) 

Tendinţa scolastică, unită cu unele confuzii estetice, 
l-a condus pe critic la «reţete» literare. Acestea nu pot 
decât dăuna dezvoltării lui Aurel Rău. Critica literară, 
pentru a-și justifica și îndeplini rolul trebuie să ajute 
literatura în creșterea ei. Prin unele din observaţiile pe 
care le cuprinde, cronica lui D. Micu nu face însă aceasta. 
«Reţetele» sunt dăunătoare poeziei autentice. Iar Aurel Rău 
este un poet autentic”. 

E] 


Într-un amplu comentariu din Iașul nouS* aflăm despre 
preocupările „eroului liric” din volumul lui Al. Andriţoiu : 

„În două cicluri de poeme - poetul Al. Andriţoiu cântă 
Tara Moților. Cântecul e înstrunat pe două coarde: una de 
jale și tristeţe aspră, nădăjduitoare; cealaltă, de viață 
proaspătă, înnoitoare, înflorită și în lumea moţească. Cu 
alte cuvinte, Al. Andriţoiu încearcă să scrie biografia lirică 
a Ţării Moților, văzută prin semnificaţia ei istorică. (...) 

De altfel poetul, moţ de origine, nu păstrează în cânte- 
cul său nici o urmă de resemnare. Cântecul lui este cloco- 
titor, în cadenţe populare, amenințătoare : 


Fluieru-l dusei la gură 

Să cânt dragoste și ură. 
Frunză verde de gorun 

alelei topor străbun ! 

Frunză verde clătinată, 

n-o veni ea vremea-odată ?[.... 


Mai toate poemele întâiului ciclu Trecute vieţi din Țara 
Motilor sunt organizate în jurul acestei concluzii ce se 
impune : pedepsirea exemplară a celor ce-au ţinut lumea 
moţească în beznă și-n calicie. Substanţa unor poeme din 
primul ciclu, rămâne însă golită de tărie, dacă evocând 
astăzi trecuta viaţă a moţilor, îi adăugăm de pe poziţiile 
noastre actuale, gesturi profetice, imprumutate (indeosebi 
împrumutate din poezia lui Mihai Beniuc). (...) 

Când în 1938 Mihai Beniuc semnala o prevestire [...), 
poezia lui era un fervent îndemn la luptă. (...). Când, însă, 
în 1953, imprumutăm dimensiunea a treia a viziunii noastre 
asupra trecutului, folosind numai vechile simboluri gene- 
rale (umbra lui Horia, cununa de flăcări a lui Doja, flăcările 
roșii călătoare, gorunul lui Iancu etc.), poezia capătă tonuri 
artificioase ori palid evocative [...). 

Când poezia lui Al. Andriţoiu înlătură din universul ei 
locul comun, ea capătă prospeţime tinerească, realizată 
prin chiote sincere, printr-o curgere narativă plastică, 
bogată în culoare (...) 

Al. Andriţoiu este un poet veritabil și atunci când versul 
lui desemnează în adâncime episoade diurne de viaţă, 
cutremurătoare pentru sensul lor (Întâmplare vânătorească, 
Târg de fete pe muntele Găina) (...). 

Prin poemul ciclic pe care Al. Andriţoiu îl închină Țării 
Motilor, ne este ilustrată -în linii mari -viața de ieri și de 
astăzi din creierul Apusenilor. (...) Metoda antitezei în lirică — 
atunci când e ostentativă — este urmărită de schematism 
și de retorismul ieșit dintr-un contrast valorificat pe două 
momente bine distincte: ieri și astăzi. 

Trebuie să subliniem că, exceptând unele poezii alcătuite 
pe vizibila antiteză, realizate prin recuzită poetică desuetă, 
volumul lui Al. Andriţoiu are în bună parte o compoziție 
organică ridicată pe momente de viaţă veridice ce se între- 
pătrund firesc, un suflu tineresc, năvalnic, câteodată tradu- 
cător al înnoirilor vertiginoase care au avut loc în patria 
noastră. Poetul cultivă cu succes, pe urmele lui M. Beniuc, 
versul tumultuos, fără să se poticnească în exactitatea 
măsurilor de vers, ori în selectarea silită a rimelor. (...) 

Timbrul liric al lui Al. Andriţoiu de multe ori poate însă 
să ne înșele. Atunci când vrea să fie incendiar sau glorifi- 
cator invocând partidul, când îmbracă o compoziție nesem- 
nificativă, când merge la pastișa timbrului propriu al unor 
poeţi formaţi. Așa de pildă, în unele poeme (Trei întâlniri 
de neuitat, Patriei) autorul lor aduce aminte numai ono- 
mastic de prezenţa partidului, iar cuvântul și îndemnul 
permanent al acestuia este golit de sensul adânc revo- 
luţionar. Partidul e prezent doar fiindcă i se pomenește 
numele, iar oamenii dialoghează cu un concept abstract și 
nu cu călăuzitorul viu al soartei lor: 


Din nou partidul sprijin i-a cerut 
lui și minerilor din toată țara, 

pâinea industriei tot mai bogată 

să crească-n pieptul munților la șut. 
Stai cu partidul iarăși față-n față 
tu, al partidului destoinic fiu. 


Altădată, invocarea forţei partidului este făcută prin 
afirmaţii notorii, juste prin ele înșile, dar fără fior vibrant, 
convingător: 


Partidu-ţi este, Patrie, viața. 

în măreția simplităţii lui. 
Partidu-ţi este suflul, dimineața 
și ţi-e lumina viitorului. 


În primul său volum de poezie, Al. Andriţoiu a dovedit 
că a trecut de faza «promisiunilor» și a exerciţiului de vers 
întâmplător. Poetul are o poziţie fermă și-și organizează 
artistic o viziune lirică. În procesul propriei sale formații, 
Al. Andriţoiu mai are nevoie de trăire mai îndelungată și 
mai adâncă cu faptele și cu autorii acestora: oamenii. 
După cum, pentru a-și desăvârși personalitatea artistică, 
are a renunţa la mimarea unor poeţi inaintași, așa cum 
singur — cu sinceritate o recunoaște când i se adresează 
lui Mihai Beniuc (...)”. 


+ 


Mult mai exigenți decât criticii sunt poeții tineri, atunci 
când analizează poezia confraților din generația lor. Iat-o 
de pildă pe Aurora CORNU® comentând un poem al lui 
Stefan Iureş: „Stefan lureș este un poet talentat. Ne-au 
bucurat succesele lui și i-am îndrăgit poeziile 100.000.000 
de dolari, Actorul, Așa a fost in Baltica. 

Faptul că lureș e un poet de talent se vădește și în 
ultima sa lucrare, Urmașii lui Roaită. Sunt aici pasaje de o 
mare frumuseţe. (...) l 

Stefan lureș a vrut să ilustreze înalta idee a continuității 
luptei pentru fericirea poporului. Tineretul de azi este 

vrednicul urmaș al eroilor comuniști, dacă prin atitudinea 
sa în muncă se arată demn constructor al socialismului și 
luptă pentru idealurile pentru care au luptat și au murit 
comuniștii. (...) 

Poetul urmărea în această parte să facem cunoștință 
cu eroii și să ne intro'lucă în problemele care îl frământă. 
Si facem cunoștință cu ei. 

Gavrilă e voinic, foarte masiv și se pare că suferă din 
această pricină, deoarece mormăie ori de câte ori tovarășii 
glumesc pe seama staturii sale. Gavrilă e «un uriaș cu 
suflet de prunc», Călin e cumpătat, Iordache și Bucur 
«se-mpung în cuvinte», cei doi munteni care mai sunt în 
brigadă «tac îndelung», «Cercel e vârstnic» și l-a cunoscut 
pe Roaită, iar Costea «e vesel și înflăcărat». (...) 

Asta e tot ce ne spune poetul despre eroi, și suntem 
obligaţi să-l credem pe cuvânt, deoarece aceste trăsături 
nu se reliefează în vreo acţiune (...). 

Momentul eroismului ar fi trebuit să marcheze o schim- 
bare de atitudine, punctul calitativ al transformării. Dar 
elementele care să ateste transformarea, lureș le-a redus 
la două strofe în care, cum am văzut, se arată că băieţii s-au 
transformat nemaiertându-și unul altuia greșelile. (...). 

lată de ce lucrarea lui lureș, deși are unele părți izolate 
frumoase, rămâne o încercare neizbutită de poem epic. 
Trebuie ridicată aici problema unei anumite ușurinţe, a 
unei atitudini superficiale a autorului faţă de propria sa 
lucrare. lureș ar fi trebuit să dea toată atenţia cuvenită 
faptului că poemul epic cere multă muncă, cunoștințe în 
ce privește construcţia, a psihologiei complexe a perso- 
najelor și multe altele. El cere mai ales un material de 
viaţă corespunzător, bogat și interesant. [...). 

Versiunea apărută în Viața românească avea toate lipsu- 
rile despre care a fost vorba aici. Trebuie să spunem că 
redacţia n-a ajutat suficient pe poet să-și îmbunătățească 
lucrarea înainte de apariţia ei în revistă și a dat dovadă de 
multă ușurință publicând-o cu lipsurile ei evidente. Dar 
lipsa de ajutor și ușurința redacției Viaţa românească sunt 

cu atât mai grave, cu cât nici după apariţie, şi în preajma 
tipăririi în volum, nu a făcut nimic pentru a ajuta pe poet 
să facă Urmașii lui Roaită un poem cu un conflict puternic, 
cu o acţiune inchegată, cu eroi bine conturați în impre- 
jurări care să permită aceasta. De la versiunea publicată 
în Viaţa românească până la volumul apărut în Editura 
Tineretului, deși au trecut câteva luni de zile, poemul nu 
s-a îmbunătăţit esenţial”. 

Un lirism „firesc, spontan” descoperă Lucian RAICU”? 
în volumul de poezii Cântecul lui Philip Müller al lui Florin 
Mugur: 

„Chiar înainte de a cunoaște și de a analiza mai în 
adâncime poemul lui Florin Mugur, înainte de a exprima 
anumite păreri și a face felurite propuneri asupra desti- 
nului său scriitoricesc, trebuie să subliniem curiozitatea 
şi bucuria cu care cititorii primesc cel dintâi volum de 
versuri al unui tânăr poet de 19 ani, student al Școlii de 
literatură „Mihai Eminescu” (...). 

În poezia La optsprezece ani - publicată în revista Anii 
de ucenicie a Școlii de literatură și critică „Mihai Eminescu” 
la sfârşitul anului trecut — urmărind conturarea unui crez 
artistic, tânărul poet Florin Mugur, student al școlii, a 
mărturisit idealul spre care năzuiește, nu din unghi tempe- 
ramental, ci ca expresie limpede a unei poziții de militant: 


Vreau să știu cânta in cântec 
Ca Beniuc, ca toboșarul 
Vremurilor ce-or să-mplânte 
Tot mai sus, stindard ca jarul. 


Versurile tânărului poet nu clocotesc de tumultul și 
bărbăţia demnă, ostentativă cu care poezia lui Mihai Beniuc 
ne-a deprins. Nu din acest punct de vedere a învățat Florin 
Mugur de la dascălul său spre a cărui artă declară că 
aspiră. Versul lui Florin Mugur e discret, de un lirism 
_ aproape familiar. Aceste particularităţi pe care le-am sur- 
prins și în poeziile mai vechi ale lui Florin Mugur, se 

disting în poemul său Philip Müller remarcat cu premiul I 
al concursului de masă iniţiat în preajma recentului Festival 
al tineretului și studenţilor pentru pace (...). 

Trebuie însă să semnalăm chiar de la început un pericol 
care se leagă tocmai de acest aspect personal. Uneori, 
tânărul poet caută s?. compenseze lipsa de căldură natu- 
rală a versului prin această exaltare a lucrurilor «mici», 
gingașe, discrete — «pufoase» am zice folosind un termen 
preferat de Florin Mugur - procedee cu care speră să 
întreţină în mod artificial o temperatură caldă. 

Este un pericol impotriva căruia Florin Mugur trebuie 
să lupte pentru a evita în viitor agravarea sa pe linia 
sporirii elementului artificial. Esenţial însă, ni se pare că, 
de cele mai multe ori, versul său este de un lirism firesc, 
spontan. Nota livrească nu e în nici un caz dominantă”. 


xk 


Cum era de aşteptat, aceste volume de debut nu îndri- 
tuiesc speranța ieșirii din matcă; era încă prea devreme ; 
aflat între două mari aniversări: în 1952 — cinci ani de la 
proclamarea republicii, în 1954 - zece ani de la eliberare, 
anul 1953 trebuia să dovedească în primul rând, conso- 
lidări ale albiei, atât prin scoaterea în evidenţă a primilor 
meșteri care au construit temelia și primele etaje, recte 
scriitorii fruntași, cât și a noilor ucenici; iar o dovadă 
elocventă în acest sens este însuși spectrul editorial al 
anului; bănuim că în anul viitor, conform protocolului 
festivist pe care l-am sesizat deja, tendinţa se va amplifica. 
Deci, nădejdea inovării peisajului liric se mai amână. 

Totuși, unele semne se artă ; nu în volume, ci în apariţii 
ocazionale în presă. Unul l-am amintit deja : A.E. Baconsky, 
semn devenit repede caz sancționabil, deci înăbușit (inclu- 
siv de unii poeți) și deci anulat. Cele două poezii ale lui 
Baconsky, Manifest și Rutină își au povestea lor; deși 
apărute în numărul din iunie al Almanahului de la Cluj, 
probabil că acesta va fi avut o apariţie întârziată, prin 

iulie ; adică în preajma Festivalului Mondial al Tineretului 
și Studenţilor (F.M.T.D.), eveniment de anvergură, cântat 
cu spor de lira poeţilor. Manifest - poezie publicată în 
pagina a doua a revistei clujene face notă discordantă în 
lirica avântat-sărbătorească din coloanele gazetelor, prin 
amărăciunea nedisimulată izvorâtă din alternanţa trecut 
viitor, și între aceste perspective, în final, un adaos necon- 
vingător, (o poantă !) aproape ironic, despre militantismul 
poetului la timpul prezent: 


Mulţi flăcăi și de la noi, în zare, 
Înșelaţi, zac pe tărâm străin 
Ochiul rece-al stelelor, uitare 
Picură puţin câte putin. (...) 


Oricum însă, am învins, băieți, 

Cât de greu ne-ar fi nu ne mai pasă, 
Sărbătoarea-ntregii tinereți 

Ne adună-n noua noastră casă ![...). 


Dragi prieteni nu vă amăgesc, 

Nu vă spun că morții în războaie 
Trec în stele ca-ntr-un basm ceresc 
Și privesc cu ochii la văpaie. 


` Sunt poetul vostru pe pământ, 
Din război mai port în ochi o ceață, 
Tinereţea voastră vreau s-o cânt 
Dragostea și setea de viață. [...). 


Cum spuneam, cu totul alta era tonalitatea poeziei 
festivalului — publicată pare-mi-se ulterior și-ntr-un volum — 
scrisă de A. Toma, M. Beniuc, Violeta Zamfirescu, Tiberiu 
Utan, Ion Brad, Nicolae Labiș, Paul Anghel (in Contemporanul 
nr.31-32), Aurel Rău, A. Gurghianu, V. Felea (în Almanahul 
literar, Cluj, nr.6-7) și alţii. 

Mihai Beniuc scrie, de pildă, acest Toast in cinstea 
tinerilor de la Festival: 

Veniţi de peste nouă mări, 

De peste nouă țări veniţi! 

Veniti și fiți primiți cu-mbrăţișări. 
Cu cântece veți fi primiţi. (...). 


Noi înșine vă dăm bucate, 

Căci n-avem slugi și slujitori. 
Dar iată și așa se poate. 

Mai bine chiar de mii de ori. [...). 


Apoi vom sta ca buni prieteni 
Spunând și lucruri mari și fleacuri 
De dragoste, de munți, de cetini, 

De câte-am pătimit prin veacuri. (...). 


Vreo două mii de ani întregi 
Ca robi am robotit, ca robii 
Sub fel și chip de strâmbe legi 
Pe plaiurile noastre proprii. 


Dar rău să n-aibă capăt nu e. 

Era un anotimp fierbinte 

Și noi ne-am smuls atunci din cuie 
De-a pururea ținea-vom minte. (....) 


A doua poezie a lui Baconsky, Rutină, reprodusă în 
paginile anterioare, duce amărăciunea și blazarea și mai 
departe, conturând imaginea unui lirism epigonic, manierist, 
cu adrese mai generale dar și foarte exacte - dacă nu 
mă-nșel; căci să comparăm întregul context al poeziei, 
dar mai ales această strofă din poezia baconskyană.: 


Noapte. Biata lună s-a deprins 
Ca o oaie blând să pască cetini, 
Parcă vrea s-ajute dinadins 
Veșnic unei rime la „prieteni”. 


cu a treia strofă din poezia lui Beniuc, citată anterior. În fine, 
cazul a fost clasat, iar A.E Baconsky n-a mai fost prezent, 
în acel an, în coloanele revistelor. 

Alt semn de oarecare înnoire a atitudinii poetice ar 
putea fi socotit amplul poem al lui Cicerone Theodorescu 
publicat în Contemporanul și apoi în volumul Un cântec 
die ulița noastră, poem - despre care Petru Dumitriu, în 
notele pe marginea decadei cărții, afirma : „ce direct, fami- 
liar, zâmbitor și melodios, deși uneori biciuitor e mește- 
șugitul vers al lui Cicerone Theodorescu” (Vezi nota 51 și 
contextul). Atributele acestea se potrivesc în totalitate 
poemului De vorbă cu un tânăr, care, în esenţă, biciuie 
critica literară a vremii, dogmatică, demobilizatoare, demo- 
latoare și îndeamnă pe tinerii poeţi la perseverenţă și 
încredere în talentul lor. Dar, ne amintim, pentru criticarea 
unor critici literari ai epocii se ridicase bariera încă în 
martie, de la plenara scriitorilor. Poetul transpune în versuri 
un aspect al realităţii, mai exact al nefericitei vieți literare 
a vremii, temă cu siguranţă neîntâlnită în ultimii 5-6 ani. 

Sever prescurtat, reproducem amplul poem al lui 
Cicerone Theodorescu aici și în note” : 


Tu care suferi pentr-un vers 

Și arzi scriind literatură ! 

E drumu-nainte-ți. Ai de mers. 
Fii timpului de azi, măsură. (...). 


Ti- alta suferința trează? 

... A, spui că vor să te doboare? 
Cutare nici nu te citează ? 

Prea rău te-a scărmănat cutare ?[...). 


Nu sta cu fruntea abătută. 
Știu, calde critici juste, deci 
Și-acelea mult mai mult ajută... 
Nu-s juste criticile reci. (...). 


Tu-mi spui că unora, săracii, 
Li-i vorba rece ca securea. 

Așa vor, retezând copacii, 

Să vadă în sfârșit pădurea ?(...). 

Sunt grădinari și n-au căldură. 
Suni mâini și nu le simți frățește 
Flori de hârtie ochii fură 

Iar floarea ce-ar da rod, tânjește... 


Idee și talent și muncă 
Pe-oricine trebuie să doară... 
Dar unii truda ta adâncă 

Cu obtuzunghiul o măsoară ! 


Nu. Sensibilitate iască 

Și-napoiat ca Tata Noe, 

Un critic prost, să zăpăcească 
Pe-artiști și munca lor — nu-i voie ![...). 


Atitudinea poetică a lui Cicerone Theodorescu este salu- 
tată de un tânăr poet, Ion HOREA? în proximul număr al 
revistei Viaţa românească: | 

„Poezia De vorbă cu un tânăr - apărută în Contem- 
poranul din 25 sept. 1953, reprezintă o poziţie înaintată în 
creaţia lui Cicerone Theodorescu, elaborând răspunsuri 
îndrăznețe unor probleme artistice de mare actualitate. 
Această poezie fixează atitudinea critică a autorului față 
de unele laturi negative ale criticii noastre actuale, subli- 
niind în același timp, în imagini convingătoare, necesitatea 
unei îndrumări ideologice și artistice principiale. (...) 

Poetul își declară pătimașa sa ostilitate faţă de criticii 
înapoiaţi, paralizanţi, care sugrumă cu prejudecățile și 
schemele lor prefabricate, cu lipsa lor de consecvență, 
creaţia plină de îndrăzneală și noutate a tânărului poet: 


Nu. Sensibilitate iască, 
Și-napoiat ca Tata Noe, - 

Un critic prost, să zăpăcească 
Pe-artiști și munca lor — nu-i voie! 


Aceștia: 


292 


Literatura în totalitarism 1952-1953 


„ truda ta adâncă, 
Cu obtuzunghiul o măsoară! 


lată-l pe unul în plin exerciţiu proletcultist: 


„.. Vrea unul fontă - cu ocaua. 
Otel iţi cere în ciubere. 

Vrea altul arta mucavaua 
Unei gândiri rutiniere. 


lată o problemă de teoria literaturii, în rezolvarea căreia 
se prăbușesc din redacții lucrări valoroase: 


Ți-așează „măiestria”-n dreapta 
Și-n stânga, gândul... Dar se poate 
Ideia ici, iar colo fapta, 
Apartamente separate ? 


În faţa acestor «criticaștri», îndeamnă pe tânărul poet: 


Tu dârză frunte ţi-o atine — 

Nu te-ntrista de-al lor oprobiu, 
Să-ncerci mereu să faci mai bine. 
Să fie nou. Să fie propriu. 


lată de pildă cum prin intermediul unei imagini viguroase 
se comunică indignarea pasională a poetului, revolta sa 
față de fățărnicia arogantă și spiritul sufocant de care 
sunt contaminaţi unii critici: 


Alt mers decât în cărucioare 
Nu vor, betegii, să permită: 
Și gem, de supralicitare... 
Și mor, de papagalicită... 


Cititorul salută în această poezie mai cu seamă curajul 
cu care sunt dezbătute unele probleme centrale ale lite- 
raturii și criticii literare”. 

Al treilea semn care anunţă că, totuși, ceva-ceva se mai 
schimbă în universul liricii, este apariţia lui Tudor Arghezi 
printre poeţi. Se pare că pedeapsa de „crimă la adresa 
poeziei” i-a fost suspendată după cinci ani și jumătate de 
„detenţie” — recte embargo publicistic. Așa se face că în 
noiembrie îl regăsim pe Tudor Arghezi în revista care-l 
găzduia pe vremuri cu respect și generozitate, în Viaţa 
românească. Aici, poetul publică trei poezii: Secera, La 
cosit și Giuvaere, punând pecetea-i caracteristică pe „mărun- 


* 


țișurile vieţii”: 

Zi de zi imi faci cadou, 
Puică galbenă, un ou, 

Și nici n-ai avut habar 
Că-mi lași zilnic în cuibar 
Parcă lunecat din cer, 
Dintr-o stea, un giuvaer. 
În uimirea mea adâncă, 
Uit că oul se mănâncă 

Și mă uit, mărire tie! 

Ca la o minunăţie. 

Asta-i oul de găină? 
Asta-i ochiul pe slănină ? 
Asta s-a vândut în piață 
Ieri și azi de dimineață ? 
Nu se poate! Ce, nu știi 
Că nu vând bijuterii 
Mama Voica și Dumitra 
Nici cu coșul nici cu litra? 
Precupeţi de har și nimb? 
Marfa asta nu-i pe schimb. 


Prin petala de opal 
Se strevede un cristal 
Și-ntr-un sâmbure de ceață. 

Strânsă-n tainele de viață. 
Incolțește veșnicia. 
Asta ţi-e bijuteria. 


Puică, ouăle matale 
Nu le capeti pe parale. 
Că sunt lucruri geniale (...). 


Dar, cu sau fără semne ori semnale, cu sau fără debu- 
turi promițătoare, poezia ideologică, realist-socialistă își 
va continua încă o bună bucată de vreme curba ascen- 
dentă. Și, pentru că de zeci de ori în aceste pagini o serie 
de poeţi fruntași — ca să folosim o expresie din vreme — au 
fost doar pomeniţi, să reproducem din numeroasele comen- 
tarii, câteva care demonstrează exemplaritatea acelora. Și 
mă gândesc la doi poeţi celebri: Mihai Beniuc și Eugen 
Frunză ; primul de o notorietate constantă din 1944 încoace, 
celălalt speranţa oficială deja validată, în plină ascensiune 
dar nu și unanim acceptată de obștea poeticească. 

Si vom mai face o excepţie de la regula cercetării noastre, 
conform căreia am cules din presă pentru fiecare problemă 
ceea ce am găsit, în ordinea derulării și comentării ei, 
neselectiv și nepărtinitor. De data aceasta vom selecta 
comentatorii și vom alege unul „nededulcit” la critica mar- 
xistă ori stalinistă, care, adică, n-a frecventat aproape 
deloc acest exerciţiu ; este vorba de G. Călinescu. Analizele 
lui despre cei doi poeți au mai multe avantaje : sunt recente, 
adică din acest an ; sunt comentarii și nu cronici de serviciu ; 
în plus, în cazul lui E. Frunză, opera acestuia - cele două 
volume de poezii — este interpretată prin prisma tipicului, 
așa cum încercase să-l teoretizeze autorul Principiilor de 
estetică. 

Să-ncepem cu opiniile lui G. CĂLINESCU” despre poezia 
lui Eugen Frunză: 

„Voi face acum câteva observări asupra poeziei tov. E. 
Frunză (Zile slăvite, Sub steagul vieții etc.). Bag de seamă 
că de la început se cuvine să lămurim o chestiune de 

principii. Cum se aplică cerința tipizării în poezie? Se 
vorbește de «personajul liric» și este o expresie pe care eu 
o întrebuințam de mult. Nu trebuie să uităm că este un 
simplu chip de a vorbi. Unicul personaj al liricii este 
autorul poeziei al cărui subiect este totodată obiectul compu- 
nerii. Însă subiectul meu nu se deosebește de al aproapelui, 
se poate vorbi de un unic subiect liric al umanităţii și prin 
urmare de obiectivitatea poeziei lirice. 

A tipiza deci în poezie înseamnă a exprima generalizând 
acele sentimente trăite de tine care sunt în același timp 
expresia sufletului poporului, inteligibile tuturor, fugind 
de insolit, a le exprima însă individualizându-le, metafori- 
zându-le, conferindu-le timbrul tău personal, acel nescio 
quid care face că deși înțelegem deopotrivă pe Eminescu și 
pe Coșbuc, Eminescu nu e Coșbuc. Speţa se confundă cu 
unicul (...). 

Poezia tov. Frunză se caracterizează printr-o francheţe 
și aș zice printr-o frăgezime a sentimentului. (...) Definiţia 
pe care și-o dă singur poetul este valabilă. 


Scriu versuri — mai bune, mai rele, 
Dar din adâncul inimii mele. 


Nu e nimic chinuit și situații care mai par unora încă 
greu de acceptat sunt înfățișate cu un firesc surprinzător, 
de lucru mult intrat în ordinea vieţii: fie și numai imagi- 
nabil în direcţia mâinilor sale ca și Beatrix a lui Dante, 
intr-altă diviziune a istoriei, miliţiana trebuie să trezească 
în bărbat, de astă dată prin înțelegerea subtilității ordinei 
comuniste, smerenia de a nu călca regulile și a nu se lăsa 
amendat. (...) 

În general tov. E. Frunză dă o dezvoltare prolixă poeziilor, 
inclinând către poemul fluviu. (...) Imaginile sunt uneori 
forţate ori aruncate cu facilitate. (...) «Peronul doarme în 
așternut» e prea de tot familiar. Iar viaţa (care oricum e o 
abstracţie) prezentată ca o femeie îmbiind la sărutare sună 
a butadă: 

Zău, viața ni-i a naibii de frumoasă, 
Că-mi vine-n văzul lumii s-o sărut! 


Cu asemenea procedee prosopopeice, nu văd de ce o 
femeie n-ar săruta asociaţia vânătorilor. Reţin și unele 
înjosiri verbale: «director sadea», a arde (fiind vorba de un 
bec electric) «taman ca-n vremea lui Lenin». «Mai-mai» 
însemnând «cât pe ce» e folosit impropriu: 


Mi-a spus Cincinalul, măi vere să știi 
Că face mai-mai jucării (...). 


Dar toate aceste șovăiri vor dispare pe măsura creșterii 
experienţei artistice a poetului”. 


* 


G. CĂLINESCU”f. — Despre poezia lui Minai Beniuc: 
„Preocuparea de a se încadra în viaţă în calitate de poet, 
de a-și afirma necesitatea și sarcina socială este obse- 
dantă la M. Beniuc, cu atât mai impresionantă înainte de 
23 august 1944. Limitele sale în această fază sunt sentimen- 
tul de a se crede singur, acela de a vorbi în pustiu, fiindcă 
poetul nu vede clar drumul viitor al revelaţiei. De aici o 
estompare melancolică, cu umbrele incertitudinii și ale 
nelămuritului. (...) 

Poetul întorcând spatele artei pure, proclamă poemul 
sălbatic: 


Nu cu penita 

Cu ascuţișul coasei 

Îmi scriu poemele sălbatice 
Cuvintele-mi zboară de foc și de plumb 
Ca gloanțele de flintă. 


Profesiunile de credinţă combatante sunt numeroase 
(...). Așadar poezia lui M. Beniuc este în tonul just atunci 

când vine cu zgomot de coase, de securi, de bardă, de bici, 
de izbituri, de furtuni, de prăvălituri de arbori, transcriind 
situarea poetului pe poziţia luptei de clasă. 


Străbat singur pădurea, 
O vijelie grea 
A prăbușit un uriaș stejar în calea mea. 


Poetul s-a simbolizat însuși într-un Sânt-llie vijelios: 


Așa trec peste voi ca Sânt-llie 
Pe boltă cu rădvanul lui de foc 


După 23 August 1944, poetul «prevestitor» s-a aflat 
într-o situaţie nouă. Încetând «suferinţele gloatei» poetul, 
obișnuit să se zbuciume și să scuture secera în numele ei, 
a găsit în faţa lui sarcina de a cânta construcţia socialistă. 
El face la începutul acestui nou drum o mărturisire a 
cărei ingeniozitate trebuie preţuită: 


Noi cei deprinşi cu chiu-n căciulă 
Azi, liberi, ne simțim ca-n haină nouă. 


Poetul simte a-i lipsi jugul pe grumaz. Vitalismul lui 
era blestemător la lupta de doborâre, acum misiunea lui e 
de a cânta construcţia pașnică și de a sta de veghe prin 
cântec împotriva vrăjmașilor ei. Este ceva ce năzuiește M. 
Beniuc să facă de câtăva vreme, desfășurându-și în noile 
condiţii vocaţia de poet militant. Poezie a vieţii, fără pre- 
tenţia sterilă a artei pure, lirica lui M. Beniuc era o specie 
a artei așa cum se și cuvenea, și încă cea mai înaltă. 
Preocupat de găsirea unei chei artistice potrivite noului 
cântec realist, e firesc ca poetul să facă încercări spre a 
folosi iarăși coasa la cositul fânului. 

Analizând poeziile ocazionale ale lui M. Beniuc este 
necesar să observăm că «ocazia» poemului nu-i tot una cu 
«tema» ideologică de valoare mult mai generală. Spre a 

concilia ocazionalul cu universalul trebuie exerciţiu și 
mulți se pierd considerând pretextul din unghiul lui pedestru 
și jurnalier. Prin urmare M. Beniuc învaţă atent ritmurile 
spre a deveni «toboșarul timpurilor noi». 

Obișnuit cu chiotul răzvrătitului și cu «mânia străbună» 
aruncă acum chemarea impetuoasă: 


Ei! Muncitorilor ! 

A voastră e ziua măreață. 
Din străbunul Armindeni 
Răsare azi pretutindeni 
O nouă viață! 


Într-adevăr construcţia socialistă solicită tinereţea per- 
petuă a sufletului, pe care poetul e dator s-o cânte cum 
dealtfel o și face. (...) Meritul ideologic remarcabil al lui M. 
Beniuc cel de azi este de a nu se fi lăsat ispitit de idilism 
și vulgarism edulcorat și de a fi păstrat sfârcul de bici cu 
care pleznește și acum nemilos ca Iorgu Iorgovan «șarpele» 
încă primejdios fiindcă «puie» adică plodește: 


Ne știm de mult, e lupta veche 
Din veac in veac, din an în an: 
E șarpele ce puie streche 

Lovit de Iorgu Iorgovan. 


În poezia de astăzi a lui M. Beniuc apar trăsături noi 
caracteristice unui poet socialist. «Arta poetică» în care 
poetul cântă tot ceea ce «e dat omului să-i placă», «tot ceea 
ce-ţi face traiul mai frumos», e o proclamaţie a bucuriilor 
omului, a luminozităţii sentimentelor în salutarea specifică 
a omului orânduirii noastre, a fenomenelor de viaţă celor 
mai ingenue și mai pure. (...) De curând, închinând un 
«toast în cinstea tinerilor de la Festival» poetul reia veghea 
sa bahică, deschizându-și sufletul său de om al norodului 
și recapitulând, de astă dată într-un ton mai potolit, deși 
la fel de apăsat, durerile trecute: 

Dar dacă n-am trântit paharul 
E ca să-l mai golim odată 
Zicând „să piară tot amarul 
Și răul tot din lumea toată”. 


Apoi vom sta ca buni prieteni 
Spunând și lucruri mari și fleacuri 
De dragoste, de munţi, de cetini; 
De câte-am pătimit prin veacuri. 


Lirica lui M. Beniuc reprezintă, în totalitatea ei, una 
din cele mai înalte expresii artistice ale luptei ideologice 
pentru mai binele poporului din poezia noastră actuală, 
sortită unei virtuţi prelungite prin chiar faptul de a fi fost 
văzut în patria incoruptibilă a artei”. 

Nicolae ȚAȚOMIR. - 3 Decembrie. În: Iașul nou, nr.7, 
nov. 1950 


Trei Decembre. Soare. Fulgi sglobii... 
Ziua asta tare dragă mi-i! 


Cum să-mi fie dragă de pe-acum: 
Stai și-ascultă pentru ce și cum.. (...). 


Patruzeci și patru. August. lași. 
Din Copou, ostași după ostași 


Roșii coborau cu stele-n frunţi 
Să întindă libertății punti (...). 


Hitler insă, cât a mai rămas, 
Praf și fum va fi: „seiceas, seiceas”. 


Sala rotăriei. Sub un steag 
Roșu, se-ncorda strungarul drag. 


Palma-i înstelată de ulei, 
Rotunjită pumn, făcea cât trei (...). 


Normele cădeau la glesna lui 
Zi de zi ca șpanul strungului (...). 

-Hai noroc! Dar ce mai vrei acum? 
N-ai în față drum deschis ? La drum! 


Stalin e cu noi. Partidu-i far. 
Socialismul uite-l la hotar. 


Vrei să mergem impreună? Hai. 
Indărăt nicicând să nu mai dai (...). 


Uite-mă-s în prag de Cincinal. 
Ce mai chiot trag de pe canal! 


Peste-o mie de gospodării 
Colective... Ih! Ce bine mi-i! 


Combinat, hidrocentrale... Vis... 
Nici să crezi că-s fapte toate. Şi-s (...). 


* 


Nicolae LABIȘ - Fii dârz și luptă, Nicolae ! În : lașul nou, 
nr. 8, dec. 1950 


-Te văd scriind la fizică-n odaie. 
Ești un elev fruntaș, măi Nicolae, 


Spre muncă și știință avântat; 
Doar ai carnet de U. T.M. — ist înflăcărat. 


Hai, vin, tovarășe, alăturea de mine, 
Să cucerim zări noi, de bine pline. [...). 


Dar tu, tu vei fi mâine inginer, 
Şi lângă tine, ochi-tăciuni și cer, 


Prietena ta dragă, Mădălina. 
Priveşte! Arde mai vârtos lumina. 


Pe schele noi, pe schele de baraj, 
Pe Bistrița, la chei și la Bicaz. [...). 

Stii, grea e munca-n faţă ce te-așteaptă, 
Dar mergi pe calea muncii, cale dreaptă ; 


Partidul muncii te-a crescut; și bine-i 
Că nu-n zadar sorbi sclipetul luminii. 


Din Kremlin, STALIN vede stăruința. 
Si-ti spune: -„E aproape biruința”. 


Din Wall-Street iţi vor moartea căpcăunii, 
Vor sânge Forestal-ii și nebunii. 


Dar nu pot să inșele iar popoare, 
Nu pot să-ntunece al vieţii soare, 


Nu pot să-mbrace-n negre straie; 
Te-nalţă dârz și luptă, Nicolae! 


+ 


Eugen FRUNZĂ. - Cântec pentru seceriș și colectări. În: 
Contemporanul, nr. 191, 2 iun. 1950 


Semănat-am semănat 
Ca să crească rod bogat 
Rodul mult și bobul plin 
Fără boz și mărăcini. 


Am plivit grâul, plivit 

La prășit ám hărnicit, 

Că ne-ajunserăm, măi frați, 
Şi-n Scînteia lăudați (...). 


Ala măi, mi-e frate bun 

Ce ni-e bun cârmaci la drum 
Muncitor și făurar, 

Clăditor de fapte mari. 


Și să vezi și să tot vezi 
Că ne-a dat mândre cirezi 

Nu de boi ci de mașini 
Purtătoare de lumini. (...). 


Dregeți secerii tăiș 

Să nu ronțâie pieziș, 

Și să crească snopi și clăi 
Ca și stelele pe văi. (...). 


Care-i ăla de n-ar da 
Pentru pace partea sa? 
Doar chiaburul poartă-n el 
Gânduri de-astea de mișel. 


* 


Georgeta SAUCIUC. — Daruri. În: Iașul nou, nr.5-6, oct. 
1951 


Știu că tare fosta-i supărată, 
Ai lucrat vreo două zile-n șir 
Și-apoi pânza, pictoriță fată, 
De necaz ai rupt-o după fir. (...). 


Si-a rămas cu mâna la bărbie 
Bătrânica ta, clătind din cap, 
Când ai spus că ai dori să fie 
Un tablou cum altul n-ai mai dat, 


Că-n celule reci, intunecate, 
Mult a stat Gheorghiu-Dej inchis, 
Dar nici suferințele-ndurate 

Nici celula „H” nu l-au invins. 


N-au putut călăii să înfrângă 
Inima lui Dej de luptător, 

Ea ardea de libertate, 

Lângă inimile-ntregului popor, 

Vezi de-aceea te-nțelege acuma, | 
Când lucrezi și noaptea ne-ncetat. 
Dar de-ai ști ce harnică-i bătrâna 
Și cum înainte ti-a luat!... 


Căci din vară cumpărat-a lână, 
Gata-s azi ciorapii amândoi, 

Și în gând se bucură bătrâna 
Că el va purta ciorapii moi. 


+ 


Ben CORLACIU. — Convorbire cu muncitorul de la Fabrica 
de becuri. În: Flacăra, nr.14 (17), 5 apr. 1951 


Tovarășe poet, ascult-aici! 

E primăvară, da, şi ramuri bat. 

Dar pentru viața asta noi am mai luptat 
Si nu uităm nimic cum bine zici. 


Treizeci de ani doar nu-s de lepădat, 
De când Partidul ne-a crescut, de mici, 
Si iată-ne și liberi, și voinici 
Străbatem Cincinalul multvisat. (...) 


Veghează Stalin din Kremlin. Ne-nvață 
Eu, becuri, tu poeme. Iar oțel 

Avem destul și ştim ce-i de făcut cu el, 
Când vorba e să ne-apărăm o viaţă. (...) 


Tu-n versuri mai departe munca du-ne 
Fii dăârz, fii iscusit, cum suntem noi. 
De vor șacalii lumii alt război, 
Cu-această viață plină-i vom răpune ! 

wk 


Miron Radu PARASCHIVESCU. -Legământ partidului. 
În: Viața românească, nr.4, apr. 1951 : 


De-ar fi să-ți număr anii, niciodată 
N-ași termina, când cei trecuti, mereu 
În cumpenile timpului trag greu 

Iar cei ce vin, în zbor prin lumea toată. 


Știu doar atât, că timpul nesfârşit 
Prin tine unda lui și-o înnoieste 
Cum soarele tăria și-o sporește 
Cu fiecare zi întinerit. 


Dar inima ? Cum nu mi-ai tine-o trează 
Când și pe tine însuți te întreci 

Văd peste anii tăi de azi, treizeci, 

Mai limpezi, alții mulţi cum luminează. 


De-am ascultat îndemnul tău fierbinte 
Urmându-l ani de-a rândul fără frică, 
Oricât de mulţi sunt cei ce se ridică, 
N-am vreme să mai mor de azi 'nainte! 


* 


Ioanichie OLTEANU. - Grănicerii. În: Contemporanul, 
nr. 260 (39), 28 sept. 1951 

De la Belgrad către noi, 
umblă svonuri roi 
c-ar porni domnii război. 


Dar nu umblă cum se umblă, 
ci vin seara pe la umbră, 


și vin noaptea pe furiș 


cu spionii prin tufiș. 

Vin pe noapte făr de lună 
rău mai cobesc prin comună. 


„Avioane-n cinci coloane, 
foc și bombe-americane. 


Lagăr, temniță și fiare! 
Moarte și spânzurătoare !” 


Strigă mamele cu dor 
„Ce suspini tu, puișor ?" 


Stati voi mame-n bună pace! 
Lăsaţi pruncii să se joace! 


Să se joace și să râdă 
nimeni n-o să vi-i ucidă. 
Și-ar trimite Tito câinii 
La-nceputul săptămânii 


la-nceput și la gătat, 
peste graniță-n Banat, 


să ne-ntoarcă inapoi 
la robie și război. 


+ 


Mihu DRAGOMIR. - Acropole tresaltă. În: Viața româ- 
nească, nr. 11, nv. 1951: 


Acropole tresaltă de-njurături yankee. 

Prin tară trece-un fluviu de sânge și dolari. 
Stau tancuri lângă temple străvechi și propilee, 
și bocăne pe stradă, zi-noapte, mercenari. 


Ca-n Grecia să prade opriți de nimeni hoţii 
S-o care, de se poate, intreagă peste-ocean, 

poruncă dau bancherii - Să piară patrioţii! 
Și-o noapte grea şi-ntinse lințoliul ei dușman [...). 


-Să piară comuniștii! Stârpiţi-i fără milă ! 
Să piară Beloiannis și frații buni ai săi! 
Și-apleacă-aeropagul urechea-i prea servilă, 
Și dă sentința morţii. Se pregătesc călăi. (...). 


Zadarnic vreți la ziduri să împușcați lumina ! 

Vă intre bine-n minte tot ce-auziţi acum: 

din glasul lui Vâșinski, din Pind, Carpaţi și China 
se strânge o furtună, un singur strigăt: NU! 


» 


Doina CIUREA. - Profesoara. În: Viaţa românească, 
nr.3, mart. 1952: 

Cu Eminescu și Coșbuc, departe 
Urcat-am culmi de vers, de-atâtea ori, 
De Creangă ne-a vorbit... Din a lui carte 
Am spus povești la foc, în șezători. 


Ardeau cuvintele.-i, ca roșii steaguri, 
Când ea, din Gorki, Mama ne citea 
Ni se părea că dincolo de praguri. 
Rusia luptătoare viu trăia. 


„Și clasa toată-i plină de lumină; 

Mai cu putere inimile bat. 
Vorbește-acum de Zoia-eroină 

Și de Corceaghin, pururi ne-nfricat. (...). 


O urmărim din bănci cu-nfrigurare, 
Zburdalnică armată de copii. 

Din rândul nostru alte luptătoare, 
Spre viață, hotărâte, vor porni! 

Veronica PORUMBACU. - Momente. În: Viaţa româ- 
nească, nr.1, ian. 1952: 


În ziua aceea greu ne despărțeam. 
Lumina iernii luneca pe geam. 


Era un grup cu-obrajii arzători. 
Din Reșița. La noi, la scriitori. 


Vorbeam de cărți. Vorbeam de minereu. 
Și cum ne-apropiam de jubileu, 


un turnător crescut între furnale, 
aduse vorba - despre Caragiale: 
„La Reșița, nu doar la Centenar 
e scrisul lui aproape de-oțelari. 


Vin maldăre de cărţi în librării 
Dar noi vrem tot mai multe. Suntem mii (...) 


Ni-e Caragiale-aproape, oaspăt darnic. 
Şi râzi când îl citeşti, cu-un râs amarnic...” 


E-n râsu-acesta o povaţă grea: 
Ai doborât o lume! N-o uita! 


+ 


Mihail NOVICOV. - Mândria. În: Iașul nou, nr.4, dec. 
1952: 


Când Stalin a suit la a Congresului tribună 

În vuiet de urale, Kremlinul tot a fremătat, 

Din nou s-a zguduit, sub ziduri, istoria străbună 
Iar globul pământesc părea c-a stat [...) 

Şi-n inimile pline din largul țării mele 

Ela sunat întocmai chemărilor din munți. 
Mândria strămoșească e-naltă până-n stele, 
Înscânteiază ochii de sub brăzdate frunţi (...) 


Când visul își întinde aripa peste țară 

Și-n trupuri obosite încet își face loc, 

Ca flacăra se-nalță mândria proletară 
Chemând spre comunism brigăzile de șoc. (...) 


+ 


Aurora CORNU. — Zidarii satului meu. În: Viaţa româ- 
nească, nr. 1, ian. 1953: 

Așa și-l amintește leatul: 
De ce? De unde? Nu se știe 
Cum de ivise rodnic, satu, 
Atâtia maiștri-n zidărie. 


Din pricina țărânei, poate, 

Si-a dealurilor albicioase 

Din care omul n-adunase 

Nici câte boabe.are-n case. [...). 


. „Mizeria le-a dat odată 

Un gând adânc și omenesc: 
Au strâns unelte laolaltă 
Unindu-se... Poate răzbesc [...). 


Un secol e, de când zidarii 
Pe timp dușman, de vijelie, 
Au înflorit în țara noastră 

Un sâmbur nou de omenie. 


Dar pe zidarii țării mele 
Abia partidul i-a unit, 

Și răsădesc în tara toată 
Mari flori de fier și de granit. 

Îmi pare satul zidăresc 
Un uriaș cu mii de brață 
Ce albii la Canal zidesc : 
Iar la Bicaz lumini înalță. 


A 


Metroul-bratele acestea 

II vor dura sub trotuare, 
Iar Dâmboviţa o vor crește 
Si-o vor apropia de Mare. 


4 


Aurora CORNU. - Sondorita. În : Viața românească, nr. 
3, mart. 1953: 


O fată cu privirea calmă 
Ce-ascultă cum se-nfoaie vântul 
Și, vechi sondor, ea simte-n palmă 
Maneta învingând pământul. 


Ea știe-n straturile-adânci 
Bogate vine de țiței, 
Ce-așteaptă de milenii lungi, 
Liberatoare, mâna ei (...) 


.. Sever și aspru stă ținutul, 
Dar fata îi zâmbește cald 

Și simte-n piept preacunoscutul 
Fior al clipei de asalt. 


> 


Aurora CORNU. - Digul. În: Viaţa românească, nr. 6, 
iun. 1953 


Se-nvolbură valuri de ură 
Pândind, se frământă orbește... 

Noi strângem uneltele-n pumni 
Și digul, tot crește, tot crește [...) 


Răsună ecouri de luptă, 
Raymonde cu chemarea ei clară, 
Sau numele celor din New-York 
Ce-Apelul din Stockholm semnară. 


Construcții de Pace, sovietice, 
Un meeting în Chile, departe. 
Sau jertfa lui Müller, eroul 
Crescut-au un zid fără moarte. 


Li 


Ion BRAD. - Călătorie pe străzile Clujului în anul 2000. 
În: Almanahul literar, Cluj, nr. 4 (41), 1953: 

Tovarășe, te prind de mână! 

Vino să vezi căsuțele-ntr-o rână. (...). 
Ia-ți haine noi, așteaptă-mă pe mine! 
Când suntem gata, dacă vrei să vii. 
Te duc de-a dreptu-n anul 2000. (...) 
Dincolo, vezi, cum de pe-aeroport 

Ca vulturul se smulge reactorul. 

Noi stăm sub sălcii cum am sta sub cort 
Și ascultăm radio-televizorul. 

Cei tineri povestesc despre metrou. 

Îl plănuiesc și-n Cluj, îi duc speranţa; 
Noi poate vom citi-n ziar ce-i nou 

Pe frontul socialismului în Franța. (...). 
Cotim la stânga: - revărsat șuvoi 

De tineri, care se îndreaptă-anume 

Pe drumul universității noi... (...). 
Cotim la dreapta-au zburat, se vede, 
Cocoșii de pe fosta prefectură. 
Tovarășe, de vrei pădurea verde 
Poftim la deal, căci brazii-nalţi crescură ! 
Vrei lucruri vechi? E turnul Sân Mihai, 

Matei Corvin încremenit pe cal... 
Vrei nevăzutul ? Chiar acuma hai 
Să vezi orașul nostru de pe deal. 
Pe-aici bătură drumul spre Feleac 
Carele Iancului, împiedecate ; 
Pe-aici au coborât după un veac, 
Vitezele, sovietice, armate. (...). 
Privești și nu te saturi. Da să știi, 
E Clujul nostru-n anul 2000. 

Dar ca să-l vezi așa, lovește-acum 
Orice dușman care'ne stă în drum. 


* 


Vasile NICOROVICI. - Critica măgarului (fabulă). În: 
- Contemporanul nr. 17 (342), 24 apr. 1953: 


Era un măgar în tot locul vestit 

Pentru spiritul său critic prea ascuțit. 

La orice ședință lua cuvântul, 

Pe nimeni nu-l ierta, criticându-l. 

Nu ierta nici o lipsă, nici o vină. 
Cuvântul lui aducea intotdeauna lumină 
Căci pătrundea lipsa până la rădăcină. 


Iată-l, deci, în ședință înscris la cuvânt 

Ca o furtună din nori tunând, fulgerând : 

- Chiulangiul de iepure dă din greșală-n greșală 
Răcnește măgarul cât zece în sală. 

Nedisciplina e principalul său viciu, 

Întârzie lunar de două ori la serviciu. 

Risipa lui ne duce de-a dreptul la groapă 

Căci uită uneori deschis robinetul de apă. 


Să fie criticat și sancționat spre pilda tuturor 
Acest iepure nedisciplinat și risipitor. 

Sub săgețile sale îndrăzneţe 

Iepurele, sărmanul, schimbă fețe fețe. 

Dar ce-i? Dintr-odată măgarul nu mai tună, 
Se potolește din senin imensa furtună. 
Măgarul are o mutră de înger, blajină, 

Și cuvântul mai dulce ca o mandolină, 

Când privirile lui se-ndreaptă, în consecință, 
Către leul ce prezidează-n ședință. 

- Ce să mai spun, leul are calități minunate, 
Prin munca lui el duce instituția-n spate. 


Priceperea lui nu poate fi îndoielnică. 

El creează pentru critică o atmosferă prielnică; 
Deși muncește — n-are spirit de comandă, 

Iată că-l voi critica aspru aci — ca dovadă. 

Și măgarul cercetează pe leu la figură. 

Acesta face o amară și rea strâmbătură. 
Măgarul e lac de sudoare, iar glasu-i devine atât de amical 
Că nu-l întrece nici un instrument muzical! 

- Îl voi critica fără remușcare, 

Căci cine din noi, s-o recunoaștem, lipsuri nu are 
Aci leul binevoi să zâmbească 

Gândind în sinea lui: „Pe tot anul 

Am rămas foarte rău și în urmă cu planul”. 

Dar zice blajin: 

— Din cauza unor condițiuni 

N-am depășit planul de câteva luni. 


Morala: 

Mai iscusită ca iscusința panglicarului 
E deseori critica măgarului. 

Când e vorba să critice-n jos 

E neindurător și furios, 

Când e vorba să critice-n sus 

E slugarnic, mieros și supus. 


Li 


Nicolae LABIȘ. - Rândunica albastră. În: Viaţa româ- 
nească nr.12, dec. 1953: 

Era țigan și-l chema Cordun. 

Era purtat în căruța șaretei. 

Și avea un zâmbet fraged ca floarea de prun. 

Căruţele curgeau cu opintiri de cai și fulgerări de bici 
În fundul căruțelor stăteau uitându-se în urmă 

Tiganii cei mici. 

Cel mai mic întreba pentru ce-și strâng gospodinele 
Rufele din funii și din ogrăzi găinile. 

Se gândeau că găinile zboară slobode-n copaci prin pădure 
Și nimănui nu-i trăznește prin cap să le fure. 

(...) 

Fraţii lui priveau înainte, el privea în urmă. 

Iubea fiecare copac și pământul în urmă lăsat. 

Simţea cum o jale neinchegată il scurmă 

Când se șterg după dealuri ferestre și fumuri din sat. 
Odată, o roată s-a spart la căruță, 

Era toamnă și era în apus. 

Focul își sălta limbi de pară micuță, 
Erau flămânzi și tata să cânte s-a pus. 

Cântecul vorbea despre-un țigan călare 

Care umplea aerul din pământ până-n cer. 

Galopa după o rândunică pe muchi și ponoare, 
Detunând scântei sub copita de fier. 

Rândunica fugea și tiganul cu dreapta în nouri 

După ea, în neștire. 

Cică rândunica se chema fericire... 

fod 

Viaţa lui se mistuia în kilometri de drum. 

Pierduţi de șir, au rămas să-și înjghebe-o colibă frumoasă 
Frumoasă ca un palat... 

După ploi, se uita prin tavan dacă-i curcubeu peste casă 
Dacă vin rândunelele albastre pe ceru-nourat. 

lad: 

Rândunica albastră nu mai venea... 

l-au trimis pe țigani către Bug... 

În gară urlet de prunci, bocet de mame. 

‘lau trimis pe țigani către Bug... 

Doamne, să se sperie toate rândunelele albastre din lume ! 
În vagon era fierbinte. 

Nădușeala se scurgea pe scânduri și pe FULUFU 
Duduiturile duceau înainte, 

Înainte. | 

Fără inceputuri și fără ateu 

(++); 


_Se-nchegase flăcău mare Cordun, 


Păzea oile și umplea de cântec cele lunci, 
Avea bătă de alun, 

Ochi de flacără și pletele lungi. . 

Își înturna zorile fața și se uita peste apă 
Când se ducea Lisaveta cea blândă cu sapa la sapă. 
- Tu îmi ești dragă... 

- Nu spune asta... 

- Ba spun... 

- Te chiamă Cordun... 

- Mă chiamă Cordun... 

- Are să te bată Gheorghe din sat... 

- Știu și eu să mă bat. 

- Eşti țigan, ai ochi de foc. 

-~ Am să te iau la horă la joc. 

- Să nu, că n-o fi bine, de ne-or vedea jucând... 
Și s-a dus Lisaveta cea blândă la sapă, plângând. 
(4). 

- Ce faci tu? 

- Pasc vitele. 

~ Vrei să mergi la târg să-nveți ? 

- Da' ce parcă mă poți trimite ? 

- Pot, frate! 

- Batem palma ? 

- Bateml 

Ay 

In târg l-au așteptat prieteni mulți din toate părțile 
Și l-au așteptat cărțile. 

(0. 

A înțeles Cordun minunea aceasta întreagă 
După marea vremii noastră lege, 

În care orice om are dreptul să înțeleagă 

Tot ce poate un om înțelege. 

Simțind Cordun 

Că are cuvinte acasă să se întoarcă acum, 

A pornit-o la drum. 

A găsit văile sale de vise, 

Pe drum primea priviri prietenești. 

(3 

Cântau peste câmpuri tractoare cu vaetul greu; 
Pământul fumega, căci plouase cu trăznet pe vale, 
Peste sat se rotea un imens curcubeu 

Și-o rândunică albastră dădea pe deasupra târcoale. 

Dacă în poezie, proză, dramaturgie, eflorescența editorială 
era în continuă creștere an după an, scrierile de critică 
literară intră foarte rar în atenţia editurilor. 

După Ion Vitner, primul dintre criticii literari care au 
debutat în volum (Pasiunea lui Pavel Corceaghin, 1949), 
urmează N. Moraru care în 1950 își tipărește, după exemplul 
aceluia, articolele publicate din 1946 încoace, sub titlul 
Studii și eseuri. În 1951 notele bibliografice din reviste nu 
semnalează decât o culegere de articole Pentru realismul 
socialist în literatură și artă. În schimb, în 1952 apar trei 
volume de critică literară; două culegeri Studii și articole 
închinate lui Mihail Sadoveanu și Probleme ale literaturii 
noi în R.P.R., precum și cartea lui Traian Șelmaru: Pe 
drumul culturii noi. Articole și studii critice. 

Două cronici reproduse în culegerea din 1952 sunt 
comentate în Iașul nou'5: „În cronica Romanul luptei tracto- 
riștilor, reprodusă în culegerea Probleme noi ale literaturii 
noi din R.P.R., M. Gafiţa încearcă unele digresiuni teoreti- 
zante cu privire la problema tipicului. Vorbind despre 
veridicitatea lui Mihai Zaharia și a celorlalți tractoriști din 
roman, criticul susține pe drept cuvânt că aceștia sunt 
elemente tipice tocmai pentru că sunt fruntași între frun- 
tași» și reprezintă de aceea «tendinţa de dezvoltare a reali- 
tății» (pag. 112). 

Atunci însă când discută despre chiaburii din Ogoare 
noi, cronicarul identifică tipicul cu media artistică (...). În 

sprijinul afirmației sale, M. Gafiţa citează chiar date statis- 
tice, recurge la calcule și ajunge la concluzia că în satele 
noastre, cu o populaţie de 300 până la 500 familii în 
_ medie, trebuie să existe 15 până la 25 chiaburi. Calculul 
cronicarului este însă cu totul eronat. Dacă cei 15-25 
chiaburi în medie din satele noastre au doi exponenţi în 
romanul Ogoare noi, atunci restul de cca. 285-475 familii 
de ţărani săraci și mijlocași ar trebui reprezentați, conform 
regulei de trei simplă, prin 38 de personaje. În romanul lui 
Aurel Mihale nu apar însă nici pe sfertul acestui număr. 
Prin urmare, cei doi chiaburi din roman sunt de patru ori 
mai numeroși decât ar trebui să fie, adică scriitorul, pentru 
a respecta datele statistice trebuia să infățișeze numai... o 
jumătate de chiabur. Iată la ce absurdităţi se poate ajunge, 
dacă aplicăm consecvent criteriul statistic în locul spiri- 
tului realist al'tipizării ! 

Aceeași greșală și aceeași argumentare naiv-aritmetică 
se întâlnește și în cronica Pe drumul înfloririi gospodăriilor 
agricole colective de Silvian losifescu, din aceeași culegere 
de articole. 

Când oare este necesar să apară într-un roman mai 
mulţii chiaburi? În Mitrea Cocor de M. Sadoveanu morarul 
Ghiţă Lungu este singurul chiabur (...). 

Prezenţa mai multor chiaburi într-o operă literară nu 
are neapărat legătură cu proporția numerică a acestora in 
satele noastre. În nuvela Desfășurarea a lui Marin Preda, 
întâlnim câteva figuri bine diferențiate: Iancu Enache, 
tipul chiaburului vechi al satului ; Voicu Ghioceoaia, tipul 
chiaburului nou ridicat dintre ţăranii săraci datorită spe- 
culei și strecurat în partid; Bădârcea, tipul chiaburului 
vechi, devenit «mijlocaș». Fiecare tip reliefează aici un anumit 
aspect, o anumită tactică de luptă a chiaburimii. fisa) 

Îi putem reproşa unui autor că e prea puțin un singur 
chiabur în opera lui, dacă n-a izbutit să sintetizeze în el 
caracterele tipice ale chiaburimii, dacă e un personaj șters, 
schematic, stereotip. Îi vom obiecta dimpotrivă că opera 
lui a pus în mișcare prea mulţi chiaburi, in cazul când nu 

toți sunt bine individualizaţi, nu «trăiesc» sau când unii se 
repetă și devin inutili”. 


x% 


O posibilă explicație privind penuria de volume de critică 
literară o dă George MUNTEANU” în preambulul cronicii 
literare la volumul lui Traian Selmaru : „Chiar și numai 
prin simplul fapt al apariţiei ei, recenta culegere de articole 
și studii critice a lui Traian Șelmaru (Pe drumul culturii 
noi, E.S.P.L.A., 1952) reprezintă un eveniment important 
și semnificativ al vieţii noastre literare. Pentru că, în ciuda 
realei rămâneri în urmă care caracterizează dezvoltarea în 
ansamblu a criticii, editarea acestei culegeri — ca de altfel 
şi a celor care strâng la un loc o seamă de studii privitoare 
la opera lui Caragiale, și a lui Sadoveanu, ori a antologiei 
Probleme ale literaturii noi din R.P.R. — dovedește că există 
totuși la noi lucrări valoroase de critică literară și că 
acestea merită să fie scoase din periodicele unde au avut 
de îndeplinit un rol efemer, fiind redate unei circulații de 
sine stătătoare, în volume separate (...) este greu de înţeles 
nepăsarea cu care editurile noastre — în primul rând Editura 
de Stat pentru Literatură și Artă - au privit până acum 
dezvoltarea criticii românești. Judecând după activitatea 
depusă de câţiva ani încoace, se poate spune că editurile 
s-au călăuzit în anumite domenii după un plan destul de 
bine gândit și orientat în perspectivă. Astfel ele au dovedit. . 
o preocupare mai susținută pentru editarea clasicilor lite- 
raturii românești și universale, a scriitorilor români de azi, 
a operelor scriitorilor sovietici, cât și în privința populari- 
zării rezultatelor obţinute de critica sovietică. Dar nici o 
editură n-a tipărit până acum câteva luni, vreme de doi 
ani şi mai bine, vreo culegere de studii despre operele 
reprezentative și problemele de primă importanţă ale litera- 
turii noastre. Motive obiective pentru justificarea acestei 
lacune nu există, deoarece materialul care a intrat în 
volumul Pe drumul culturii ori în culegeri de studii și 

articole despre Caragiale și Sadoveanu precum și o bună 
parte din cel care a înlesnit alcătuirea antologiei Probleme 
ale literaturii noi din R.P.R. putea fi găsit în periodice și cu 
un an în urmă. Alături de reviste și ziare, editurile au 
rolul de a îndruma și stimula creaţia în toate domeniile, 
inclusiv acela al criticii literare. Şi nu e nevoie de cine știe 
ce spirit de pătrundere pentru a înţelege că indiferența lor 
a contribuit nu cu puţin la ivirea tendinței de autoliniștire, 
a apatiei și meșteșugărismului în critica noastră. Această 
atitudine a editurilor pare să nu fie cu totul străină de 
acel dispreţ ascuns faţă de orice formă de critică - deci și 
faţă de critica literară — care prinde teren oriunde nu este 
combătut din vreme. Iar prejudiciile aduse și pe această 
cale activizării cadrelor noastre de critici literari nu puteau 
să nu aibă până la urmă un efect defavorabil tot asupra 
literaturii, când știut este că literatura și critica literară 
sunt într-o relație nemijlocită, condiționându-și reciproc 
dezvoltarea (...). lată de ce recenta apariţie a unor culegeri 
de critică literară — dintre care a lui Traian Șelmaru va fi 
examinată mai amănunţit în cele ce urmează - poate fi 
situată pe drept cuvânt printre evenimentele importante 
și semnificative ale vieţii noastre literare [...). 

Culegerea Pe drumul culturii noi cuprinde un număr de 
articole și de studii pe care Traian Şelmaru le-a publicat 
de-a lungul a șase ani (1946-1952) în Scinteia și Lupta de 
clasă. Prin conţinutul lor, lucrările strânse în această 
culegere dovedesc preocupări dintre cele mai variate. Ele 
pot fi totuși grupate în două mari categorii: 1. articole cu 
un caracter general cultural, care dovedesc participarea 
autorului la dezbaterea problemelor de bază, ale creării 
noii culturi în ţara noastră ; 2. articole și studii consacrate 
unor probleme speciale ale literaturii și criticii noastre 
literare, unor aniversări și comemorări, unor opere literare 
de seamă apărute din 1948 incoace. 

În prima din categoriile amintite se situează - în ordinea 
apariției — articolele Drumul culturii, Decât mici francezi 
mai bine mari români, Artă „pură” — cu tendință, În numele 

culturii, Artiști, scriitori, ziariști, luptători pe frontul ideologic, 
înainte!, Dreptul la muzică și I.V. Stalin, teoretician genial 
și înfăptuitor al revoluţiei culturale. (...) Un loc de seamă îl 
ocupă în articolele scrise de Traian Șelmaru în anii 1946- 
-1947 lupta împotriva «criziștilor». (...) 

În a doua categorie amintită pot fi încadrate articolele 
și studiile Să smulgem din noi înșine poziţiile de autoapă- 
rare ale capitalismului, Negura (vol. 1) de Eusebiu Camilar, 
Minerii de M. Davidoglu, Mitrea Cocor de Mihail Sadoveanu, 
Între viată și creaţie, Caragiale, scriitor al poporului şi Să 
luptăm pentru o critică de artă principială, pătrunsă de 
spirit de partid. Este vorba așadar de lucrări propriu-zise 
de critică literară, în care autorul ia atitudine faţă de 
diferitele evenimente ale vieţii literare. Astfel în cronicile 
consacrate creaţiilor indicate mai sus ale lui Eusebiu 
Camilar și Mihail Davidoglu, Traian Șelmaru a fost printre 
primii noștri critici care au dat o apreciere principială 
operaţiilor respective, subliniind însemnătatea lor pentru 
începuturile dezvoltării epicii și dramaturgiei noastre noi. 
El atrăgea în același timp atenţia asupra lipsurilor, cum 
sunt, de pildă, oglindirea simplistă a raporturilor de clasă 
ori prezentarea nesatisfăcătoare a rolului partidului în 
viaţa noastră, care puteau aduce prejudicii serioase (...). 

Activitatea de critic literar a lui Traian Șelmaru are 
meritul pionieratului, al luptei - încununate în multe 
privinţe de succes - pentru înfrângerea greutăților inerente 
tuturor începuturilor. Alături de Sorin Toma, Nestor Ignat, 
Mihai Novicov, Silvian Iosifescu, Ion Vitner și alţi câţiva 
scriitori și publiciști, Traian Şelmaru și-a dat contribuţia 
la crearea noii critici literare românești de după 23 august 
1944. Activitatea tuturor criticilor amintiţi trebuie preţuită 
din acest punct de vedere, (...). Cu câteva excepții, prima 
noastră generaţie de critici de după eliberare a fost lipsită 
de o experienţă anterioară în acest gen de activitate, tre- 
buind să se pregătească așa-zicând din mers. Aceste condiții 
specifice de dezvoltare sunt mai evidente tocmai în cazul 
lui Traian Șelmaru, ale cărui preocupări de critică literară 

au derivat treptat din cele larg publicistice, evoluând în 
strânsă legătură cu ele. Culegerea Pe drumul culturii noi 
oglindește cu destulă fidelitate specificul acestei dezvoltări. 
De la articolele cu caracter general cultural de prin 1946- 
-1947, la a căror lectură se simte și acum mirosul prafului 
de pușcă, vehemenţa cu care-i demasca și acuza pe misiţii 
culturali manisto-brătienești și pe stăpânii lor din apus, 
până la studii cum sunt cele consacrate operei lui Caragiale 
şi Sadoveanu, scrise în anii 1951-1952 și care pot fi soco- 
tite drept exemple de apreciere principială a creației literare, 
activitatea lui Traian Selmaru a evoluat pe o linie ascen- 
dentă, definindu-și din ce în ce mai bine fizionomia în 
cadrul criticii noastre. (...). 

Justeţea orientării politico-ideologice a criticului, 
conștiința clară a scopului și necesității luptei pentru o 
nouă cultură și literatură și împotriva a tot ce tinde să 
împiedice realizarea acestui scop determină o altă însușire 
valoroasă a activităţii sale : combativitatea. Lucrările publi- 
cistice şi de critică literară ale lui Traian Selmaru prezintă 
atracţie pentru cititor, îl conving şi-l mobilizează din pri- 
cină că autorul nu se mărginește să formuleze și să susțină 
anumite teze juste ideologicește, ci ia o atitudine totodată 
împotriva tezelor false. Articolelor și studiilor sale este 
profund străină acea contemplativitate care mai caracteri- 
zează scrierile unor critici ai noștri, călăuziţi — se vede — în 
munca lor nu de convingerea că au de îndeplinit o misiune 
precisă în cadrul luptei generale a poporului, ci de cine 
ştie ce veleităţi de savant de cabinet ori de estet. TR 

Patosul participării la lupta pentru o cultură nouă consti- 
tue o altă însușire fundamentală a scrisului lui Traian 
Seimaru. El însufleţeşte fiecare rând al articolelor și stu- 
diilor sale, oglindindu-se nu numai în pasiunea argumen- 
tării, în căldura și dragostea cu care criticul relevă și 
susţine fenomenele pozitive ale vieţii noastre culturale, ori 
în vehementa cu care combate tendinţele și manifestările 
străine. (...). pi 

Calitățile fundamentale ale scrisului lui Traian Șelmaru 
se valorifică prin intermediul instrumentului său de inves- 
tigaţie critică, a metodei de cercetare pe care și-a însușit-o 
şi care conţine elemente ale metodei critice realist socialiste”. 


xk 


În anul 1953 situația se ameliorează simţitor, Debutează 
în volum Ovid S. Crohmălniceanu (Cronici și articole) și 
Mihail Novicov (Pentru literatura vieții noi). Alți critici lite- 
rari sunt publicaţi în culegerea Din literatura noastră. Doi 
scriitori care au practicat și exercițiul critic își adună 
articolele în volum: Mihai Beniuc (Despre poezie) și Cezar 
Petrescu (Despre scrieri și scriitori). 

Tot în acest an - după exemplul lui Ion Vitner care în 
1950 a publicat monografia Poezia lui A. Toma. Pe mar- 
ginea volumului „Cântul vieţii” — Mihail Novicov publică 
studiul „Mitrea Cocor” de Mihail Sadoveanu (30 p. cu ilus- 
traţii, lei 9,26, tiraj 35.000 ex.) Cele mai reprezentative 
scrieri ale timpului, în poezie și proză, își aveau deci 
comentarii monografice. Astfel, deși mult mai încet decât 
prozatorii şi poeţii, reușind să depășească tendinţa pre- 
zentării în grup, adică a publicării în colectiv, după moda 
sbornicelor ~ produs editorial foarte frecvent în vreme, fie 
în original, fie în traducere în toate domeniile: știință, 
tehnologie, lingvistică, marxism etc. — astfel, zic, aproape 
toți criticii din prima generație, îndrumători și făuritori ai 
noii literaturi își publică operele : Sorin Toma (1948), I. Vitner, ` 
N. Moraru, Traian Șelmaru, Ovid S. Crohmălniceanu, Mihail 
Novicov. Totuși au rămas încă mulţi comentatori și critici 
ai noii direcţii analitice (critica marxistă) în afara politicii 
editoriale: J. Popper, Paul Georgescu, Ion Călugăru, Ion 
Mihăileanu, M. Ghimpu, Corin Grossu, Al.I. Ştefănescu, 
Mihail Petroveanu ș.a., dar timpul le stă în faţă. Oricum, 
se poate afirma că și prin aceste cărți publicate, critica 
literară marxistă este deplin consolidată și scoasă, în 
sfârșit, din existenţa efemeră a revistelor. 

În domeniul istoriei literaturii, stadiul este mult mai 
avansat. S-au scris și au apărut monografii despre : L.Th. 
Neculuţă, (I. Vitner), Al. Sahia (G. Macovescu), George 
Coșbuc (J. Popper). O bogată contribuţie la „valorificarea 
științifică” a moștenirii literare aduce Silvian losifescu prin 
scrierile despre Cârlova, Grigore Alexandrescu, Al. Vlahuţă 
Și I.L. Caragiale — opera acestuia fiind tipărită în mai multe 
ediţii. Despre Caragiale publică o broșură (37p., lei 0,35, 
tiraj 20.120) și G. Călinescu: Caragiale despre alegerile 
din trecut, conţinând textul unei conferinţe ţinute la sala 
Dalles cu ocazia centenarului Caragiale. De altfel textele 
mai importante care au marcat acest eveniment au fost 
tipărite în culegerea Studii și conferințe cu prilejul cente- 
narului I.L. Caragiale, E.S.P.L.A., 326p. 

În fine, sinteză a tuturor preocupărilor de valorificare 
marxist-leninistă a moștenirii literare este antologia Lite- 
ratura noastră clasică. Studii literare, din care, în acest an, 
apare primul volum. 


Reportajul literar: 1949-1953 


Imaginea literaturii militante din această perioadă ar fi 
cu totul incompletă dacă n-am pomeni, fie chiar și numai 
în linii foarte generale, despre reportajul literar, această 
specie a publicisticii, care, prin uz și finalitate a fost repede 
asimilată literaturii noi; căci nimeni nu scria sau vorbea 
despre reportaj, ci numai despre reportaj literar. Dintre 
toate speciile practicate în epocă, reportajul literar și poemul 
corespundeau în cel mai înalt grad condiţiei reflectării 
grandioase și grandilocvente a realului; nu întâmplător, 
după 1947 poemul și reportajul literar au făcut carieră, 
poate cea mai lungă și răsunătoare carieră. 

Scînteia și România liberă, Contemporanul și Flacăra 
dau cea mai elocventă fotografie a acestei perioade, prin 
reportaj ; în coloane interminabile, în lungi și late cearceafuri 
de câte o pagină sunt înfățișate „realist” dar și „literar”, prin 
reportaj, aspectele esenţiale ale societăţii: întovărășirile 
agricole, gospodăriile agricole colective, șantiere, canal, 
hidrocentrale, uzine, comuniști, stahanoviști etc. Priori- 
tăţile tematice ale reportajului erau aceleași ca și ale 
literaturii noi; exigenţele : aceleași; finalitatea, așijderea: 
armă de luptă, efect mobilizator, educativ. Dar literatura 
nouă și reportajul mai aveau ceva în comun, ceva esenţial 
și obligatoriu: cunoașterea realităţii, documentarea pe 
teren. Reporterii sunt, mai toţi, scriitori; alţii au devenit 
scriitori, practicând reportajul. Dintre reporterii fruntași, 
crescuţi la școala gazetărească a Scinteii amintim câțiva : 

Petru Dumitriu, Dan Deșliu, Maria Banuș, V. Em. Galan, Ilie 
Purcaru, Petre Dragoș, Constantin Mitea, Victor Bârlădeanu. 
Enunţăm și câteva titluri care conturează preocupările și 
aria de investigare a reporterilor, urmând ca în note” să le 
dăm adresa bibliografică exactă : Printre constructorii cana- 
lului 9 Dacă vreţi să știți cum să vă creșteţi copiii e Într-o 
grădiniță de copii e Vestitoarea furtunii e Capul Midia e 
Poporul se înstăpânește temeinic e În văzduh și pe arii e Zile 
fără nopți în bătălia celei dintâi recolte a cincinalului e 
Popasuri pe Valea Jiului 9 Doicești e Stahanovistul Nicolae 
Iures 9 Pe malurile Mureșului e Lumini care nu se sting. 
Scrisoare de la Bicaz e Visurile care se implinesc. 

Reportajele sunt rareori comentate în presă ; când se 
fac referiri la ele, acestea sunt întotdeauna criticate. lată, 
de pildă, un exemplu de „critică a maselor” pe marginea 
reportajului lui Geo Bogza? Capul Midia: 

„N-am recunoscut Capul Midia — se spune în scrisoare — 
după descrierea autorului. Subiectul mă interesează 
deosebit fiind muncitor și în prezent găsindu-mă chiar la 
Capul Midia. (...) Scriitorul nu se îngrijește să vorbească 
despre muncă și de om în reportaj, ca principali factori în 
construirea societăţii noi. Îl interesează doar decorul și 
natura și anume acel decor și acea natură în care nu se 
vede prea mult omul. Nu sunt cunoscător în critică lite- 
rară, dar mie mi se pare că acest reportaj nu e pe linia 
realismului socialist. Capul Midia este de nerecunoscut. E 
ceva tulbure și nefiresc în acest scris, ceva neinchegat. 
Sunt prea multe cuvinte necunoscute oamenilor munci- 
tori. Lipsesc elementele concrete ale muncii de la construirea 
digului. În locul faptelor din viaţă, sunt puse tot felul de 
cuvinte cum ar fi «splendidul vapor», «splendida serbare», 
«splendid pachebot», «superba constelație», «enorm», «haotic», 
«furie», «spectaculos». (...) 

„Nu știu ce și cât ar putea învăţa un muncitor din acest 
reportaj, ce învățăminte trage de aici. Va putea el să-și 
facă o imagine despre dig, de munca care se desfășoară 
aici? (...). 

Eu n-aș vrea să supăr pe nimeni, știu că mulţi scriitori 
lucrează din greu, ca și muncitorii, ca să ne ajute în 
construirea socialismului — și poate că această muncă nu 
e atât de simplă și de ușoară. Doar că atunci când vrei să 
scrii despre Capul Midia trebuie să se vadă că ai venit la 
fața locului și nu că îl privești de la 10 mile distanță pe 
timp de furtună. De la această distanță nu poți vedea nimic. 

Cu salutări tovărășești, 

lon PEICU”, muncitor, str. Dumbrava Roşie, 25, 
Constanţa.” 

NOTA REDACŢIEI: 

„Faptul că redacţia a publicat această scrisoare — pe 
care tovarășul I. Peicu ne-a trimis-o din proprie iniţiativă — 
înseamnă că redacţia consideră această critică făcută de 
însuși unul dintre muncitorii de la Canal, ca fiind folositoare. 

Nimeni nu poate pune la îndoială grija și străduinţa 
tovarășului Geo Bogza de a da o operă literară cât mai 
izbutită, nimeni nu poate pune la îndoială eforturile sale, 
dar în același timp trebuie să constatăm cu părere de rău 
că nu se poate să nu dai dreptate criticilor ce susțin că 
lipsesc oamenii și problemele lor din reportajul sau poemul 
in proză scris de autor, că lipsește aici conţinutul revo- 
luţionar, educativ, mobilizator, ce se cere unei opere literare 
a epocii noastre. (...) 

În ce o privește, redacția înţelege să tragă concluziile 
necesare din critica făcută de tovarășul Peicu și își va 
spori pe viitor exigenţele faţă de materialul ce urmează a 
fi publicat, făcând în același timp tot ce-i stă în putinţă : 
pentru a da un ajutor mai activ autorilor, oricând se simte 
nevoia. 

Scrisoarea tov. Peicu nu epuizează însă problemele 
ridicate de reportajul Capul Midia. De pildă în mod concret 
oamenii — totuși ei trebuie să fie văzuţi de pictor dintr-o 
perspectivă revoluționară sau să se simtă în peisaj acțiunea 
transformatoare a omului”. 

La fel ca poezia, proza, critica literară, dramaturgia, 
creația tinerilor, creația ostășească, literatura pentru copii, 
și reportajul era urmărit în evoluţia lui artistică și ideolo- 
gică de Uniunea Scriitorilor. Astfel, la începutul anului 
1951, secţia de proză pune în discuţie problemele repor- 
tajului literar*0: „La 20 ianuarie 1951, secţia de proză a 
Uniunii Scriitorilor a organizat o discuţie în jurul proble- 
melor reportajului literar, la care a luat parte un însemnat 
număr de scriitori din Capitală. 

Referatul a fost prezentat de tov. Horia Liman, care a 
dezvoltat pe larg chestiunile reportajului literar în general, 
insistând asupra sarcinilor acestui gen în perioada 
construirii socialismului în țara noastră. Definind repor- 
tajul literar, referentul a arătat că acesta, la fel cu toate 
genurile și speciile literare, este «un mijloc de cunoaștere 
științifică a vieţii și un mod de reflectare artistică a reali- 
tăţii». Locul lui în literatură este bine fixat. Reportajul nu 
se situează «undeva între eseu și schiță», cum sublinia 
teoria literară burgheză ; el e o specie ca oricare alta, 
capabilă să transmită emoții estetice, mijlocind cunoașterea 
veridică a realităţii. De altfel, este cu totul eronată con- 
cepţia după care între genuri ar exista ziduri chinezești. 
Dimpotrivă, genurile se întrepătrund, neputându-se ima- 
gina liric, epic sau dramatic pur. Epicul este totdeauna 
îmbinat cu liricul, liricul conţine elemente de epic, iar în 
compoziţia dramaticului intră liric și epic; cât privește 
reportajul, el nu poate fi conceput fără elemente din toate 
cele trei genuri, după cum în toate acestea intră adesea 
elemente de reportaj. 

Care sunt totuși mijloacele artistice specifice ale repor- 
tajului ? «În ce privește apropierea de viață a reprezentării — 
a spus referentul — atât scriitorul cât și reporterul folosesc 
aceleași procedee ; dar ei au atitudini diferite faţă de ima- 
ginea artistică. În roman, nici o descriere nu are valoare 

decât în măsura în care folosește ansamblul acţiunii, în 
reportaj ea trebuie să fie ştiinţifică ; locuri, fapte, moravuri, 
procedee tehnice, toate trebuie să fie scoase din actuali- 
tatea imediată, să fie legate de faptul crud, pipăibib. (...). 

Așadar, deși va „fotografia” anumite aspecte din realitate, 
deși va prezenta faptele așa cum sunt, nehiperbolizate, 
reporterul nu se va ploconi în fața spontaneităţii faptelor. 
Acest lucru a fost accentuat atât de către referent, cât şi 
de către tov. Petru Dumitriu și V. Em. Galan, în cadrul 
discuţiilor, care au arătat că reporterul nu copiază din 
realitate tot ceea ce vede, ci alege numai ceea ce este 
esenţial, reprezentativ. (...). 

Cât de diferit este reportajul sovietic (model neîntrecut 
de arta militantă în lupta de zi cu zi) de reportajul «sen- 
zaţional» burghez. (...). Tov. Mihail Novicov, secretar al 
U.S. din R.P.R. a completat spusele referentului prin exemple 
noi din literatura rusă și sovietică. (...) 

În literatura română contemporană, reportajul literar are 
un reprezentant eminent în Geo Bogza, remarcabil în special 
prin volumele sale Țara de piatră și Cartea Oltului (...). 

în literatura noastră nouă, reportajul literar se află în 
plină înflorire. Scriitori ca Geo Bogza, Petru Dumitriu, V. 
Nămolaru, lon Istrati, Gh. Cristea, Mihu Dragomir, M. 
Rohan, leronim Şerbu, Petru Vintilă - au înfățișat aspecte 
grăitoare ale mersului nostru avântat spre socialism. Expe- 
riența reportericească le este acestor scriitori de cel mai 
mare ajutor. Culegând de pe teren date pentru reportajele 
lor, ei au avut ocazia să cunoască miezul realităţilor noastre, 
să observe tot ce e mai nou și revoluţionar, tot ce e mai 
măreț în patria noastră. (...) Cei doi scriitorii care au luat 
cuvântul la discuţii, V. Em. Galan și P. Dumitriu, au arătat 
concret cum munca de reporteri pe lângă redacţia Scinteii 
i-a ajutat în meseria de scriitori. ic 

Referentul a scos la iveală și câteva lipsuri în domeniul 
reportajului literar. Reportajele se scriu la noi mai mult în 
mod întâmplător, cuprinzând unele din sectoarele vieţii 
noastre. Ele au adesea un caracter ocazional. (...) Foarte 

puţine sunt reportajele ce înfățișează anumite regiuni din 
țara noastră, cu frumuseţile și bogăţiile lor, cu traiul 
populaţiei de acolo. De asemenea nu avem reportaje despre 
orașele noastre ; afară de Cluj, înfățișat de Mircea Zaciu 
într-un reportaj în Almanahul literar nr 13 și Constanţa, 
despre care a scris Horia Lovinescu, nici un alt oraș nu 
şi-a găsit până acum reporterul literar (...)”. 


= 


Ca mijloc eficient de propagandă socialistă, reportajul 
intră şi în vizorul politicii editoriale, îndeosebi incepând 
cu anul 1952. Bunăoară, în acest an publică volume de 
reportaje: Eusebiu Camilar (Gigantul din munți și Întâm- 
plări de pe Călmățui), Ion Istrati (Străvechiul Iași întinerește) 
și N. Vălmaru (Drum nou spre mare). Tot în acest an este 
publicată și culegerea de reportaje literare Constructorii 
vieții noi. 

În 1953, patru scriitorii își publică reportajele în volum : 
Dragoș Vicol (La poalele Ceahlăului), Mihail Gavril (Pitești — 
o regiune în plină înnoire), Ştefan Andrei (Pe drumuri 
craiovene) și iarăși prolificul prozator Eusebiu Camilar 
(Prin Ţara de Sus). Tot în acest an sunt tipărite două 
culegeri de reportaje literare: Pe întinsul patriei noastre și 
Santinelele lumii. 

Să citim un comentariu despre unul dintre aceste volume, 
publicat de George MACOVESCUE! în revista Viaţa româ- 
nească: „Astăzi, scriitorii și ziariștii și-au luat sarcina să 
prezinte ţara așa cum este ea, cu minunatele ei frumuseți, 
cu belșugul bogățiilor ei și, mai cu seamă, cu înzestratul 
ei popor muncitor. Munca lor a fost de la început susținută 
de către partid care, prin Scînteia a incurajat și ajutat 
dezvoltarea reportajului literar. (...) 

Scinteia a publicat și publică numeroase reportaje valo- 
roase, scrise de fruntași ai literaturii și ai ziaristicii, dar și 
de elemente tinere care calcă pe urmele înaintaşilor. Și 
astfel, alături de Mihail Sadoveanu, Geo Bogza, Maria 

Banuș, Petru Dumitriu, Dan Deșliu au apărut reportaje 
semnate de V. Albulescu, C. Mitea. V. Bârlădeanu, care se F 
afirmă tot mai mult ca reporteri capabili. (...). 

Urmând pilda Scînteii, celelalte ziare și unele reviste 
dau atenţia cuvenită reportajului literar, Scînteia tineretului 
se așează printre acele ziare care au înţeles bine exemplul 
ziarului Comitetului Central al Partidului și prin publi- 
carea reportajelor scrise de elemente tinere (valoroase 
sunt, de exemplu, reportajele semnate de Ștefan Iures) 
contribuie la dezvoltarea acestei specii literare. 

România liberă nu numai că și-a asigurat colaborarea 
lui Geo Bogza, dar a dus și duce muncă susținută cu 
elementele tinere, astfel încât în paginile ziarului apar — 
nu atât de des cât ar fi nevoie - bune reportaje literare. De 
câtăva vreme, Viaţa românească a inaugurat o rubrică: 
Oamenii și faptele zilelor noastre, consacrată reportajelor 
literare de proporții mari. 

Din păcate, Contemporanul a părăsit de la o vreme 
preocuparea de a publica reportaje literare. În reviste cum 
ar fi Almanahul literar din Cluj și Iașul Nou, se aduce 
extrem de rar aminte că există și o asemenea specie lite- 
rară, ceea ce reprezintă o pagubă pentru cititori și o lipsă 
de orientare pentru colectivele de redacție. (...). 

În general, editurile nu arată o preocupare deosebită 
pentru reportajul literar și de aceea este de semnalat 
fericita inițiativă a Editurii Confederaţiei Generale a Muncii 
care a tipărit, cu ocazia aniversării zilei de naștere a tova- 
rășului Gheorghe Gheorghiu-Dej volumul Constructorii vieții 
noi, prima colecţie mai mare de reportaje apărută în ţara 
noastră. (...). 

Tematica generală a reportajelor apărute în ultimii ani 
este desprinsă din ceea ce are mai caracteristic realitatea 
din ţara noastră, problemele esenţiale ale poporului nostru 
muncitor fiind și problemele reporterilor. Marile construcții, 
transformarea socialistă a agriculturii, diferitele aspecte 
ale revoluţiei culturale, creșterea și formarea omului nou 
au atras atenţia reporterilor, care au știut să prezinte ceea 

ce este mai caracteristic în ţara noastră în această perioadă 
de trecere de la capitalism la socialism. Cititorul este inte- 
resat să afle cum se construiește Canalul Dunăre-Marea 
Neagră, cum apar noi fabrici și uzine, cum se înaltă Combi- 
natul Casa Scânteii, cum se muncește la Hidrocentrala V.I. 
Lenin, cum se fabrică noul tractor pe șenile. (...) De exemplu, 
numai printr-o bună cunoaștere a realităţii a reușit Dumitru 
Ignea să redea viaţa de pe șantierele canalului în reportajul 
Acolo unde s-a înălțat stema partidului (volumul Constructorii 
vieţii noi). Citind acest reportaj, apare în mod evident că 
Dumitru Ignea nu a trecut pe șantierele Canalului ca un 
fotograf grăbit (...). 

Din păcate, nu toți reporterii s-au convins că numai o 
atentă şi stăruitoare cercetare a realității poate duce la 
crearea unor reportaje literare valoroase. (...) Un fapt sur- 
prinzător îl reprezintă felul în care Ion Călugăru a înţeles 
să scrie reportajul De la Uzinele de fier, la Combinatul 
siderurgic Hunedoara (volumul Constructorii vietii noi) (...) 
reportajul lui nu este un reportaj, ci un articol nu tocmai 
închegat, sau un fragment dintr-un raport nu tocmai bine 
studiat. 

Scriitorul Petru Dumitriu este unul din cei mai activi și 
mai dotați reporteri din presa noastră. Reportajele lui 
publicate în Scinteia au adus mărturia unui cercetător 
atent al vieţii, au făcut dovada că nu scrie din birou, că nu 
se documentează din dosare și că viaţa constitue pentru 
el izvorul cunoașterii în vederea creării unor valoroase 
reportaje literare. Totuși, în reportajul scris pentru volu- 
mul Constructorii vieții noi face impresia că a dat o raită 
prin Atelierele Griviţa Roșie, a cules de ici de colo câte un 
fapt mai mult sau mai puţin semnificativ (...), pentru că 
reporterul nu înfățișează acesta viaţă. 

La fel procedează A.E. Baconsky care vrea să prezinte 
cititorului uzina Herbak Janos din Cluj. Pentru aceasta 
reporterul socotește că este suficient să scrie despre între- 
cerile socialiste (...). 

Cum trebuie redată viaţa? Răspunsul nu este greu, 
pentru că viaţa trebuie redată așa cum este, așa cum se 
desfășoară. Numai că reporterul, asemenea scriitorului, 
trebuie să știe să selecţioneze ceea ce este esenţial, ceea 
ce este tipic și ceea ce este nou. În reportajul: Lumina din 
munţi (România liberă, martie 1951), Eusebiu Camilar 
prezintă viaţa din Țara Motilor (...). Dumitru Corbea, în 
reportajul Cuvântul tractoriștilor (volumul Constructorii vieții 
noi) l-a sesizat just. (...). 

O altă latură a noului intervenit în lumea satelor o 
sesizează Istvan Asztalos când scrie reportajul Gospodar cu 
paisprezece boi, cum se dezvoltă spiritul proprietăţii colective 
la ţăranii care au format o gospodărie colectivă. (...). 

Privite în general reportajele apărate în presa noastră 
în ultimii ani fac dovada că autorii lor au înţeles acest 
principiu de bază al literaturii realismului socialist și și-au 
concentrat eforturile pentru a prezenta omul nou care se 
dezvoltă în ţara noastră, care construiește, «fără zgomot și 
zarvă» socialismul. 

Într-un frumos reportaj intitulat Eroism, (Scînteia, martie 
1951) C. Mitea redă eroismul tăcut, anonim al unor mun- 
citori care într-o noapte năprasnică au salvat uzina electrică 
din Dobrești. (...). 

O altă trăsătură a omului nou de la sate o subliniază 
Dan Deșliu în reportajul: Pe drumul belșugului (Scinteia, 
1950). (...) l 

Se întâmplă însă și în reportaj în ceea ce priveşte pre- 
zentarea omului nou, ceea ce se petrece În literatură: se 
schematizează, se sărăcește realitatea atât de bogată. (...) 

A.E. Baconsky în reportajul Cu slove de foc o prezintă 
pe fruntașa în muncă Hajdu Jolanda ca pe un fel de 
automat care nu vorbește despre altceva decât despre 
întrecerea în care este angajată. Unde o fi întâlnit repor- 
terul asemenea om în viața cea de toate zilele? 

Maria Banuș a găsit o altă formulă pentru a arăta pe 
oamenii noi: le face câte o fișă personală. De pildă: 
«Octavian Creţulescu, un tânăr înalt brun, cu trăsături 

regulate, cu o privire sclipitoare de inteligenţă, are două- 
zeci şi patru de ani, e ajustor mecanic, lucrează la recon- 
diționarea pieselor scoase din funcțiune. Are până acum 
câteva inovaţii. A studiat metoda Kuzneţov și o aplică. A 
realizat prin aceasta economii de 1.640.000 lei, iar el 
câștigă vreo 25.000 lei lunar. La anul merge la Universitatea 
Muncitorească de doi ani. Va deveni inginer». (Reportajul : 
Tractorul păcii). (...). 

Si Ion Vitner și Eusebiu Camilar, în reportajele scrise 
pentru volumul Constructorii vieții noi, ştiu să organizeze 
materialul și să se ferească de șablonul care tinde să se 
incetăţenească în reportajul nostru literar se aruncă o 
privire în mediul în care se petrece acţiunea descrisă, se 
prezintă omul despre care se scrie și apoi este pus să 
vorbească. lar aceasta începe să rostească formulele pe 
“ care omul în viaţă, cel descris, nu le spune niciodată așa 
cum le redă reporterul pe hârtie. (...). 

De la scriitorii noștri valoroși și cu experienţă se așteaptă 
mult mai mult decât au dat până acum în domeniul repor- 
tajului literar. De la ei trebuie să învețe tinerii scriitori- 
-reporteri”. 


Sămânţă și rod 


lată-ne ajunși la sfârșitul anului de graţie 1953. Nouă 
ani de remodelare structurală, fundamentală a culturii și 
literaturii românești, proces pe care am încercat să-l schi- 
tăm cronologic, în ordinea săvârșirii și desăvârșirii lui, 
întâi în cartea Trădarea intelectualilor (1944-1947) apoi în 
Reeducare și prigoană (1947-1948) apoi în cele două volume 
din Literatură în totalitarism. 

Nouă ani în care s-a plivit vârtos spaţiul nostru spiri- 
tual, felurit colorat, împestriţat cu flori de câmp, cu flori 
domnești, unele mărunte ca cimbrișorul, altele mijlocii 
sau mai înălțate, frumos sau urât mirositoare, după cum 
le-a întrupat Creatorul pe pământ; fiecare își avea moti- 
vația nașterii și ființării sale. Şi toate la un loc alcătuiau o 
privelişte firească, echilibrată, nici olimpian-străluciloare, 
nici răzlețite oaze în pustiu. Și toate la un loc, hrănindu-se 
mai bine sau mai rău din același pământ, încălzite mai 
mult sau mai puţin de același soare, înmulțindu-se în 
timp, rămânând fiecare cu individualitatea și soarta sa. Şi 
toate vorbeau românește : mai răstit, mai duios, mai înţelept, 
mai ceţos, mai spurcat, mai anapoda și-n câte alte feluri 
că deh ! mare-i grădina Domnului - și apoi, nu-i așa? nici 
într-o familie, cât de mică, adeseori nu vorbesc toți aceeași 
limbă. Ba să vorbească toţi aceeași limbă ! Și să poarte 
toţi aceleași haine ! Şi să aibă aceeași culoare ! Si să fie 
grădina cât de mare, dar fără domn ! Și fără Dumnezeu |... 
Și poruncile au început să fie duse la îndeplinire. 

Astfel, de nouă ani se seamănă aceeași sămânță și 
se culeg aceleași roade. Tractoarele desţelenesc adânc; 
buldozerele nivelează temeinic ; batozele treieră cu râvnă; 
morile macină necontenit, burdușind sacii ; goarnele răsună 
într-una. Difuzoarele scrâșnesc porunci neincetat. Căci 
mai sunt trepte, trepte de urcat. De pildă aceasta, a zecea 
treaptă, cea din 1954 pe care trebuie s-o colorăm și mai 
intens, căci semnifică o sărbătoare: „zece ani de luptă 
pentru realismul socialist în literatura noastră”, cum afirma 
undeva - și vom afla, curând și unde — Petru Dumitriu. 

Acest jubileu a fost în permanenţă în planul secund al 
politicii literare a anului 1953. Dar până să descifrăm con- 
turul viitorului an, având în memorie faptele și întâmplările 
scriitorilor din anii panoramaţi în aceste pagini de carte, 
propun cititorului un experiment : să-și îimprospăteze me- 
moria cu fapte și întâmplări mai vechi, petrecute pe tărâmul 
literar între 1944-1949, tocmai pentru a sesiza și mai 
limpede evoluţia și saltul spre 1954. întoarcerea în timp 
n-o voi face eu, ci un document din vreme, scris și semnat 
de Mihail NOVICOV*?: 

„Ne închipuim a fi în posesia unei mașini care ar permite 
deplasarea în timp. Intrăm înăuntru, dirijăm volanul «îna- 
inte» și într-o jumătate de oră ajungem în anul... 1999. 

Ne vom pomeni de bună seamă în România comunistă, 
într-o ţară a belșugului organizat, în care instrucțiunea 
publică va fi atins un grad foarte înalt de perfecțiune. De 
aceea avem dreptul să presupunem că vom putea întâlni 
acolo pe tânărul Nicolae Popescu, student în anul IV al 
Institutului Superior de teorie literară și istoria literaturii. 
Îl vom vizita acasă împreună cu profesoral lui, care-l va 
însărcina, la cererea noastră, să pregătească un referat 
despre literatura română în primii cinci ani de după 23 
August 1944. Apoi vom urmări lucrările studentului. (...) 

Aici îl vom lăsa însă pe Nicolae Popescu să comită o 
greșală de metodă. În loc să se adreseze documentelor 
teoretice și publicistice ale timpului, în loc să răsfoiască 
filele îngălbenite ale colecţiei Scinteii și ale revistelor din 

1944-1949, el va prefera să se ducă direct la obiectul 
cercetărilor sale. În consecinţă se va deplasa în cabinetul 
bibliotecii Institutului și va cere să i se dea indicele biblio- 
grafic al romanelor care tratează despre prefacerile revolu- 
ționare din 1944-1949. Va căpăta o listă lungă de titluri, 
care va începe fără îndoială cu multe nume de autori bine 
cunoscuţi nouă astăzi. (...) 

Nicolae Popescu va începe să-și dea seama că sarcina 
primită este mult mai complicată decât și-o închipuise la 
început. Va părăsi deci, pentru moment, sectorul literaturii, 
și se va adânci mai temeinic în studiul faptelor concrete 
ale anilor 1944-1949. Va citi cu multă atenţie rapoartele 
făcute de Gh. Gheorghiu-Dej la Conferința Naţională a 
P.C.R. (1945) și la Congresul P.M.R. (1948) cât și alte 
discursuri şi alte articole ale conducătorilor partidului. Va 
răsfoi colecţiile Scinteii şi ale altor ziare și reviste. Apoi, 
înarmat în acest fel, va relua lectura nuvelelor. Va zăbovi 
câteva clipe asupra aspectului bizar al Cărţii Poporului, își 
va da seama totodată, mai ales din cercetarea periodicelor 
că în afara nuvelei propriu-zise, literatura a cunoscut 
atunci înflorirea unor genuri apropiate, ca schița, repor- 
tajul literar etc. 

Nicolae Popescu va trage apoi o primă concluzie : 

— Proza de mai mică întindere a cunoscut în acele 
timpuri o înflorire mult mai mare decât romanul. Tematica 
ei a fost mai apropiată de problemele centrale ale timpului, 
de lupta poporului muncitor pentru socialism. 

Ceea ce nu-l va împiedica să facă o serie de adnotări 
critice: | 

- Realitatea, așa cum apare ea din lectura nuvelelor, 
este totuși mai săracă și mai palidă decât viața pe care o 
simt cum mocnește în filele ziarelor. (...). Lupta de clasă ce 
se ascuţea în acea vreme, pe măsură ce clasa muncitoare 
smulgea noi și noi poziţii exploatatorilor, nu este înfățișată 
cu vigoare. Eroul pozitiv, animatorul luptelor și constructorul 
lumii noi este palid, adesea zugrăvit schematic, artificial. 
Citind aceste nuvele îmi dau seama că în ţara noastră se 

desfășura fenomenul nașterii unui om nou, socialist. Însă 
cum se ridică el, în mod concret, cum învinge nenumăratele 
obstacole pe care moștenirea mentalității burgheze i le punea 
în cale, îmi scapă. Am câteodată impresia că autorii de atunci 
au subapreciat măreţia vremurilor pe care le-au trăit, au 
ocolit importanţa victoriilor repurtate de clasa muncitoare, 
de partid, au înfățișat viaţa în culori cu mult mai puţin 
aspre decât acelea pe care le avea ea în realitate. (...). 

Totodată va constata că în poezie îndreptarea scriito- 
rilor spre temele care reflectă frământările și lupta poporului 
s-a produs chiar mai înainte decât în nuvelă. Va trece și 
aici prin unele dezamăgiri. Își va aduce aminte de ceea ce 
a învăţat despre curentele decadente din epoca putrefacției 
sistemului și va ajunge la concluzia că personalismul, 
ermetismul, sărăcia de idei, beţia de imagini sterile, rupte de 
viaţă și abstractizarea rece a unor probleme vii ale reali- 
tăţii, trăsături caracteristice multora dintre poeziile citite, 
se datoresc influenţei încă a acestor curente decadente. 

Va tresări, însă nu o singură dată, plăcut surprins la 
lectura unora dintre poezii. Sângele popoarelor de Radu 
Boureanu, Patronul şi altele de Maria Banuș, poemele 
simple și proaspete ale lui Victor Tulbure, Dan Deșliu și 
ale altor poeţi tineri, îl vor face să exclame: 

-Iată ! Aici este ceva nou ! Nu se poate să nu fie nici un 
salt aici... (...). 

Nu-l vom urmări pe Nicolae Popescu în toate peripeţiile 
cercetărilor (...). În câteva cuvinte vom arăta că Nicolae 
Popescu va mai face, între altele, următoarele : 

1. Va citi cele mai importante lucrări literare ale epocii 
dintre cele două războaie mondiale, pentru a putea face o 
serie de constatări comparative (...). 

2. Va studia cu atenţie materialele teoretice și publi- 
cistice (privitoare la literatură) din ziarele și revistele anilor 
1944-1945, făcându-și o serie de note mai ales pe mar- 
ginea articolului din Scînteia: Spre un nou avânt al creației 
literare și în legătură cu dezbaterile din jurul problemelor 
criticii literare din a doua jumătate a anului 1949. 

3. Va dedica o bună parte a cercetărilor sale influenţei 
constructive pe care literatura sovietică și dezbaterile din 
jurul problemelor literare din U.R.S.S. le-au exercitat asu- 
pra literaturii române. Nicolae Popescu își va da seama la 
acel punct al lecturilor că această influenţă a avut un rol 
hotărâtor în învingerea greutăților și combaterea influenţei 
ideologiei burgheze în literatura noastră. (...). Nicolae 
Popescu se va prezenta profesorului și-i va comunica 
rezultatele cercetărilor, cerând îndrumări pentru tragerea 
concluziilor. (...) 

Azi știm că în Uniunea Sovietică, construirea socialis- 
mului a avut drept rezultat în literatură nașterea și dez- 
voltarea realismului socialist. 

De aici am tras o primă concluzie, drumul parcurs de 
literatura oricărui popor care a înfăptuit trecerea revolu- 
ționară spre socialism, a fost drumul însușirii și dezvoltării 
metodei realismului socialist. Ca atare: avem dreptul să 
vorbim despre perioada 1944-1949 ca despre o perioadă 
de cotitură în literatura noastră, doar dacă momentul 
trecerii spre literatura realismului socialist poate fi plasat 
înlăuntrul ei. 

Aici am ajuns tocmai la acea întrebare, la care nu 
îndrăznesc să dau singur răspuns: prezintă oare literatura 
anilor 1944-1949 în Republica Populară Română calitățile 
necesare pentru a fi definită ca o literatură care a pășit 
clar și hotărât pe drumul realismului socialist? 

Sunt elemente care pledează pentru un răspuns afir- 
mativ, dar sunt și altele care îmi pricinuiesc serioase 
indoieli. 

Dacă facem abstracţie de acele opere, apărute, ce-i 
drept, în intervalul 1944-1949, dar care sunt o simplă 
continuare a literaturii burgheze și ne referim doar la ceea 
ce realmente este nou, observăm următoarele: 

În primul rând tematica literaturii s-a îmbogăţit și a 
început să se îndrepte tot mai mult spre problemele cen- 
trale ale transformării revoluţionate. Totuși sectoare întregi 
ale literaturii au rămas în afara schimbării. În primul 

rând romanul. Apoi drama, până în 1949. Dar chiar în 
nuvele și în poezie, atacarea temelor noi a avut multe lacune. 
Uzina, cu tot procesul minunat de transformare a omului 
în avântul muncii socialiste, este foarte palid reprezentată. 

Aspectele luptei de clasă sunt incomplete, adeseori 
autorilor le scapă esenţialul, forţa motrice a mișcării îna- 
intate — clasa muncitoare și avangarda ei — partidul. Apoi 
lipsesc lucrări mai substanţiale despre principalele eve- 
nimente. N-am întâlnit nici cel puţin un volum care să 
zugrăvească cu mijloace artistice 23 August 1944, nemai- 
vorbind de altele ca: doborârea monarhiei, naţionalizarea 
industriei etc... Pe de altă parte însă, cu toate deficienţele 
semnalate, această literatură nouă, apărută mai vârtos în 
intervalul 1948-1949, constitue un incontestabil pas înainte 
faţă de tot ceea ce s-a scris până atunci. (...). Majoritatea 
operelor sunt orientate politicește și vădesc o poziţie din 
ce în ce mai combativă a autorului. Această constatare se 
referă de altfel nu numai la literatura temelor noi, dar 
aproape la întreaga literatură. Dacă în Păuna Mică, Oameni 
la pândă, Sbucium, Otravă și altele, poziţia ideologică a 
autorilor este încă confuză, în Desculţ, Negura, Zilele vieții 
tale și Evadarea ea se definește mai precis. Mai ales Negura 
este o viguroasă demascare a provocatorilor războiului 
antisovietic. Totodată însă, niciunul dintre aceste romane 
nu este lipsit de greșeli ideologice. În Negura, de pildă, rolul 
clasei muncitoare este trecut cu vederea, iar pe de altă 
parte, nu apar principalii vinovaţi ai războiului. În Descult de 
asemenea orașul este prezentat nerealist, romanul conți- 
nând multe pagini care vădesc o alunecare spre naturalism. 
În Evadarea se falsifică lupta comuniștilor francezi, se dă o 
imagine denaturată a rezistenţei antihitleriste în Franța. (...). 
În sfârșit, înaltul nivel artistic, încă o caracteristică indis- 
pensabilă a literaturii realismului socialist, nu poate fi 
găsit în egală măsură în operele pe care le-am citat. Dacă 
multe din ele constitue un incontestabil pas înainte, rămâ- 
nând în literatură, altele dimpotrivă n-au rezistat exame- 
nului posterității și au dispărut, neputând fi întâlnite 

decât în arhivele bibliotecilor de documentare (...). Aceasta 
este situaţia, tovarășe profesor. Vă întreb deci, date fiind 
pe de o parte elementele noi, pozitive, pe care le-am des- 
cris, iar pe de altă parte numeroase lipsuri și deficiențe, 
se poate vorbi despre perioada 1944-1949 în literatura 
noastră ca despre perioada de pornire pe drumul realis- 
mului socialist? (...). 

- Scriitorii noștri au avut de luptat în anii 1944-1949 
cu multe greutăţi. (...). Totuși, după cum ai constatat și 
tu, multe greutăţi au fost învinse. Trei factori au ușurat 
mai ales învingerea lor: 

În primul rând exemplul constructiv și necontenitul 
sprijin al culturii și literaturii sovietice. Adu-ţi aminte de 
ecoul pe care l-a stârnit în Republica Populară Română 
raportul lui Jdanov despre revistele Zvezda și Leningrad 
Și-ţi vei putea da seama cât de mult au învăţat scriitorii 
noștri din acea vreme de la cultura sovietică în general și 
de la literatura sovietică în special. 

În al doilea rând, realitatea însăși, ritmul rapid al 
transformărilor revoluţionare, care nu puteau să nu-și 
lase amprenta pe firile sensibile ale creatorilor; 

În al treilea rând: ajutorul și îndrumarea partidului 
care în mod continuu a atras atenția scriitorilor supra 
greșelilor și lipsurilor, arătându-i calea justă spre lite- 
ratura realismului socialist”. 


x 


După cercetările lui Nicolae Popescu — împotmolit bietul, 
nu o dată, în mărăcinișul presei, dar salvat de magistru, 
fericitul !-— să trecem la cercetările noastre. Așadar, așa se 
prezentau lucrurile în anul 1949. În următorii patru ani, 
edificiul literaturii realist-socialiste s-a înălțat binișor; 
știm de către cine, cum, când, cu ce umoare. Ce va fi în 1954 
și mai încolo ? În acest sens, cum spuneam, pregătirile au 
început din vreme. 

Întâi și-ntâi, pe rând, fără zarvă, au fost scoase de prin 
ungherele unde au fost alungate, câteva personalităţi lite- 
rare marcante, de care noua literatură s-a debarasat în 1948 
cu zarvă mai mare sau mai mică, după „periculozitatea” 
inculpatului. Căci nu generozitate ori interes artistic, ci 
calcul nemilos văd eu în aducerea pe ring a lui G. Călinescu 
și Camil Petrescu - trecuţi pe linie moartă la Academie ori 
la Institut, a lui Cezar Petrescu și Al. Philippide - camuflați 
în traduceri, a lui Tudor Arghezi, răstignit public și apoi 
izolat la Mărţișor. Trebuiau, „la aniversară” și aceste nume. 
Monumentului ori momentului îi trebuia și blazon, iar 
chipului oficial, de fațadă: bunătate și iertare. 

Dar planurile erau mai măreţe ; nu numai acești scriitori 
trebuiau să aibă șansa dezgropării. După nouă ani - Zaharia 
Stancu, unul dintre cei mai severi procurori ai culturii și 
literaturii noastre între 1944-1949, sub a cărui proaspătă 
președinție la Societatea Scriitorilor a fost judecat T. Arghezi, 
au fost epuraţi apoi o serie de scriitori, așadar, după nouă 
ani, Zaharia Stancu își amintește cu «mohorâtă mâhnire», 
de o mulţime de comori ale literaturii noastre, publicate 
cu «nechibzuită zgârcenie» în ultimii ani, aceste comori 
trebuie scoase «din adâncurile în care le-a îngropat bur- 
ghezia» ; așadar burghezia a creat, burghezia și-a îngropat 
«în adâncuri» propriile creații ! Adevărațţii gropari au fost 
alţii, autorul — retras de vreo trei ani într-o tăcere suspectă — 
arată cu degetul spre iepurele din fabulă, uitând răgetele 
leilor. Însă propunerile de reeditare ale lui Z. Stancu nu tes 
din tipic, vehiculând aceleași nume publicate : cronicarii, 
Văcăreștii, generaţia de la 1848, Creangă, Coșbuc, Caragiale, 
Eminescu. 

Dar să părăsim comentariul nostru și să-l ascultăm pe 
Zaharia STANCUSS: 

„Acum câtva timp am participat la o foarte interesantă 
ședință a Consiliului redacţional al Editurii de Stat pentru 
Literatură și Artă. Conducerea editurii ne-a prezentat un 
vast plan de perspectivă cu privire la traducerea în limba 
noastră a capodoperelor literaturii universale. Se incepea 

cu Homer și se ajungea la Maupassant. Nu era uitată 
literatura nici unei limbi. (...) 4 

Am plecat încălzit de entuziasm de la această ședință. 
În sfârșit, îmi spuneam în gând, dacă planul pe care l-am 
discutat și la întregirea căruia am dat o mână de ajutor va 
fi dus până la capăt, peste cinsprezece-douăzeci de ani, 
cei care vor veni după noi vor avea cu ușurință la înde- 
mână marile cărţi ale lumii, la care generaţia mea a ajuns 
târziu și pe căi piezișe. Minunat lucru |! 

Dar întors acasă, noaptea târziu, m-am uitat prin raftu- 
rile mele cu cărți, mi-am aruncat ochii pe niște cataloage, 
am deschis două plicuri și-am cercetat și alte planuri de 
perspectivă ale aceleiași edituri. Și mărturisesc, m-a cuprins 
o mohorâtă mâhnire. Au trecut nouă ani de la eliberarea 
patriei noastre. Nouă ani... Dar de ce în tot acest timp 
ne-am ocupat atât de puţin de bogata moștenire literară? ! 
De ce am tipărit cu nechibzuită zgârcenie numai câțiva 
clasici români, pe nici unul în ediţii complete iar pe alții 
i-am dăruit cu totul uitării? De ce am lăsat să se aștearnă 
pulbere mai grea decât plumbul peste opere valoroase ale 
multora dintre scriitorii care au vieţuit și au scris înainte 
de 1916? Şi de ce dintre scriitorii care au animat literatura 
noastră între cele două războaie mondiale am scos la 
iveală numai două-trei numere? 

Judecând după planurile de perspectivă cu privire la 
valorificarea moștenirii noastre, am impresia că atât Editura 
de Stat pentru Literatură și Artă cât și Editura Tineretului 
continuă să meargă pe aceeași linie pe care au mers până 
azi, linie pe care nu mă sfiesc s-o numesc îngustă și 
greșită. Nu am văzut în planurile de perspectivă ale acelor 
edituri preocuparea serioasă de a dezgropa și valorifica tot 
ceea ce s-a scris și a rămas încă valid în literatura noastră. 
E adevărat că l-am editat pe I.L. Caragiale în ediţii de lux 
şi în condiţii populare. E adevărat că s-au tipărit- cu totul 
neîndestulător - versurile lui Eminescu. Dar tot atât de 
adevărat este că nu ne-am ostenit să scoatem la lumină și 
proza lui. Am căutat operele complete ale lui Creangă. Nu 

le-am găsit nici în librării, nici în cataloage, nici în planu- 
rile de perspectivă. Dar chiar dacă alături de Caragiale 
l-am afla editat pe Eminescu, și alături de Eminescu l-am 
găsi pe Creangă, n-am avea pentru ce fi mulţumiţi. Trei 
stejari, oricât ar fi ei de uriași, nu pot răcori cu frunzișul lor 
Bărăganul. Trei stejari nu ne pot da imaginea pădurii. (...). 

Scriitorii semnalaţi mai sus — și mulți alţii ale căror 
nume nu mi-au venit sub condei - nu sunt, desigur, de 
mărimea lui Homer, a lui Dante sau Cervantes. Ei sunt 
însă ai noștri. Scrierile lor sunt comorile noastre, comorile 
poporului nostru, au întreţinut în anii grei o flacără care 
ne este scumpă, aceea a tradiţiei pe care ne-au lăsat-o 
întemeietorii literaturii noastre, incepând cu cronicarii, 
continuând cu Văcăreștii, apoi strălucind cu generaţia de 
la 1848, cu marii clasici, Eminescu, Caragiale, Creangă, 
Coșbuc; flacăra luptei și nădejdii purtate cu condeiul. Și 
poporul nostru are dreptul și are dorinţa să-și cunoască 
nu numai pe scriitorii lui de azi, ci și pe cei de ieri. (...). 

Este datoria editurilor să scoată aceste comori din 
adâncurile în care le-a îngropat burghezia, și să le redea 
poporului. 

Poate ar fi bine să dea o mână de ajutor la această 
muncă și scriitorii precum și Uniunea Scriitorilor !” 


* 


lar în finalul acestui demers, să mai citim alte opinii 
ale purtătorului de cuvânt al „mişcării noastre literare 
spre realismul socialist”, Petru DUMITRIU**, pledând pentru 
larga mobilizare în vederea întrupării „literaturii lui 1954”, 
expunând priorităţi, propunând reconsiderări, dar numai 
ale realismului, deci „sfertul de veac” dinainte de 1944, 
pomenind și de Tudor Arghezi, uitând că și el l-a aplaudat 
pe Sorin Toma: 

„Munca scriitoricească, și îndeobște aceea legată de 
creaţia literară (cum e munca editorului, a redactorului 
de revistă, a istoricului literaturii) — are o anumită asemănare 


345 


Ana Selejan 


cu a plugarului. Plugarul asvârle sămânța în brazdele 
deschise, cu nobilul său gest milenar, sau invizibil, prin 
ţevile articulate ale semănătoarei mecanice. Şi după aceea, 
nu se mai întâmplă multă vreme nimic. Norii trec peste 
câmp, zilele senine și zilele ploioase se succed în mișcarea 
anotimpurilor — iar seminţele încolțesc în întunericul umed 
al pământului, dar la anul, iată câmpurile pe care grâul se 
leagănă ca o mare foarte verde cu luciri albăstrii, și iată 
mișcarea greoaie a grânelor de aur în iunie ! La fel se 
întâmplă și cu iniţierea, îndrumarea și roadele mișcării 
literare. Din discuții, din contactul cu oameni și fapte, 
încolţesc cărți, poeme, articole, ce vor îmbogăţi viața noastră 
literară și vor da hrană spirituală poporului nostru, peste 
şase luni sau un an, sau mai mult, într-adevăr, nu numai 
colectiviștii noștri, ci și scriitorii, editorii, redactorii de 
reviste, criticii literari, istoricii literaturii, trebuie să are şi 
să samene din vreme. 

Mai ales acuma. Nu mai e decât un an până la împli- 
nirea unui deceniu de la 23 August 1944. Zece ani de 
când poporul nostru a intrat pe făgașul unor transformări 
furtunoase. Această pagină din istoria lui e plină de tablouri 
dramatice, de chipuri eroice, de clipe de neuitat. Și pagina 
care se deschide, aceea a viitorului, se vestește luminoasă, 
împodobită cu aurul recoltelor și cu aurul luminii hidro- 
centralelor, cu roșul aprins al oţelului topit, cu negrul 
lucios al diamantului negru din Valea Jiului și cu chipurile 
surâzătoare ale oamenilor. 

În ce măsură sunt înfățișate în literatura noastră aceste 
imagini ale trecutului recent, ale prezentului și ale viito- 
rului? În ce măsură cărțile și poemele noastre au fost de 
ajutor în momentele de bătălie și în perioadele de muncă 
încordată de la 23 August 1944 până azi? În ce măsură 
ajută literatura noastră la crearea viitorului? lată câteva 
întrebări pe care publicul cititor, iubitorii de carte din 
uzine și de la sate, învățătorii, studenții, profesorii, îndeobște 
oamenii legaţi de munca pe tărâmul cultural, ni le vor 
pune, nouă scriitorilor, criticilor, tuturor oamenilor activi în 

acest domeniu. Există unele realizări, dar publicul așteaptă 
mai mult. Cred că trebuie semănat din vreme, pentru ca 
să ne bucurăm de o recoltă bogată în 1954. Astfel, nu s-a 
inițiat încă, după câte știu, o piesă de teatru legată de 
marea cotitură a istoriei noastre. De asemenea, planurile 
frumoase ale multor scriitori de frunte ai noștri, n-au 
intrat pe calea implinirilor. Prozatori de seamă încă n-au 
început să lucreze la cărțile cu care vor sărbători cei zece 
ani de la 23 August 1944. 

Alături de aspectul creației stă și acela al valorificării 
literaturii noastre în acești zece ani de mare importanţă 
istorică. Scriitorii înșiși au mult de învățat dintr-o apre- 
ciere cuprinzătoare asupra operei lor. Ea i-ar ajuta în 
dezvoltarea lor de mai târziu, i-ar sprijini în lupta împo- 
triva propriilor slăbiciuni și împotriva defectelor altora, în 
lupta pentru stârpirea a ceea ce e cenușiu și mediocru în 
literatura noastră. Există numeroase probleme ce se cer 
dezbătute, probleme legate de înfățișarea realistă și cura- 
joasă a vieţii; de întruchiparea eroului zilelor noastre, a 
figurilor tipice ale vremii ; apoi probleme ale limbii literare, 
ale construcției și conflictului, ale individualităţii poetului 
liric, în sfârșit probleme ale unor întregi genuri literare, ca 
acela satiric, sau ale unor specii literare cum e comedia. 
Nu poate fi încheiată înșiruirea acestor teme ce preocupă 
pe scriitori și pe iubitorii de literatură, și care toate se cer 
tratate astfel încât la 23 August 1944 ele să alcătuiască 
un tablou al literaturii noastre, limpede, bine desenat, 
fără părţi pierdute în umbră. 

Pe de altă parte, scriitorii cei mai de seamă au cunoscut 
o dezvoltare deosebit de bogată, în ultimii ani. Experienţa 
artistică cuprinsă în uriașa operă a lui Mihail Sadoveanu, 
cristalizată în drumul parcurs de la Șoimii la capodopera 
care este Nicoară Potcoavă, e de un interes extraordinar. 
Poetul A. Toma și-a continuat îndelunga și rodnica trudă 
literară. Drumul lui Camil Petrescu, de la dramaturgia sa 
puternică, originală, dar adesea individualistă și psiho- 
logistă, până la drama Bălcescu, sau de la romane ca 

Patul lui Procust la romanul Un om între oameni, merită o 
analiză atentă și adâncă și o reliefare a dezvoltării creato- 
rului pe linia prozei realiste. 

E nevoie de un comentariu atent și judicios al impor- 
tantei opere a lui Zaharia Stancu, Desculţ, atât de iubită 
de publicul nostru și tradusă până azi în numeroase limbi 
străine. 

Dezvoltarea poeziei lui Mihai Beniuc este de asemenea 
una din formele concrete pe care le-a luat la noi mișcarea 
literară spre realismul socialist. Tot astfel, drumul lui 
Eugen Jebeleanu de la Inimi sub săbii la Bălcescu, sau al lui 
Geo Bogza, de la Țări de piatră... la Meridiane Sovietice, unul 
poet al stihurilor, celălalt poet în proză, tipici amândoi 
pentru curentul adânc ce determină înfățișarea de azi a 
literaturii noastre, și care a antrenat în șuvoiul său şi creaţia 
unui Radu Boureanu sau Cicerone Theodorescu. E nevoie 
de articole critice care să cuprindă dezvoltarea unor poeţi 
ca Dan Deșliu, Maria Banuș, Veronica Porumbacu, Victor 
Tulbure, Mihu Dragomir care toţi au apărut în literatura 
noastră în ultimii zece ani. 

De asemenea, opera atât de originală, de personală a 
lui Alexandru Jar, centrată pe sentimente eroice, pe dra- 
matismul cel mai ascuţit al vieţii, apoi opera lui Eusebiu 
Carmilar, discipol al lui Sadoveanu în privinţa limbii literare, 
în dezvoltarea ei de la mistica Avizuha la Neguri şi Temelia, 
unde se vede nașterea agriculturii socialiste. Saltul calitativ 
făcut de Marin Preda - în două etape - de la Întâlnirea din 
Pământuri la Ana Roșculeţ, și de aici la Desfășurarea, 
ilustrează și el drumul unor scriitori din cei mai activi. 

Cât de pasionantă ar fi urmărirea dezvoltării drama- 
turgilor noștri cei mai însemnați: Mihail Davidoglu, de la 
misticul și stufosul Omul din Ceatalpână la piesele despre 
mineri și metalurgiști, jucate în ultimii ani, Aurel Baranga, 
de la Bal la Făgădâu la reușita comedie Mielul turbat, dis- 
cutată la Uniunea Scriitorilor; și nu e mai puţin intere- 
santă creaţia dramatică a unor scriitori ca Lucia Demetrius, 
Laurenţiu Fulga, Maria Banuș. 

Atâtea lucrări, ale unor scriitori foarte numeroși, fiecare 
cu felul său personal de a descrie viaţa — și să nu uităm 
interesul pe care-l prezintă aici specificul naţional, în 
opera remarcabilă a unor scriitori ca Nagy Istvan, Asztalos 
Istvan, Horvath Imre și alţii — dau o imagine complexă și 
colorată a vieţii patriei noastre, îndeosebi în ultimii zece 
ani ; din examinarea ei reies învățămintele preţioase pentru 
dezvoltarea ulterioară a literaturii noastre — și poate că și 
învățăminte de viaţă, pentru generațiile viitoare ale poporului 
nostru. 

Viaţa românească poate cuprinde un anumit sector al 
acestei sarcini ce stă în faţa scriitorilor, criticilor și isto- 
ricilor literari și va începe încă din numărul 10, să publice 
articole și studii pe acesta temă foarte largă : «Pe drumul 
realismului socialist». Ea face apel la criticii literari și isto- 
ricii literaturii, îndeosebi la scriitori ca acad. G. Călinescu, 
acad. Camil Petrescu, prof. I. Vitner, N. Ignat, Traian 
Şelmaru, N. Moraru, S. Fărcășan, Ovid S. Crohmălniceanu, 
Paul Georgescu, N. Tertulian etc, să colaboreze cât mai 
activ la această muncă de apreciere, de analiză și de 
valorificare a unei perioade deosebit de interesante din 
dezvoltarea literaturii noastre. Şi această muncă nu e 
decât o latură a vastei sarcini de a pune în lumină mate- 

-rialul stufos și învălmășit al literaturii noastre din ultimele 
decenii. Căci cei zece ani de luptă pentru realismul socialist 
în literatura noastră au fost precedați de un sfert de veac 
de luptă pentru impunerea și uneori pentru salvarea tra- 
diţiei realiste în literatura noastră. Măsura în care opera 
lui Rebreanu reprezintă un bun cultural al poporului nostru, 

„merită să fie discutată. Contribuţia realistă, uneori numai 
parţială și imperfectă, dar viguroasă, a unor romancieri 
ca de pildă Cezar Petrescu, Ion Marin Sadoveanu și Camil 
Petrescu, a unor dramaturgi ca același Camil Petrescu și 
Mihail Sebastian, părţile realiste ale operei unor artiști ca 
Mateiu Caragiale sau Tudor Arghezi — iată numai câteva din 
problemele valorificării literaturii noastre dintre cele două 
războaie, una dintre cele mai bogate și interesante literaturi 


349 


Ana Selejan 


din această parte a Europei. Poate că înșiși scriitorii și 
istoricii literaturii şi cu atât mai mult publicul, nu cunosc 
deplin bogăţia, culoarea, valoarea artistică, socială și isto- 
rică a literaturii noastre din ultimii zece ani, și a celei din 
sfertul de veac dinainte de 23 August 1944. Credem că e 
de datoria noastră de a încerca să aruncăm lumină asupra 
acestor două perioade ale literaturii noastre, și, în măsura 
mijloacelor sale, revista Uniunii Scriitorilor din R.P.R. va 
încerca, începând din numerele viitoare, ṣi în mod con- 
tinuu, să facă faţă acestei sarcini de cinste. Ea așteaptă și 
solicită colaborarea celor mai de seamă scriitori, critici și 
istorici literari, în slujba cauzei nobile a literaturii scrise 
despre şi pentru poporul nostru”. 


x 


Nu ne îndoim că multe din aceste sugestii, ori altele mai 
eficiente au devenit realităţi, consolidând din mai multe 
direcţii și cu mai multe braţe și mijloace literare edificiul 
realist-socialist. Pe tron stă încă ideologicul. În ogor : aceeași 
sămânță. Florile sunt rare, crisalida veghează-n găoace, 
albatrosul a uitat de Marea Neagră. Semnele emancipării 
estetice, dragă domnule cititor, par să fie foarte îndepărtate. 

Note și comentarii 


1. În: Scînteia, nr.2602, 8 mart. 1953: G. Călinescu. - O figură 
gigantică a istoriei ... ? E. Frunză. — Așa ne-nvață Stalin 
(versuri); în nr.2603, 9 mart. ? Dan Deșliu. — Pentru Stalin ? 
Maria Banuș. — La căpătâiul lui Stalin ? Petru Dumitriu. — 
Viu între vii. 

- În: Viaţa românească nr.3, mart.: Tovarășul Iosif Visa- 
rionovici Stalin a încetat din viață. Din partea Comitetului 
Central al Partidului Comunist al Uniunii Sovietice, a Con- 
siliului de Miniștri al U.R.S.S. și a Prezidiului Sovietului Suprem 
al U.R.S.S. e Cuvântarea tovarăşului G.M. Malencov ? Comi- 
tetul Central al Partidului Comunist al Uniunii Sovietice, Con- 
siliul de Miniștri al U.R.S.S., Prezidiul Sovietului Suprem al 
U.R.S.S. 9 Comitetul Central al Partidului Muncitoresc Român, 
Consiliul de Miniștri al R.P.R. și Prezidiul Marii Adunări Naţio- 
nale a R.P.R. Către toți membrii Partidului Muncitoresc Român, 
către toți oamenii muncii din R.P.R. e Gheorghe Gheorghiu-Dej. 
- Stalin - Eliberatorul popoarelor ? Uniunii scriitorilor Sovietici — 
Moscova O Mihail Sadoveanu. - Marele geniu al omenirii 
progresiste e G.Caălinescu. — O figură gigantică a istoriei e 
Geo Bogza. Eroul Marii Revoluții e A. Toma. - Viaţă dați 
stalinistului gând! e Dan Deșliu. - Pentru Stalin! e Eugen 
Frunză. + La monumentul lui! 9 Eugen Jebeleanu. - Sboară, 
gând e Veronica Porumbacu. - În noaptea de 5 Martie e 
V.M. Sidelnicov. — Imaginea tovarăşului I.V. Stalin în cânte- 
cele popoarelor din U.R.S.S. 9 Mihai Beniuc. - Pe aici nu se 
trece e Eugen Frunză. - Pe scurt. 
- În: Contemporanul, nr.10 (335), 6 mart. : Hajdu Zoltan. — 
Înainte e Veronica Porumbacu - Noaptea de 5 Martie; 
- în nr. 11 (336), 13 mart e Eugen Jebeleanu. - Zboară 
gând; Stalin, veşnic viu soare; Cu-nvăţătura-i. care ne duce 

înainte e Radu Boureanu. - Stalin e veșnic ® Letiţia PAPU. — 
9 Martie 1953: 


Sunaţi mai lung sirene, nu vă opriți din vaer 
Și salvele de tunuri să mai vibreze-n aer 
Să nu-nceteze încă al nostru bun rămas. 


Taci inimă prea plină de lacrime amare, 
N-auzi cum tac departe mihnitele mulţimi? 
Mai staţi încremenite voi trenuri Și vapoare, 
Doar am putea o clipă cu noi să-l mai oprim. 


E Gco Bogza. — În inima Moscovei ® Petru Dumitriu. — Marele 
exemplu 9 Laurenţiu Fulga. — Era la Cremlin o fereastră 
luminată e Lucia Demetrius. — Durerea cea mai grea; 

-în nr. 12 (337), 20 mart. : Mihail Sadoveanu. - Moscova în 
doliu ® Nicolae Labiş. —- Gorunul * Mihail Gavril. — Inima lui 
Stalin e Aurel Mihale. — Marele prieten și învățător al scriitorilor. 
— în Almanahul literar, Cluj, nr.3 (40): Emil Isac. - Slavă 
nemuritorului Stalin e Aurel Rău. — Noaptea aceea, ultimele 
clipe e Ioan Horea. — Ultimul salut e Ion Brad. — Plecarea 
comandantului e Victor Tulbure. — Cât munţii lumii e Szasz 
lanos. — Stalin trăiește e Mircea AVRAM. — Legământul: 


Și nu mi-ai spus nici „bună dimineața”, 
„Tăticule, e drept, e-adevărat ?” 

Și două lacrimi calde-au lunecat 

Din ochii ei cuminţi, scăldându-i fața. [...). 


Tăcută și-a plecat atunci căpșorul 

Şi l-a ascuns la pieptu-mi sughițând... 

Şi ud, de-atâta plânset, obrăjorul 

L-a ridicat din nou spre mine: „Când ?” 

— Aseară, draga mea... aseară... Lasă... 

Ce pionieră-mi ești tu dacă plângi?! 

Cum ai să lupti ca viata luminoasă 

S-o aperi de dușmani — și să-i înfrângi ?! (...) 


Durerea-n clește inima ne-o strânge... 
Dar știi, chiar Stalin ne-nvăţa 

Că noi nu avem dreptul de a plânge, 
Ci datoria veșnic de-a lupta! (...) 

Cravata și-a-ndreptat-o și, tăcută, 
Cu toată palma genele și-a șters... 
Și-ntre sprâncene-i tremura o cută 
Ca umbrele tristeții într-un vers... 


Privirea hotărâtă, toată fata, 

Spre chipul lui din cadră și-a-ndreptat: 
— „Tăticule, promit, ca toată viața 

Să fiu așa cum Stalin ne-a-nvățat !” 


2. xxx Ședinţa plenară a secţiei de proză a Uniunii Scriitorilor. 
În: Contemporanul, nr.40 (313), 3 oct., 1952: „Recenta 
ședință plenară a secției de proză a Uniunii Scriitorilor, 
consacrată dezbaterii raportului de activitate a secţiei în 
perioada octombrie 1951-septembrie 1952 și alegerea noului 
birou constitue un eveniment de seamă în munca Uniunii 
Scriitorilor. (...) 

Raportul de activitate a fost prezentat de tov. Petru Dumitriu. 
Arătând că în ultimul an secţia de proză a organizat discuții 
în jurul unor romane ca Undeva pe Dunăre în jos de Al. Jar, 
Ogoare noi de A. Mihale ș.a., a ajutat în mod direct un 
număr de scriitori. (...) 
Petru Dumitriu a insistat asupra lipsurilor care au frânat 
munca secției. În anul care a trecut, secția de proză nu a 
reușit să cuprindă tot câmpul de proză, să stimuleze ata- 
carea de către scriitori a temelor cele mai arzătoare. (...) 
Tovarășii Al. Jar, V. Em. Galan, I. Vitner și alți scriitori care 
„au luat cuvântul au subliniat importanța problemelor puse 
de raport, dar au criticat faptul că nu a adus în discuţie 
problemele esenţiale ale prozei noastre. (...) 
După discuţiile la raport, s-a procedat la alegerea noului 
birou al secţiei. Au fost aleși în total 11 membri: V. Em. 
Galan, Petru Dumitriu, Ion Vitner, Al. Jar, E. Camilar, Marin 
Preda, Dumitru Mircea, Paul Georgescu, Zaharia Stancu, 
Ion Istrati și H. Zincă”. 

3. xxx Cu privire la munca secţiilor de creaţie ale Uniunii Scriito- 
rilor. În: Contemporanul, nr.12 (337), 20 mart., 1953 

4. xxx Lucrările sesiunii științifice extraordinare a Academiei 
R.P.R. consacrată genialei opere a lui LV. Stalin: „Probleme 
economice ale socialismului in U.R.S.S.”. Idem, nr. 12 (337), 
20 mart., 14 (339), 3 apr. 1953 

Ov.S.Crohmălniceanu. -Arta literară a lui Karl Marx. Idem, 
nr.13 (338), 27 mart. : „De aceea în opera genială a lui Karl 
Marx, ca în operele tuturor marilor învăţători ai omenirii 
muncitoare, ca în operele lui Lenin și Stalin, întâlnim ade- 
sea exemple nepieritoare de exprimare a celor mai profunde 
idei sub forma unor strălucite imagini artistice, Capitalul, 
de pildă, este analiza ştiinţifică genială a economiei capi- 
taliste. Dar el e totodată și o admirabilă operă literară. Cum 
observa Lenin, rar e un tratat științific în care găsești atâta 
«inimă», atâtea atacuri aprinse și pasionate împotriva repre- 
zentanților concepțiilor înapoiate, împotriva reprezentanţilor 
acelor clase sociale, care, după convingerea autorului, frâ- 
nează dezvoltarea societăţii. De aceea nu eo imagine hazar- 
dată compararea Capitalului cu o adevărată creație dramatică. 
În fond, urmărind analiza legilor după care se conduce 
economia capitalistă, asistăm totodată la o tragedie cu nimic 
mai prejos de tragediile antice: tragedia muncii salariate. 
Cine dintre cei care au citit secţiunea a treia şi a patra a 
primului volum al Capitalului n-a fost zguduit de tabloul 
dantesc al condiţiilor desfășurării zilei de muncă în diferitele 
ramuri ale industriei capitaliste ? E aici o adevărată viziune 
a unul infern pământesc, cu toate bolgiile sale, deasupra 
cărora — notează cu ironie amară Marx - stau scrise cuvin- 
tele: «No admittance except on business» (intrarea permisă 
numai în chestiuni de afaceri). Cum o dovedește foarte 
plastic Marx, cauzele iadului imaginate de geniul poetic a 
lui Dante pălesc în faţa inventivităţii domnilor posesori de 
fabrici, doritori să «valorifice» la maximum forța de muncă 
cumpărată. (...) 

Ca vastă tragedie a muncii salariate, Capitalul introduce în 
scenă adevărate personaje literare, caracterizate cu o mare 
iscusinţă artistică. Urmărind relaţiile de producţie, care se 
stabilesc între burghezie și proletariat, Marx are aceiași 
reprezentare vie, palpabilă, a fiecăreia dintre clase. În 
Capitalul, burghezul și proletariatul devin caractere tipice, 
definite în împrejurările tipice ale vieţii. (...) 

Toţi acești Mrs. Smith, Othley, Jackston, Sanderson etc, 
proprietari de filaturi din Manchester, fabricanți de oţel 
laminat și de oţel pentru forje, toți acești domni ale căror 
gânduri, apucături, Marx le observă și le notează, inchipuie 
un unic portret al burghezului zugrăvit de penelul unui 
maestru al realismului. Își pot descoperi rude bune aici 

personajele lui Balzac și Dickens, (...) filistinii de care şi-a 
bătut joc Heine. Ca în tragediile grecești și în Capitalul 
există un fel de cor antic. El e format din opiniile eco- 
nomiștilor, pe care Marx îi comentează în text și mai ales in 
subsolul paginilor. Dar spre deosebire de corul din teatrul 
vechi, acest cor modern nu strălucește prin înţelepciune. 
Dimpotrivă, el are un adevărat rol parodistic, debitând cu 
gravitate și patos toate inepțţiile pseudoștiinței economice 
burgheze. (...) 

Talentul literar al lui K. Marx e ilustrat cu o egală forță de 
operele sale istorice. (...) 

La asigurarea aceste calități arta de prozator a lui Marx a 
contribuit desigur într-o mare măsură. În Luptele de clasă 
din Franța, în 18 Brumar al lui Ludovic Bonaparte ca și în 
Războiul civil din Franța, istoricul trece adesea pana scriito- 
rului, care individualizează printr-o notație fără greș, printr-o 
imagine tipică, sugestivă, componenţa unui grup social, 
situația concretă, istorică în care se găsește, mobilurile 
care-l mână la acţiune. (...) 

Cu aceiași forţă satirică, săpând ca apa tare, Marx a gravat 
în câteva cuvinte chipurile personajelor politice burgheze 
din vremea sa, Marrast, liderul republicanilor de dreapta în 
guvernul provizoriu e «sfântul părinte». Marrast, «gentilomul 
tricolorului, arnfitrionul și totodată trubadurul cinstitei 
republici»; ministrul Odillou Barrot, «nulitatea solemnă, 
platitudinea conștiincioasă» transformată brusc în «Orlando 
Furioso» la ideea pierderii portofoliului abia înșfăcat ; gene- 
ralul Cavaignac asasinul muncitorilor francezi e arhanghelul 
Cavaignac «salvatorul» ordinei și proprietăţii. Galeria de 
portrete ale comandanților burgheziei, realizată de Marx în 
scrierile istorice, e un exemplu nemuritor de statiră comba- 
tivă, realistă. 

Cei mai înrăiți dușmani ai proletariatului își pierd, sub 
sarcasmul marelui învățător al omenirii muncitoare, morga, 
și-și dezvăluie odată cu josnicia caracterului, mizeria morală. 
Nici Victor Hugo în al său Napoleon le Petit n-a știut să 
“prindă ca Marx amestecul de murdărie, fanfaronadă și 
cinism care definea cariera și personalitatea lui Ludovic 
Bonaparte-Crâpulinschi, «paiața gravă», «vrăjitorul precu- 
peţei din Hale», golanul princiar cum îl denumea Marx. 
Chiar masca gravă de fler a lui Bismark se nărute sub apos- 
trofa lui Marx care dezvăluie aplicaţiile intime ale junkerului 

prusac, gata, de îndată ce nu mai e preocupat de intrigile 
sale războinice, să se întoarcă pasional la vechea meserie, 
atât de adecvată calibrului său intelectual de colaborator la 
Kladderadatsch (Gazeta humoristică trivială berlineză). (...) 
Stilul operelor lui Marx se caracterizează printr-o extra- 
ordinară varietate și putere de adaptare”. 


. Vezi partea anterioară, nota 44 și contextul. 
. XXX Dezbaterea organizată de Uniunea Scriitorilor din R.P.R. 


(Notă). În: Contemporanul, nr. 13 (338), 27 mart. 1953 


. XXX Unele probleme ale creației literare din R.P.R. în lumina 


tezelor asupra literaturii și artei expuse de tovarășul G.M. 
Malencov în raportul ţinut la Congresul al XIX-lea al PC.U.S. 
(Referat prezentat de Eugen Frunză). Ibidem. 


. Vezi partea anterioară, nota 76 și contextul 
„ Vezi cărţile mele: Trădarea intelectualilor, Sibiu 1992, și 


Reeducare și prigoană, Sibiu, 1993 și ediţia a II-a, București : 
Editura Cartea românească, 2005 


. XXX Unele probleme ale creaţiei literare din R.P.R. în lumina 


tezelor asupra literaturii și artei expuse de tovarășul G.M. 
Malencov în Raportul ținut la Congresul al XIX-lea al PC.U.S. 
Dezbaterea organizată de Uniunea Scriitorilor. (Discuţii). În: 
Contemporanul, nr. 15 (340), 10 apr. 1953 

În: Contemporanul nr. 15 (340), 10 apr. 1953 

Ibidem 

xxx Pentru o puternică înfățișare a vieții în literatura noastră. 

În : Scînteia, nr. 2648, 29 apr. 1953 

xxx Pentru o largă și sistematică dezbatere a problemelor 
creaţiei literare. (Editorial). În: Contemporanul, nr. 19 (344), 

8 mai 1953 

Articolele lui G. Călinescu în intervalul 1950-1952: 

- Eminescu, făuritor al limbii literare. În: Contemporanul nr. 
170, 6 ian. 1950: 

- Docherii ideilor. Idem, nr. 183, 7 apr. 1950: „Dacă sunt 
întrebat asupra atitudinii pe care trebuie s-o ia intelectualul 
in problema păcii, nu ezit o clipă a răspunde: să lupte din 
toate puterile pentru ea. (...) Prin urmare, trebuie să luptăm 
pe front intelectual cu toată puterea spre a câștiga pacea, 
căci ceea ce avem acum e doar o ameninţare a nopţilor de 
odihnă și a zilelor noastre de lucru. Am citit cu multă 
atenție luminoasa carte a lui V.I. Lenin, concisă, stringentă, 
întocmită după toate regulile științei. Propoziţiile ei rămân 
fundamentale și exemplele date atunci când a fost scrisă 

par imprumutate zilei de azi. Cartea poale fi doar imbogăţită 
pe margini cu observații complementare pe care istoria le-a 
pus la îndemână, ulterior, cititorului. O mare parte a lumii 
trăiește încă sub semnul imperialismului câtorva puteri 
mondiale, imperialism care este «stadiul monopolist al capi- 
talismului». Capitalul este o marfă atrofiabilă dacă stă închis 
în casă, el trebuie să ia aer. De unde «emulaţia» de a exporta 
capitalul în «regiuni înapoiate». Globul e studiat cu creionul 
în mână și secționat în felii. (...) Numai lichidarea impe- 
rialismului ar putea desființa pe Marte. (...) 
Însuși Lenin pomenește de Trustul Internaţional al prafului 
de pușcă în care intrau elemente dintre cele mai antagonice 
în aparență, întreprinderi germane și franceze, de pildă. 
Praful de pușcă e făcut să pocnească și numai pentru iepuri 
nu merită atâta sforțare. Trebuie găsiți amatori de expoziţii 
grandioase. [...) 
Nici una din problemele existente nu se poate rezolva călare 
pe tun. Pacea trainică de care avem nevoie nu se va căpăta 
decât prin dorința unanimă și adâncă de pace, decât prin 
lupta hotărâtă pentru pace. A întări deci frontul păcii e 
unicul mijloc. Muncitorimea manuală și intelectuală consti- 
tue populaţia covârșitoare a globului. (...). 
Iar noi, intelectualii, indeosebi responsabili în orientarea 
opiniei.publice, vom face mai bine dacă asociindu-ne luptei 
organizate a proletariatului mondial împotriva cursei înar- 
mărilor, vom arăta străduinţă și disciplină. Ca niște adevărați 
docheri care lucrăm în porturile unde sosesc ideile, să 
„refuzăm și noi descărcarea strigătelor de război”. 
- Cuvinte și cuvinte. În: Flacăra, nr.40 (144), 7 oct. 1950: 
„Dintr-o parte și alta auzim cuvinte și cuvinte. Peste Atlantic 
președintele Truman declară : «Trebuie să convingem pe inși 
că noi avem curajul să ne folosim de bomba atomică». Alții 
mai vehemenţi vorbesc de război preventiv, de o «apărare». 
Dincoace se spun cuvinte de pace, se fac fapte pacifiste. (...) 
În ţările de democrație populară muncitorii spun: «Noi 
luptăm zilnic pentru pace cu toate puterile noastre». În țara 
noastră construim Canalul Dunăre-Marea Neagră, pregâtim 
planul cincinal și ca un simbol al efortului cultural socialist 
ridicăm acel splendid monument clasicist al Casei Scânteii 
care va fi cea mai grandioasă și cea mai artistică clădire a 
Capitalei. Dincolo, în Occident se declară că aruncarea 
bombei atomice «ar fi de un efect moral sânâtos». (...) 

Nu cred în emisarul păcii care vine călare pe tun: cred în 
acela care iese cu mânecile suflecate din fabrica de tractoare. 
Cred, așa cum spune tovarășul Vișinschi, în cuvântul și 
faptele de pace”. j 

- Literatura vieții noi. In: Contemporanul, nr. 264 (43), 26 
oct. 1951: „Această săptămână a Cărţii Sovietice este încă 
un prilej de a relua caracterul profund educativ al literaturii 
născute de Revoluţia din Octombrie. (...) i 
«Dacă te uiţi în țara noastră — spunea în 1936 N. Ostrovschi 
-= vezi un furnicar în plină activitate (...).»; 

«Cultura sovietică — observă V. Jirnov = joacă un rol uriaș în 
opera educării continue a disciplinei socialiste conştiente 
în muncă și a dezvoltării întrecerii socialiste, în opera celei 
mai stricte respectări a intereselor private, în desfășurarea 
continuă a democratismului socialist, a criticii și autocriticii 
bolșevice, în stârpirea birocratismului. (...)» 

Și într-adevăr, de la ivirea ei până în prezent, când este în 
mare înflorire, literatura sovietică răspunde comandamen- 
telor de mai sus. Spre a da numai câteva exemple amintesc 
că în 1930 Mihail Şolohov a scris Pământ desțelenit în scopul 
de a contribui la transformarea socialistă a agriculturii și a 
ajuta pe cei 25.000 militanți trimiși de Partidul Bolșevic la 
sate să promoveze colectivizarea. (...) 

Alt exemplu: Vasili Ajaev a scris romanul Departe de Moscova 
distins în anul 1949 cu Premiul Stalin de gradul I. Aici ni se 
narează un război victorios împotriva naturii, contemporan 
și în concordanţă cu Războiul pentru Apărarea Patriei. 
Inginerul Grubski a făcut un proiect de a uni în trei ani 
puțurile de petrol din insula Taisin cu rafinăriile de la 
Novinsk, pe Adun. (...) 

Critica sovietică vorbea de necesitatea romantismului revolu- 
tonar, întru nimic în contrazicere cu realismul, ea decurgând 
din însăși definiția realismului socialist. (...) 

Literatura sovietică reflectă azi și în același timp deschide 
perspectiva înmuguririi vârstei de aur a comunismului. 
Opere ca Secerișul a scriitoarei Galina Nicolaeva sau Primă- 
vara in colhozul „Pobeda” a lui N. Gribaciov, oferă de pe 
acum cititorului încântat, adieri înmiresmate din acea «pri- 
măvară a omenirii». a 

— Ziua muncii și a păcii: In: Contemporanul, nr. 18 (291), 2 
mai, 1952 

= Necunoscut. Nuvelă ; fragment. Idem, nr.43 (316), 24 oct., 
1952 

-= O sărbătoare a culturii române. Cu prilejul Săptămânii 
Cărţii. Ibidem, nr. 52 (325), 24 dec. 1952. 

Vezi cartea mea Reeducare și prigoană, Sibiu, 1993 și 
București, 2005 

G. Călinescu. - Unele probleme ale criticii literare in lumina 
Raportului tovarăşului G.M. Malencov la Congresul al XIX-lea 
al PC.U.S. În: Contemporanul, nr. 7 (332), 18 febr, 1953 
Ion Mihăileanu. - Pe marginea unor articole. (Rubrica. În 
legătură cu problema tipicului în literatură). Idem, nr. 15 
(340), 10 apr. 1953 

G. Călinescu. — Discuţii și analize literare. (Rubrica: În legă- 
tură cu problema tipicului în literatură). Ibidem, nr. 18 (343), 
1 mai 1953 

Ovid S. Crohmălniceanu. — Exagerarea conștientă și proble- 
mele tipicului. Ibidem, nr. 23 (348), 5 iun. 

În: Contemporanul nr. 26 (351), 26 iun. 


23.5. Damian. — Un model strălucit al artei tipizării (M. Gorki: „Viaţa 


24, 
25. 
26. 
27. 
28. 
29. 
30. 
31. 


32. 
33. 
34. 
35. 


36. 


lui Clim Samghin”, roman). Idem, nr. 13 (338), 27 mart. 1953 
N. Moraru. - Gorki, maestru al tipizării. În: Viaţa româ- 
nească, nr. 6, 1953 

Petru Dumitriu. — Însemnări despre individualizarea eroilor. 
În: Contemporanul, nr. 35 (360), 28 aug. 1953 

Vezi nota 14 și contextul. 

In: Viața românească, nr.5, mai 1953. 

Mihai Gafiţa. — Intre tip și schemă. Idem. Vezi și partea 
anterioară, nota 36 şi contextul. 

Mihai Gafița. - În legătură cu nuvela „Spre șantier” de Ştefan 
Andrei. În: Contemporanul, nr. 24 (349), 12 iun. 

Paul Georgescu. - „Bălcescu” - poem de Eugen Jebeleanu. 
În: Scînteia, nr. 2711,12 iul. 1953 

Petru Dumitriu. - Despre două poeme. Idem, nr. 2856, 27 
dec. 1953 

Sergiu Fărcășan. — „Ana Nucului” - nuvelă de Remus Luca; 
Editura Tineretului, 1953. (Cu o prefaţă de Petru Dumitriu). 
Ibidem, nr. 2853, 24 dec. 1953 

Ovid S. Crohmălniceanu. — „Cumpăna luminilor” de N. Jianu. 
Ibidem, nr. 2708, 9 iul. 1953 

xxx O temă principală a literaturii. Ibidem, nr.2722, 25 iul. 
Paul Georgescu. - Căi neprielnice creaţiei literare. Despre 
câteva numere ale „Almanahului literar” din Cluj. Ibidem, nr. 
2773, 22 sept. 1953 1 

xxx Cu privire la unele greșeli ale noastre. In: Almanahul 
literar, Cluj, nr.10 (47), oct. 1953 

Scrieri de Mircea Zaciu publicate în Almanahul literar, Cluj: 
Șobolanii, nuvelă, în nr.2-3-4, 1950; 

- Întâmplări din casa cu plopi, nuvelă în nr. 2-3, 1952; 

- Bălcescu - scenariu cinematografic, în nr. 12, 1952 și nr. 
1, 1953 

Eugen Campus - Pentru expresivitatea chipurilor literare. 
In: Viața românească, nr. 9, oct. 1953. 

Ion Bălan — Nuvelele lui Aurel Martin. În: Viața românească, 
nr. 7, iul. : „Pentru cititorii Almanahului literar de la Timișoara, 
nuvelele lui Aurel Martin și nuvelele recent apărute în 
volum, la E.S.P.L.A, sunt cunoștințe mai vechi, deoarece la 
Scrisul Bănățean tânărul scriitor îşi desfășoară ucenicia sa 
literară, remarcându-se prin câteva schițe, povestiri și nuvele 
izbutite. Trei dintre cele mai reușite nuvele ale lui Aurel 
Martin: Grânele, Pământ în luncă şi Fântâna cu apă vie, 
sunt strânse acum într-un singur volum, purtând titlul 
primei dintre ele. 

Viața plină de clocot a satelor noastre de azi, chipurile 
impresionante ale țăranilor muncitori, educați și conduși 
de Partid, în lupta împotriva dușmanului de clasă și a 
apărătorilor lui oportuniști; felul cum țăranii muncitori 
biruie zvârcolirile, uneltirile, sabotajul și crimele chiabu- 
rilor; nețărmurita dragoste a partidului pentru oamenii simpli, 
exploataţi de chiaburi şi lupta pentru ridicarea exploataților 
la conștiința demnității lor umane, pentru smulgerea lor de 
sub influenţa chiaburilor și îndreptarea lor pe drumul gos- 
podăriilor colective ; dezvoltarea ramurilor anexe în cadrul 
acestor gospodării — iată aspecte ale vieţii satelor înfățișate cu 
talent, în cele 3 nuvele de tânărul scriitor Aurel Martin. (...). 
În nuvela Grânele, lupta de clasă e prinsă în momentele 
cele mai ascuțite. (...) Păcat însă că autorul nu reușește să 
scoată în relief ideea că toate acţiunile comuniștilor de aici 
au ca perspectivă înființarea gospodăriilor colective. (...). 
Dar acești „zori” ar fi apărut mai convingători dacă ar fi 
călăuzit și până acum acţiunile comuniștilor. (...) Lipsa de 
reliefare a eroilor pozitivi constitue o scădere importantă a 
nuvelei (...). 

Tema aceasta a acţiunii dusă de partid pentru a smulge de 
sub influenţa chiaburilor pe ţăranii muncitorii șovăielnici 
și a-i aduce alături de constructorii socialismului, este 
tratată cu multă ușurință de Aurel Martin și în nuvela 
Pământ în luncă (...). 

În Fântâna cu apă vie autorul oglindește un aspect din viața 
gospodăriilor colective și anume dezvoltarea ramurilor 
anexe. (...). 

Nuvela istorisește o scrie de fapte petrecute în satul unde 
un vechi comunist, sondorul Andrei, vine să-și petreacă 
concediul de odihnă. (...) Cu multă iscusinţă comunistul 
„Andrei strânge în jurul său o mână de utemiști și de ţărani 
colectiviști și își închină zilele de odihnă reparării acestei 
fântâni în folosul gospodăriei colective. 

Cu multă îngâmfare și dispreț privește această acțiune un 
alt personaj al nuvelei, Sică, șeful ramurilor anexe, un tânăr 
cu oarecari însușiri, dar lăudăros, egoist și ambițios, care 
însă în fața frumuseţii morale a lui Andre! ne apare meschin 
şi josnic. (...) 

În versiunea apărută în volum, autorul a încercat să indrepte 
aceste lipsuri ale nuvelei manifestate în textul publicat in 
Scrisul Bănățean. Dar încercarea a rămas o simplă incer- 
care. Dintr-o comoditate unită cu o lipsă de experienţă și o 
cunoaștere limitată a vieţii, autorul nu a adâncit munca de 
refacere a nuvelei. (...) 

Dacă tânărul scriitor Aurel Martin va aprofunda mai mult 
realitatea vieţii, dacă va sesiza mai atent specificul relaţiilor 
dintre oameni, fără îndoială că-și va lichida astfel de lipsuri 
şi va putea da opere noi, încă mai valoroase”. 

- Dan Costa. - Etichete inșelătoare. În: Almanahul literar, 
Cluj, nr.7 (44), iul.: „Prea adesea revistele noastre găzduiesc 
asemenea exerciții de mântuială purtând insă etichete la 
ordinea zilei, şi în general sunt incă privite cu bunăvoință 
acele materiale în care abilitatea autorului înghesuie într-un 
spațiu minim (cazul cel mai fericit) o serie întreagă de locuri 
comune și de clișee verbale aliniate sub comanda ultimelor 
cuceriri teoretice intervenite. (...) 

Din categoria aceasta face parte procedeul intocmirii acelor 
specii de catagrafii de autori, în care de fiecare dată se 
spune despre un scriitor și opera lui tot ce poate fi spus 
într-un spaţiu parcă dinainte fixat, și în termeni oficioși, de 
permanentă sărbătoare. Ce importanţă are cå cititorul care 
urmărește cu regularitate revistele și citește cărțile care 
apar, a trecut de faza când se mulțumea cu o simplă infor- 
mare (oricât de judicioasă) asupra scriitorului respectiv și 
aspiră spre ceva mai mult - un studiu, bunăoară, care să 

adâncească măcar un aspect sau altul al operei scriitorului 
preferat. (...) 

Acum, în urmă, Viața românească nr. 6 a publicat un articol 
al lui N. Moraru intitulat Gorki, maestru al tipizării. Cititorul 


„se va fi bucurat, desigur. O contribuţie nouă cât de mică în 


explicarea creaţiei de tipuri, proprie artei unuia din cei mai 
mari scriitori ai lumii, este demnă de tot interesul. Care 
critic, apoi, a putut rămâne nepăsător? O asemenea cerce- 
tare, făcută cu seriozitate devine pilduitoare. Iată însă că 
termeni ca cercetare ori contribuție nouă se dovedesc cu 
totul idilici în cazul articolului citat. Simpla lui lectură te 
convinge asupra faptului că ai în faţă o tipică și prea cunos- 
cută catagrafie întocmită după toate regulile genului, și că 
— în toate acestea - numai titlul articolului pare nou. Urmă- 
rind planul articolului, îți dai seama că autorul a atins 
toate problemele ce se pun îndeobște în legătură cu întreaga 
viaţă și operă a lui Gorki, și n-a dezvoltat bineînţeles nimic. 
Găsești aici de toate ca într-un compendiu de istorie lite- 
rară: și un crâmpei de biografie, care putea foarte bine 
lipsi, şi o serie întreagă de citate, începând cu cele cunos- 


„cute din Lenin și Stalin (despre Gorki). (...) 


40. 


41. 

Departe de a ne convinge și cu atât mai departe de a ne 
instrui, articolul — scris cu prilejul împlinirii a 85 de ani de 
la nașterea lui Gorki — pare mai degrabă un lung material de 
servici, din acelea care odată pe an mai sunt de unii scoase 
de la naftalină și date la actualizat... E timpul ca revistele 
noastre să renunțe la asemenea practici și în locul comemo- 
rărilor moarte, osificate, să treacă la stimularea interesului 
pentru studierea operei vii, în toate articulațiile sale. (...) 
S. Brucan. - Pentru o oglindire justă și curajoasă a adevărului 
vieții. Cu prilejul ediţiei a II-a a romanului „Drum fără pulbere” 
de Petru Dumitriu. În: Scînteia, nr. 2598, 4 mart. 1953 

G. Călinescu. - Romanul construcției socialiste. În : Contem- 
poranul, nr. 22 (347), 29 mai 1953 


. Petru Dumitriu. — Un prozator autentic (Remus Luca: „Ana 


Nucului”, povestiri, Editura Tineretului, 1953). În: Viaţa 
românească, nr. 10, oct. 1953 


„Petru Dumitriu. - Despre două poeme. În: Scînteia, nr. 


2856, 27 dec. 1953 


. Petru Dumitriu. — Despre povestirile lui Marin Preda. Note de 


cititor. În: Viaţa românească, nr. 12, dec. 1953 


45. 


46. 


47. 


Literatura în totalitarism 1952-1953 


Mihai Gafiţa. - Drumul creaţiei lui Eusebiu Camilar. Idem, 
nr. 10, oct. 1953 

George Munteanu. — O nouă etapă în dezvoltarea nuvelisticii 
noastre. În: Almanahul literar, Cluj, nr. 2 (39), febr. 

Mihai Gafiţa .— Greșeli vechi în forme noi. În: Viaţa româ- 
nească, nr. 6, iun. 1953 


48. Al. Oprea — Izbânda realismului în creaţia lui Marin Preda. 


49. 


Ibidem, nr. 12, dec. 1953 

Ion Vlad - Noul roman al lui Zaharia Stancu. În: Almanahul 
literar, Cluj, nr. 1 (38), ian.: „Alături de alte opere ale 
literaturii noastre actuale (Bijuterii de familie, Zorii robilor), 
noul roman al lui Zaharia Stancu, Dulăii, vine să întregească 
imaginea suferințelor din trecut și a revoltei țărănimii noastre. 
(...) Avem de-a face cu o carte care concentrează în ea 
durerea flămânzilor de pe întinsele moșii boierești, o carte 
convingătoare tocmai prin adevărul celor împărtășite de 


“scriitor. Faptele pe care romanul le strânge într-un singur 


mănunchi, vin să explice izbucnirea răscoalei din anul 
următor, când ura clocotitoare a oamenilor, dorinţa lor de 
a-și face dreptate nu mai pot f oprite. Cele ce se petrec în 
roman rămân vii în memoria cititorului tocmai prin auten- 
ticitatea lor. (...) 

Evocarea aceasta a imaginii satului românesc în preajma 
anului 1907, așa cum i-a apărut ea copilului de atunci, nu 
și-ar fi căpătat însă întreaga valoare dacă nu ar fi intregită de 
înțelegerea omului matur, a scriitorului înarmat cu cunoaște- 
rea legilor dezvoltării societăţii. Oglindind un moment însem- 
nat, cel al anului care cuprindea fermenţii marii răscoale 
țărănești, Zaharia Stancu a relevat ceea ce a fost semnifi- 
cativ atunci: sărăcia deplină, proletarizarea unor largi pături 
țărănești, accentuarea exploatării, a jefuirii maselor munci- 
toare de către moșierime și burghezie. El a scos în lumină, 
în același timp, forța maselor, ura înverșunată impotriva 
stăpânilor. În sfârșit, ca atent observator al realităților satului, 
Zaharia Stancu a ilustrat și creșterea capitalismului sătesc, 
întărirea chiaburimii. (...) 

În romanul Dulăii, Zaharia Stancu a povestit, de fapt, din 
amintirile lui Darie. De altfel, el mărturisește câ «a trăit.. 
întâmplările» pe care le înfățișează. I-a cunoscut pe dulăii 
cu chip de om din trecut, mult mai primejdioși decât fiarele, 
a cunoscut dorinţa de mai bine a oamenilor muncii și n-a 
uitat de mizeria acelor ani. 

Vizitând Uniunea Sovietică, a avut ocazia să cunoască ce 
însemnează dragostea de viaţă, bucuria de a trăi a copiilor 
sovietici și toate cele văzute acolo i-au răscolit amintirile. (...) 
Romanul se înscrie printre creaţiile valoroase ale [ppt 
noastre noi, ale poeziei noastre de proporții”. 


* 


Eugen Campus. - Act de acuzare. În: Viaţa românească, 
nr.2, febr., 1953: „Scrisă cu pasiune, cu ură necruțătoare 
față de exploatatori și dragoste pentru masele împilate, 
noua lucrare a lui Zaharia Stancu, Dulăii, constitue un act 
de acuzare împotriva regimului burghezo-moșieresc. (...) 
Scriitorul a ales o perioadă istorică de maximă încordare: 
vara și iama anului 1906, în jurul răscoalelor din 1907. (...) 
Prima parte a povestirii lămurește premizele cazului. Tabloul 
secetei este cutremurător. Pârjolul se întinde cât vezi cu 
ochii, apocaliptic. (...) Dar aceasta nu face decât să accen- 
tueze un rău mai vechi şi mai adânc: exploatarea. (...) 
Pasiunile care vorbesc despre Expoziţia jubiliară din 1906 se 
integrează puternic în țesătura acestei prime părți a poves- 
tirii. (...) Acolo, la expoziţia regimului burghezo-moșieresc 
și a lui vodă Carol, ei, chiaburii, reprezentaseră «țara». (...) 
Dacă partea întâia a povestirii dezvoltă premizele «cazului», 
partea a II-a narează cum a fost săvârșită crima, închipuita 
crimă a țăranilor și crima reală a boierului. (...) 

În cadrul acestei desfășurări a subiectului se conturează 
personajele, nu prea numeroase, ale cărții. Și la crearea 
acestor personaje — ca și în construcția subiectului — scriitorul 
a recurs la exagerarea conștientă, pentru a reliefa tipicul. 
Tocmai de aceea sunt adânc veridice și impresionante, 
provocând cititorilor ură și un dispreţ nimicitor, personaje 
ca Juvete sau Budu. 

Este Juvete un personaj tipic? Desigur că da. [...). 
Trebuie să spunem totuși că, într-o anumită măsură, Zaharia 
Stancu abuzează de elasticitatea povestirii. Unele dintre 
episoade sunt inutile sau nu tocmai potrivit intercalate 
(povestea meșterului german Knapp). [...) 

În genere, credeam că una din lipsurile lucrării, este o 
anumită diluare, o lungire inutilă, necorespunzătoare a 
materialului faptic, și ideii ce trebuie transmisă. De aceasta 


50. 
51. 


52. 


53: 

se leagă o altă slăbiciune. Există la Zaharia Stancu pericolul 
alunecării spre manierism. (...) 

În genere se poate spune că eroii pozitivi nu sunt câtuși de 
puțin la înălțimea realităţii ; ei nu au nici pe departe vigoarea 
și complexitatea necesară, nu ocupă deci în desfăşurarea 
povestirii locul ce-l deţin în viaţă. (...) 

In Dulăii adevăratul rol pozitiv — singurul care trăiește din 
plin - este masa, mulțimea celor exploataţi (...). 

Cu Dulăii literatura noastră se îmbogățește cu o lucrare valo- 
roasă iar autorul ei își marchează astfel hotărârea de a-și 
închina mai din plin toate forțele dezvoltării acestei literaturi. 
Preţuind cum se cuvine povestirea de faţă, cititorii așteaptă 
cu nerăbdare lucrările viitoare ale lui Zaharia Stancu”. 


+ 


e Alte cronici, recenzii sau comentarii despre proza anului: 
- Dan Hăulică. - Pasărea furtunii. În: laşul Nou, nr. 2; aug. 
1953 

- I. Sârbu. - Dragoș Vicol: „Valea Fierului”. Idem, nr. 3-4, 
dec. 1953 i 

- Dumitru C. Micu. = Șun de G. Călinescu. idem. 

— Laurenţiu Tudor. - O carte consacrată reconstrucției so- 
cialiste a orașelor [Ștefan Andrei : Orașul Stalin, recte Brașov — 
n.n.) în: Almanahul literar, nr. 4 (41), apr. 1953; 

- Radu Cosașu. = Unele sfaturi ale Domniei Sale lonuț 
Păr-Negru. În: Contemporanul, nr. 48 (373), 27 oct. 1953 

— Mihai Gafiţa. — O temă importantă în nuvelele unui scriitor 
tânăr (Mircea Șerbănescu : „Biruința”). În : Viaţa românească, 
nr. 9, oct., 1953 

- D. Carabăţ. + O schiță valoroasă (Ștefan Luca : „Cișmele și 
noroi”). Idem 

- Al. Săndulescu. — C. Ignătescu: Mitrut alJoldii. În : Contem- 
poranul, nr. 36 (351), 4 sept. 1953 3 

Silvian losifescu. - G. Călinescu: „Bietul Ioanide”. In: Con- 
temporanul, nr.52 (377), 25 dec. 1953 

Petru Dumitriu. - Mai durabilă decât marmura. Idem, nr. 51 
(376), 18 dec. 

Mihai Beniuc. — Primăvara poeziei noastre. (despre antologia 
„Poezia nouă în R.P.R”, E.S.P.LA., 1952). In: Contem- 
poranul, nr. 18 (343), 1 mai 1953 

Eugen Frunză. - Pe scurt. În: Viața românească, nr. 3, 1953: 

Scriu versuri 


Scriu versuri — mai bune, mai rele — 

Dar din adâncul inimii mele. 

Inima-n luptă s-a-npurpurat, 

Versul din inimă s-a-nvăpăiat. 

Dar nu e furtună nici viscol nebun | 
Să-mi smulgă vreun vers dușmanilor bun ! 
Altminteri, netrebnică inima mea i 
Lupilor pradă o voi arunca. 


Cadou din Moscova 


Pachetul în grabă-l desfac și privesc 

- Din Moscova vine darul frățesc — 

Legate cu grijă, cu panglică roză, 

Cinci cărti de poeme și două de proză.. (...) 


Iubirea nu-i de azi de ieri 


Iubirea nu-i de azi, de ieri 
Simţire minunată, 

Dar ca-n aceste zile mari 
Ea n-a fost niciodată. 


Când roșul steag desfășurat 
La lupte aspre cheamă, 

O știm, alăturea de noi: 

Un luptător de seamă. 


Cine-a spus că toamna-i tristă 


Cadă frunza veștejită, 

Bată ploi și vânt, 

Cine-a spus că toamna-i tristă 
Nu-i om de cuvânt. 


Cât ar fi de toamnă, 

larna cât de grea, 

Vesel sunt de când e omul 
Om, in tara mea! 

Sedinţarul 


Din ședință în ședință 
(Socialism pe rupte!) 
Nădușește ședințarul 
Ameţit de lupte. 


Las’ să plouă cu rebuturi 
Și potop de-ar fi, 

El îţi scoate din servietă 
Ordinea de zi. 


Secătura 


Mult mi-e drag și drag mi-o fi 
Omul flacără pe creste, 

Dărz și simplu, zi de zi 
Făurar al țării-aceste. 


Dar urât mi-e cel ce-așteaptă 
Socialismul mură-n gură, 


Lung la vorbă, scurt la faptă: 


Chiulangiul „secătură” ! 


14 (339), 3 apr. 1953 


Nu mă-ntreba 


Nu mă-ntreba să-ți dau răspuns 


De ce-mi ești dragă; 


Ca să-ți răspund n-ar fi deajuns 


O viață-ntreagă. 


54, A.E. Baconsky. — Pe scurt. În: Almanahul literar, Cluj, nr. 5 
(42), mai 1953 

55. S. Damian. — Glasul poetului. În: Contempovanul, nr. 28 
(353), 10 iul. 1953 

56. Mihai Gafiţa. -Greseli vechi în forme noi. În: Viața româ- 
nească, nr. 6, mai 1953 

57.Mihu Dragomir. — Scrisoare deschisă către tov. A. E. Baconsky. 
În: Contemporanul, nr. 37 (362), 11 sept. 1953 

58. Lucian Raicu. — Simţiri reci- imagini banale. În: Viaţa româ- 
nească, nr. 9, sept. 1953 

59. Eugen Frunză. - Cântece de iubire. În: Contemporanul, nr. 

E poate adâncul castaniu 
Lucind sub gene? 

E zâmbetul pe care-l știu 
De-atâta vreme ? 

Sau poate-ntâiul fir de-argint 
Poznaș, mă cheamă? 
Copilărescul tău alint, 
Soție-mamă ? 

Sau pasul tău ocrotitor 

Topit în spume, 

Când versuri noi se-ncearcă-n zbor 
Să iasă-n lume ? 

Sau lung simţite despărțiri 

— ca-ntăia oară - 

Slujind obșteștii fericiri 

Din zori in seară ? 

Nu mă-ntreba să-ți dau răspuns 
De ce-mi ești dragă [...). 


De fericit ce sunt... 


Când zorii-n pulberi sclipitoare 
Îmbracă-al patimei pământ, 
Simti tu, iubito, lunecând 

În piept o dulce-nfiorare ? 


Simti tu în inima ta oare 
Dorinţa zborului ne-nfrânt 

Spre socialism, spre mai curând 
Ca spre-o grădină-mbietoare ? 


Tu dragă nu mi-ai fi nicicând 
De n-ai simți, răscolitoare, 
Această patimă-dogoare, 

De n-ai iubi acest pământ. 


Simti tu, iubito, când tresare 
Al dimineții tainic vânt, 

Ce nemaispus de dulce cânt 
E-al libertăţii cânt, sub soare? 
Și simţi tu-n suflet o chemare, 

O sete poate, un cuvânt, 
Să dărui patriei oricând 
Și cea din urmă răsuflare ? 


Tu dragă nu mi-ai fi nicicând 
De n-ai simţi, răscolitoare, 
Această patimă-dogoare, 

De n-ai iubi acest pământ. 


Eu însă știu, gingașă floare, 

Că nu-i nimic pe lume sfânt 

Și nu-i vr-un dor înalt, vr-un gând 
Să nu-l iubești cu-nflăcărare. 


De asta, vezi, adesea cânt 
Așa, de fericit ce sunt. 


De va fi 


De va fi să fim vreodată 
Despărţiţi în calea grea, 
Steagul luptei, ne-nfricată 
Să-l urmezi, iubita mea. 


Să nu uiţi arzânda floare 

Ce ţi-am prins-o-n păr dintâi: 
Roșiei flori nepieritoare 
Credincioasă să-i rămâi (...).. 


Fi-vor poate ceasuri grele, 
Poate vânturi ne pândesc, 
Însă telul vieții mele 

Știu că n-am să-l pângăresc. 


Nici lumina ce-am sorbit-o 
Cu poporu-mi renăscut, 

Nici iubirea ta, iubito, 

Ce spre tel m-a petrecut.. (...) 


De va fi să fim vr-odată 
Despărţiţi în calea grea, 
Steagul luptei, ne-nfricată 
Să-l urmezi, iubita mea. 

S. Damian. - Glasul poetului. În: nai sri nr. 28 
(353), 10 iul. 1953 

Dan Costa. — Poezii de dragoste. În: Anhana Jitetati nr. 6 
(43), iun. 1953 

Petre Dragoș. — Cui îi folosește. În: Contemporanul nr. 39 
(364), 25 sept. 1953 

Petru Dumitriu. — Despre două poeme. În: Scinteia, nr. 
2856, 27 dec. 1953 

George Munteanu. - Sinceritate și poză în lirică. Cronică 
literară. În: Almanahul literar, Cluj, nr. 12 (49), dec. 1953 
Dan Costa. — Versurile iui Aurel Rău. Idem, nr. 11 (48), nov. 
1953 

D.Micu. — Aurel Rău: „Mesteacănul” (E. S.P.L.A.). În: Contern- 
poranul, nr. 17 (342), 24 apr. 1953 

Sorin Arghir. - Despre un volum de versuri şi unele rețete 
literare. În: Viaţa românească, nr. 7, iul. 1953 

G. Mărgărit. — Un cântec despre Țara Moților. În: lașul Nou, 
nr. 3-4, dec. 1953 | 

Aurora Cornu. + Pe marginea unei încercări poetice. În : Viaţa 
românească nr. 8, august 1953. 


7O.Lucian Raicu. — Primul volum al unui tânăr poet. Idem, nr. 11, 

nov. 1953 , 
Cicerone Theodorescu. — De vorbă cu un tânăr. In: Contem- 
poranul, nr 39 (364), 25 sept. 1953: 


Adună, criticii, lumină 
Și-aripa și-o agită-n zbor, 
Dar cum albinele-au regină 
Și muștele-au regina lor. 


Această jilosoafă toantă 

Te băâzâie la cap cu toane — 

Ea zbor de muscă-ți recomandă . 
Când ești pilot de avioane. 


Îi va striga poporul: „Ce ţi-i? 

- Stai sus, regino, la fereastră? 
Din turn au coborât poeții... 

Ia coborăâți și dumneavoastră!” 

Îi va striga: „ Ti-e frică. 

Aștepţi ca alții-ntăi să spună... 

Eşti otrăvită, rea și mică 
Şi la nimica nu ești bună. 


Te-ascunzi în turnuri crenelate 
Să nu greșești, să nu te-mpiedici 
Și-abia alegi ceva din toate — 
Oprită parcă-ai fi de medici... 


Dar critica ce este ? Poate 
E-nfricoșare crezi ?... Sau ce-i? 
E-o insulă de ghețuri moarte 
Când nu e omul ţinta ei...” 


„Vrea unul fontă cu ocaua. 
Otel iţi cere - în ciubere. 
Vrea altu-n artă mucavaua 
Unei gândiri rutiniere. 


Te-ar rupe șoarece ridicol — 
Un altu-n umbră, ca motanul. 
„.. Va scrie un vestit articol! 
Iar pân' să-l scrie - trece anul. 


li spui și pare să-l surprindă: 

Și-a strâns sprâncenele mirare... 
Se uită poate și-n oglindă 
Și-ntreabă: - Cine-i ăsta, frate ?[... ) 


Îţi scriu reţete păsărește 

C-o mutră doctă și funebră, 
Când opera dacă-ți trăiește 
Tu faci, scriind-o, ca de febră. 


Apar noi undițe, năvoduri 
De-a pescui greșeli — și, poate, 
În papură să cauţi noduri 
Devine-o specialitate. (...) 


Așa-i cu gintea criticastră: 

Cu ea, și-aprind doar paie-n cap 
Cei ce-n literatura noastră 

În plapomele vechi nu-ncap. 

Sunt și destui ce tac din gură: 
Prudenti, te-așteaptă-ntâi să mori. 
Mari dascăli plini de-nvățătură 
Mici repetenţi ca scriitori! (...) 


De ce-și spun ei „îndrumătorii” 
Când nu știu ce e îndurare ? 
Te uită: ofilindu-ți zorii, 

De munca ta nimic nu-i doare. 


Ce n-a mișcat la el sub lupă, 
Aceea nu e viață, scurt! 

(...) El n-a suflat la timp în supă. 
Acuma suflă și-n iaurt). (...) 


.. Să calci prin smâcuri cu plevușcă 

Sau ardă-ţi capul printre astri, 

Ce te doboară și te mușcă 

Nu-i critica...Sunt criticaștri. X 


Tu dârză fruntea ti-o aține — 

Nu te-ntrista de-a lor oprobru. 
Să-ncerci mereu să faci mai bine 
Să fie nou. Să fie propriu. (...) 


Cu Gorki am să-nchei desigur 

Ce critic minunat era 

Spunând că scrisul nostru-n friguri 
E muncă... Și-ncă muncă grea. (...) 


Iubise lupta de opinii! 
Nimic după tipic sau silnic. 
Cătase florile, nu spinii. 
Soluţii, nu examen clinic. 


Ca el să iei din cărţi, destule... 
Dar dând și celor mulți povata, 
Topește ghiața din formule, 

lubește-adânc, fierbinte, viața ! 


72. Ion Horea. — Note despre o poezie. În: Viaţa românească, nr. 
10, oct, 1953 

G. Călinescu. — Discuţii și analize literare. În: Contempo- 
ranul, nr. 18 (343), 1 mai 

În: Contemporanul, nr. 39 (364), 25 sept. 

D. Costea. - Tipicul și media statistică. În: Iașul nou, nr. 
3-4, dec. 1953 

George Munteanu. — Între publicistică și critică literară. În: 
Almanahul literar, Cluj, nr. 3, 1953 | 

Din reportajele publicate în Scinteia, 1949: 

-în nr. 1574, 5 nov. : Petru Dumitriu. — Printre constructorii 
Canalului; 

- în nr. 1591, 13 nov.: Dan Deșliu. - Dacă vreți să știți cum 
să vă creșteți copiii (despre pedagogia lui Macarenco - n.n.) ; 
-în nr. 1587, 20 nov.: Petre Dragoș. — Intr-o grădiniță de 
copii; 

0 În Scinteia, 1951: 

- în nr. 2085, 7 iul.: Geo Bogza. — Vestitoarea furtunii; 
-in nr. 2086, 8 iul. Dan Deșliu. - Poporul se instăpânește 
temeinic: 

- în 2091, Petru Dumitriu. — În văzduh și pe arii 

-in nr. 2104, Ion Vitner. - Note de drum din R.P. Bulgaria 


`= în nr. 2107, V. Em. Galan. — Zile fără nopți în bătălia celei 


dintâi recolte a cincinalului 

- în nr. 2133, M. Banuș. — Popasuri pe Valea Jiului 

- în nr. 2162. - V. Em. Galan. - Drum spre pământuri 
necunoscute 

- în nr. 2179: — Ilie Purcaru. — Doicești 

— în nr. 2232. Petre Dragoș. - Stahanovistul Nicolae luteș 


-9 În Scinteia, 1953: 


-în nr. 2655, 10 mai: V. Em. Galan. - Umăr la umăr 

— în nr. 2668, 24 mai: Sütő Andras. — Pe malurile Mureșului 
-în nr. 2748, Petru Dumitriu. — Visuri care se implinesc 

- în nr. 2823. I. Purcaru. - Lumini care nu se sting. Scrisoare 
de la Bicaz 

e in Contemporanul, 1950: nici un reportaj 

9 idem, 1951: 

- nr, 250 (29), 20 iul. : Marin Preda. — În zilele secerișului în 
sat la Căldărești: 

-în nr. 255 (34), 24 aug. : Ioanichie Olteanu ; Petru Vintilă. 
— Viață nouă in Orașul Stalin; 

- în nr. 263 (42), 19 oct. : Ioanichie Olteanu. — Învățămintele 
de aur 

e idem, 1952: 

-în nr. 31 (304), 1 aug. : Eusebiu Camilar. — Întâmplări: de 
pe Călmățui 

- în nr. 48 (321), 28 nov. : Geo Dumitrescu. - Marea intrecere 
cu timpul. Scrisoare din Bicaz. ș.a. 

Reportaje de călătorie publicate în Scînteia, 1953 (selectiv) : 
— în nr. 2795, 17 oct.: Zaharia Stancu. - Pe drumuri sibe- 
riene. Note de călătorie 

- în nr. 2800, 23 oct.: Traian Șelmaru: - Prin capitala 
Cehoslovaciei; 

- în nr. 2806, 30 oct.: Petru Vintilă. — Vis din Ural. 

— în nr. 2808, 2 nov: Aurel Mihale. — Primele șarje. Note din 
R.P. Bulgaria ; 

- în nr. 2825, 21 nov: Aurel Mihale. — Portretul unui colhoznic 
(din Ural — n.n.) | 

- în nr. 2831, 26 nov. : V. Em. Galan. — Tinerețea lui To-Go-hua. 
Reportaje din China 

- în nr. 2835. 3 dec. : Maria Banuş, - Însemnări din Budapesta 
Geo Bogza. - Capul Midia. Reportaj. în: Flacăra, nr. 14 
(118), 18 apr. 1950 

Scrisori către redacție. Nu de la mile distanță... Despre repor- 
tajul „Capul Midia” de Geo Bogza: În: Flacăra, nr. 19 (123), 

13 mai, 1950 

D.C.H. - Din problemele reportajului literar. În: Almanahul 
literar, Cluj, nr. 1-2 (14-15), ian-feb., 1951 

George Macovescu. — Reportajul literar, mijloc de educare și 
mediatizare a maselor. În: Viaţa românească, nr.6, iun. 
1952; 

Mihail Novicov. — O călătorie în anul 1999. (Note pe marginea 
literaturii primilor cinci ani de după 23 August 1944). In: 
Contemporanul, nr. 150, 19 aug. 1949 

Zaharia Stancu. — Comori îngropate. În: Viaţa românească, 

nr. 8, aug., 1953 

Petru Dumitriu. — Pentru literatura lui 1954. Ibidem, nr. 9, 
sept. 1953. 

